
EPOSA LUI MATEI BASARAB ȘI A LUI VASILE LUPU 


PRIVIRI GENERALE 


După tragedia asasinării lui Mihai Viteazul în Câmpia 
Turdei, urmează vremuri turburi de lupte interne si de războaie 
sângeroase cu Ungurii, până când zările încep să se însenineze 
cu urcarea pe tron a lui Matei Basarab și Vasile Lupu, ca 
exponenţi ai curentului național. 

Strălucirea pe tărâmul cultural a acestor două domnii, a 
a fost umbrită prin rivalități şi lupte. In evoluția culturii 
românești însă, găsim în această epocă, câteva trăsături comune, 
rezultate pe de o parte din identitatea de structură a poporului, 
pe de alta din ambianța politică asemănătoare. 


Primul aspect interesant al epocei lui Matei Basarab și 
Vasile Lupu este rolul de protectori ai creștinătății ortodoxe 
din Balcani, pe care au continuat să-l joace, deși acest rel începe 
să le fie disputat de Țarii Rusiei. 

Mergând pe drumul bătătorit dela Alexandru Basaraba 
de toți Domnii Ţării-Româneșşti, dar mai ales de Neagoe. 
«ctitorul a toată Sfeta Gora », Matei Basarab a revărsat şi el 
din plin darurile voevodale românești în toate colțurile orto- 
doxe ale țărilor balcanice. Cărţile ieşite din tipografiile sale se 
adresează, precum o spun lămurit prefețele, nu numai «evla- 
viosului neam al patriei noastre, ci și neamurilor înrudite cu 
noi după credință și având același vestit dialect slavonesc ca 
limbă, şi cu deosebire... Bulgarilor, Sârbilor. ..». Matei Ba- 
sarab, ca şi înaintaşii săi, a zidit peste Dunăre biserici — ca de 
exemplu S-ta Petka, la Vidin — și a trimes daruri în bani, în 
cărți şi în manuscrise iluminate cu miniaturi. Știrile culese în 
anii din urmă de Emil Turdeanu au pus în lumină daniile 
Domnului muntean în Serbia (la mânăstirile Milesevo, Sopotani, 
Studenica, Papratije, Trebinje ș. a.). Călătoriile lui Marcu 
Beza în Orient au dat peste urmele generozității românești 
din epoca lui Matei Basarab în mânăstirile din Grecia și din 
insulele Arhipelagului. Mila creștinească și daniile voevozilor 
români — izvorîte din cel mai curat sentiment religios şi ne- 
pângărit de niciun gând viclean de cutropire, cum l-au vădit, mai 
târziu, cei ce şi-au asumat rolul de protectori ai creștinătății — 
au atras Ja curţile din Târgoviște şi din Iaşi călugări și prelați 
din tot Orientul. Cei mai numeroși sunt cărturarii greci, ca: 
Dionisie Comnen, secretarul lui Matei Basarab, care a ajuns 
mai târziu în, 1671, Patriarh al Constantinopolului 1; Mitrofan 
Krtopulos, Patriarhul Alexandriei, care-și făcuse studiile la 
Oxford și care a murit în Țara-Românească, la 1639; Paisie, 
Patriarhul lerusalimului; Atanasie Patellaros, care a stat la 
Galați doisprezece ani, în mânăstirea Sf. Nicolae; Paisie Li- 


1 D. Russo, Studii istorice greco-române, 1, p. 232. 


garidis, care-și făcuse studiile la Roma, întreținut de cona- 
ționalul Leo Allatio, bibliotecarul Vaticanului; Meletie Sirigul 
și Patriarhul arab Macarie, căruia Vasile Lupu îi făgăduise să-i 
plătească datoriile Patriarhiei 1. Alături de aceştia se întâlnesc 
numeroase fețe bisericești venite din țările slave sud-dunărene, 
ca: Mitropolitul de Inău-Lipova, Longhin Brankovit, care a stat 
în mânăstirea Comana, de pe țărmul Argeșului; Mitropolitul 
de Kratovo, Mihail, sau Mitropolitul de Peţ, Gavril, care a 
oficiat înaintea Domnului, împreună cu Patriarhul arab 
Macarie, slujba în biserica domnească, în ziua de Sf. Nicolae 
şi de Crăciunul anului 1653 2); precum și delegaţii de călugări 
ruteni din mânăstirile Galiției, sau în sfârșit călugări ruși, ca de 
ex. Suhanov, trimes din Moscova în Orient, pentru a aduce ma- 
nuscrise religioase — şi mulți alții. 

Azilul acordat marilor fețe bisericești din Răsăritul grecesc, 
a deschis în țările noastre o direcție nouă: începe să se cu- 
noască și să se prețuiască limba greacă. In această epocă apar la 
noi primele traduceri făcute direct după izvoarele greceşti. 

De altă, parte afluxul cărturarilor ortodocși în țările noas- 
tre, într'o vreme când credința pravoslovnică era amenințată, 
aduce o înviorare în vieața literară. 

Sunt sugestive — pentru înțelegerea fierbe.ii pe care o adu- 
sese, în vieața de cultură teologică a Țării-Românești, această, 
întâlnire a prelaţilor ortodocși din Răsărit — notele pe cari ni le 
dă în ziarul său de călătorie, călugărul Suhanov despre discuțiile 
dogmatice, încinse în Târgoviște, la masa Mitropolitului 
Ștefan, unde Grecii Paisie Ligaridis, Vlasie și Meletie Sirigul — 
cu o încredere prezumțioasă în ştiinţa lor, care intimida pe 
bietul călugăr rus — aduceau în sprijinul părerilor lor, citate 
din opera Sfântului Ioan Damasceanul, apărută de curând la 
Veneţia. Asemenea discuțiuni pasionau nu numai cercurile 
conducătoare ale clerului, ci se întinseseră mai departe şi în 
lumea boierilor cărturari dela curtea lui Matei Basarab. Călu- 
gărul franciscan, de origine croată, Rafael Levacovi€, care 
venea din Roma, în vara anului 1638, chemat de Matei Basarab 
ca să ia direcția tipografiei, stătea, de vorbă cu Udriște Năsturel 
despre necesitatea Unirii cu Roma și despre superioritatea 
doctrinei catolice. Şi alţi boieri dela, curtea lui Matei Basarab, 
se pasionau pentru problemele teologice, ca de exemplu Istrate, 
fiul lui Stroe Leurdeanu, căsătorit cu fiica lui Nicolae Pătrașcu 
— o nepoată deci a lui Mihai Viteazu. Istrate a pus pe Ianache 
Misirliu, care « ştia să citească și să scrie limba turcească », să-i 
scoată o copie de pe confesiunea pe care Patriarhul Ghenadie 
II Scholarios a scris-o din însărcinarea lui Mohamed II, cuce- 
ritorul Constantinopolului. Domnul însuşi nu putea rămâne 


1 lorga, st. Bisericii rom. şi a vieții religioase, 1, p. 315—316. 
2 Emil Turdeanu în Cercetări Literare, III, p. 174. 

strein de aceste discuții. Se poate spune cu drept cuvânt că în acele 
vremuri, când în Sudul Dunării vieaţa religioasă era înăbușită 
sub stăpânirea păgână și în Ardeal de calvinism, Domnii noștri 
luaseră sub ocrotirea lor vieața spirituală a popoarelor creştine 
ortodoxe. Ţările noastre deveniseră astfel centrul ortodoxiei, De 
aceea pornește din ţările noastre lupta împotriva calvinismului. 


A doua trăsătură caracteristică a epocei este apariția. în 
cultura românească a ideii de unitate naţională. Unirea celor 
trei țări surori, înfăptuită prin spada lui Mihai Viteazul, deși 
nu fusese pregătită sufletește şi deşi n'a dăinuit decât câteva luni, 
totuşi a lăsat în sufletele românești urmele ei și trebuia să ducă 
cu timpul la exprimarea clară a conștiinței unităţii naționale. 

In Transilvania, Ungurii, începând cu Gavril Bethlen, își 
îndoiseră sforțările pentru a rupe legăturile de credință reli- 
gioasă care uneau de veacuri pe Românii, supuși coroanei lor, 
cu Principatele vecine. Zadarnic Patriarhul Constantinopolului 
le atrage atenția asupra comunității de sânge a Românilor Şi îi 
previne că « o prefacere de lege la cei dintâi (adică !a Ardeleni) 
n'ar îngădui-o niciodată Domnii vecini din Principate, ci mai 
mult decât sigur vor pune piedici, dacă nu cu armele, măcar cu 
ascunse intețiri », Ungurii nu dau îndărăt. După cum ne arată 
documentele, pe care le vom analiza mai jos, prin intimidări, 
prin silnicii, prin publicaţii, ei se sbat să atragă pe Transilvăneni 
la confesiunea, calvină. Impotriva tendinței de calvinizare, se 
ridică — după cum fuseseră preveniţi — Românii din Princi- 
patele supuse suveranității turceşti. Un superior instinct de 
rasă a împărțit în chip simetric rolurile între Moldova și Mun- 
tenia, in această luptă care nu se dădea numai pentru credință. 

Moldova lui Vasile Lupu, care a făcut multă opoziție Prin- 
cipilor ardeleni, a luat poziție fățișe, participând la două sinoade, 
unul pus la cale de Mitropolitul Kievului, de origine moldoveană, 
Petru Movilă; altul de Mitropolitul Varlaam al Moldovei — și a 
atacat calvinismul în însăși inima lui, în principiile dogmatice. 

Muntenia, lui Matei Basarab, care avea legături de alianță cu 
Gheorghe Râkâczy 1 şi II a stat și ea de-a-curmezișul reformei, 
venind în ajutorul Românilor transilvăneni pe altă cale. Un 
punct fundamental în programul de luptă al reformaților calvini 
era naționalizarea, serviciului divin în biserica românească din 
Ardeal. O cedare însă pe acest teren ar fi putut atrage după sine, 
mai curând sau mai târziu, şi admiterea celorlalte puncte de 
divergență dintre calvinism și ortodoxism. Menţinerea limbii 
slave în oficierea, cultului era deci atunci o măsură impusă nu 
numai de tradiția moştenită din moşi-strămoși, ci Și de nece- 
sitatea de a păstra intactă unitatea etnică. Dela urcarea sa pe 
tronul Țării-Românești, Matei Basarab s'a străduit să întă- 
rească tradiția ortodoxă în formă slavă la întreg neamul româ- 
nesc, aducând tipografii cu litere chirilice în ţară și publicând 
cărțile de ritual în limba slavă. Prefaţa cărților sale o spune 
răspicat că ele se adresează « drept credinciosului şi evlaviosului 
neam al patriei noastre și altor neamuri înrudite cu noi după 
credință și având același vestit dialect, slavonesc ca limbă... 
Ungrovlahilor, Moldovlahilor ». Este clară aci ideea, solidarității 
raționale prin biserică, în limba slavă. De altfel, în epoca, aceasta 
își face drum în cultura românească și ideea unității naționale. 
Mitropolitul Varlaam, «strângând sobor dintr'amândouă părțile 
Şi din Țeara Românească şi din “Țeara Moldovei », spune mai 
Clar, că scrie Răspunsul la Catehismul calvinesc « pentru ces cu 
noi de un niam Români, pretutindenea tuturor ce să află în 
Părțile Ardealului »; iar în Ardeal Simion Ştefan, amintind că 

« Rumânii nu grăesc în toate țărele într'un chip », se scuză dacă. 
n'a izbutit să se facă înțeles de toți: «nu-i de vina noastră, 
ce-i de vina celui ce-au văsfirat Rumânii Printr'alle țări, de s'au 
mestecal cuvintele cu alte limbi». Ldeea unității neamului o 
găsim însă formulată cu tot relieful cuvenit la marii cronicari 


moldoveni, cari, în contact cu istoriografia polonă, s'au ridicat 
până la obârșia comună a întregului neam despărțit în trei 
state diferite. 


Sufletul românesc, închis multă vreme în hotarele înguste 
ale culturii sud-slave, era şi în această epocă în căutarea unor 
noi orizonturi. Experienţe vechi: impresiile aduse de soliile 
marilor Domni în Occident; contactul intim cu cultura Apu- 
sului a unor domni ca Radu Mihnea, care-și făcuse instrucţia, 
în Veneția, sau a lui Petru Cercel, pribeag la curțile italiene 
ȘI franceze, alcătuitor de frumoase stihuri italiene ; accesul unor 
studenți din Țările românești — mai ales din Ardeal — în 
şcoli şi universități streine; încercările unui Despot Eraclidul 
de a, înființa cu profesori aduși din Apus școli superioare — şi 
atâtea, alte prilejuri îi făceau pe ai noștri să nu se simtă la larg 
în spațiul culturii orientale, în care erau ținuți prin puterea 
tradiției, prin forța împrejurărilor de care s'a vorbit mai sus 
şi prin suveranitatea turcească. Instinctul lor de rasă și de 
cultură îi ducea uneori peste vicisitudinile vremurilor către 
marele izvor de apă vie al latinităţii. « Când am ajuns în vârsta 
adolescenței — mărturisește Udrişte Năsturel — am dobândit 
în același timp, în inima mea, prin grația lui Dumnezeu, o 
mare şi aprinsă dragoste pentru limba romană sau latină, în- 
rudită în chip evident cu a noastră, în așa fel că, neavând 
aproape alte gânduri în cugetul şi inima mea, zi și noapte fără 
încetare, eram aprins pentru limba latină și pentru învăţarea ei. 
A mers așa până când un profesor, care învăța înțelepciunea și 
ştiinţa, a binevoit să adape setea, inimei mele care ardea de dra- 
Bostea pentru învățarea acestei limbi. ..» 1. 

Avem dovezi documentare că aceeași năzuință către noi zări 
de cultură zăcea nu numai în clasele conducătoare, dar și în 
masele mai adânci ale neamului. Din chiar epoca, lui Matei 
Basarab avem știri despre doi tineri români cari își făceau 
studiile în Colegiul De propaganda [ide din Roma. Unul era 
Mihail, fiul lui Paul, din Câmpulungul județului Mușcel. Fusese 
adus la Roma și instalat acolo, în colegiul Urban, de misionarul 
Venanzo Berardi da Mont'Ottone. din ordinul Minoriților 
Conventuali. Al doilea era un adolescent a cărui vieață, aven- 
turoasă e un mic roman. Fusese — pretindea el — copil de 
casă în curtea domnească. Plecase cu Domnul Țării- Româneşti 
la Constantinopol, la vârsta de 12 ani. Invăţase acolo greaca 
vulgară și turceasca. Plecase apoi în insula Chios, unde se 
apropiase de Iezuiţi ; îmbrățișase catolicismul Şi de-acolo plecase 
cu scrisorile de recomandare către Secretarul colegiului din 
Roma. Două luni a bătut străzile cetății eterne, până când a 
deprins puțin limba italiană. In cele din urmă, a fost admis 
în colegiu, unde se întâlni cu câmpulungeanul. 

Ce au devenit aceşti doi premergători în colegiul de Propa- 
gandă din Roma, de unde, un veac Şi jumătate mai târziu, 
tineretul plecat din Ardealul suferințelor româneşti, a adus 
ideea regenerării naționale — nu știm. In volbura vremurilor 
au pierit fără să lase nicio urmă. 

Contactul cu cultura latină a, fost însă mai rodnic în Moldova. 
Şcoala întemeiată de Vasile Lupu în mânăstirea, Trei-Erarhi, cu 
profesori trimeşi dela Academia teologică din Kiev, de Mitro- 
politul Petru Movilă, precum şi colegiile iesuite din Moldova, au 
deschis, după cum se va vedea mai jos,o mică pârtie către cultura, 
latină. Dar contactul binefăcător cu cultura latină s'a produs 
mai intens în şcolile iesuite ale Poloniei, unde vlăstarele boie- 
rimei moldovene desfundând ideea originei romaneși știri privi- 
toare la țara lor, au deschis un drum nou în cultura românească. 

Din contactul cu istoriografia polonă a primit îmboldul 
de a alcătui cronica în limba națională Grigore Ureche, marele 


1 P. P. Panaitescu, L'influence de P'aeuvre de Pierre Mogila, p. 83, 

vornic dela curtea lui Vasile Lupu și contimporanul Mitropo- 
litului Varlaam. Imboldul dat, la rândul lui, de Ureche, a 
fost așa de puternic, încât cu toate frământările timpurilor 
nestatornice, care au urmat după prăbușirea lui Vasile Lupu, 
firul istoriei naționale a fost continuat de Miron Costin, care 
și-a făcut și el studiile în Polonia și care a pus în plină lumină 
ideea, originei romane. Ideea a fost apoi reluată de fiul lui Miron, 
Nicolae Costin, a trecut după aceea la Dimitrie Cantemir și în 
Muntenia la Stolnicul Constantin Cantacuzino. 


Şi pe tărâmul vieţii religioase, activitatea literară, începută 
cu strălucire în epoca lui Matei Basarab şi Vasile Lupu a fost 
continuată în ciuda vitregiei vremurilor care au urmat. In 
Moldova, contimporanul lui Miron Costin, Mitropolitul Dosof- 
teiu dă aripă versului și începe munca grea de traducere a 
cărților de ritual în limba română, care avea să ducă la naționa- 
lizarea serviciului divin în Biserică. Opera de naționalizare a 
slujbei religioase este apoi reluată și continuată în Muntenia 
de Mitropolitul Antim Ivireanu. 


In capitolele ce urmează, pentru a păstra un fir unitar în 
expunere vom înfățișa întâiu evoluția literaturii religioase dela 


Matei Basarab și Vasile Lupu până la Mitropolitul Dosofteiu 
inclusiv, după care vom înfățișa literatura istorică mai întâiu 
în Moldova și apoi în Muntenia și în Transilvania. 


BIBLIOGRAFIE. Pentru cadrul istoric al epocii: N. lorga, Istoria Românilor, 
vol. VI — Monarhii, Bucureşti, 1938; util încă A. D. Xeno pol, Istoria Românilor, 
ed. III îngrijită de 1. Vlădescu, vol. VII, București, Cartea Românească, 1929; N. 
Iorga, Istoria Bisericii românești şi a vieții religioase a Românilor, ed. II vol. I 
Buc. 1929; N. lorga, Istoria literaturii românești, vol. 1, P. Suru, București, 1925; 
Sextil Pușcariu, Istoria literaturii române, epoca veche, ed. II-a revăzută și 
întregită, Sibiu, 1930 (foarte utilă bibliografia dela sfârşit); Dr. Giorge Pascu, 
Istoria literaturii şi limbii române, sec. XVII, laşi, Viaţa Românească, 1922; N. 
Iorga, Istoria învățămâniului românesc, Bucureşti, Casa Şcoalelor, 1928. 

Pentru raporturile religioase și culturale ale țărilor românești cu Orientul ortodox 
pe lângă studiile lui N. Iorga, Marcu Beza, Emii Turdeanu ş.a 
citate în vol. 1, p. 27, a se vedea acum și: Preot Dm. [. Bodo gae, Ajutoarele 
româneşti la mânăstirile din Sântul Munte Alhos, Sibiu, 1941, 

Versurile lui Petru Cercel — publicatede Stefano Guazz o, Dialoghi piace- 
voli, Veneţia, 1590 şi ed. II 1604 — au fost reproduse pentru întâiași dată la noi de 
M. Kogălniceanu, Histoire de la Dacie... Berlin, 1837, p. 244—246 nota; 
Pentru studenţi români: N. Drăganu, Cei dinâiu studenți români ardeleni la 
universitățile apusene, extras din Anuarul Institutului de istorie națională din Cluj, 
1V, Bucureşti, Cartea Românească, 1929. Pentru Mihail fiul lui Paul și Ştefan Va- 
lahul în colegiul « De Propaganda fide»: Francisc Pal 1, Date inedite privitoare 
la legăturile culturale italo-române din mijlocul veacului al XVII-lea în A. Marc lu, 
Studii italiene, VI, 1939, p. 45—69. 1. Minea Din istoria culturii românesti, |, lași, 


UN CĂRTURAR MOLDOVEAN 
NINE ROLA AL. KIEVULUI: PETRU MOVILĂ 


Istoria culturii românești din epoca lui Matei Basarab și 
Vasile Lupu nu ar putea fi înțeleasă, dacă nu ne-am opri aci 
și asupra unui mare cărturar, vlăstar de domni moldoveni 
și munteni — căci tatăl său a domnit și în Muntenia —, care 
a râvnit și el să fie Domn, dar care, după ce a văzut închise 
drumurile intrării în țara sa, a rămas între streini și a ajuns 
Mitropolit al Kievului. Petru Movilă, rupt dintre ai noștri, a 
devenit una din figurile proeminente în istoria culturii ucrai- 
niene din secolul al XVII-lea. Invățatul rus Venelin spunea: 
«Se pune întrebarea care din cei doi bărbați cu numele de 
Petru este reformatorul îndrăzneț al imperiului rusesc și căruia 
prin urmare i se cuvine titlul istoric de mare: Petru I, împă- 
ratul Rusiei, sau Petru Movilă? ». 

Petru Movilă a fost fiul lui Simeon Movilă, fratele lui Ieremia 
și rivalul lui Mihai Viteazul. Tragediile familiei sale l-au îm- 
pins mai mult spre studii și meditație. În 1627, când visurile 
lui de a recuceri, cu ajutorul Polonilor, tronul ocupat pe rând 
de unchiul său, de tatăl, de verii și de frații săi, sunt spul- 
berate, după îndemnul Mitropolitului Kievului, Iov Borețki, 
în mânăstirea căruia își petrecea adesea verile, Petru Movilă 
renunță la purpura domnească și îmbracă rassa de monah în 
mânăstirea, Pecerska din Kiev. Aci, ajunge repede arhimandrit, 
pentru ca, 6 ani mai târziu, după moartea lui lov Boreţki, 
să fie Mitropolit. Pe atunci Ucraina se afla sub stăpânire 
polonă și pentru Biserica ortodoxă ruteană, amenințată în 
existența ei de Biserica catolică a Poloniei, la care se adăoga 
și curentul Uniaților (care primiseră unirea cu Roma recunoscând 
pe Papă, dar păstrau serviciul divin în limba slavă), urcarea lui 
P. Movilă pe scaunul mitropolitan a fost o adevărată mântuire. 

Prin cultura, prin tradiţiile familiare, prin legăturile lui de ru- 
denie și prietenie cu nobilimea polonă, el izbuti să dobândească în 
jurul scaunului său mitropolitan un prestigiu într'adevăr princiar. 

Incă de pe când era arhimandrit în lavra din Pecerska, 
Petru Movilă înființă acolo o tipografie, care, împreună cu cea 
din Lw6w, a desfășurat o activitate din cele mai rodnice pentru 
Biserica ortodoxă a Ruşilor. Din aceste tipografii au ieșit o 
serie de tipărituri care au fost aduse în Țara-Românească de 
meșterii trimeși de Petru Movilă lui Matei Basarab şi care au 
servit mai târziu de model tipăriturilor muntene, 


Paralel cu tipografia, el a întemeiat în mânăstirea Braţca 
— irăția — o şcoală vestită, o adevărată Academie teologică, 


din care avea să pornească în curând un curent nou de pre- 
menire în cultura rusească. In atmosfera întunecată ȘI greoaie de 


etru Movilă. Mitropolitul Kievului 

ignoranță, în care lâncezea clerul ortodox rutean, Petru Movilă 
se străduește să introducă cele dintâi raze de lumină ale culturii 
latine occidentale. EI își dădea, bine seama că Biserica ortodoxă, 
ruteană, rămasă în urmă sub raportul culturii, nu putea rezista, 
atacurilor îndreptate din lagărul Iesuiților și Uniaţilor poloni, 
decât premenindu-se şi întărindu-se cu toată armatura culturii 
moderne a timpului său. Știința timpului — zicea Petru Mo- 
vilă — este pentru biserica, ortodoxă întocmai ca, oglinzile lui 
Arhimede, care concentrând razele solare asupra corăbiilor 
dușmane, care se apropiau de țărmurile Siracuzei, le ardeau. 

Cultura timpului însă nu putea fi căutată nici în cultura, 
slavonă și nici în cea bizantină, care la începutul timpurilor 
moderne se stinseseră. Numai cultura latină a Occidentului, 
premenită prin Renaștere, putea săvârși minunea de a regenera 
vieața intelectuală a, clerului ortodox şi de a-i împrumuta 
armele cu care să poată rezista atacurilor îndreptate din taberele 
vrăjmașe. De aceea, în programul de studii al Academiei teolo- 
gice, P. Movilă introdusese pe primul plan: latina, cu studiul 
retoricei, dialecticei, poeziei și filosofiei. 

Dar cu toată vieața lui de muncă aprigă închinată operei 
de ridicare a, Bisericii rutene, totuși Mitropolitul Petru Movilă 
n'a rupt cu totul legăturile cu patria mumă. In primele cărți 
ieșite din tipografia lui « Pecerska », pe când era numai arhi- 
mandrit, el semnează « fiul Domnului Moldovei» și adaogă 

stema, celor 2 Principate românești. Dacă mai târziu renunță 
la aceste tradiţii ale familiei și la aceste reminiscenţe ale patriei 
sale, o face de sigur pentru a se confunda în spiritul de umilință 
al vieții călugărești, a acelor aprigi muncitori anonimi, dispre- 
țuitori de tot ceea ce era mărire pământească, care semnau 
munca lor: « păcătosul robul lui Dumnezeu ». Totuși niciodată 
nu şi-a ascuns originea lui românească. Elevii săi din Academia 
teologică i-au închinat un volum de versuri omagiale, și făcând 
aluzie la originea lui românească, îi plăsmuesc o genealogie 
care-l face să se scoboare din eroul roman Mucius Scaevola. 
In scrisorile lui pastorale, face în multe rânduri aluzie la 
strămoșii lui romani: «am cheltuit — spune el într'un rând 
ortodocşilor din Minsk — avuţiile strămoșilor mei Domni ai 
Moldovei pentru nevoile Bisericii». Iar unul din adversarii săi îl 
acuză că era înconjurat numai de servitori moldoveni. Nostalgia 
după ţara și neamul său se vede continuu în cursul vieții lui. 
In 1637, cumpăra o Evanghelie cu miniaturi, scrisă pe vremea 
lui Ştefan cel Mare, pe care o dăruia marei lavre « Pecerska »: 
să fie acolo «pe veci neclintită la hramul Prea Curatei Născă- 
toarei de Dumnezeu mânăstirii Pecerska, unde va fi îngropat 
trupul meu ». În alt rând, înălțând în Ucraina poloneză, la 
Golosvienski o biserică, îi pune ca hram pe Sfântul Ioan cel 
Nou dela Suceava, patronul Moldovei sale. In 1645, a venit la 
lași să celebreze căsătoria fiicei lui Vasile Lupu, Maria, cu 
Principele lituan, Ianusz Radziwill. Astfel stând lucrurile, cine 
ştie dacă în afară de motive de tactică, alegerea Iașilor, ca, locul 
cel mai nemerit pentru marele sinod al ortodocșilor în care avea 
să se discute ideile normative ale ortodoxiei, față de Catehismul 
atribuit lui Chiril Lucaris, nu va fi fost determinată și de amin- 
tirile copilăriei care-l legau de orașul în care domniseră ai lui? 

Ortodoxia trăia atunci o mare dramă. In jurul scaunului 
patriarhal din Constantinopol se dedeau lupte aprige în care 
patimele pământești se amestecau cu lucrurile divine. 

In Martie 1633, apăruse la Geneva, în limba latină, o con- 
fesiune de credință ortodoxă, datată din Constantinopol: Martie 
1629, şi în care se făceau câteva concesii punctului de vedere 
al confesiunii calvine. Opera a fost atribuită Patriarhului Chiril 
Lucaris, care se afla în legătură cu cercurile reformate din 
mediul cosmopolit al Constantinopolului: consulul olandez 
Corneliu Haga; predicatorul ambasadei olandeze, un fost 
profesor calvinist la Geneva, şi ambasadorul Angliei. Duş- 


manii Patriarhului, în frunte cu Chiril Contaris din Veria şi 
Atanasie Pattelaros, ridică lumea împotriva lui Lucaris, acu- 
zându-l de erezie. Ambasadorul Franţei susține curentul de 
agitație împotriva Patriarhului care se sprijinea pe cercurile 
reformate. Lupta deslănțuită este înverşunată. Chiril Lucaris 
este de cinci ori depus de Turci şi tot de atâtea ori readus în 
scaunul patriarhal prin sprijinul prietenilor săi, până când în 
cele din urmă Turcii, îndârjiți, îl ucid. Moartea tragică a lui 
Chiril Lucaris nu poate pune capăt agitației. Succesorul lui, 

Stema lui Petru Movilă, Mitropolitul Kievului, « Domn al Țării Moldovenești », pe o 
carte din tipografiile sale. 


Chiril Contaris din Veria, are aceeași soartă. Două sinoade care 
au loc la Constantinopol, unul în 1638 și altul în 1642 și în care 
s'a anatemizat confesiunea lui Chiril Lucaris, n'au izbutit să 
aducă, lumii ortodoxe pacea de care avea nevoie. Pace cu atât 
mai necesară, cu cât în centrul și Răsăritul Europei — în 
Ardeal, în Polonia și în Ucraina — ortodoxia pierduse continuu 
terenul dinaintea catolicismului, care găsise formula unirii cu 
Roma, dinaintea curentelor de reformă. 


MĂRTURISIREA ORTODOXĂ ȘI SINODUL DELA IAȘI. 
La, această grea răspântie din vieața Bisericii ortodoxe, apare 
Mitropolitul Petru Movilă. Cele două sinoade constantinopoli- 
tane făcuseră o operă negativă: anatemizaseră confesiunea 
atribuită lui Chiril Lucaris. Lipsea pentru întreaga ortodoxie 
însă o operă pozitivă de construcție normativă. Această sarcină 
şi-a luat-o Petru Movilă. După ce a lucrat mai mulți ani la Mărtu- 
risirea de credință ortodoxă, a convocat un sinod la Kiev în 

1640, în care s'a discutat şi admis opera. Trebuia însă ca Mărtu- 
risirea să fie întărită într'un sinod ecumenic. Dar Constautino- 
polul în care erau încă vii luptele dintre partizanii și adversarii 
lui Chiril L.ucaris nu era prielnic pentru desbateri. lu ales Iașii al 
cărui Domnitor plătea pe atunci datoriile Patriarhiilor. Mitropo- 
litul Kievului nu veni însă în persoană, ci trimese o delegație de 
3 teologi, în frunte cu Isaia Trofimovici, doctor în teologie şi 
egumenul mânăstirii Nikolska. Patriarhul a fost reprezentat și el 
prin doi delegați: fostul Mitropolit de Nicea, Porfirie și marele 
predicator al Patriarhiei, Meletie Syrigos. Muntenii s'au abținut 
din pricina, vrajbei iscate între Vasile Lupu și Matei Basarab. 
Moldovenii au fost reprezentați prin Mitropolitul Varlaam, prin 

Chiril Lucaris, Patriarhul Constantinopolului, 


episcopii de Roman, Rădăuţi și Huși și prin egumenul mână- 
stirii Trei Sfetitele, unde s'au ținut ședințele sinodului. Sinodul 
a început la sfârşitul lui August 1642 și a durat trei luni. Şedinţele 
au fost secrete și prezidate de Vasile Lupu, pe care Patriarhul 
Constantinopolului, Parthenie, îl numește: « promahos » — prim 
iptător — şi « distrugătorul curagios al ereziei ». Dela început 
însă, se ivesc neînțelegeri. Grecii voiau ca sinodul ieșan să-și 
însușească hotărîrile sinoadelor din Constantinopol împotriva lui 
Chiril Lucaris și în special să se adopte opera întocmită de Meletie 
irigul. Ruşii se opuneau la condamnarea lui Chiril Lucaris 1. 
Ei cereau să se discute în sinod numai Mărturisirea de 
credință a lui Petru Movilă, ceea ce, în cele din urmă, Grecii 


p 


două motive. Intâiu pentrucă o condamnare a doctrinei calvine de către 
r fi indispus pe principii litvani din Polonia, pe care se sprijinea Petru Movilă. 
Și ȘI doilea pentrucă învinuirea adusă lui Chiril Lucaris nu părea destul de întemeiată. 
Patriarhu! Ierusalimutui Teofan, care venise la Kiev ca să sfințească pe Mitropolitul 
Petru Movilă, declarase de calomnii iesuite svonurile după care Chiril Lucaris ar fi 


au trebuit să primească în urma intervenției lui Vasile Lupu 
și a clerului moldovean, care se străduiau să împace cele două 
tabere. După îndelungate desbateri, Mărturisirea lui Petru 
Movilă a fost primită, cu suprimări și corectări făcute de 
Meletie Syrigos. Opera — împărțită în 3 părți: 1) credința, 
tratată pe baza simbolului Niceo-Constantinopolitan ; 2) 
speranța, lămurind rugăciunea dominicală şi cele ro fericiri şi 
3) mila, cuprinzând învățăturile ortodoxe despre păcat, despre 
decalog, despre invocarea sfinților și cultul icoanelor Şi al 
moaștelor — a fost apoi aprobată de Patriarhul din Constan- 
tinopol ca operă normativă pentru întreaga Biserică ortodoxă. 
Ea a fost tradusă în rusește la Kiev în 1645. In 1662, opera 
a fost tipărită în limba greacă și latină la Amsterdam, cu chel- 
tuiala lui Panaiot Nicusi. In 1691, opera, tradusă în românește 
de frații Greceanu, cu ajutorul Stolnicului Constantin Canta- 
cuzino, s'a tipărit de Episcopul Mitrofan în tipografia Episcopiei 
din Buzău. Opt ani mai târziu, din porunca Domnului 
Constantin Brâncoveanu, ieromonahul Antim Ivireanu scoate 
o nouă ediție a textului grecesc, în mânăstirea de pe insula 
acului Snagov, din preajma Bucureștilor. Cu deosebire la noi, 
opera lui Petru Movilă s'a bucurat de o întinsă răspândire și 
sa retipărit și retradus în nenumărate ediții, până în vre- 
murile noastre, căci avem ediții tipărite la mânăstirea Neamţu, 
în 1844, de Scriban, și în 1864; la Sibiu 1855; la Iași 1874; Bu- 
curești 1745, 1827, 1853, o penultimă ediție a apărut în 1899 
sub auspiciile Sfântului Sinod; ultima la Sibiu în I9I4. 

Marele sprijin pe care Petru Movilă l-a adus culturii TO- 
mânești a fost însă trimeterea de material tipografic, și de meșteri 
și cărturari pentru înființarea tiparnițelor și a Academiei teo- 
ogice dela Iași. 

Religio, vol. XI, 1935). Roma. (Rezumatul a 14 lecţiuni ţinute la Jcole des Hautes- 
Etudes din Paris în 1934). ]. Mihalcesco, în Les idtes calvinistes du Patriar- 

trecut la calvinism, şi de apocrif Catechismul apărut la Geneva. Dacă ne gândim la 
bărbăţia cu care a apărat ortodoxia Românilor ardeleni împotriva injoncțiunilor 
Principelui Bethlen Gabor, chiar în anul în care era datată confesiunea din Geneva, 
1629, vezi mai jos p. 103, atunci trebue să recunoaștem că Petru Movilă și delegaţii 
săi aveau dreptate, 

Gro mata Patriarhului Parthenle prin care se întăresc hotăririle Sinodului dela Iaşi din 1642 luate de «Legaţii» Bisericilor: de sub 
Patriarhia de Constantinopol, din Moldova şi din Rusia, pentru afurisirea capitolelor din Catehismul atribuit Patriarhului Chiril, ca 
făcând parte din Erczia Calvină. 

Publicate de Domnul Moldovei loan Vasile Voevod. 

LITERATURA RELIGIOASĂ 97 


CULTURA. La curtea din Târgovişte a lui Matei Basarab, 
necontenit cercetată de soli străini, de emisari papali și de mari 
Patriarhi ai Răsăritului, în răgazurile de liniște și pace pe care 
le lăsau războaele cu Vasile Lupu, era veșnic treaz gândul de 
a înzestra țara, cu mânăstiri şi biserici — 40 la număr — cu mori 
de hârtie, cu tiparnițe și cu meșteri tipografi. Domnul s'a 
străduit să dea o vieață nouă și cancelariei domnești, nu 
numai completând numărul logofeților cunoscători de limbi 
streine, ci și căutând caligrafi iscusiți, care au dat o formă 
mai estetică hrisoavelor sale. Cu toată concurenţa pe care o 
făceau cărțile tipărite, totuși arta caligrafiei și a miniaturii era 
încă, în floare și avem din această epocă vreo câteva exem- 
plare de manuscrise cu miniaturi, de o rară frumusețe, ca de 
exemplu Slujebnicul, copiat în 1653 din porunca Mitropoli- 
tului Ştefan, păstrat acum în Biblioteca Academiei Române, 
sub nr. 1790, sau Evangheliarul scris de ieromonahul Porfirie 
în 1633, păstrat în Biblioteca Patriarhiei din Constantinopol, sau 
Evanghelia Mitropolitului Anania din 1051, scrisă pentru Mitro- 
polia din Târgoviște, dusă mai târziu la Belgrad „sau Evanghe- 
liarul lui Silion Rusu, monahuldela mânăstirea Dealul. In această 
muncă de cultură, Matei Basarab era susținut pe lângă Mitropo- 
liții Teotil şi Ștefan și pe lângă boierii din divan, de soția lui, 
Doamna Elina, și de fratele ei, învățatul boier Udriște Năsturel. 

Udriște Năsturel şi sora lui, Doamna Elina, sunt copiii lui 
Radu Postelnicul Năsturel și ai jupânesei Calea Calomfirescu, 
«fata din casa domnească a lui Mihai Vodă Viteazul ». 

DOAMNA ELINA a fost una din acele frumoase icoane 
femenine care se desprinde din trecutul românesc într'o lumină 
de aureolă, împărțindu-și vremea între grijile casei (când cău- 
tând, după cum se vede din scrisorile ei, «izvoade de peteare 
și mai mari și mai mici», ori «semințe de flori de tot feliul») 
și între grijile domniei (când ţinând locul soţului său în scaunul 
domnesc, când ajutând răniții, sosiți de pe câmpul de luptă 
și cerând Sibienilor să-i trimeată, « fără zăbavă », «un cherurgus 
bun », când în sfârșit punând la cale cu un gust ales ctitorii 
mânăstirești și locașuri de recreare sufletească). Arhidiaconul 
Paul de Alep, care a însoțit pe Patriarhul arab Macarie în 
călătoria lui la curtea lui Matei Basarab, ne descrie, în cartea 
sa, minunatul palat de pe moșia părintească — Fierești — 
unde a fost primit de Domana Elina: «un palat care nu are 
egal în lume, afară numai poate în Țara Frâncilor», «zidit 
pe din afară și pe din lăuntru » de meșteri aduși din Ungaria, 
cu «piatră poleită », marmoră, adusă din Turcia. « Chiar bolțile și 
pardoselile pivnițelor, galeriile, etc. sunt lucrate greu cu piatră 
bună, care provoacă admirația privitorului ». « Clădirea are 
trei caturi și e atât de frumoasă, încât împrăștie toate grijile 
sufletului. Ar fi zadarnic să încerc o descriere a interiorului 
admirabil aranjat în apartament ». Ea a patronat și suportat 
spesele pentru imprimarea Triodului sârbesc din 1649, cerut 
de călugări sârbi din Muntele Athos. 

Neavând copii, Domana Elina și soțul ei au înfiat, în Martie 
1635, pe Mateiaș, fiul lui Udriște Năsturel, a cărui mamă 
jupânița, Maria, născută Corbeanu, murise la o săptămână după 
naștere. Copilul a crescut în casa domnească până la vârsta de 

17, ani când, «pe mâna mătușei sale, a doamnei domniei mele, 
a Elinei, i s'a întâmplat lui să moară». Pe patul morții, și-a 
iertat toate satele lui vecinicie, cu moșii cu tot». Intărind 
această ultimă dorință, bătrânul Domn spune: « pentrucă însuși 
domnia mea am auzit cu urechile mele cuvintele lui, pe care, 
la ceasul morții lui, le-a mărturisit domniei mele dinaintea 
cinstiților diregători ai Domniei mele, mari și mici »!. 


1 St. Nicolaescu în Arhivele Olteniei XX, 1941, p. 19—97 şi 73 —80. 


LITERATURĂ RELIGIOASĂ ÎN EPOCA LUI MATEI BASARAB 


UDRIȘTE NĂSTUREL. Fratele Doamnei, Udriște Năsturel, 
era cel mai cărturar boier al timpului său în Muntenia. Nu știm 
unde și-a format cultura. El ne spune că, ajuns în « vârsta 
adolescenţii, a dobândit o mare dragoste pentru limba latină 
și că un profesor, care învăța înțelepciunea (filosofia), a binevoit 
să-i adape setea inimei ». S'ar părea dar că el, nepot de fiică al 
lui Radu Calomfirescu, viteazul boier al lui Mihai Viteazul, 
şi-a făcut instrucția, în casă — cel puţin pentru limba latină — 
cu_unul din acei misionari catolici, pripășiți în țările noastre 1. 

Rânduri dintr'o scrisoarea Doamnei Flina, soţia lui Matei Basarab, către Sibieni, 
cerând un e chirurgus», (după I. L.upaş., Documente istorice Iransilvane, 1). 


La această părere ne îndeamnă faptul că și fratele său Șerban 
— care a fost și el logofăt — într'un document din 1623, sub 
frumoasa lui semnătură în monogramă chirilică, adaogă, după 
moda occidentală, data dela Hristos, în cifre arabe, și că sora, 
lui, Doamna Elina, semnează cu litere latine și presară, în 
scrisorile ei chirilice, fraze latinești. Udriște Năsturel se întâl- 
neşte pentru întâiași dată în vieața publică a ţării, la curtea 
lui Alexandru Iliaș, în 1628, când scrie un act prin care se 
confirmă jupânului Hrizea, marele logofăt — tatăl cronicarului 
Radu Popescu —un loc de casă în București: «Eu Udriște 
Năsturel, tânăr scriitor, am scris în orașul secular, în Bucu- 
rești ». In anul următor însă — 1620 — el semnează pe un alt 
act, într'o frumoasă caligrafie « Uriil Năsturel, tainic » adică 
vtori logofăt, cum se mai zicea atunci, funcţiune de mare 
încredere pe care o păstrează până la capătul vieții (1657). In 
calitate de vtori logofăt, el conducea împreună cu marele 
logofăt cancelaria domnească, și a îndeplinit, pe timpul cumna- 
tului său, misiuni de cea mai mare încredere: solii către împă- 
ratul german, la Viena, către regele Poloniei (1638), către Princi- 
pele Ardealului Gh. Râk6czy pentru a încheia cu el «legătura », 
tratatul de alianță, (16483). El primea și introducea solii la Domn. 
Stetea de vorbă cu misionarii catolici în chestiuni de dogmă, ca de 
exemplu cu Levakovi€, căruia îi cerea o mărturisire a credinței 
catolice. Era la largul său în discuţiile cu Patriarhii Răsăritului. 
Rafael Levakovic laudă «spiritul lui bărbătesc, liber și 
îndrăsneț ». Mitropolitul Varlaam al Moldovei, care a venit în 
1644, la Târgoviște, trimes de Vasile Lupu pentru a așeza pacea 
cu Matei Basarab, ne spune despre el că era un « boiarin cinstit 
și slovesnic și a toată destoinicia și înțelegerea harnic, drept 


1 Unul dintre aceștia, pe timpul lui Mihai Viteazul, a fost Balthasar Walther 
traducătorul cronicei lui Teodosie Rudeanu, de care ne-am ocupat în vol. I, p. 85—8. 
EI a fost preceptorul lui Nicolae Pătrașcu, căruia îi închină o odă latină în Târgovişte, 
prezentată la ziua aniversării, în anul 1597. Vezi şi M. Kogălniceanu, 
Histoire de la Dacie. p. 247. Oda a fost publicată de A. Papiu Ilarianu, Tesauru de 
monumente istorice, 1, 1862, p. 50—S1. 

pravoslavnic creştin ». Avea o bibliotecă frumoasă, pe care 
necontenit o îmbogățea cu cărți noi, aduse de peste hotare. 
Călugărul rus Suhanov a văzut în biblioteca învățatului boier, 
multe cărți slave, între care și o gramatică apărută în Polonia 
— probabil a lui Smotrijckij, prietenul lui Petru Movilă — iar 
Mitropolitul Varlaam tot la Năsturel a găsit între alte cărți nouă 
și «cărțulia mică în limba noastră românească tipărită. . . plină de 
otravă sufletească » — e vorba de Catehismul calvinesc din 1642. 


e a 


Li i i BC i 


O pagină din Evanghelia Ieromonahului Porfirie, 1633. 
După Marcu Beza, Urme româneş!i în Răsăritul Ortodox. 


A ținut să creeze în familia sa o atmosferă de frumoasă. 
cultură, aducând pentru al doilea fiu al său, Radu, un profe- 
sor din Kiev. Radu a eşit și el un cărturar de seamă. Prietenul 
său, cronicarul sârbo-croat George Brancovici, ne încredințează 
că vorbea limba slavă și latină. Cu grija pentru țara lui « săracă 
şi făr'de învățătură, a pus la cale în Câmpulung, «o şcoală 
pentru învățătura copiilor », și lui i se datoresc primele copii 
ale romanului Varlaam şi Ioasaf, tradus de tatăl său. 

Udrişte Năsturel a avut o parte activă în opera, de cultură 
a epocii. El a stăruit pentru introducerea tiparului în Muntenia 


și a priveghiat la imprimarea cărţilor; a alcătuit stihurile de 
dedicație la stema țării cu care se deschide Pravila dela Govora 
(1640); a întocmit, « în satul său părintesc din F ierăști », prefața 
la Antologhionul slavonesc din 1643; a ajutat la traducere 
şi a scris prefața la Evanghelia învățătoare, tipărită la Govora în 
1642: + scurmat-am cu tâmpă mintea mea și am scos acest izvor 
de apă dulce, pururea curătoriu, adăpătoare de suflete omenești ». 
E! a introdus în literatura slavă, traducând din latineşte, « acea 
floare de aur » a misticismului catolic, Imitatio Christi, tipărită 
cu cheltuiala Doamnei, la mânăstirea Dealu, în 1647. Cartea 
a avut ecou în lumea slavă. In 1704 a fost copiată la Moscova 
si împodobită cu frumoase gravuri în cupru. Şi tot ela introdus 
în limba noastră minunatul roman al ascetismului creștin, Vay- 
laam şi Ioasaf, de care ne-am ocupat în volumul I (pp. 78—80). 

TIPOGRAFIILE. Vâltoarea luptelor sângeroase, deslăn- 
țuite pe pământul Ţării- Românești după războaele începute de 
Mihai Viteazul, a fost fatală pentru cultura românească. Şcolile 
slavonești din mânăstiri intraseră în cădere !, bisericile fuseseră 
jefuite; manuscrisele și cărțile de slujbă arse sau furate. 

Matei Basarab însuși, în prefața celei dintâi cărți ieșită 
din tiparnița sa, vorbește de jefuirea bisericilor Și « de împuți- 
narea sfintelor cărţi », pricinuite de desele năvăliri și împre- 
surări ale diferitelor popoare ale necredincioșilor şi chiar ale 
unor credincioşi » 2. 

Matei Basarab, « mișcat de râvna către Dumnezeu », 
după cum spune însuși în graiul său bătrânesc, s'a străduit 
să împlinească această lipsă a cărților necesare cultului divin. 

In vara anului 1635, Domnitorul se adresase cunoscutu- 
lui călugăr croat Rafael Levakovi6, care conducea, pe atunci 
o tipografie slavă la Roma, propunându-i să vină în TŢara- 
Românească pentru a lua asupră-şi activitatea de tipărire și 
răspândire a cărților sfinte la popoarele care întrebuințau limba 
slavă în biserică. Dar Levakovit întârzia să vină. In aceste 
împrejurări, se înfățișează la Curtea lui Matei Basarab, călugărul 
Meletie Macedoneanul, care trăise în atmosfera de vieață spiri- 
tuală a mânăstirii Zograful din Muntele Athos şi care, trecând 
apoi în Rusia Mică, învățase tiparul în mânăstirile lui Petru 
Movilă. Matei Basarab l-a trimes atunci în solie, împreună 
cu ieromonahul Nectarie din Pelagonia și cu «feciorul său 
Ștefan Byrzohodeţ (cel sprinten la mers)», dându-le scrisori 
către Petru Movilă şi către fruntașii cetății Kievului, ca să 
cumpere o tipografie. Mitropolitul Kievului le trimete o « tipar- 
niță completă », cu o echipă de tipografi, în frunte cu Timotei 
Alexandrovici Verbicki, care fusese căpetenia imprimeriei din 
lavra Pecerska pe timpul lui lov Borețki și care, după aceea, 
prin 1624, ajunsese patron independent în Kiev. Verbicki a 
stat în Țara-Românească până în 1642. In locul lui, aflăm, din 
1642, un alt ucrainean, Ivan Kunotovic, care condusese tipo- 
grafia Frăției ortodoxe — Bracka — din Lw6w, ce se afla Și ea 
sub ascultarea și controlul lui Petru Movilă. 

La şcoala acestor tipografi ucrainieni, stabiliți în mânăstirile 
noastre, s'a format, cu vremea, o echipă de ucenici tipografi 
printre sârbii stabiliți la noi, în judeţul Vâlcea: Procopie, 
Preda şi Radu Stanciovici şi Teodor și Lupin Dimitrievici. 

Tipografii ucrainieni, trimeși de Petru Movilă, au adus cu 
ei, pe lângă materialul tipografic, şi cărțile de cult tipărite la 
Lwow şi Kiev, care urmau să servească de model ciclului de 


1 A. Papiu Ilarianu, Tesauru de monumente istorice, | (1862), p. 370. 

* Aluzie la Unguri. Cf. poema lui Matei al Mirelor, “Joroplu r&v 
xaTă Tr Owyxgo-Biuylav releo0&rww. „în Papiu Llaria n, Zesauru,l, 
p. 332, invazia lui Bethlen Gabor în Țara Românească: « ţara era devastată de nu se 
afla în ea nici vite, nici pâne, nici vin, pentrucă toate le răpiseră și duseseră în Ar= 
deal; înseși vasele bisericilor şi mânăstirilor pusese fiara neîmblânzită să le care în 
ţara lui ce o umpluse de argintul şi aurul Ţării-Românești ». 

3 Dan Simonescu și Damian P. Bogdan, Incepulurile culturale ale 
domniei lui Malei Basarab, extras din Biserica Ortodoxă Română, București, 1939, p. 13. 


Ornamente din Slujbenicul slavo-român, scris pe vremea lu: Matei Basarab, din porunca Mitropolitului Ştefan. 
Litere iniţiale: 1. &; II. 9; III. h (i) şi 1V. H (n); V. 4, VI. w. La mijloc: Cina cea de taină. Ms.nr. 1790 din Biblioteca Academiei Române, fost mai înainte în Biblioteca 


Seminarului Central din Bucureşti, unde l-a cunoscut şi Vladimir Stasov, CaaBaneriă n BOCTOUINEIĂ OpHaMerntTb NO PYKONHCAMB ApeBHArO Hu HOBAro Bpemeiin.. 
L'ornemeni slave et oriental d'aprâs les manuscri!s anciens et modernes, Sf. Petersburg, 1837, pl. XXXIX, fig. 3—12. 

tipărituri slave din Țara-Românească, precum și gravurile 
necesare pentru ilustrarea textelor. Pe timpul acela, gravura 
ucraineană, în lemn, influențată, prin mijlocirea mediului polon, 
de gravura germană, ajunsese la o înflorire deosebită și dăduse 
lucruri de artă, care împodobeau cartea tipărită, precum 
miniaturile, irontispiciile și vignetele împodobiseră vechile 
manuscrise  caligrafiate. Căpeteniile tipografilor ucrainieni, 
trimeși de Petru Movilă în Ţara-Românească, au adus cu ei 
din Kiev şi din Lwow şi tiparele gravurelor în lemn cu care 
ilustraseră până atunci cărțile tipărite în Ucraina. Gravurile 
din Evanghelia cu învățătură, tipărită la Govora în 1642, sunt 
identice în toate detaliile cu scenele corespunzătoare din 
Cazania tipărită la Lw6w în 1606, iar ilustraţia titlului din 


putea însă îndeplini deodată, fiindcă nu erau încă traduse 
cărțile necesare cultului, şi apoi —adăugăm noi —nici nu 
era încă vremea să se înfăptuiască, atunci când curentele de 
reformă, care preconizau eliminarea limbilor privilegiate din 
biserică şi introducerea serviciului în limba națională, amenin- 
ţau unitatea etnică în Transilvania. Pe de o parte,se pome- 
niseră ai noștri din moși-strămoși să audă slujba sfântă într'o 
limbă pe care, deși nu o înțelegeau decât prea puțini, o 
socoteau aptă pentru serviciul divin; pe de altă parte, o 
schimbare, care ar fi tins la înlocuirea limbii slavone, li s'ar 
fi părut o alunecare în apele ereziilor. Atitudinea credincio- 
șilor noștri de pe vremuri, în fața încercărilor de naționalizare 
a ritualului şi a textelor de cult, venite din Occident, ne-o 


Chindia şi ruinele Palatului domnesc din Târgoviște 


Pravila lui Matei Basarab, tipărită la Târgoviște în 1652, deși 
are stema şi armele Munteniei, este semnată cu un nume 
rutean: Theodor Tisevit. Dar la școala, acestor gravori străini 
se formează, cu timpul, o școală de gravori români, cari vor 
ajunge mai târziu, pe vremea lui Constantin Brâncoveanu, să-și 
întreacă maeștrii și să imprime gravurelor lor un caracter 
propriu românesc. Chiar pe timpul lui Matei Basarab, în 
ilustrațiile Pravilei din 1652, apare semnat şi numele unui 
român, de sigur ucenic al lui Tisevic: Petru Theodor. 
LITERATURA RELIGIOASĂ. S'a crezut într'o vreme și 
se mai susține încă în manuale de școală — cu toată documen- 
tarea convingătoare a regretatului Bianu — că Matei Basarab 
și Vasile Lupu ar fi săvârșit marea reformă a introducerii 
limbii naționale în Biserică. Această radicală schimbare nu se 


caracterizează notița însemnată de Popa Constantin din Dorna 
pe una din foile Codicelui Voronețean: « Această carte este 
scrisă pe rumânie și nu-i bună de nimic». 

In epoca, lui Matei Basarab însă, cultura slavonă intrase în 
agonie. Focarele de cultură slavă din Sudul Dunării apusese 
rând pe rând, înăbușite de valul stăpânirii turcești. Afluxul de 
cărturari, care prin imigrările lor au înviorat începuturile orga- 
nizării noastre bisericeşti, s'a oprit. Lipsite de suportul puternic, 
pe care îl aducea contactul reconfortant cu Sudul slav, 
şcolile noastre de slavonie au lâncezit și ele. Era firesc deci, 
ca, în această stare de lucruri, cunoașterea limbii slavone să 
devină tot mai anevoioasă. 

In urma, acestor împrejurări s'a ajuns, pe vremea lui Matei 
Basarab, ca nici preoții să nu mai înțeleagă limba în care o 

tradiție prea adânc înrădăcinată îi silea totuși să oficieze 
serviciul divin. Avem dovezi elocvente că, pe la jumătatea 
secolului al XVII-lea, această situație devenise atât de îngri- 
jorătoare, încât crea prelaţilor noștri o grea îndoială, având să 
aleagă între tradiția slavonă și realitatea care impunea națio- 
nalizarea serviciului divin. Tipărind câteva cărți de ritual cu 
textul în limba slavonă și lămuririle formelor exterioare ale 
cultului în limba română, Mitropolitul Ştefan al Țării-Româ- 
nești se credea îndatorat să preîntâmpine « înponcișarea » 
poporenilor săi, cu aceste explicaţii: 

«...Și văzândi iară cum au creștinii țării înputare, și 
« Preoții mai vrătos de cătră hulnicii dă lege, cum pentru 
« grosimea și grubia nu știm sluji tainele Sfintei Beserici Și strigă 
«toţi... că am uitat cinurile, socotelele, obrăşirile, chipurile, 

« nemeririle și toate rânduialele și tipicurile sfintelor taine, 
«pentru aceia... gândiiu să iau înputarea batjocoririlor de 
« asupra aceștii țărișoare... și astfel scos-am la lumină... nu 
«cum au fost până acum slavonește, tipicurile, carele nu le 
«pot ști cinstiții şi cuceriții Preoți pentru nesebuiala lor... 

4... „De vreme ce am spart pâcla neștiinței și am dres rân- 
« duialele și le-am prepus rumâneasște, pentr'acea nu se cade 
« vouă, drepţilor mei fii ai Pravoslaviei să vă înponcișați și să 
«vă scârbiți împotriva Pastoriului vostru. ..» 

Se desprind, din aceste citate, motivele care l-au determinat 
pe Mitropolitul Ștefan să tipărească, pe la sfârșitul domniei lui 
Matei Basarab, aceste cărți bilingve : ca să împace tradiția, 
a respectat textul slavon al Scripturilor sfinte, dar în același 
timp, ca să poată folosi nevoilor preoțimii de pe atunci, a 
tălmăcit tipicurile în limba română. Dacă aceasta era situația 
către sfârșitul domniei lui Matei Basarab, era firesc ca, la 
inceputul ei, încercarea de naționalizare a serviciului divin, 


reclamată de starea preoțimii care nu mai cunoștea limba 
slavonă, să pară totuşi o îndrăsneală și mai mare. 

Ne explicăm prin urmare de ce, cele dintâi cărți, ieşite 
de sub teascurile tipografiei întemeiată cu ajutorul lui Petru 
Movilă, au fost slavone: un Molitvelnic, tipărit la 1635 în 
Câmpulung; apoi un Antologhion în 1643 la Câmpulung; o 
Psaltire în 1637 şi 1638 la Govora; a treia ediție în 1650, la 
Câmpulung; Liturghierul în 1646 și Imitaţia lui Hristos la 16047 
ambele în mănăstirea Dealul și în sfârșit Slujbenicul în 1646; 
Triodul Penticostar și Zriodul postului, în 1649, toate trele la 
tipografia, Mitropoliei din Târgoviște. 

Dar aceste cărți tipărite în limba slavonă, nu erau menite 
numai să acopere lipsa textelor de ritual din cuprinsurile 
românești, ci să întărească, cum am spus mai sus (p. 92), și 
ortodoxia în Ardeal. In același timp, urmând vechea tradiție 
a strămoșilor săi Basarabi, Domnul român le hărăzea ca, danie 
spre folosul întregei ortodoxii din sudul dunărean, a cărei 
independență căzuse în mâna Turcilor. Acest gând se lămureşte 
în prefața care deschide una din tipăriturile sale: 

«Drept credinciosului și evlaviosului neam al patriei 
«noastre și altor neamuri înrudite cu noi după credință și 
«având același vestit dialect slavonesc ca, limbă, și cu deosebire, 
« Bulgarilor, Sârbilor, Ungrovlabhilor Și celorlalți ». 

Șirul tipăriturilor început cu cărți slavone se continuă însă 
cu o serie de cărți românești, care prezintă un interes deosebit, 
pentrucă vădesc aceași tendință de a apăra ortodoxia Românilor 
ardeleni împotriva tendințelor de calvinizare ale Ungurilor. 

Prima Cazanie, apărută la Govora în 1642, «izvodită de 
cromonahul Silvestru » şi «premenită de pe limba rusească pe 
limba românească » de însuși Udrişte Năsturel — care a venit 
şi el la al «unsprezecilea ceas la lucrul Domnului » — ne înfă- 
țișează intenţiile cercurilor conducătoare la imprimarea, acestei 
cărți: « Mila rudei meale creștinilor m'au îndemnat spre aceasta 

spune Udriște Năsturel — fiindcă văzuiu în neamul nostru 
mulți oameni... carii pentru ne(ştijință se depărtară cu 
învățături striine, și cu proastă și scurtă mintea, lor rășluindu-se 
den credința adevărată, protivnică Bisericii lui Dumnezeu, cu 
ereticii împreunându-se ». 

Pentru a întoarce dela rătăcirea în valurile ereziei pe cei de 
un neam cu el, a cugetat, spune mai departe, să scoată « această 
sfântă, carte ce se chiamă Evanghelie învățătoare tâlcuită, 
să fie propovedanie creștinătăţiei noastre, a sfintei Beseareci 
apostolească a Răsăritului », pe care o oferă ca «o floare prea 
înfrămsețată și dulce mirositoare, adusă den raiul vederei 
ceriului ». Originalul acestei Cazanii este, după cum ni se spune, 
tradus din rusește, dar până acum n'a fost încă identificat. 
Traducerea este însă vioaie și plastică. Iată de pildă un pasagiu, 
ilustrat adesea pe pereții din tinda bisericilor și mânăstirilor 
noastre, din predica citită în « Duminica lăsatei de carne». 
Este vorba de adunarea năroadelor la judecata lui Dumnezeu: 

«Intru spaima sufletului mieu nu domnesc ca să spui 
«cuvânt de cas înfricoșat când direptul judecătoriu va şedea 
«pre scaunul slavei sale și va începe a face judecată tuturor, 
«cui-ș după lucrul lui. Atunce se vor aduna înaintea lui toate 
«limbile și năroadele, domnii și împărații pământului și mun- 
«citorii cestui veac, toți păcătoşii şi direpții, toți, cine întru 
«cinul său vor sta înaintea, lui: direpţii den a dreapta slavei 
«lui, iară păcătoşii de-a stânga, că-i va aleage soţ de la soț, cum 
«aleage păstoriul oile den capre ». 

A doua Cazanie apărută la mânăstirea, Dealul, doi ani 
mai târziu (1644), pe timpul egumenului Varlaam Arapul, este 
o retipărire a Cazaniei precedente, până la pagina 404 — poate 
chiar că se păstrau coalele tipărite — la care s'a adăogat apoi 
restul după Cazania lui Varlaam, apărută cu un an mai înainte 
la laşi și care era mai completă, fiindcă, pe lângă predicele 

care desvoltă textul pasagiilor din Evanghelii citite în Dumi- 
nicile dintr'un an, mai cuprindea şi omilii destinate pentru 
marile sărbători ale creștinismului (precum: Naşterea, Sfintei 
Fecioare, Aflarea Sfintei cruci, Botezul Domnului, Bunavestire 
ș.a.) care nu cad obișnuit într'o Duminică; precum și predici 
la comemorarea, marilor sfinți (Sf. Nicolae, Sf. Dumitru, etc.). 
Cazania, dela Dealul reproduce aceste două secțiuni din urmă 
după Cazania moldovenească. Dar omite, după cum au ob- 
servat, dela Gaster încoace toți istoricii literari, vieața Sfân- 
tului Ioan cel Nou, patronul Moldovei, așezată în Cazania lui 
Varlaam la 23 Aprilie. In schimb, introduce, ceea ce nu s'a 
observat până acum, o omilie nouă pentru cinstirea « celor 40 
de mucenici diîn Sevastie », la g Martie. 

Tot pentru edificarea morală a maselor adânci ale poporului, 
egumenul Melchisedec Meletie a candidat a publicat în 1642, 
la mânăstirea Câmpulung: Invățături preste toate zilele alese 
den multe dumnezăeşti cărți de Jolosinţă tuturor creştinilor prepuse 
de pre limbă grecească. Este un mic tratat de morală in 40, de 
55 de foi; privitor la dragoste ; la « răotate cum să le răbdăm cu 
mulțimire câte ne vin asupră »; la iubirea de argint; la «mu- 
zăvirie »; milostenie ; pocăință ; ispovedanie; « Tatăl nostru »; 
moartea omului; preoția; cele ro porunci. 

In cadrul acelorași preocupări de edificare ar intra și Ceaslo- 
vul din Muzeul Limbii Române al Universităţii din Cluj — azi 
la Sibiu —pe care d-l Pașca îl datează din această epocă. 

PRAVILELE. Pe lângă aceste cărți de predici și învăță- 
turi morale s'au tradus şi tipărit alte două texte, a căror 
importanță deosebită, stă în faptul că, după Pravila lui Coresi, 
sunt cele dintâi tipărituri cu caracter juridic la noi. Aceste 
tipărituri sunt: Pravila dela Govora, apărută în 1640 și cunos- 
cută — din cauza formatului ei mic — și sub numele de «Pravila 
cea mică » şi Indreptarea legii, apărută la Târgoviște în 1652. 

Pravila dela Govora a, fost tradusă de un călugăr oltean, 
Moxa sau Moxalie, și cuprinde elemente privitoare la dispo- 
zițiunile dreptului civil, amestecate cu dispozițiuni aparținând 
dreptului religios. 

Prefaţa Pravilei este, precum a arătat P. P. Panaitescu, 
exceptând câteva adaose și omisiuni, identică cu prefața pusă. 
de Mitropolitul Petru Movilă la începutul nomocanonului său, 
tipărit la Kiev, în 1629; dar textul nomocanoanelor diferă. 
Regretatul Peretz a arătat însă că originalul slavonesc al Pravilei 
dela, Govora era, o traducere după o compilație de nomocanoane 
bizantine — apropiată prin cuprins și succesiunea multor 
capitole, de compilația făcută de Emanuel Malaxos de la ju- 
mătatea veacului al XVI-lea — și care încorporase și nomoca- 
nonul Patriarhului loan Nesteutul. 

Iată gândul pus la temelia acestei scrieri, lămurit în prefața 
alcătuită de Mitropolitul Teofil: 

« Socotit-am că mai toate limbile au carte pre limba lor; 
«cu aceia cugetaii şi eu robul Domnului micu Is. Hs. să scoțu 
«ceastă carte, anume Pravila, pre limba rumânească, sfințiilor 
« voastre, frați duhovnici rumânești, carii sânteți păstori oilor 
«celor cuvântătoare a turmei lui Hs. Carea are întru sine multe 
a fealiuri de vindecări sufletelor creştinești, celoru ce sânt 
«rănite cu păcate, însă mai vrătos și cale la împărăţiia ceriului ». 

Se vede bine, din aceste rânduri, care era, caracterul pra- 
vilei. Ea corespundea, pe deoparte, unei necesități adânc simţite 
a preoților, cari în împlinirea misiunii lor de duhovnici, aveau 
nevoie de norme precise pentru impunerea penitenţelor ; 
pe de altă parte, în vremea veche puterea, judecătorească 

alcătuia, sub multe privințe un corolar al Bisericii și preotul 
nu era numai păstorul credincioșilor săi, ci în sarcina, lui cădea 
și o bună parte din jurisdicțiunea privitoare la dreptul civil. 
Era dar neapărată nevoie de o carte normativă, care să fixeze 
penitențele și sancțiunile după gravitatea greşelelor. De aceea 


101 


s'a tradus această pravilă în românește, pe vremea când preo- 
țimea ajunsese să nu mai înțeleagă limba slavonă. 

Ea s'a tipărit în două edițiuni: una pentru Țara Româ- 
nească, având prefața semnată de Mitropolitul Teofil; alta 
pentru Ardeal, având prefața semnată de Mitropolitul Ghenadie 
al Ardealului, care a ținut astfel să aibă și el această carte 
pentru nevoile Bisericii sale. 

O bună parte din cuprinsul pravilei îl alcătuesc dispozițiuni 
religioase privitoare la pedepsirea, Și îndreptarea, feluritelor 
viții, nu numai din vieața laicilor, ci şi din a preoților şi a 
călugărilor. Din acest motiv, cartea era menită să slujească 
numai preoților şi trebuia ferită de contactul cu lumea laicilor: 
«Insă mă rog sfințiilor voastre — zice Mitropolitul Teofil — cu 
«mare milă, la care mână va cădea această sfântă, carte, acela 
«să aibă a o ținea în mare cinste și să se învețe dentru ia în 
«taină, cum va vindeca, sufletele oamenilor de păcate. Iară 
«întru mână, de mirean să nu se dea, nice la măscărici, să nu fie 
« tocmealele sfinților apostoli şi a sfinților părinți batjocurite. , .», 

Pravila conține o serie de dispozițiuni de drept vechiu 
bizantin, îmbinate cu canoanele stabilite de sinoadele Bisericii 
şi are importanță deosebită, căci ne înlesneșşte să înțelegem ceva 
din mentalitatea românească a veacurilor trecute, care trăia sub 
jurisdicțiunea acestor legiuiri. Cu deosebire se vădește în cuprin- 
sul pravilei preocuparea constantă de a ridica prin măsuri austere 
autoritatea morală, a preotului în mijlocul societăţii laice: 

« Popa ce va bea la crăcimă, sau va juca, sau va cânta mire- 
«nește, să se gonească din popie ». 

Alte dispozițiuni au de scop să întărească asceza și să rupă 
complet legăturile de cele lumești ale celor cari și-au ales 
mânăstirea ca liman al vieții lor pământești: 

« Călugărul de va muri și va avea galbeni și talere, şi nu va 
«fi spus de aceasta duhovnicu-său sau igumenului, de vor fi în 
« mânăstire, ce vor fi ascunși de cătră toți, şi se vor afla după 
« moartea lui, să-i ia igumenul sau un duhovnic bătrân Și să- 
«arunce pre dinșii întru groapa lui și să grăiască: argintul tău, 
«cu tine să fie de perire; și toți câți se tem de Dumnezeu să 
«nu ia nemica dela dinsul, că foc netrecutu Și-au lor... și 
«iară igumenul sau acel stareț bătrân să-i aducă, pre dinşii 
«și așa de va fi fost în mânăstire, să facă igumenul cu toti 
«frațun post 40 de zile și pocăanie de fratele Și așa să roage 
« Dumnezeu de dinsul şi să facă câte 12 metanii în zi... și 
«când să vor împle 40 de zile, să-i facă toată pomenirea lui », 
iar averea lui să o împartă la săraci. 

Măsuri aspre vădesc străduința Bisericii de a opri alune- 
carea unei societăți în descompunere pe povârnişul decăderii, ca 
de pildă următoarea dispozițiune: 

« Muerea sau bărbatul ce va vrea să joace și să bată în 
«palme și se va îmbrăca bărbatul în haine muerești sau muerea, 
«întru haine bărbătești... unuia ca acestuia grăim să se căiască 
«3 ani şi metanii în zi câte 24»; 
sau de pildă următoarea anatemă a unei mode a timpului: 

« Muerea de-și va tunde părul ei, că va cugeta că iaste 
«bine, pentru Dumnezeu alegând numai de nu va lua chip 
«călugăresc, și va îndrăzni a facere acesta, anatema să fie; 
«că n'au învățat Dumnezeu să-şi tunză muiarea părul, numai 
«când va veni la petreacerea călugărească; iară de va fi în- 
«demnată așa de niscare drăcii, să-ș tunză părul ei, să fie 
«oprită de bisearică şi de priceștanie ; un an să se pocăiască ». 

lată în sfârşit şi o serie de dispozițiuni luate împotriva 
vechilor rămășițe de păgânism, care au continuat să, supravie- 
țuiască sub formele vieții creştine: 

« Deci sunt oarecarii întru creştini ce țin lucru ereticesc: 
«când apune soarele nu dau nemica dentru casa lor, nice foc, 

« nice vreun vas oarecarele, sau vreo trebuință oarecaria. Soco- 
«tesc şi glasurile cocoşilor, şi ale corbilor, şi altor glasuri, Și ale 

a vulpilor. Şi întimpină de grăiesc unele rele, altele bune şi 
« căutaria, soarelui și a lunei şi a stealelor și chemaria dobitoa- 
«celor. Dirept aceaia iată pre amăruntul tocmim şi învăţăm: 
«cine are aceastia cu cercetare de acmu, să nu mai ia aminte 
« unele ca aceastea; pentruce? Că, înfricoșat judeţ vor să ia de 
« aceasta. 

«Cine ia mana grâului, altceva dentr'acele ori den vin, 
«ori den pâine, ori dentr'altceva de se va lăsa de acestea, să 
«aibă pocăanie patru ani, metanie câte roo». 

Aceste dispozițiuni au un interes deosebit, deoarece aruncă 
o lumină nebănuită asupra vechiului folklor bizantino-slav ŞI 
ne lămuresc multe puncte obscure din folklorul nostru actual. 

Cea de a doua tipăritură juridică, Indreptarea Legii (Târ- 
govişte, 1652), însemnată şi ea prin faptul că e scrisă în româ- 
neşte, prezintă, nu mai puțin interes, fiindcă prezintă o între- 
țesere cu Pravila tipărită de Vasile Lupu. 

Textul acestei Pravile a fost pregătit «cu îndemnarea » 
Mitropolitului Ștefan, de către Daniil Andrian, Panonianul—era 
deci originar din Transilvania — care spune însuşi că « numai 
cât m'am ispitit a linge pre din afară puțintel Gramatica şi Sin- 
taxisul ... cuviosului întru ieromonahi Kyr Ignatie Petriţi și 
a lui Pantelimon Ligaridi, dascăli desăvârșiți, amândoi dela Hio, 
vestiți și foarte iscusiți întru toată dumnezeiasca scriptură ». 

Imdveptarea legii este alcătuită din trei părți distincte. 
Prima parte cuprinde de 417 capitole, încheiate cu o notiță în 
limba slavă, care spune: «sfârșitul întâei părţi a Pravilei», 
tradusă din limba greacă «pe limba proastă românească » 
« Danil Andrian Panonianul». Ea reproduce un original grecesc 
care, după ce fusese cerut Patriarhului din Constantinopol, 
fuse se aflat la Gh. Caridi, al doilea vistier al Ţării, grec 
originar din Tricala, strămoșul cronicarului Radu Popescu. 
Textul grecesc era o prelucrare, derivând din legislația. bizan- 
tină a lui Justinian, compulsată în secolul al XVI-lea de 
Emanoil Malaxos, fratele parohului dela biserica grecească 
San Giorgio din Veneţia. Traducerea românească este stân- 
gace: nici Românii nu cunoșteau bine limba greacă, nici 
Grecii limba română. Această primă parte a fost apoi între- 
țesută, deși nu se spune, cu Pravila lui Vasile Lupu, apărută 
la lași în 1646, cu titlul Cartea românească... de lu Pravilele 
împărăteşti şi de la alte gudeate. 

Daniil Panonianul, combinând aceste două izvoare diferite, 
a încercat o sistematizare, grupând laolaltă materia după 
afinitate de subiect. După un capitol sau două din Malaxos, 
urmează, după cum a arătat Peretz, capitole din Pravila lui 
Vasile Lupu. De pildă, după glava 43——46 din textul Malaxos, 
care tratează despre « clerici şi călugări de vor face sfat sau 
însoţire asupra arhiereului », urmează din Pravila lui Vasile 
Lupu glavele 43——46, care se ocupă de penalitățile ce «se cuvin 
celor ce îndeamnă sau ajută cuiva sau îl sfătuesc spre rău sau 
când trimet pe altul să facă o răutate...». După glava 47 
din textul Malaxos, privitor la clericul ce va «înjura» pe arhiereu, 
pe popă, pe diacon sau mireanul care va înjura pe preot », 
urmează glavele 48—5o din Pravila lui Vasile Lupu privitoare 
la, cei ce vor sudui «pe judecători, pe oamenii cei domneşti », 
pe soli sau «pre mai marii lor, ce se zice pre boiari»; după 
glava 86, luată din Malaxos, privitoare la camătă, urmează 
din Pravila lui Vasile Lupu glavele 87-——88 despre cei ce fac 
«bani răi» (falsi) sau umblă cu «bani răi». 

A doua parte a Indreptării Legii, cuprinzând canoanele 
Sfinților apostoli, ale sinoadelor ecumenice și a celor năme- 
stnice, precum și ale Sfinților Părinți (Vasile, Timothei, Nichita, 
Nicolae, Zlataust), este o traducere după nomocanonul lui 
Alexie Aristines diacon, econom şi nomofilax al Marei Biserici 
din Constantinopol, întocmit din porunca împăratului Ioan 
Comnenul, în sec. al XIII-lea. 


a 


Originalul grecesc, după care s'a făcut traducerea româ- 
nească s'a pierdut, dar C. A. Spulber a găsit în Biblioteca 
Universităţi din Atena un codice (nr. 1400) care are în- 
tocmai aceași structură (Malaxos + Aristines) — fără partea, 
luată din Pravila lui Vasile Lupu—pe care a avut-o versiunea, 
lui Gh. Caridi, după care s'a tradus textul din 7 ndyep avea Legii. 

Aceasta a doua, Pravilă a lui Mateiu Basarab a fost tradusă 
de Austriaci, pe timpul ocupaţiunii Olteniei, în limba latină. 


Ea a avut, precum arată Spulber, o largă aplicare în Țara- 
Românească. 


Prefaţa din Indreptarea legii, semnată de Mitropolitul lui 
Matei Basarab, Ştefan, este însă o traducere după prefața 
— rpoeopla —lui Vlastaris, fireşte cu amplificările şi omisiunile 
impuse de epocă şi țară. 

Mișcarea culturală înviorată în epoca lui Matei Basarab, 
s'a propagat peste cuprinsul țării şi a contribuit la reînvierea 
literară din Ardeal unde, cu material tipografic trimis de 
Domnul Ţării Românești, se deschide o nouă epocă de activitate 
cărturărească, reprezentată cu deosebire prin personalitatea 
Mitropolitului Simeon Ștefan. 

Tansilvania, care a dat neamului românesc în veacul al 
XV-lea şi al XVI-lea începuturile literaturii şi temelia limbii 
literare, are în secolul al XVII-lea un rol mai șters, fiindcă 
activitatea, culturală este subordonată aci străduinței Ungu- 
rilor de a. desface legăturile religioase care-i uneau de veacuri 
pe Românii ardeleni de Principatele dunărene. Incă din 2 
Septemvrie 1629, Gabor (Gavril) Bethlen — despre care 
Mitropolitul grec Matei al Mirelor, ne spune că în invazia din 
1629 în Țara-Românească « chiar vasele bisericilor şi mânăsti- 
rilor pusese, fiară neînblânzită, să le care în țara lui > — se 
adresa Patriarhului din Constantinopol, prin «scrisori cât se 
poate de secrete », aducându-i la cunoștință că Românii din 
Transilvania au decăzut aşa de mult, încât nu sunt în stare nici 
să citească, cu atât mai puțin să înțeleagă și să înveţe sfintele 
evanghelii, şi că, din această cauză, bunele moravuri și legea 
creștinească se strică din zi în zi. Pentru a remedia această 
stare de lucruri, el cerea Patriarhului să îngădue ca națiunea, 
română din Ardeal să primească unele puncte ale doctrinei 
calvine și să încurajeze pe Mitropolitul Ghenadie să intre în 
vederile guvernului, sau măcar să « închidă ochii şi urechile ». 
Răspunsul Patriarhului Chiril Lucaris — cel împotriva căruia 
avea să se ridice în curând furtuna — este plin de demnitate 
şi de înțelegere a realităților politice. El spune răspicat că 
«nu poate săvârși pe față sau în ascuns asemenea deserțiune, 
pentrucă ar săvârși un păcat pe care nu i l-ar putea șterge toate 
chinurile pământului ». Atrage apoi în chip discret atențiunea 
asupra nereuşitei unei asemenea încercări, pentrucă, înainte de 
toate, ar trebui ruptă legătura de sânge și de simțiri care trăește 
în mod tainic, dar cu atât mai puternic între Românii din ţara 
Transilvaniei și între locuitorii Țării Muntenești și Moldovei » şi 
încheie scrisoarea cu aceste cuvinte de adevărat apostol: 

« Noi nu ne vom război cu destinul, fiindcă nu aparține 
slujbei noastre să ne luptăm cu arme pământești; ne vom ruga 
însă lui Dumnezeu să reverse prea milostiv asupra sărmanei 
naţiuni Duhul său cel sfânt în care sălășlueşte întreg adevărul 
și toată înțelepciunea, » 1. Curând după aceasta, Gabor Bethlen 
moare şi urmează Gheorghe Râk6czy, care împreună cu super- 
intendentul calvin, Ştefan Geley, întăresc sforțările de a atrage 
pe Românii transilvăneni la reforma calvină. O serie de acte 
pun în lumină înverşunarea, acestor străduințe. In Aprilie 1638, 
Râk6czy confirmă, scutirile preoților români, cu condițiunea 
însă ca Mitropolitul lor să atârne de superintendentul calvin ?. 
La 4 Septemvrie 1640, superintendentul, Ștefan Geley, anun- 
țând Principelui Rakoczy moartea Mitropolitului român, Ghe- 
nadie, întâmplată « eri după amiază, la, patru ceasuri », propune 
ca la, ședința solemnă, la care vor fi chemaţi « protopopii români 
din toate părțile », Principele să citească, condițiile și scrie mai 

departe Geley — «să le dai poruncă că, cine nu le va respecta, 
va îi redus la starea de țăran »?. Aceste condiții, redactate de 
Ștefan Geley și trimese lui Râkâczy la 22 Septemvrie, au 
pentru noi o importanță deosebită, pentrucă ne lămuresc 
deplin întreaga atmosferă în care s'a desfășurat activitatea 
literară românească în Transilvania, în prima jumătate a seco- 
lului al XVII-lea, precum și o latură din activitatea literară 
a reacțiunei moldoveneşti contemporane. In afară de serviciul 
divin în limba română, se impunea între altele: să se renunțe la 
cultul sfinților morți și sfinților îngeri; să nu se înveţe că ar fi 
mai mulți solicitatori între Dumnezeu și om, afară de unicul 
Hristos »; să se elimine la oficierea botezului : « lumănările, unge- 


1 |, Lupaș, Documente istorice transilvane, 1, Cluj, 1940, p. 117—179 
* Ibidem, p. 194—198, 
* Ibidem, p. 204—205, 
€ Ibidem, p. 206 —209. 


rea, cu untdelemn și alte adausuri papistaşe », botezând « după 
forma. simplă rânduită de Hristos », numai cu apă curată ; să se 
suprime la înmormântări: lumănările, tămăierea, şi « alte ceremo- 
nii superstițioase» ; «să se împartă siânta cuminecătură: «separat 
pâinea și vinul, nu împreună cu lingura»; să se oprească obștea, 
prin preoți, de a îngenunchia și a se închina înaintea icoanelor şi a 
troițelor ; « să se interzică obștei neştiutoare arderea de lumânări 
în țintirim », şi, în fine, să asculte de episcopul ortodox maghiar. 

Cu alte cuvinte să părăsească ortodoxia și să treacă la 
calvinism ! 

Dar pentru aceasta, era, nevoie de propagandă. Iar propa- 
ganda trebuia făcută și prin tipărirea în limba română a cărților 
de cult normative, prin care să se strecoare, cât mai larg în 
straturile poporului, învățăturile reformei. Era deci nevoie de o 
tipografie cu literele chirilice, cu care erau obișnuiți Românii 
ardeleni. De aceea Gh. Râk6czy a pus la cale, prin Mitropolitul 
ortodox Ghenadie, o solie la Matei Basarab, care-și instalase 
tiparnițe în Țara Românească și cu care de altfel era aliat, 
cerându-i litere chirilice şi meșteri tipografi. Astfel vine și se 
stabilește la Alba Iulia, cu buchii dăruite de Domnul muntean, 
Popa Dobre tipograful a cărui activitate se deschide în 1639, 
cu o carte de rugăciuni. 

Una din condiţiile pe care Ștefan Geley o punea candi- 
daților la scaunul metropolitan din Alba Iulia era ca, săvârşind 
serviciul divin în «limba obștei țărănești », să traducă în româ- 
nește « rugăciunea, noastră de toate zilele atât cea de dimineață 
cât şi cea de seară» și să poruncească copiilor să o învețe. 
Acest punct al programului lui Geley era realizat prin cartea de 
Tugăciuni apărută în 1639. Ea cuprindea: Paraclisul Precistei 
molitvele sau rugăciunile de dimineața, Și seara — reproduse 
aproape neschimbate în mai toate ceasloavele și acatistele, 
publicate ulterior în Transilvania ; cele ro porunci, luate după 
Palia dela Orăştie, și câteva noţiuni de dogmă în sens ortodox, 
însă — Geley raporta lui Râkâczy că Ghenadie «ca un nepu- 
tincios unele dintre condițiuni le-a ținut, dar altele nicidecum ») 
o Pascalie, foarte necesară preoților, fiindcă le indica ziua când 
cade Paștele și, în sfârșit două cărți populare, Trepetnicul şi 
Gromovnicul, care prin conținutul lor de prevestire despre 
soarta omenească, ori despre felul cum vor ieși primăvara 
semănăturile, care germinaseră sub stratul de zăpadă, interesau 
de aproape curiozitatea păturilor rurale românești. 

A doua carte ieșită de sub teascul tipăriturilor transilvane 
se leagă de realizarea unui alt punct din programul de calvini- 
zare al lui Geley, anume ca, preoţii să predice obștei în limba 
românească. Cum însă în biserica noastră opera de predica- 
țiune este îndeplinită, prin citirea Cazaniei, care este o colecție 
de predici în legătură cu fragmentul evanghelic citat în ziua 
respectivă, Mitropolitul Ghenadie, sfătuindu-se cu preoții săi, 
a pus sub tipar vechea Cazanie — Evanghelie cu învățătură — 
a lui Coresi din 1581. Dar abia s'a început publicarea cărții, şi 
Ghenadie a închis ochii. Sarcina de a continua imprimarea a 
revenit urmașului său, Mitropolitul Iorest, candidatul reco- 
mandat lui Râk6czy de Vasile Lupu. Prefaţa cărții este astfel 
scrisă în numele ambilor Mitropoliţi. Intâiu Ghenadie: « Cu 
mila lui Dumnezeu, eu, Arhimitropolitul Ghenadie, văzându. ... 
aceste sfinte cărți Evanghelie rumănească cu învățătură, ce să 
cheamă mărgăritar, împuținându-se, şi foarte jăluia toți preoții 
de această carte, şi mă socotiiu cu preoții miei... Iară când 
au începutu a, se tipări aceste cărți, noao ni se tâmplă petrecere 
ceastă lume. şi ami lăsatu la moartea noastră, pre cine va lumina 
milostivulă Dumnezeu, pre scaunul Mitropoliei Belgradului, 
să nu părăsească acest lucru bun». Urmează apoi rândurile 
Mitropolitului lorest « Dereptu aceia, cu mila lu Dumnezeu, 

eu  Ioristu, archimitropolită, văzând acestii lucru dumne- 
zeeascii ce s'au fostii începută de acelă părinte, ISirii Ghenadie, 
foarte mi să îndulci inima și mă bucuraiu, iară eu... am săvâr- 
şitii aceste sfinte cărți, ca să se înmulțască cuvântulă lu Dum- 
nezeu pre in toate beserecile, să le fie preoțiloru de propovedanie ». 
Cartea lui Coresi era tradusă, după cum am arătat în vol. I, după 
un izvor ortodox: omiliile Patriarhului din Constantinopol, Ion 
Caleca. Deci ea nu cuprindea nimic din ceea ce ar fi putut abate 
credința religioasă a homânilor dela linia tradiţiei ortodoxe. 
Originalul coresian, după care s'a făcut tipăritura aceasta din 
1641, era însă defectuos, căci lipseau din el pagine întregi, «fără 
a se ține seama, de lipsa de sens a fraselor astfel trunchiate »; 
într'un loc lipsesc ro pagine, într'altul 8, într'altul 6, etc.»1, 

Opera în care se resfrânge mai puternic propaganda 
calvină, este insă Catechismul din 1640. Ea a provocat o ade- 
vărată furtună de protestare la Românii de dincoace de Carpați. 


_ 


re pe dracii La 


Bălgradu! (Alba Tulia). 


CATEHISMUL CALVINESC. O altă condiție impusă de 
Ștefan Geley lui Meletie Macedoneanu, care, sprijinit de Matei 
Basarab, candidase la scaunul de Mitropolit al Transilvaniei, în 
septemvrie 1640, era şi aceasta: « Să tipărească catehismul 
radus în românește și să dispună să-l înveţe copiii și fetiţele, 
în ore anume precizate ». Meletie Macedoneanu n'a fost însă 
întărit de Principele Gheorghe Râkoczy. Dar în răstimpul 
care s'a scurs până la ocuparea scaunului metropolitan de Ilie 
lorest, candidatul moldovean susținut de Vasile Lupu, auto- 
ritățile maghiare calvine au și tipărit catechismul, cu ajutorul 
unui preot român, Gheorghe din Sec. Din nenorocire, niciun 
exemplar din această publicaţie nu s'a aflat în bibliotecile 
noastre. Data apariției ei chiar era nesigură. Titlul complet 


* |. Bianu şi Nerva Hodoș, Bibliografia, |, pp. 115-118. 


cu data 1640 se află însă reprodus de Mitropolitul Moldovei, 
Varlaam, în Răspunsul său, publicat la Iași în 1644. Pentru 
interesantele informaţii istorice pe care ni le dă, reproducem 
aci în întregime titlul complet. 

Cartea ce se cheamă « Catehismus », care cu voia și cu porunca 
Domnului creştinesc Racoți Gheorghi, Craiul Avdialului, Domnul 
Țăriei Ungureşti şi Săcuilor şpan, carea s'au intors diîn limba die- 
Cească și slovenească pe limba românească, cu svatul și cu îndemnă- 
tura şi cu cheltuiala domniei lua Ciulai Gheorghi, păstorul sufletesc 
al curței Măriea Sale. Cu scrisoare s'au ustenii popa Ghiorghi de Se 
Și s'au îzvodit în cetate în Belgrad ; și s'au tipărit în sat în Prisac. 
Meşterul tipariului au fost popa Dobrea diîn Țara Muntenească. 
ȘI s'au început în luna lui Iulie, 5 zile, şi s'au obârșut în luna Iulie, 
25 de zile. Vu leat ot s+zda mira 7130, o! voidesivo Hristovo 1640. 

După cum se vede din titlu, cartea s'a tipărit repede, în 
20 de zile; nu în Alba Iulia, unde s'a tradus și unde era scaunul 


Zidurile cetății (Minist. Propagandei). 


mitropolitan, ci, pe ascuns, în satul Prisac. Nenumirea Mitro- 
politului ortodox, care ar fi prezidat această tipăritură, con- 
firmă ipoteza noastră. Afirmația că textul s'a tradus « din 
limba dicească și slovenească » este o mistificare, menită să 
amăgească preoțimea, românească şi pătura populară, care știa 
că, pentru ei, izvoarele ortodoxiei sunt în limba slavă, pe care 
o apucaseră în biserică, din moși-strămoși. 

Deși nu cunoaștem până acum niciun exemplar din acest 
Catehism, totuși ne putem face o idee de cuprinsul lui din 
Răspunsul Mitropolitului Varlaam, care, în desbaterea chestiu- 
nilor de dogmă şi cult, reproduce punct cu punct pasagiile 
combătute. El cuprindea, după normele obișnuite în cate- 
hismele reformate: cele ro porunci; Tugăciunea dată de 
Mântuitor: Tatăl nostru şi Simbolul Credinței — toate comen- 
tate, prin întrebări și răspunsuri, din punctul de vedere al] 


CULTURA IN TRANSILVANIA 


doctrinei calvine. Se ştie că reforma calvină, pornind dela prin- 
cipiul admis și de ortodocşi și de catolici, că omul a fost 
creat, « după chipul și asemănarea Domnului », desăvârșit şi 
nemuritor, dar că, după căderea în păcatul primitiv, pierzând, 
împreună cu nemurirea, și desăvârșirea spirituală, a rămas o 
creatură slabă. Ințelegerea lui este învăluită în ceață; el nu 
este capabil să se mântuiască singur, dacă n'a fost iluminat 
de Dumnezeu prin grație. Dumnezeu, pentru care nu există 
nici trecut, nici viitor, și care este prezent în toată eternitatea, 
a revărsat asupra unora graţia sa și i-a creat pentru vieața cea 
veșnică, pe când pe alţii i-a predestinat spre rău, pentru osânda 
cea veşnică. Nu rămâne decât o singură mântuire: credinţa, 
prin care putem dobândi în noi pe Mântuitor și, participând 
la el, obținem grația divină. Intemeindu-se pe Evanghelie 
Calvin, în Instotution de la veligion chrestienne, reduce tainele la 
două: botezul și cuminicătura — singurele instituite, după el, 
de Mântuitor. Nu admite cultul icoanelor, căci aceasta este 
idolatria pe care o combate Biblia: «să nu-ţi faci ție chip 
cioplit », şi nici cultul sfinților, pentrucă, după el, nu există între 
om și Dumnezeu alt intermediator decât lisus Hristos. 

Catehismul acesta, tipărit, după cum s'a spus pe ascuns, 
nu a avut răspândirea, pe care o așteptau Ungurii, Preoţii români 
nu l-au primit. Poate chiar că, în cursul vremurilor, l-au ars — 
așa s'ar explica de ce nu s'a găsit niciun exemplar până acum. 

Mitropolitul, urcat în scaun, după Ghenadie, Ilie Iorest, 
fusese călugăr la mânăstirea Neamţu, unde trăise în tradiția 
de cărturărie şi vieață religioasă a acestei străvechi mânăstiri. 
Deși se pare că promisese şi el afilierea la calvinism, s'a împo- 
trivit — în scurta sa păstorie — răspândirii reformei și a 
Catehismului, ceea ce a avut ca urmare înscenarea unui proces 
în care a fost târît, sub ocara de imoralitate. A fost umilit, 
închis în temniță și bătut la tălpi cu toiegele. In cele din urmă, 
dându-i-se drumul, cu condiția de a plăti 1.000 de taleri, pe 
chezășia a 24 de creditori, a plecat în Moldova să strângă 
mijloacele pentru răscumpărarea libertăţii, 

SIMEON ȘTEFAN. Imprejurările erau, deci, cu totul grele, 
când se ridică în scaunul mitropolitan Simeon Ştefan. Nu era 
un om de cultură, deosebită, dar avea un rar bun simț, care 
l-a călăuzit cu chibzuinţă în datoria grea pe care o avea de în- 
deplinit. Numele lui a rămas în istoria literaturii noastre prin 
problemele cu privire la crearea limbii literare pe care le-a 
ridicat în prefața pusă în fruntea Noului Testament, tipărit la 
Alba-Iulia (Bălgrad), în 1648. Mai întâiu ! este problema neo- 
logismelor pentru timpul acela — cuvinte străine, grecești, 
pentru care nu existau termeni în limba română: « Aciasta 
încă vom să ştiţi, că vedem că unele cuvinte unii le-au izvodit 
într'un chip, alții într'alt; iară noi le-am lăsat cum au fost în 
izvodul grecesc, văzând că alte limbi încă le țin așia, cumu-i: 
synagoga şi poblicanu şi gangrena şi pietri scumpe, carele nu să 
ştiu rumâneșşte ce sânt: nume de oameni și de leamne și de veş- 
mente și altele multe, carele nu să știu rumânește ce sânt,noi încă 
le-am lăsat greciaște, pentrucă alte limbi încă le-au lăsat așia». . . 

Dar mai importantă decât această chestiune este atirmarea 
necesității de a tipări cărți pentru tot neamul românesc — 
ceea ce vădeşte conștiința, unităţii neamului — şi în legătură 
cu aceasta: nevoia de a creea o singură limbă litevavă pentru 
toate ținuturile românești : 

«Să luați aminte că Rumânii nu grăiesc în toate ţărăle 
«într'un chip, încă neci într'o ţară toți într'un chip ». 


* Nu ştim cât preţ se poate pune pe afirmarea că preoţii şi cărturarii însărcinaţi 
cu traducerea au coniruntat izvoarele: grecești, sârbeşti și latinești, «ce mai vârtos 
ne-am ţinut de izvodul grecesc şi am socotit şi pre izvodul lui Eronim..- și am socotit 
şi izvodul slovenesc carele-i izvodit sloveneşte din greciască şi e tipărit în Țara Mos- 
cului... însă de cea grecească nu ne-am depărtat, știind că__. cea grecească iaste 
izvorul celorlalte. ..». Ne lipseşte un studiu precis în această privinţă. Se pare însă 
că traducătorii au refăcut vechea traducere coresiană, 

Urmează apoi acea cunoscută comparație a cuvintelor cu 
banii, pe care avea s'o reia Hasdeu şi s'o desvolte în Principiul 
circulaţiunii, cuvintelor : 

«. „cuvintele trebue să fie ca banii: că banii aceia sunt buni 
«carii îmblă în toate țărăle, așa și cuvintele: acelea sânt bune, 
«carele le înțeleg toți. 

« Noi derept aceea ne-am silit, den cât am putut, să izvodim 
«așa cum se înțăleagă toți; iară, să nu vor înțeleage toţi, nu-i 
«de vina noastră, ce-i de vina celuia ce-au răsfirat Rumânii 


«printralte ţări, de și-au mestecat cuvintele. de nu grăesc 
«toţi într'un chip». 

Noul Testament dela Belgrad, 1648 


Firește că aceste două idei importante: 1) unitatea neamului 


românesc din toate ţinuturile și 2) necesitatea alcătuirii unei 
singure limbi literare pentru Românii de pretutindeni — meritau 
să fie spuse cu mai mult relief. Dar dacă ne gândim la soarta lui 
Ilie Iorest, prigonit pentru îndrăsneala de a se fi împotrivit încer- 
cării de desmembrare a unităţii spirituale a Românilor, înțelegem 
de ce nu putea vorbi mai răspicat urmașul său, Simeon Ştefan. 

LIRICA RELIGIOASĂ DE NUANȚĂ CALVINĂ. Pe când 
masa cea mare a poporului ortodox din Ardeal se sbătea să 
scape de cursele întinse de autoritățile maghiare şi să păstreze 

solidaritatea de credință cu românimea din Principate, în Făgă- 
raş şi Banat, între Românii care îmbrățișaseră reforma ia 
naștere, sub influența maghiară, o literatură religioasă în versuri, 

Incă de pe timpul lui Coresi, apăruse —după cum s'a 
arătat în vol. I, p. 60 — poate la Oradea sau la Cluj, o carte de 
cântece tradusă în parte după o colecţie de cântece ungurești, 
adunate de Petre Melius și Szegedi, căpeteniile mișcării calvi- 
niste, în parte după câteva cântece pioase ale lui Francisc 
Dăâvid, alt vestit reformator al timpului. In organizația Bise- 
ricii reformate, această, carte era, necesară. Programul de calvi- 
nizare al lui Ștefan IKatona de Geley din 1640, prezentat lui 


men ))avc 0, alla que [ema (fa (a 
SA Qaole | Oval 7, 


comunicând între ele printr'o poartă comună, o școală româ- 
nească și alta ungurească. Actul prin care Principesa, întăreşte 
regulamentul școalei românești pune în îndatoririle profesorilor 
români, între altele, să învețe pe copii să cânte românește, 
adăogând ca versurile să fie scrise cu litere românești. « Să se 
ducă — spune mai departe actul — sârguincios la biserica 
românească, la deprinderea celor sfinte, în deosebi în Duminici 
şi sărbători, apoi la înmormântări, dacă e poftit, cu întreaga 
şcoală și să cânte cântările vomâneşti, după obiceiul din Caran- 
sebeș și Lugoj, făcând el însuși pe cantorul sau ducând gla- 
surile ». Sub imboldul acestor preocupări, s'a desvoltat în 
Făgăraș şi Banat o întreagă literatură versificată, 
dar care, până acum, ne este puțin cunoscută, Un 
manuscris din această grupă, aparținând sec. a 
S XVII-lea, descris de regretatul N. Drăganu, cuprinde, 

cântece ungurești, cu traducere românească în versuri, 

Inceputul! unei ode latineşti a lui Mihail Halici, închinată prietenului său, poetului sas 


Frank von Frankenstein. 


care se pot repartiza în următoarele grupe: « laude de 
Crăciun ; laude pentru anul nou ; laude pentru patimile 
lui Hristos ; laude pentru Paști ; laude pentru înălțarea, 
lui Hristos și laude pentru Rusalii ». Probabil că manu- 
scrisul acesta făcea parte din repertoriul muzical al 
profesorilor dela şcolile reformate românești din Ar- 
deal. Iată un fragment din textul reprodusi.de N. Dră- 
ganu, pe care îl dăm în ortografia curentă pentru a-l 
face mai accesibil: 


Să ne apropiem noi de Fiul Domnului 

Şi de al nostru Iesus Christus, Domn ispăşitor, 
Puternic, milostivnic, bun mântuitor, 

In nevoi trupeşti și sufleteşti. 

Singur ce-i veselitor 

O milostivnic, răscumpărător Doamne, 
Cine pre pământ și 'n cer cu Tatăl domnește, 


După N. Drăganu Dacoromania, IV. Ție_ne milcuim noi în rugaciune, 


Râk6czy, prevedea la punctul 6: « Să scrie, să tipărească și să 
facă să se cânte în fiecare zi cântările noastre, traduse în limba 
română, de care se servesc Caran-Sebeşenii şi Lugojenii, înainte 
și după rugăciunea predicei ». Reimprimarea vechii cărți de 
cântece din epoca coresiană se impunea, dar, din motive pe 
care nu le cunoaștem, n'a văzut lumina. Ni s'a păstrat însă 
după ea, trei copii: una făcută de un secui, Gergely Sândor 
de Agyafalva datând din 1642 şi păstrată în biblioteca cole- 
giului reformat din Debrețin; alta de tatăl lui Mihail Halici 
şi a treia de Ioan Viski făcută în 1697, în Boldogfalva, și 
păstrată în colegiul reformat din Cluj. Aceasta din urmă cu- 
prinde, adăogată la sfârşit, o traducere integrală a Psaltirii în 
versuri, făcută după o versiune ungurească mai veche a lui 
Albert Molnar de Szencz, imitată la rândul ei după Clement 
Marot şi Theodore de Beze. Traducerea scrisă în caractere 
latine, cu ortografie ungurească, este însă greoaie. Iată bu- 
năoară începutul din psalmul 40: 


Ferikat jeszt” kuj de sziromanul 
Si de nistotosul 

Ej milă, ke Domnul pre jel enkă, 
lare el va czină, 

En nevoja sza şi en czara sza; 
Lafe bune v'ave 

Si en pofta a'allenisilor 

Nu-l va da 'n mena lor. 


Intenţia de a atrage pe Români la reformă, prin școală și 
cântec, continuă. In 1657, văduva lui Gheorghe I Râk6czy, 
Principesa Susanna, L6rântffy, solicitată, spune ea, « şi de câțiva 
Români mai luminați », construește în Făgăraș, una lângă alta, 


Să ne fii într'ajutor nouă... 

Literatura aceasta poate să aibe însă o importanță mai 
mare decât o bănuim, căci, după cum spuneam în alt loc, «nu 
este exclus ca, din aceste cântece de slavă pentru sărbători, 
să fi pătruns motive şi imagini în literatura colindelor popu- 
lare » 1. Textele n'au fost însă date, la lumină. Publicarea lor, 
pe care o tăgăduește d-l Carlo Tagliavini, va aduce, de sigur, 
lumină și în această chestiune. 

Dela literatura religioasă la literatura, profană, trecerea nu 
e grea. Din şcolile reformate, în care se preda latina Și greaca 
și unde se punea preț pe retorică și pe poetică, au ieșit câțiva 
cărturari versificatori, cum a fost, de pildă, Mihail Halici. 

Mihail Halici, născut în 1643, era fiul unui « jurat în senatul » 
din Caransebeș. și făcuse studiile în orașul natal; le-a continuat 
în liceul reformat din Sibiiu, unde a fost coleg și prieten cu 
cunoscutul poet sas, Valentin Frank von Frankenstein, și le-a 
încheiat în colegiul reformat din Aiud. In 28 Iunie 1665, îl 
găsim, împreună cu prietenul său Franck, înscriindu-se la 
universitatea Altdorf, de lângă, Niirnberg. O bucată de vreme 
a fost rector al școalei reformate din Orăștie. Dela el ne-a 
rămas un interesant caet de versuri, mai ales ode latinești și 
ungurești, alcătuite pe când se afla în liceul reformat din Sibiiu, 
după teme — « materia carminis » —, date de profesori. Alături 
de aceste teme retorice de clasă, se găsesc şi câteva ode ocazio- 
nale, închinate de autor prietenilor săi, între care cunoscuțţii 
scriitori Franck von Franckenstein și Petru Melas. Era, firesc 
ca, deprinzând în școală, cu profesorii, să mânuiască odelatineşti, 
Mihail Halici să încerce a ciripi şi în limba română. În 1674, 


1 Cărțile populare în literatura românească, vol. II, Epoca influenței greceşti, 1938, 
p. 209. 

închină o odă prietenului său, Frâncisc Pâriz Pâpai — mai 
târziu doctor la curtea, lui Mihail Appafi și scriitor—care tocmai 
își luase atunci doctoratul la Basel. Oda s'a publicat în broșura 
omagială cu versuri, în mai multe limbi, scrise, după datinele 
timpului, de prietenii şi profesorii noului doctor. Oda lui Mihail 
Halici, care semnează « Nob. Romanus civis, de Cârânsebes », 
este în limba română, scrisă, cu caractere latine, în ortografie, 
fireşte, ungurescă; o redăm în ortografia actuală: 

Cânt sănătate, scriind la voi, Rumanus Apollo, 

La toți, căți svente 'n Impărăţie ședeți! 

De unde cunoștințe așteptăm și științe: ferice 

De Amstelodam, prin cărți şin omenie tipar. 

Lege derapte au dat frumoasa cetate Geneva: 

Iţi vine Franciscus, ține-te Leyda, Paris! 

Prindeți mâna surori cuycest nou oaspe. Nainte. 

Frați, fârtați, nimfele iasă curând; 

Domni buni, mari doctori, dascali şi bunele Doamne, 

Cu pace îi fiți, cu pâine și sare, rugăm. 

Succesul prietenului său, se pare, aprinde în el dorul de a 
pleca în Apus. In același an, 1674, la sfârșitul lui Octomvrie, 
pregătindu-se să meargă «în ările-de-Sus », şi voind, scrie 
el, «să-mi las lucrurile de-acasă în bună rânduială, chiar și 
dacă mi sar întâmpla moartea în țară streină », el dispune 
prin testament, cum să i se împartă averea, lăsând o parte 
însemnată școlii din Orăștie. De aci înainte i se pierde urma. 
La 1712, după cererea legatarilor săi, i se deschide testamentul. 

In atmosfera acestor preocupări, apar la Românii bănăţeni 
și primele urme de lirică românească, erotică. Prietenul sas 
al lui Mihail Halici, Valentin Franck von Franckenstein pe 
când se găsea la Turnu-Roșu, ca comandant de garnizoană, 
a publicat Die Hecatombe Sententiarum Ovidianarum Germa- 
nice imilalavum, în care pe lângă versuri nemțești, ungurești 
și latine publică și 80 de versuri românești. 

Cam din aceeași vreme, Nicolae Petrovay din Petrova copia 
într'un codice — păstrat în biblioteca liceului reformat din 
Cluj —ocinașele (tatăl nostru) și o serie de versuri între care un 
Isentek PRumeneszk de dragoste skvisz : 

In pară de foc arde inima mea prin tine, 
Dacă-mi aduc aminte de cuvintele tale, 

Cu mine dimpreună făcute multe ori. 

Să-ţi pot fi cu fața ta cea mândră di'mpreună, 
Portul meu cel negru s'ar albi prin tine, 

Dela mine trecuta vieață s'ar întoarce, 


Este o «cantio de amore » tradusă după un original ungu- 
resc, alcătuit pe la 1660. Dar alături de această traducere 
din lirica ungurească, apar şi versuri cari vădesc în chip evi- 
dent influența poeziei noastre populare: 

Ci unde-ți cat în față 
Fată d'arbănaș, 
Inima mă 'nvaţă 
Cum să-ți fac „vieața, 
Sara, dimineaţă. 

INFLUENȚA CATOLICĂ. Străduinţele Scaunului Papal 
de a atrage pe Români la catolicism nu puteau avea șanse 
în Principate, unde vlădicii autohtoni și Patriarhii greci, veniți 
la curtea Domnilor după ajutoare, vegheau de aproape la 
păstrarea ortodoxiei. Dar în Ardeal, unde românimea era în 
luptă cu calvinismul maghiar, tărâmul era mai prielnic pentru 
proselitism. Din nenorocire, tineretul desrădăcinat de cre- 
dința strămoșească şi crescut în şcolile luminate ale Apusului, 
în universități — chiar din veacul al XIV-lea, cum a arătat 
N. Drăganu şi E. de Barwinski — s'a rupt de tulpina neamului 
şi a muncit pentru a crește cultura altor neamuri. Trecând 
peste umaniști ca Nicolae Olahus din veacul al XV-lea, peste 


savanți ca bănățeanul Gavril Ivul (1619—1678), intrat în 

ordinul Iesuiților din Cașovia, profesor de filosofie şi teologie 
la Kosice şi la Viena, și care a desfășurat o frumoasă activi- 
tate filosofică în limba latină, trebue să ne oprim aci puțin 
asupra a. doi cărturari trecuți la catolicism, care au însă legă- 
turi și cu cultura românească. 

Unul este Gheorghe Buitul, careși-a făcut studiile 
la Viena şi Roma și care, intrând în clerul catolic, a avut mult 


XIV. 
CARMEN PRIMO & VNI-GENITVM 


Lingua Romano.- Rumanz, 
/lonor bus 
Fortunâ & Aufpiciis Impenetrabilis DaciciArponaurz, 
Pranobils Domini 


FRANCISGCI PARICII, Papenfis &c 


Veteris ocuhflimique in Illuftri Enycdini, 
Halicialtii: naum. 


K Ent fenertate, feo und la roj. Ruinanu Apolo, 
La tot2., bketz fivente n Emperecie federz ? 
De unde cunoflmice afleprem, fi flince :. fertcfe 
De Amftelodam „ pren chertz fite 'n omenie tpar. 
Legfe derapte au dai frumofe c[erate Geneva: 
Ecz pine Francifeu, cinete Leyda. Patu! 
Prihdecz mene forory, cu czefit nou ofipe: nainte 
Fraza > fatal zi, Nympbele, jafle curund. 
Domn) bun), mary Dodory Și Dafkely, fi bunele Domna, 
Cu parfe ej fir: » cu panye fi Bare, rugrm. 
Nagy Enyedini Tranflv. „Junii, A. teza. 
Condidit ex improvifo, Amiculus Pariciafter 
MicHatL HaLtcrvrs, Nob, Romanns 
Crwu, de Car anfebes. 
ED DONIONOG DO XOG AD AAA AGA DGC GAGA 3 
1674. Prima odă în limba românească; a lui Mihail Halici, 
După N. Drăganu, Dacoromania, IV 


de suferit de pe urma persecuțiilor lui Gh. Bathori. El a tradus 
în limba română Catechismul catolic al lui Canisius, tipărit la 
Bratislava, în 1636, din care nu s'a găsit încă până acum niciun 
exemplar, dar care s'a retipărit, în a doua ediţie, la Cluj, în 1703. 

Altul este franciscanul Joannes Kâjoni Vala- 
chus de Kis-Kajon (1629—1687), maghiarizat, care 
a lăsat o întinsă operă în limba latină și ungară, între care şi 
numeroase compoziții muzicale religioase. Dela el ne-a rămas 
Codex Kăjoni, care cuprinde o serie de cântece lumești, între 
care şi două «jocuri românești » și «cântecul Voivodesei Lu- 
pul », soția lui Vasile Lupu, căzută în robia lui Gheorghe Ştefan. 

In cercul unor asemenea cărturari, s'a alcătuit în Caran- 
sebeş pe la jumătatea veacului al XVI-lea un Dicţionar valaho- 
latin — cunoscut sub numele de Anonymus Caransebesiensis 
cu caractere latine și ortografie maghiară. Acesta își are impor- 
tanța în faptul că ne dă sooo de cuvinte în dialect bănățean 
și că pentru întâia dată cuvinte româneşti vin alături de proto- 
tipele latine. Tot în aceste regiuni s'a scris și dicționarul latin- 
ungar-român, descoperit și studiat de Profesorul Carlo Taglia- 
vini, păstrat acum în Biblioteca Universităţii din Bologna, tom. 7, 
între manuscriptele contelui Luigi Fernando Marsigli. 

BIBLIOGRAFIE. Pentru cadrul istoric a se vedea pe lângă izvoarele citate mai 
sus p. 9% şi: Ştefan Meteș, Istoria Bisericii şi a vieţii religioase a Românilor din 
Transilvania şi Ungaria, vol. Led. Il-a, Sibiu, 1935, în deosebi p.188—206; N.lorga, 
Istoria Românilor din Ardeal şi Ungaria, Buc. 1915,1 p. 237-268; Melchisedec, 
Biserica ortodoxă în luptă cu protestantismul în Analele Academiei Române, s. Il, t. XII, 
1893. Secţ. ist., p. 1—117; 1. Lupaş, Documente istorice transilvane, I, Cluj, 1940, 
în deosebi p. 117—179, 194—198, 204—209; Despre Ilie Iorest și suferinţele lui şi 
Silviu Dragomir, Relaţiile Bisericii româneşti cu Rusia, în Analele Academiei 
Române s. 11 Mem. secţ. ist., tom. XXXIV, 1911-1912 Bucureşti, 1912, p. 1077-1079 
și 1163-1170; Pentru descrierea textelor publicate: I. Bianu şi Nerva Hodoş, 
Bibliograhia veche românească, |, p. 107 115, 160—170, 184, 207, 537. 


Texte publicate: Fragment din Noul Testament al lui Simion Ştefan, pus în paralelă 
cu textul respectiv din Cod. Voroneţan, Biblia lui Şerban în lon al lui G. Sbiera 

Codicele Voronejean, Cernăuţi, 1885; Georgiu Bari țiu, Catechismulu calvinescu 
impusu clerului şi poporului românescu sub domnia Princibiloru Georgiu Râk6czy I şi [1, 
transcrisu cu litere latine după cdițiunea II tipărită în anulu 1556, Sibiiu, 1879 (Textul 
catechizmulului). 

N. Drăganu, Histoire de la litttrature roumaine de Transylvanie des origines d 
la Jin du XVIll-e siecle, Bucarest, 1938, (extras din revista La d'ransylvanie, 1938), 
p. 41-55. 

Despre Psaltirea lui Grigore Sândor de Agyagfalva şi Ioan Viski cf. |. Bianu, 
Dosojteiu Mitropolitul Moldovei (1671—1686), Psaltirea în verstiri, publicată de pe 
manuscrisul original şi de pe edițiunea dela 1673 (în introducere, unde se dau şi 
extrase), Bucureşti, 1887, Ed. Acad. Rom.; H. Sztri pszkyşiG. Alexics Sze- 
gedi, Gergely €nekeskonyve XVI roman Jordităsban, Budapesta, VIII 1911; N 
Drăganu în Dacoromania, IV, p. 77—163. Pentru Cei dintăi studenți români 
ardelen sla Universitățile apusene ct, N. Dră gunu, în Anuarul Institutului de Istorie 
Naţională, Cluj, IV, 1928, p. 419—422, 

Regulamentul Susanei Lorântffi privitor la şcoala românească din Făgăraş s'a publi- 
cat în Magyar Prolestâns Eeyhdztortineli Adattăr, Budapesta VIII 1910, p. 112—118; 
traducerea românească la 1. Lupaş, Documente istorice transilvane, vol. |, Cluj, 
1940, p. 270—277; despre ms. de cântece religioase din Biblioteca Liceului reformat 
din Ciu) ct. N. Drăgan, Uw manuscris calvino-român din veacul al XVII-lea în volu- 
mul Fraţilor Alexandru şi Ion 1. Lapedatu la împlinirea vârstei de GV de ani, Bucu- 
reşti 1936, p. 283 şi urm. O ediţie a versiunilor Psaltirilor calvine cu studiul necesar 
prepară C. lagliavini (cf. Archivum Romanicum, 1941, p. 328). O expunere su- 
mară, la Imre Revesz, La Reforme etles Roumains de T'ransylvanie în Archivum 
Europae Ceniro-Orientalis, tome III, Budapest, 1937, p. 279—316. 1. Juhâ sz, 
A reformâciă az erdelyi vomânok K6264, Cluj 1940. 


Despre Mihail Halici N. Dră ganu, Mihail Halici, Contribuţie la istoria culturală 
românească din secolul al XVII-lea în Dacoromania, 1V, p. 77 — 168 Despre Gh. Buitul 
Ivul şi Kâjoni cu bibliografia completă jbidem, p. 102—104 notă şi 118—121. 
Buitu cf. şi A. Bitay, Dacoromania, IL, p. 789 
copiate de Nicolae Petrovay cf. Alexi ci, Noua Revistă Română, XI, 1912, p. 203 
ŞI urm., N. Drăganu, studiul citat mai sus, Dacoromania, IV, p. 90 nota i 
Despre cântecul Yoivodesei Lupu A. Veress, Cântece istorice ungurești despre 
Româm „Analele Academiei Române, seria III, Mem. Secţ. Ist,, 1925, p. 30—31 unde 
se reproduce cântecul în notație modernă, Versurile româneşti ale lui lrank v. Fran- 
kenstein au fost retipărite de N. Iorga în Siudii şi Documente XIII, p.6-—8; 
Dr. Egon Hajek, Die Hecatombe Sententiarum Ovidianarum des Valentin Frank 
von Frankenstein, Sibiu, 1923; C. Lacea în Dacoromania, 111, p. 900— 903. Despre 
Anonymus Carasebesiensis cf, B. P. Haşdeu în Columna lui Traian X, 1883, 
1V, p. 406 —429 şi Revista pentru istorie, arh. şi [il., VI, p.1—48; Gr. Creţu în Ti- 
nerumea română, noua serie, vol. I, 1898, p. 320—380, Dicţionarul a fost atribuit de N. 
Drăganu lui M. Halici în Dacoromamia, 1V, p. 121—122, dar a revenit în Histoire 
de la liiltrature roumaine de Transylvanie des origines d la fin du XVIIL-e siccle, Buca- 
rest, 1938, p. 52; Dr. C. Ta gliavini, Despre Lexicon Marsilianum, Analele 
Acad. Rom Secţ, lit. Seria III, t. IV mem. 7, Bucureşti 1929; acelaş, L'influsso 
ungherese sull'antica lessicograjia rumena extras din Revue des diudes hongroises, v], 
Varis, Champion, 1928, p. 16—45; același 11 Lezicon Marsilianum o Dizionari 


latuno-rumeno-ungherese del sec. XVII . Academia Română, Etudes et recherches, V, 
Bucureşti 1930. 


Despre 
—792; despre codicele cu versurile 


LITERATURA RELIGIOASĂ ÎN MOLDOVA 


EPOCA LUI VASILE LUPU 


CĂRTURARII. In Moldova lui Vasile Lupu, se aflau pe 
vremea, aceasta, mai mulţi cărturari decât în Muntenia lui 
Matei Basarab. 

Intre mari. cărturari din divanul Moldovei, în afară de 
cronicarul Grigore Ureche, de care ne vom ocupa pe larg într'un 
capitol următor, marele logofăt Lodiraşco — înlocuitorul lui 


N DI 


digisăte 


: 


Mânâstirea "Trei lor rhi 


(pas (CATI di 
So 99 SAS 


Frescă cu tabloul ctitorilor de Leconte de Nouy. In stânga: Va 


Ghengea, «câinele cel bătrân », trimes la mânăstire de Vasile 
Lupu-—era un bun cunoscător al limbii latine. Conducea cance- 
laria, latină a Domnului Şi îndeplinea solii în tabăra polonă. 

Intre ceilalți boieri, Logofătul Eustratie Dragoș era şi el 
un cărturar de seamă, căci cunoştea, bine limba latină şi greacă. 
Apare pomenit întâiași dată ca al tieilea logofăt într'un docu- 
ment din 30 Aprilie 1630, dar la 28 Aprilie 1632, el este anunţat 
ca fost logofăt. A murit după 4 Mai 1646. Şi-a înscris 

ile Lupu cu soția sa, Doamna Tudosca. In dreapta: Regina Elisabeta «i Regele 


Carol 1 și fiica or 


Fotogralie de D. Constantinescu, asistent la Institutul Xenopol din laşi 


E d, Pa Ă Si MITROPOLITUL VARLAAM 


numele în istoria culturii moldoveneşti prin traducerea Pravilei 
lui Vasile Lupu și a dat mână de ajutor la traducerea Celoy șaple 
taine, după cum aflăm dintr'o notiță finală. Intr'o mărturie 
pe care i-o dă Grigore Ureche pentru niște cumpărături de 
pământ, și care a trecut neluată în seamă de istoricii literari, 
marele cronicar îl numește «al nostru bun prieten ca un frate ». 

In casele marilor boieri, trăiau, învățând copiii, mulți 
dascăli harnici, printre cari și câțiva veniţi de peste munți. 
Unul dintre aceștia a fost Toader diiacul din satul Fel- 
dra, pe Someș, în apropiere de orașul Bistriţa, care încă din 
secolul al XV-lea era un loc de'refugiu pentru boierii și ne- 
gustorii moldoveni fugiți dinaintea invaziilor turcești şi tătărești, 
Intr'o călătorie la Bistriţa, a dat peste el Patrașco Ciogolea, 
care l-a luat ca profesor pentru copiii săi. Se pare că era un 
dascăl iscusit, căci mai târziu, în 1635, Patrașco Ciogolea, 
ajuns mare logofăt, îl cerea din nou, din Suceava, consiliului 
municipal al Bistriței: lui « Șimon birăul și cu toţi domnii 
Măriei Tale », de data aceasta pentru instrucția nepoților săi, 
«pentru căci ne-au fost și de maintea vremea om al nostru; 
acumu-l pohtim de'la Măriile Voastre să ni-l daţi... că avem 
cuconi să ni-i învețe ». Toader diacul a venit astfel din nou în 
Moldova, în satul Calafendești, moșia lui Constantin Ciogolea, 
cel care mai târziu a fost ucis din porunca lui Vasile Lupu, 
pentrucă se amestecase în complotul urzit de Gheorghe Ștefan. 
EI se afla încă în Calafendești, în 1639, când în Martie 17, în 
Sâmbăta Sfântului Alexe, a închis ochii jupâneasa Sofronia, 
soția marelui logofăt, mama lui Constantin. Cu acest prilej, 
a rostit un frumos cuvânt de înmormântare, care în realitate 
este traducerea unui centom hrisostomic. Cel mai neobosit 
cărturar al timpului este însă Varlaam. 


MITROPOLITUL VARLAAM 


Fecior de răzeși, din părțile Baloteștilor ale județului Putna, 
a îmbrăcat rasa monahală — poate sub influența lui Atanasie 
Crimca, Mitropolitul care a lăsat acele minunate capod'opere de 
miniatură și artă caligrafică —în mânăstirea Secu, rezidită de cu- 
rând din temelie (1602), de Nistor Ureche și de soţia sa Mitrofana, 
părinții cronicarului. In 1610 era egumen al mânăstirii Secu. La, 
această dată, semnează cu «tot soborul, dela mare până la 
mic », un act menit să curme neînțelegerile pentru hotare cu 
călugării din mânăstirea Neamţu. In sihăstria dela Secu, se 
distinge prin râvna lui către cultură ; la 1618 avea tradusă întări- 
toarea operă pentru vieața ascetică: Leastvița lui Ion Scărarul. 

Prin cunoștințele lui de limbă slavă și greacă 1, prin cultura 
religioasă și prin vieața lui curată, izbutise să se facă cunoscut 
în cercurile inalte din Suceava și să devină duhovnicul Dom- 
nului Miron Barnovski. In iarna anului 1628, Miron Barnovski 
îl trimete într'o solie, din care mai făcea parte medelnicerul 
Pavel Ureche, Eustratie, viitorul logofăt, Teodor Ignatie, 
alți doi boieri cu nume rutene (cămărașul Larinov şi Ignatie 
Ponovitoi), 3 călugări și multe slugi, în Rusia. 

Prima misiune avea ca țință lavra Pecerska din Kiev. 

Acolo se afla ca, arhimandrit, Petru Movilă, înrudit cu 
Domnitorul Miron Barnovski. Acesta trimetea deci în solie pe 
duhovnicul său să vadă pe arhimandrit și să-i ducă manuscrisul 
unui Octoih slav din mânăstirea Neamţu, care avea să ser- 
vească apoi la tipăritura kieviană din 1630. A doua misiune 
avea ca ținută Moscova. Aci, solia moldovenească trebuia, să se 
prezinte Țarului Mihail Feodorovici pentru a-i aduce în dar 
moaștele sfântului mucenic Iacov din Persia, care se aflau în 
palatul domnesc din Suceava, şi pentru a cere, în schimb, pentru 
ctitoria dela Dragomirna, câteva din acele frumoase icoane 
rusești, pe care Miron Barnovski le va fi văzut în mânăstirile 


1 Cf. D. Russo, Studii istorice greco-române, |, p. 229. 

ukrainiene din Polonia. Solia moldovenească a plecat din Suceava, 
în ziua, de 13 Decemvrie, 1628. In vară, era la Kiev. Intâlnirea lui 
Varlaam cu Petru Movilă în marea lavră dela Pecerska are pentru 
istoria culturii moldovenești o importanță deosebită, pentrucă 
ea marchează începuturile unui curent nou: influența ruteană. 

Intrevederea a avut loc în ziua de 3 August, după cum 
aflăm din chiar notele lui Petru Movilă însuși: «In anul 1629, 
August 3 zile, venind în mânăstirea Pecerska Varlaam iero- 
monahul, din pământul Moldovei și fiind trimis la mine ca să 
mă vadă de către Miron Barnovschi Voevodul ». Nu știm ce au 
discutat între ei cei doi Moldoveni — unul reprezentând tra- 
diția mânăstirilor românești, celălalt pe a Bisericii ucrainiene — 
dar convorbirea acolo, în mânăstirea din marea peșteră a 
Kievului, unde se păstrau moaștele atâtor sfinți, a alunecat, 
cum era firesc, şi asupra legendelor hagiografice. Căci Petru 
Movilă, în notele sale, reproduce o minune săvârșită în anul 1610 
de moaștele Sfântului loan cel Nou din Suceava, care la acea 
dată au mântuit cetatea de invazia cazacilor Zaporojeni — 
minune care, spune el, i-a fost povestită de ieromonahul Var- 
laam. De altă parte în scrisoarea prin care Petru Movilă 
recomandă, solia moldovenească, Țarului Mihail Feodorovici şi 
Mitropolitului Filaret Nichitici, el cere să se îngădue Moldo- 
venilor favoarea de a vedea « moaștele sfinților marilor făcători 


+ DIUoPOLC 


Mitropolitul Varlaam, după o frescă din Mănăstirea Trei Ierarhi, renovată, de arhi: 
tectul francez Leconte de Nouy, 
După o fotografie de D. Constantinescu, asistent la Institutul Xenopol din Iaşi. 

de minuni ai lui Dumnezeu şi să copieze jitiile (vieţile) acelor 
sfinți, poruncind a, se trimete spre lauda şi mângâierea drept- 
credinciosului neam rusesc înaintea, celorlalte neamuri ». 

Varlaam a ajuns şi la Moscova; a predat Țarului moaștele 
trimese în dar de Domnul Moldovei; a comandat icoanele, le-a 
plătit, dar nu le-a putut ridica, fiindcă Patriarhul Moscovei le 
găsea prea lumești. 

Calitățile sufletești ale lui Varlaam și cultura, lui deosebită— 
știa slavonește și grecește — l-a impus în vaza contimporanilor 
săi, cari l-au ridicat la înalta treaptă de Mitropolit în 1632, fără să 
fi fost trecut prin Episcopie, lucru de altfel îngăduit de canoane. 
Hirotonisirea lui s'a făcut în Duminica lui 23 Septemvrie, 1632. 
Cu acest prilej s'a citit la biserică capitolul V din Evanghelia lui 
Luca, în care se povestește pescuitul Mântuitorului: « Isus sta 
lângă lacul Ghenisaretului», iar marele dascăl grec dela Curtea lui 
Vasile Lupu, Meletie Sirigul, i-a ţinut o predică cu tâlc. Au fost 
cuvinte profetice, căci noul Mitropolit a împlinit cu prisosință 
așteptările puse în el. Autoritatea lui de cârmuitor al sufletelor a 
crescut așa de mult în Orientul grecesc, încât a putut fi propus 
pe lista celor 3 candidaţi la scaunul vacant al Patriarhiei din 
Constantinopol. Prăbuşirea lui Vasile Lupu aduce însă și 
căderea, lui. Il găsim retras la mânăstirea Secu, unde în ultimii 
ani ai vieții își împărți pământurile între neamuri, fără să poată 
subscrie, fiind fulgerat la mâini — probabil de o paralizie. 


Portalul Mânăstirei Trei Sfetitele din Iași. 
(fotografie de D. Constantinescu, Iași). 


COLEGIUL și IMPRIMERIA. Vasile Lupu, Domn cult, 
cu ambiții mari, ținea și el să ridice în Iașii săi — în care gră- 
dinele « pline de trandafiri, de garoafe, de iasomii şi de crini» 
stârneau admirația Patriarhilor din Răsărit ! — lucrări de artă 
Și așezăminte de cultură care să-i veșnicească numele. In 1639, 
el sfârșise mânăstirea Treisfetitele, zidită din marmură sculp- 
tată, cu brâne de aur — pe care Patriarhul arab Macarie nu 
se mai sătura privind-o: «unică în tot răsăritul » notează însoți- 
torul său, Paul de Alep, în ziarul călătoriei. Aproape de mână- 
stire, lângă băile, construite după planul turcesc, pe malul « ma- 
relui lac, numit heleșteu sau pescărie », Vasile Lupu zidise și un 
« măreț » local de piatră pentru colegiu. Cu sfatul boierilor săi 
cărturari și al Mitropolitului Varlaam, care văzuse cu zece ani mai 
înainte înflorind, în lavra din Pecerska, colegiul şi imprimeria, 
lui Petru Movilă, Domnul Moldovei se gândi să înzestreze și el 
noua sa ctitorie cu aceste așezăminte culturale. El se adresă 
deci lui Petru Movilă cerându-i sprijinul. Acesta îi trimese 
material tipografic și o misiune de patru profesori ruteni, în 
frunte cu Sofronie Potapski rectorul colegiului din Kiev. Ru- 
tenii organizară în Moldova o tipografie și un colegiu teo- 
logic, asemănător cu cel din IKiev, care avea ca temelie de 
studii limba latină și limba greacă. 

Rectorul colegiului, Sofronie Potapski, este o figură cunos- 
cută în istoria culturii ucrainiene din această epocă. El era de 
prin 1632 profesor de retorică la colegiul din Iiev și, împreună 
cu 23 elevi ai clasei sale, închinase lui Petru Movilă o broșură 
omagială, cu versuri latine și polone, în care se mulțumește 
Mitropolitului, de origine moldoveană —a cărui spiță de 
familie este trasă, în prefața cărții, din Mucius Scaevola — că 
a introdus între Ruși: Minerva, regina științelor. In şcoala 
din Kiev, pe care o părăsise, retorica, se preda în limba latină, 
căci manualele manuscrise de retorică ce ni s'au păstrat, 
asemănătoare ca materie cu cele din școlile iezuite ale timpului, 
sunt redactate în limba latină. Potapski avea legături strânse 
şi cu lumea greacă din Constantinopol. Era prieten și purta 
corespondență cu savantul grec Teofil Coridaleu, care reorga- 
nizase Academia grecească din Constantinopol. Numele celor- 
lalți ruteni nu se cunosc până acum. Unul din ei pare să fi fost 
Ignaţiu Ievlevicz, elevul lui Potapski, care se găsește, prin 1647, 
profesor la ISiev și care în 1644—1645 era în Moldova. Raportul 
iezuitului Bandinus, din 1644,spune că cei «patru tineri profesori 
de filosotie », pe care Vasile Lupu îi adusese ca să instruiască 
«tinerimea moldoveană în litere și moravuri» și care (își făcuseră 
studiile în şcolile noastre— deci în cele iezuite —din Polonia, pre- 
dau unii gramatica, alții sintaxa latină, alții poetica şi se încearcă 
şi lucruri mai înalte ». Alături de profesorii ruteni, care predau 
limba latină, erau și alți profesori care predau limba greacă, 

Tipografia, adusă din Kiev, a fost instalată în chiliile mână- 
stirii Treisfetitele și este prima tipografie a Moidovei, căci 
încercarea anterioară a lui Miron Barnovski fusese măcinată 
de valurile nestatornice ale domniilor moldovene, în cursul 
lor vijelios. Curând după suirea sa pe tron, Vasile Lupu se 
adresase stavropighiei din Lw6w, cerând materialul tipografic, 
dar fiindcă stavropighia întârzia, Domnul s'a adresat atunci 
lui Petru Movilă. Șeful misiunii, trimisă de Mitropolitul Kievului, 
Sofronie Potapski, îndeplinise la ISiev, pe lângă sarcina de 
ieromonah al lavrei din Pecerska și de rector al colegiului, șipe 
aceea de director al tipogratici. El aducea cu sine în Moldova, 
după cererea lui Vasile Lupu, împreună cu corpul de profesori, 
şi materialul tipografic necesar pentru instalarea primei tipo- 
grafii în Moldova, cu litere chirilice. In primăvara anului 1642, 
în preajma sinodului din Iași, Vasile Lupu a completat tipo- 

1 Silviu Dragomir, Contribuţii, Analele Acad. Rom. s. II, t. XXXĂIV, 


Mem, Secţ. ist., p. 84, anexa V. 
* Vezi Paul de Alep în trad. Emilie Cioran, p. 55. 

grafia şi cu caractere grecești, aduse tot prin Sofronie Potapski, 
dela stavropighia din Lw6w. 

Tot din Ucraina au fost aduse și gravurile comandate pentru 
ilustrarea, Cazaniei lui Varlaam. Ele au fost lucrate de un celebru 
artist al artei grafice rutene a timpului: «Ilia » sau « Helias ». 
Acesta fusese mai înainte ieromonah al lavrei din Pecerska şi a 
ilustrat cu gravuri în lemn, lucrate sub influența, xilografiei ger- 
mane, cărțile tipărite la Kiev și la Lw6w, între anii 1639—1670. 


ACTIVITATEA LITERARĂ. Tipografia a fost instalată în 
chiliile mânăstirii Treisfetitele, și, evitând cu grije concurența, 
cărților de ritual în limbă slavă, ieșite din tipografiile muntene 
și rutene, a lucrat, sub călăuza Mitropolitului Varlaam, numai 
la tipărirea de cărți românești. 

CAZANIA. Prima carte ieșită din această tipografie a fost 
Cazania: Carte românească, de învățătură Dumemnecele preste an 
și la praznice împărăteşti. Cazania, lui Varlaam cuprinde 74 
de predici pentru toate Duminicile dintr'un an și pentru sărbă- 
torile mai însemnate ale Bisericii. Cele mai multe pleacă dela 
explicarea pasagiului de Evanghelie, citit în ziua respectivă, 
şi cuprind sfaturi de înfrânarea viţiilor și a patimelor, de 
înfrățire și ajutorarea aproapelui. Sunt însă și câteva legende 
hagiografice care povestesc vieața marilor mucenici ai orto- 
doxiei (a sfântului Dimitrie, a sf. Gheorghe, a sfinților apostoli 
Petru şi Pavel), între care și două legate de pământul Mol- 
dovei: a sfântului Ioan cel Nou, protectorul Moldovei — 
ale cărui moaște fuseseră aduse din Cetatea Albă la Suceava, 
pe vremea lui Alexandru cel Bun — tradusă după versiunea 
scrisă de Grigore Țamblac — și a sfintei mucenice Parascheva 
din Epivat, ale cărei moaște fuseseră aduse, din Constantinopol 
de Vasile Lupu și așezate în mânăstirea Trei Sfetitele. 

Originalul Cazaniei venea probabil din Ucraina, de unde a 
venit de altfel și gravurele lucrate de cunoscutul artist Ilia, 
despre care a fost vorba mai sus. In Ucraina, literatura omiletică 
este în această perioadă în plină înflorire, fără să putem ști până 
unde merge originalitatea ei. Varlaam şi-a cules materialul din 
mai multe izvoade. « Diîn multe scripturi tălmăcită, diîn limba 
slovenească », spune el în titlu; « adunat-am din toți tâlcovnicii 
sventei evanghelii, dascali besericii noastre », lămureșşte în 
predoslovie. Până acum izvoarele nu au fost încă precis deter- 
minate. G. Scorpan a semnalat părți comune între Cazania, lui 
Varlaam și între Cazania tradusă din rusește de Udrişte Năsturel 
și apărută în același an la mânăstirea Govora și chiar cu Cazania 
lui Coresi din 1581. Aceasta nu trebue să ne surprindă: în 
literatura omiletică sunt multe locuri comune, care au trecut 
dela un predicator la altul. Confruntând părțile comune celor 
3 cazanii, Scorpan conchide că textul lui Varlaam apare 
totdeauna prelucrat, dar aceasta nu trebue să ne amăgească, 
fiindcă se poate întâmpla că multe din aceste prelucrări să, fi 
aparținut originalului după care a tradus Varlaam. Până când 
nu se va identifica în şirul tipăriturilor rutene originalu) 


sau originalele lui Varlaam, orice încercare de a determina 
partea lui de contribuție personală este prematură. 

Dar dacă nu putem .delimita partea personală a lui Varlaam 
în structura, predicelor, putem totuşi să urmărim aportul lui 
în formarea limbii literare. Se susține în genere că limba Caza- 
nici lui Varlaam este limba populară, pe care el a deprins-o, din 
copilărie, în munții Putnei și mai târziu, ca monah, în preajma 
mânăstirii Secul. Intr'adevăr, scrisul lui Varlaam, deși au trecut 
peste el trei veacuri, se citeşte și azi cu ușurință şi cu plăcere 
chiar. Fiindcă limba lui se înfăţişează, curăţită de acele nume- 
roase expresiuni și cuvinte slave rebarbative, care încă încâlceau 
urzeala, limbii române din vechile texte religioase. In textul lui 
Varlaam, cuvintele și expresiunile slave se întâlnesc rar, la 
distanțe mari; şi, înțelese într'o vreme când cultul divin se 
săvârșea în limba slavă, ele dau azi scrisului său, un ușor 
caracter arhaic 1, mai ales că ele se împerechează uneori cu 
elemente latine, azi dispărute din circulația limbii, precum: 


mai chiar (mai clar, mai limpede); desvesti = dezbrăca; 


1 Iată câteva dintre ele: liubov = iubire; camene = piatră; ciudese = minuni; 
despuiloriu = poruncitor; de aistvui = a lucra; izțelenie = viclenie; măcitelii =chi- 
nuitori, tirani; ocinaşi = moştenitori; Preobrajenie = Schimbarea la faţă; tvorej = 
înălţare ; 
crezul; zloba = răutate; vă veșnihu = întru cei de sus. 


creator; /vorenie = creatură; văznesenie vartă = închisoare; veruia = 

cursevă cu sensul de alergară; mașei = săraci; nusa = dânsa; 
înmă =— mamă; fând... tând = când... când. Fraza lui, 
bogată în comparații pitoreşti și expresii plastice, se desfășoară 
în tipare sintactice care nu se prea deosebesc de cele de azi. 
Dar credința că Varlaam a introdus, în scrierile sale, graiul 
popular din preajma mânăstirii Secu este numai în parte în- 
temeiată, căci iată, de pildă, cum începe predica la Dumineca 
întâia a postului celui mare: 

« Cumu's iarna viscole și vânturi reci și vremi geroase 
«de carile să îngreuează oamenii și sânt supăraţi în vremea, 
«iernei, iară dacă vine primăvara, ei să iuşurează de acelea de 
«toate și să veselesc, căce c'au trecut iarna cu gerul și s'au 
«ivit primăvara cu caldul și cu seninul — Așa, și în vremea 
«de demult, au fost viscole și vânturi de scârbe și de dosăzi 
«pre oameni, ca și într'o vreme de iarnă, în care vreme împă- 
«rații cei necredincioși, carii strica sfintele icoane şi le lepăda 
« diîn beserecă, în multe chipuri dosădia și muncia pre creștini, 
« pentru să nu se închine sfintelor icoane. Ce iară străluci dulce 
« primăvară și liniște mare într'această zi de astăzi întru carea 
«ne-am adunat și noi să prăznuim și să dăm laudă lui Dum- 
«nedzeu, căci c'au pierit ereticii și măcitelii șau înmulțit 
« sfintele soboară de au întărit închinăciunea sfintelor icoane ». 

Iată acum o scurtă descriere a unui câmp de luptă: 

«Ce easte frica răsboiului? Doauă oști stau împotrivă cu 
«arme într'armați. Sabiile strălucesc, săgețile acopăr soarele. 
« Sângele se varsă pre pământ ca pâraele. Trupurile voinicilor 
«zac ca snopii în vremea sâcerei ». ! 

Şi iată, în sfârșit, o înfățișare a judecății din urmă: 2 

« Atunce să va arăta Domnul Isus Hristos spre ? nuori, nu 
«pre aceștea nuori ce ploaă și întunecă soarele, ce pre acei 
«de aur în toate feliurile de văpstle podobiți și frumoși, cu 
«oști de îngeri nenumărați. Și înaintea lui se vor aduna toate 
« limbile * şi-i va giudeca cum spune svânta Evanghelie, pentru 
«căci n'au dat celor lipsiți şi celor neavuţi ». 

După cum se vede bine din exemplele de mai sus, în afară, 
de unele particularități, ca prefacerea lui f în h (hi, hirea) a lui 
) în & (giuruință, gios, giudețe, agiută), pronunțarea lui z cu 
dz (dzua, Dumnedzau), nu mai găsim în textul lui Varlaam 
celelalte caracteristice ale graiului popular moldovenesc. 


1 Din cazania la « Dumeneca mare s. 

* Din cazania la « Dumeneca lăsatului cărnei s. 

* spre din iatinescul super are aci înţelesul de-asupra. 
* Limbile are înţelesul de: popoare. 


Limba Cazaniei lui este limba românească scrisă, așa cum fusese 
statornicită prin tipăriturile coresiene, care circulau încă pe 
vremea sa în Iaşi, căci exemplarul cel mai bun din Faptele 
Apostolilor, păstrat în Biblioteca Academiei Române, poartă 
nota şi semnătura lui Gavril Hatmanul, fratele lui Vasile Lupu. 
Chiar străduința lui Varlaam de a se desbăra în scris de unele 
moldovenisme — cu care era obișnuit — alături de formele cu / 
inițial (scrie adesea; fireți, firea, fiară), dovedeşte munca, lui 
de a-și însuși din tipăriturile coresiene, formele muntenești, 
care de fapt păstraseră mai bine fonetismul latin al limbii 
române. Dar tocmai aci stă marele lui merit: că, scriind pentru 
întreaga. « seminție românească v, cu simțul pentru limba lite- 
rară în devenire, nu a rupt unitatea spirituală a neamului și nu 
s'a abătut dela tradiția stabilită cu o jumătate de veac înaintea 
lui de Coresi. Astfel munca lui de traducător reprezintă în 
procesul de formare a limbii noastre literare un mare pas 
înainte, curățind-o de slavonisme și apropiind-o de limba vie. 


CELE ȘAPTE TAINE. A doua carte românească, ieșită din 
tipografia lui Vasile Lupu în 1645, a fost Cele Șapte Taine, la 
tălmăcirea căreia a lucrat şi Eustratie Logofătul. Era o carte 
privitoare la Tainele instituite de Biserică «spre îndreptarea 

sufletelor noastre celor păcătoase » cu menirea — explică Mitro- 
politul Varlaam în predoslovie — « cum are fi un vas cu carele 
scoatem apa mântuinții diîn fântâna muncilori şi a morții 
Domnului nostru lisus Hristos». Ea cuprinde lămurirea tainelor ; 
normele după care se săvârșesc şi canoanele stabilite de săboarele 
ecumenice în cazurile de abatere de la rânduelile stabilite. E o 
carte, care prin natura, cuprinsului ei — ca și Pravila dela Go- 
vora —se adresa mai mult clerului, după cum spune și Mitropoli- 
tul în predoslovia, închinată Domnului, în graiul lui înflorit, că 
precum, când « răsare soarele, zaria... şi copacii cei înalți lumi- 
nează ; deacii șesurile şi văile ; așa într'acela chip, domniia Mării 
Tale cu acâste Şeapte Taine... întâi agiunge întru ceata cea, 
înaltă sufletească, întru arhierei și în preoți, de lumineadză, și 
întru diregătoriia cea lumască, în domni și în boiari; deacii şi 
întru cei mai mici aăunge lumina și căldura de lumineadză ». 
Alături de normele de ritual și de canoane, se găsesc și 
câteva note, adevărate documente de folklor, care proectează 
lumina lor interesantă peste unele superstiții, răspândite până 
azi în masele populare din Sudul și Răsăritul Europei. Așa, 
bunăoară, într'un loc este vorba de «vrăji şi păntru ceia ce 
mărgi la vrăjitori »: a In 65 de capete a Pravilei marelui Vasilie, 
au lăsatii învățătură, cumii vrăjitoriulii și cela ce sleiaște tara 
sau aruncă cu plumbi, aşijdere şi cela ce va lega nunta... 
sau și alte meșteșuguri ce vor face cu vrăji, 20 de ai să nu să 
cumenece. ..» se spune mai departe că vrăjitori sunt și « aceia 
ce caută în stele sau facii alte meșteșuguri să cunoască niscare 
lucrure neștiute şi ceia ce poartă la sine augare sau erbi, că 
nu să apropie nemică de dănșii ». Intr'un alt capitol este vorba 
de «omulii ce va fi mortii şi vor dzice oamenii că iaste vărco- 
lacii... Acesta lucru dzicii oamenii cei proști, iară nice într'un 
chipii nu poate să fie acesta, vârcolac... Cel mortii în ce chipii 
să omoară pre cei vii). Şi se condamnă apoi în cuvinte aspre 
practica de sumbră superstiție, rămășiță din adâncul vremurilor 
preistorice, pentru a scăpa de prigoana vârcolacului: «să por- 
nescii oamenii la mormănti și-i dezgroapă oasele aceluia, să le 
vază cum sâmtii. .. şi le arată că acelii trup morti are sânge și 
unghi și pării şi cum vădi acesta lucru... şi strângă lemne și 
pun foc de ardii acele oase de le pierd de totu de pre pământii». 
Cartea, a pătruns și în Ardeal, unde s'a răspândit și prin 
copii manuscrise. O asemenea copie a fost făcută în 1708, de 
cunoscutul copist Vasile Sturze Moldovanul: «și am scris în 
sat în Săntu Andreiaș, lângă Temișvara, în vriamia cându s'au 
rădicat Curuţii lui Rakolţii Freţii pre Nimeţi; și era răutate 
mare în Ardeal... şi eu dascălul Sturze încă am fugit în ţara 
Turcului, în Svăntă Andriaș, când era ciuma cia mare»; o 
altă copie, cumpărată în Gepeș, a fost dăruită popei Iştoc din 
Lazuri, la 1720. Altă copie circula pe la 1820, în Topa de Sus. 


RĂSPUNSUL LA CATEHISM. Ultima carte cu caracter 
religios publicată de Mitropolitul Varlaam, în 1645, are o impor- 
tanță, deosebită nu numai pentrucă este o operă originală, 
dar și pentrucă ea reprezintă chemarea înaltă la care se credea 
datoare să răspundă Biserica celor două țări surori — Mun- 
tenia și Moldova — de a menține unitatea spirituală a nea- 
mului și străduințele ei de a apăra ortodoxia Românilor 
ardeleni, amenințată de calvinismul maghiar. 

Mitropolitul Varlaam cunoștea dintr'o împrejurare, al cărui 
dramatism l-a impresionat adânc, starea religioasă a Româ- 
nilor ardeleni din 1644, când Mitropolitul Iorest, scăpat din 
temniță, în drum spre țarul Moscoviei, unde mergea să-și 
strângă prețul răscumpărării, trecea pe la curtea din Iaşi şi 
primea dela Varlaam o caldă scrisoare de recomandare, în care 
se simte încă, peste veacuri. fiorul indignării: 

.„.a sculat diavolul, care urăşte cele bune, pe popa cel 
« mare al regelui, anume Gheorghe Ciulai, care se află în eresul 


«luteran, în care sunt şi craiul și toți Ungurii. Şi l-au clevetit 
«pe Iorest, arhiereul creştinilor români, la craiul Râkoczy 
« Gheorghe. Şi a adus mărturii mincinoase, şi i-a făcut mare 
« nedreptate. Şi tot cea avutau luat de la el, și l-au legat, și 
«l-au închis în temniță ; nouă luni a pătimit, fiind izgonit şi cu el 
«o mulțime de preoți creștini, nu pentru altă vină decât pentru 
«credința creștină, voind să-i convertească la luteranism ». 
Dar împrejurarea care-l aduce în luptă cu calvinismul i-o 
prilejuește pacea, încheiată în 1645, între Vasile Lupu și Matei 
Basarab. Atunci, făcând parte din solia pe care Vasile Lupu o 
îndruma către Domnul Munteniei cu cuvânt de pace și bună 
înțelegere, află în biblioteca boierului cu care se potrivea în 
cărturărie, Udrişte Năsturel, cumnatul lui Matei Basarab, 
Catehismul de propagandă calvină, tipărit în românește, la 
1640. « Dumnealui Udriște Năsturel, carele ca un iubitor de 
învățătură şi socotitoriu credinței ceii dirâpte, în mijlocul 
altor cărți noao ce mi-au arătat, adusu-mi-au și o cărțulie 
mică, în limba noastră românească tipărită... care o am aflat 
plină de otravă de moarte sufletească ». Ca un adevărat părinte 
sufletesc, care ştia din Scriptură că « înaintea omului, se află 
și vieaţa și moartea», temându-se ca o parte a neamului nostru 
să, nu apuce pe «calea morții sufletești », a pus la cale de sigur 
cu sprijinul lui Udriște Năsturel, un sinod al clerului din cele 
două țări surori pentru cercetarea Catehismului. Acţiunea lui 
câștigă astfel în amploare, căci Răspunsul Catehismului — care 
era ca, o armă de apărare pentru cei « cu noi de un niam Români, 
pretutindirea tuturor ce să află în parțile Ardealului » — vine 
în numele « săborului a două ţări ». Am arătat mai sus p. 104-5 
care era caracterul Catehismului tipărit la Prisac, pe ascuns, 
de superintendentul Ungurilor. Mitropolitul Varlaam alege din 
Catehism părțile în care superintendentul, în explicarea rugă- 
ciunilor fundamentale (Tatăl nostru, Cele ro porunci, Simbolul 
credinței), furişase ideile dogmatice ale calvinismului, pentru 
ca, întemeindu-se apoi pe pasagii din Evanghelie sau din Faptele 
și Epistolele apostolilor, să le combată punct cu punct. Dărâ- 
mând punctul de vedere calvin, el expune punctul de vedere or- 
todox în chestiunile fundamentale ale credinței privitoare la 
păcatul original și la curățirea lui prin botez, la dreptul omului 
de a se mântui prin fapte bune, la cultul sfinților și al icoane- 
lor, care nu pot fi socotite ca idolatrie, întru cât sunt simboluri, 
la semnul crucii, la cultul Mariei şi la doctrina predestinării. 
Tonul discuţiei este obiectiv, dar cald, convingător, și în- 
temeiat, pentru fiecare afirmare, pe textele evanghelice. 
Răspunsul Mitropolitului Varlaam, așa, de demn și documen- 
tat a primit din partea calvină tocmai peste 12 ani, în 1656 un răs- 
puns vehement și grobian: Scutulă catichizmuşului, cu văspunsu 
den scriptură svântă, împotriva răspunsului a doauă ţări, fără 
scriptură svântă, apărut în tipografia dela Bălgrad (Alba-Iulia). 
PRAVILA. Ultima carte importantă, ieșită din tipografia 
dela Trei Ierarhi, este o scriere cu caracter juridic, apărută 
în 1646, sub următorul titlu: « Carte românească de învățătură 
dela pravilele împărăteşti şi dela alte giudețe cu dzisa şi cu toată 
cheltuiala hui Vasile Voivodul şi Domnul Ţării Moldovei den multe 
scripturi tălmăcită den limba ilenească pre limba românească ». 
Incă din 1632, Eustratie Logofătul tradusese o Pravilă 
aleasă, scoasă și tocmită, şi dentru multe sânte scripturi cercată şi 
găsită, păstrată azi într'un manuscris, aflător în Biblioteca 
Seminarului din Blaj şi într'o copie făcută pentru Biblioteca, 
Academiei Române de regretatul Stoica Nicolaescu (ms. nr. 
3100). Este, precum a arătat Peretz, un nomocanon, asemă- 
nător cu cel dela Govora, reprezentând şi el o traducere după 
o compilaţie de legiuiri bizantine de tipul manualelor compilate 
în a doua jumătate a veacului al XVI-lea de Emanuel Malaxos. 
Apariția Pravilei dela Govora în 1640, în ediții muntene 
şi ardelene, a făcut probabil inutilă tipărirea traducerii lui 

Biserica Stella din Târgovişte, zidită de Vasile Lupu după împăcarea cu Matei Basarab. 


Eustratie Logofătul. S'a găsit atunci necesar să se publice o 
codificare mai completă de legiuiri. Astfel s'a, ajuns la Pravila lui 
Vasile Lupu. Această pravilă prezintă pentru noi o importanță, 
deosebită, căci ea leagă vieața noastră juridică deopotrivă de ve- 
chiul drept bizantin și de jurisprudența romanică occidentală. 

Pravila lui Vasile Lupu este alcătuită din două părți bine 
distincte prin titlul diferit pe care-l poartă, prin structura, lor, 
prin cuprinsul diferit și — cum vom vedea — prin proveniență. 

Prima parte este împărțită în 16 « pricine » (capitole), 
cuprinzând în total 252 « începuturi » (paragrafe), numerotate 
curent. Cuprinde o serie de legi privitoare la raporturile juridice 
ale vieții agrare și păstorești; încălcări de teritorii; diferite 
furturi care se pot ivi în vieața, câmpenească ; infracțiunile 
păstorilor; pagube aduse pomilor și semănăturilor ; condițiunile 
care trebuesc observate când se construește pe locul altuia, când 
se diguesc apele pentru morărit, etc. 

Această parte a Pravilei lui Vasile Lupu a fost tradusă 
după o colecție de legi bizantine, cunoscută sub numele de 
leges agrariae : Nouo pewgyioi, compilație alcătuită, în sec. al 
VIII-lea de împărații Leon și Constantin Isauricul, din ele- 
mente extrase din marile codificări legislative ale lui Justinian, 
adică din: Iustitutiones, din Dagesta, din Codex şi din Novellae. 

Partea a doua a Pravilei, mai scurtă, se leagă, după cum a 
dovedit regretatul profesor de drept roman dela Universitatea 
din Bucureşti, S. G. Longinescu, de literatura juridică a, Italiei 
dela sfârșitul evului mediu. Ea cuprinde 78 de capitole privi- 
toare la diferitele delicte de drept penal, precum: omorul, 
falsificarea de bani, sudalma amestecarea de sânge (prin care 


După o fotografie din colecția Ministerului Propagandei. 


se înțelege căsătoria, între rude), — având un caracter foarte 
interesant, fiindcă desvălue colțuri de vieață dispărută, din 
psihologia vremii, ca bunăoară la $ 24: 

«...„pre unii ca aceia cari iau două mueri, poartă-i pre 
«ulițe... șezând călare pre măgariu, Și-i tot bat cu două furci 
«ce torc muerile. Așijderea şi pre mueri...». 

Capitolele acestea au fost extrase și traduse din opera unui 
mare jurisconsult italian, Prosper Farinaccius, despre care 
traducătorul Pravilei însuși ne spune că era « dascăl mare şi 
tocmitoriu de Pravile..., carele au strâns toate pravilele cele 
împărătești și încă se ispiti și se nevoi cu învățătura ca aceea 
să cunoască care pravile și obiceaie se socotesc la oblastiile 
creștinești în toată lumea ». 

Acest Prosper Farinaccius a fost cel mai vestit jurist dela 
sfârșitul secolului al XVI-lea și începutul celui de al XVII-lea. 
Se născuse la Roma în 1544; îşi făcuse dreptul la celebra Uni- 
versitate din Padova; debutase ca advocat la Roma, unde 
câștigase repede, prin cunoștințele sale juridice și talentul său 
oratoric, o mare vază ; intrase în magistratura papală, ajungând 
procuror general al camerei apostolice. In această calitate s'a 
distins prin abilitatea cu care descoperea vinovaţii și descurca 
pricinile, precum și prin severitatea cu care aplica pedepsele. 

Unind astfel cunoștințe profunde de drept cu o vastă expe- 
riență personală, Farinaccius a lăsat o întinsă operă juridică. 

Partea corespunzătoare a textului românesc poartă titlul: 
Praxis et Theovice criminalis. Fusese tipărită la Lyon în 1616 
ŞI retipărită la Anvers în 1620, împreună cu toată opera lui 
juridică. In 1646, deci la 38 ani după data primei publicări, 

opera lui Farinaccius era tradusă în limba română, iar autorul 
« Farinascu », prețuit ca, « dascăl mare și tocmitoriu de pravile». 
Acest fapt evidențiază că, deşi din multe puncte de vedere cul- 
tura noastră, era inferioară, celei occidentale, totuși, din punct 
de vedere juridic ne străduiam să ne apropiem de Occident. 

Este posibil ca traducerea să se fi făcut și după un 
intermediar grecesc, precum a observat regretatul Peretz şi 
precum spune însuși traducătorul în prefața cărții: «S'au 
nevoit Măria Sa... de au găsit oameni ca aceia, dascăli și 
filosofi, de au scosi den cărți elinești și lătinești toate toc- 
melile ...»; «...a Măriei Sale rob, Eustratie biv logofetul, 
de am scos aciaste pravile și le-am tălmăcitii din scrisoare 
grecească, pre limbă românească, ca să poată înțelege toți». 

In orice caz, opera a fost pusă sub tipar în 1646 și e cea 
dintâi carte juridică ce ne-a venit din Occident. 

Retipărită în parte după 6 ani în Indreptarea legii din Munte- 
nia, această, pravilă a realizat—cum observa Prof. Longinescu — 
cu două veacuri mai înainte de unirea politică, unitatea legislativă, 
a celor două principate. Ea a alcătuit și baza jurisdicțiunii din Mol- 
dova și Muntenia, fapt care se desprinde lămurit și din cuvintele 
lui Dimitrie Cantemir: « Vasile Albanezul, Domnul Moldovei, în 
secolul trecut a poruncit ca toate pravilele și scrise și nescrise să fie 
adunate la un loc de bărbați vrednici şi competenţi în legile na- 
ționale și din elea făcut un codice deosebit, care și până astăzi este 
norma de a judeca drept în Moldova ». (Descrierea Moldovei). 

românească veche, |, p. 119-158; Despre Leastuiţa lui Ion Scărariul: Gh. Ghibă- 
nescu, O nouă lucrare a Mitropolitului Varlaam în Arhiva, lași, XXV, 1914, p. 

Cartojan, Mitropolitul Varlaam, Răspunsul împotriva Catihismului Calvinesc în 

ui Vasile Lupu, însoţită 1) de izvoadele sale, 2) de varianta sa muntenească întrupată 
n Indreptarea legii a lui Mateiu Basarab, 3) de tălmăcirea sa în franţuzește de A. Pa- 

221; acelaşi, Istoria Dreptului românesc, 11, p. 281 —312 Eustratie; 340—367; S. 
G. Longinescu Părerile d-lor Iorga şi Pereț despre Pravila lui Vasile Lupu, Bu- 
cureşti, 1915; Şt.Gr. Berechet, storia vechiului drept românesc, 1, Izvoarele. 
(Seminarul de ist. vechiului drept românesc). Iaşi, 1933, p. 160—181. 

Am văzut mai sus că, pe la jumătatea veacului al XVIII-lea, 
Mitropolitul Ţării Românești însuși constata că clerul nu mai 
cunoştea limba slavonă, care totuşi, prin puterea tradiţiei, 
dăinuia în bisericile noastre şi că, din această cauză, oficierea, 
cultului divin se făcea anevoie. O înviorare a culturii slavone 
nu mai era cu putință în țările noastre, deoarece în Sudul du- 
nărean, oprimat sub apăsarea turcească, focarele de cărturărie 
slavă se stinseseră. La această răspântie din vieața Bisericii 
noastre se ivește marele Mitropolit Dosofteiu, care, adăpându-se 
din izvoarele autentice ale ortodoxiei, începe munca grea 
pentru introducerea limbii naționale în Biserică, 

Neculcea, care era copil pe vremea când Dosofteiu oficia 
serviciul divin în mitropolia Moldovei, cu acea prestanță, pe 
care i-o admirau chiar regele şi nobilimea polonă, ne-a lăsat 
despre el următorul portret: 

«Acest Dosofteiu Mitropolitul nu era om prost! de felul 
lui ; era neam de mazil, prea învățat; multe limbi ştia: elinește, 


«prost» = de neam de jos. 


latinește, slavoneşte și altele. Adânc din cărți grăia şi deplin 
călugăr și blând ca un miel; în țara noastră pre aceste vremi 
nu se afla om ca acela». 

Din cercetarea mai atentă a operei lui Dosofteiu se vede cât 
de îndreptăţită este afirmaţia lui Neculce: « multe limbi ştia », 

Intr adevăr, în afară de limba slavă veche în care oficia 
serviciul divin, el mai cunoştea bine limba greacă — poate că o 
deprinsese de copil în mediul familiei — după cum dovedesc 
utilizarea de izvoare grecești în operele sale. De altă parte, repro- 
ducerea în Parimii (1683) a unor versuri latine despre Sibila Eri- 
treea, traduse apoi în stihuri românești, precum și numeroase 
citate latine din operele sale, transcrise — ca şi cele grecești —în 
caractere chirilice, fiindcă nu avea literele respective, aduc 
o probă că el cunoştea și limba latină. La cunoştinţa limbilor 
vechi — slavă, greacă și latină — trebuește adăugată și polona. 
Intr'o notiță din Psaltirea în versuri ne spune textual: «așa 
am cetit în Psaltirea cea leșască», iar, pe de altă parte, pe 
marginea unei cărți vechi, adaugă lămuriri în limba polonă. 
Cunoştinţele lui în această limbă erau, se pare, destul de înain- 

tate, fiindcă într'un rând — în Parimii — se încumetă chiar să 
traducă, în stihuri polone, versurile latine despre Sibila Eritreea, 
care a prezis nașterea Mântuitorului, E probabil, în sfârșit, 
ca, în exilul lui dela Strij, să fi învățat și limba ucraineană. 

Această minte poliglotă avea şi o adâncită cultură teologică 
și profană, după cum se vede din numeroasele note și comen- 
tarii de ordin teologic, istoric, geografic și etnografic, îm- 
prăștiate în traducerile sale — (mai ales la, Psaltirea în versuri). 

Așa se explică, într'o vreme când slavonismul era încă 
înrădăcinat la noi, curajul cu care a luat asupră-și opera de 


Mitropolitul Dosofteiu. 
După Sextil Puşcariu, Isf. lit. rom. epoca veche. 


naționalizare a serviciului divin și tot așa se explică amestecul 
lui, pe timpul exilului — în controversele liturgice și dogmatice 
ale bisericilor rusești. 

VIEAȚA. Unde s'a format sujletește acest mare îndrumător 
al Bisericii moldovenești, în ce împrejurări a învățat el atâtea 
lifhbi și a ajuns la o cultură așa de aleasă, sunt chestiuni la 
care, în actualul stadiu al cercetărilor istorice, nu se poate 
răspunde cu preciziune. S'a crezut de unii istorici că era de 
origine grec; alții au presupus că era ucrainean; azi avem 
motive temeinice a crede că era român macedonean. Lacea și 
D. Găzdaru, care au studiat lexicul lui, au semnalat unele 
cuvinte care nu se găsesc decât la Aromâni. 

Părinţii şi familia, lui, de asemeni, poartă numiri într'adevăr 
neobișnuite în celelalte ținuturi românești. Tatăl se numea, 
după cum aflăm dintr'o însemnare publicată de Hașdeu în 
Avhiva istorică, Leontar, bunicul Barila, mama Misira. De altă 
parte, una din mătușile sale purta numirea de Stanca, așa de 
obișnuită în onomastica noastră. 

Dintr'o scrisoare adresată Patriarhului Moscovei, aflăm că 
Dosofteiu era înrudit cu familia Kiriac Papară din Lemberg, 


originară — se pare — din Ianina. In Lemberg, se afla pe vremea 
aceea, grupată în jurul bisericii ortodoxe, o însemnată colonie 
grecească, între care erau de sigur trecuți și Moldovenii şi Ro- 
mânii macedoneni. Numele de familie Papară se întâlnește azi 
la Românii sud-dunăreni. De altfel o familie Papară — poate 
o ramură a celei stabilite în Lw6w — se întâlnește în documen- 
tele moldovenești, încă din vremea lui Ștefan cel Mare, care 
întărește drepturile lui Mihail Papară şi ale soției sale asupra 
« moșiilor strămoșești », Legăturile de rudenie strânsă ale lui 
Dosofteiu cu familia Papară din Lw6w lasă deschisă ipoteza că 
Dosofteiu își va fi petrecut copilăria în Polonia și își va fi 
așezat temelia studiilor sale — poate în școala: « Frăției orto- 
doxe» din Lw6w, pe care o găsim întrun rând, împreună 
cu întreaga comunitate, sub epitropia rudei sale Kiriac Papară. 
In această şcoală, reorganizată de Petru Movilă, se predau pe 
lângă limba slavă, bisericească și polona și limbile clasice: greacă 
și latină; iar dintre disciplinele profane: retorica și poezia. 

Se născuse la 1624; și în 1649 — deci la vârsta de 25 ani— 
îl găsim printre umilii monahi cari își închinau vremea studiului, 
în liniștea mânăstirii Pobrata. De aici, se înalță repede: în 
1658, la, vârsta de 34 ani, este ales episcop de Huşi; un an mai 
târziu, este strămutat ca episcop de Roman şi în 1671, în a doua 
domnie a lui Duca-Vodă, e ales Mitropolit al Moldovei. 

Noul Mitropolit avea în urma lui o muncă grea pe tărâ- 
mul culturii și venea cu intenția de a reînvia activitatea 
cărturărească din epoca lui Vasile Lupu. Tipografia, care fusese 
instalată în mânăstirea Trei Sfetitele de Vasile Lupu, se ruinase, 
și Dosofteiu, care tradusese Psaltirea în versuri, s'a văzut nevoit 
să trimeată manuscrisul în Polonia, la mânăstirea ruteană din 
Uniev, ca să-l vadă tipărit. Vremurile nu erau însă atunci 
prielnice pentru activitatea culturală. 

În lupta deschisă între Poloni și Turci, în jurul cetății Hoti- 
nului, Petriceicu Vodă, înțelegându-se cu Domnul muntean, trece 
de partea Polonilor. Turcii sunt bătuți, iar Petriceicu e silit să 
fugă în Polonia, dinaintea lui Dumitrașcu Cantacuzino, adus de 
Turci. Cu Petriceicu pleacă în exil și Mitropolitul Dosofteiu, care 
sc amestecase în politica țării, ținând cu Polonii. Intorcându-se 
însă din Polonia la începutul anului 1675, este închis în mânăs- 
tirea, Sf. Sava, din Iaşi, de unde, liberându-se curând, recapătă 
încrederea Domnului și este reinstalat în scaunul mitropolitan. 

De aci înainte Mitropolitul Dosofteiu renunță la lupta 
politică și-și închină toate puterile intereselor culturale ale 
țării. El încearcă să refacă tipografia lui Vasile Lupu, punând, 
după I. Bianu, să se toarne din nou matrițe, după P. Panaitescu, 
aducând material nou tipografic dela mânăstirea din Uniew, 
împreună cu tipograful Vasile Stadnicki, probabil o rudă a lui 
Simion Stadnicki, șeful tipografiei din Uniew. In această 
tipografie a apărut, la 1679, Liturghierul lui Dosofteiu. Dar 
literele turnate erau greoaie şi urîte. Trebuia să caute în altă 
parte materialul necesar pentru a pune la punct tipografia 
ruinată. Împrejurările prielnice se iviră curând. In 1679, Turcii 
cuceriseră Ucraina și oferiseră Domnului moldovean, Gh. 
Duca — venit pentru a treia oară în domnie — sarcina de a 
o administra, și de a, le mijloci pacea cu Rușii. În acest scop, 
Gh. Duca trimite o solie la Moscova, căreia-i încredințează și 
Dosofteiu două scrisori: una către Nicolae Milescu ; alta direct 
către Patriarhul Ioachim, rugându-l să-i trimită — prin solul 
moldovean, căpitanul Ionașco Bilevici — un teasc de tipografie 
și slovele necesare cu care să poată tipări cărţile traduse de 
el din limba greacă şi din cea slavonă. Rezultatul a întrecut 
așteptările, fiindcă Patriarhul îi trimite împreună cu o tipo- 
grafie completă — prin care putea. să-și realizeze străduința 
de a înzestra bisericile țării cu textele necesare serviciului 


divin — și o scrisoare care vădeşte stima de care se bucura 
Dosofteiu între contimporani: 

«A binevoit Domnul Dumnezeu a așeza ierarh înțelept 
oamenilor săi... pe Prea Sfinția Ta, care-i paști bine printr'o 
înțeleaptă cârmuire, că și mai departe de noi a pătruns 
obşteasca laudă pentru a Ta urmare în Hristos... Am aflat 
strălucita Ta evlavie către Domnul Dumnezeu şi râvna cea 
dumnezească și fierbinte ce o ai în lucrurile tale ortodoxe și 
sincera, Ta îngrijire pentru turma încredințată ie ». 

Cu materialul adus din Moscova, Mitropolitul Dosofteiu 
reface tipografia lui Vasile Lupu și, într'un răstimp de relativă. 
liniște și pace, el se așează pe lucru, punând sub tipar cărțile 
traduse, care așteptau de multă vreme să vadă lumina. 


TRADUCEREA CĂRŢILOR LITURGICE. In epoca lui 
Matei Basarab și Vasile Lupu, din ciclul cărților obișnuite în 
Biserică, abia se tipăriseră Cazaniile care ţineau locul predi- 
celor și care se citesc la sfârşitul serviciului divin. Dintre 
cărțile de ritual, numai în Muntenia se tipăriseră trei — Pogri- 
bania, Mystivio şi Târnosania bisericilor—cu indicaţiile tipicului, 
adică, cu lămuririle ce se dau preotului cu privire la chipul cum 
trebue să slujească în românește, dar cu rugăciunile în slavoneşte. 

Din nenorocire și acest pas timid înainte a fost împiedecat 
prin sbuciumul vremurilor ce au urmat şi în care tipografia lui 
Matei Basarab și cea a lui Vasile Lupu fuseseră ruinate. 
Urcându-se pe scaunul mitropolitan al Moldovei, Dosofteiu, 
călugăr de o largă cultură ortodoxă, întemeiat pe sensul intim 
al Sfintelor Scripturi, introduce cu curaj, douăzeci de ani mai 
târziu, în Biserica, Moldovei, marea reformă a naționalizării 
serviciului divin. La doi ani abia după ce fusese ales Mitropolit, 
el dăruise —cum spune însuşi — limbii românești Psaltirea 
tălmăcită, în versuri și tipărită, la mânăstirea Uniew din Polonia. 
In același an 1673, tipărește tot în românește şi tot la Uniev, 
Acatistul Născătoarei de Dumnezeu. In 1679, tipăreşte Dumne- 
zeiasca Liturghie, retipărită, şi în 1683, şi cuprinzând liturghia 
Sfântului Vasile cel Mare și a Sf. Grigore Dialogul la care s'au 
mai adăugat slujbele obișnuite: la aducerea primelor fructe în 
biserică, la aria cea de pâine, la culesul viilor, la blagoslovenia 
vinului în cramă, la rânduiala daniilor, la blagoslovitul mărți- 
şoarelor în Duminica Floriilor. 

In 1681, Dosofteiu tipărește Molitvenicul de 'nțăles — adică 
pe înțelesul tuturor, deci în limba română — care cuprinde rugă- 
ciunile și slujba obișnuită la logodnă, cununie, botez, maslu 
şi înmormântare. In 1683, ne dă Octoihul, numit așa fiindcă 
cuprinde cele opt slujbe obișnuite Duminica, fiecare pe câte 
un ton aparte. Este o operă imnografică, alcătuită în mare parte 
de Sf. loan Damasceanul pe la anul 735, în mânăstirea Sf. 
Sava, la care s'au adăugat apoi compozițiile călugărilor studiți 
şi troparele împăraților bizantini Leon al VI-lea cel înțelept 
și Constantin Porfirogenetul. 

Motivele care l-au îndemnat pe Dosofteiu să traducă, şi să 
tipărească aceste cărți se văd clar din prefețele lui: 

« Grădină încuiată și fântână pecetluită de... ce folosu-i? 
precum scrie acela marele și vestitul Potolomeiu, milostive 
și luminate Doamne. Caria noi, citind erminiile și tâlcovaniile 
Sintei Scripturi, aflăm că o zice pentru fuchisul înțelesului, 
căriiă o vedem în vremile noastre, că şi aciă puțină sârbie ce o 
învăță de "'ntelegia, încă s'au părăsit în țară... 

«Cela ce prorociaște, adecă spune de 'nţăles, oamenilor gră- 
iaște zidire și mângăiare, îndemnătură și dojană. Cela ce grăieşte 
în limbă <neînțeleasă de popor> pre sine zideaște: iară cela ce 
spune de 'nțăles, Besearică zidiaşte. Că mai mare-i cela ce spune 
de 'nțăles, de cât cela ce grăiaște în limbă... Că în biserică 
mai voia mi-i cinci cuvinte cu mintia mia să grăescu, ca și 
pre alții să învăţ, decât ziace mii de cuvinte într'altă limbă ». 

Iar în alt loc, reproducând întrebarea adresată de Marcu, 
Patriarhul Alexandriei, lui Theodor Balsamon, Patriarhul! 

Antiohiei: « Cuvine-se oare ca preoţii ortodocşi din Siria, din 
Armenia și din alte ţări ortodoxe să liturgisească în limbile lor 
proprii? », aduce răspunsul lui Balsamon, întemeiat pe pasagii 
din scrisorile apostolului Pavel: « Ceea ce-s provoslavnici întru 
tot, de vor fi de elinească limbă neparinici, pre limba <lor> să 
slujească Sf. Liturghie ». 

După cum reiese destul de limpede din textele de mai sus, 
Mitropolitul Dosofteiu era convins de necesitatea introducerii 
limbii naționale în biserică. Este cel dintâi Mitropolit din 
Principate care, începând această, mare reformă de încetățenire 
a graiului strămoșesc în altar, caută să convingă clerul din 
vremea, sa că, oficierea cultului în limba înțeleasă de masele 
adânci ale poporului, departe de a fi o rătăcire în apele ereziilor, 
e dimpotrivă în conformitate cu tradiția Sfintelor Scripturi. 

Din traducerile lui Dosofteiu, două depăşesc problema 
introducerii limbii naţionale în biserică și interesează în chip 
deosebit istoria literaturii noastre. Sunt: Psaltirea în versuri 
și Viețile Sinţilor. 


PSALTIREA IN VERSURI. Psaltirea tipărită la Uniew 
în 1673 este, după cum o mărturisește însuși stihuitorul ei, rodul 
unei munci grele: a lucrat-o «cu multă trudă şi vriame înde- 
lungată », în «cinci ani foarte cu osârdie mare ». O copie manu- 
scrisă a textului — păstrată în Biblioteca Academiei Române — 
poartă semnătura, lui Dosofteiu ca Episcop de Roman, dar din 
mărturia pe care ne-o dă prefața textului tipărit în 1673, că 
s'a împlinit cu foarte mare osârdie în cinci ani, rezultă că 
Dosofteiu a început să lucreze la opera sa din 1668. 

Versiunea. păstrată în manuscrisul din 1671 are o importanță 
aparte, fiindcă, pusă în paralelă cu textul tipărit în 1673,ne dă po- 
sibilitatea de a urmări procesul de elaborare și creaţie al Mitro- 
politului poet, care, nemulțumit de prima redacție, revede necon- 
tenit textul, modifică uneori ritmul, corectează, expresia, îndreaptă 
mereu, veșnic în căutarea unei forme mai clare și mai expresive. 

Cum a ajuns Dosofteiu la ideea de a traduce psalmii în 
versuri românești, căci până la el nu se cunoaște niciun model 
tipărit în literatura ortodoxă, nici în cea slavă, nici în cea 
greacă, afară doar de încercarea păstrată în ms.a lui Gh. Palamed. 

Se ştie că ideea de a versifica psalmii și de a-i așeza pe 
melodii, pentru a fi cântați în biserici, în reuniuni, în case, 
a pornit dela calviniștii francezi. Calvin însuși a versificat 
câțiva psalmi, dar cele mai frumoase versuri le-a dat poetul 
francez Clement Marot (1495—1544), care a versificat şo de 
psalmi. Dela aceștia s'au inspirat trăducători din toate țările, 
pe unde a pătruns reforma până la marele poet polon Ioan Ko- 
chanowski, a cărui operă, publicată în 1 577 Şi retipărită apoi 
în nenumărate ediții — 15 până în vremea lui Dosofteiu —a 


servit de imbold pentru traducere şi de model pentru versi- 
ficație lui Dosofteiu. 


p = 58 


Semnătura lui Dosofteiu ca Episcop de Roman. 
După Dan Simonescu, Rev. 1st. rom., VI, p. 29%. 

(Comunicat de d nul Prot. Dan Simonescu] 

loan ISochanowski fusese reprezentantul principal al poeziei 
culte din «epoca de aur » a literaturii polone și, cum îl numesc 
istoricii literari, « părintele poeziei polone ». Vechiu student al 
celebrei universități din Padova, a călătorit la, Paris, undea 
cunoscut pe Ronsard şi pleiada. 

In traducerea, Psalmilor, Kochanowski, urmând exemplul 
lui Clement Marot, s'a străduit să dea poeziei naționale reli- 
gioase, care exista, înaintea lui, dar care era mediocră, o valoare 
artistică superioară și să o înalțe pe cele mai ridicate culmi ale 
artei. Opera nu era uşor de îndeplinit, căci poetul nu putea 
să dea curs liber inspiraţiei sale: nu trebuia să se lase furat de 
sugestiile ce i le dădea textul originalului, care reprezinta o 
tradiție sacră, şi în același timp era nevoie să păstreze şi 
toată frăgezimea, mistică a originalului, şi să evite platitudinea. 

Pentru a pătrunde cât mai adânc în gândul intim al origi- 
nalului ebraic, el a folosit mai toate traducerile anterioare. 

In ce privește stilul traducerii lui Kochanowski, e peste 
îndoială că nu se putea cere pentru vremea aceea ca poetul 
polon să respecte din poezia orientală a psalmilor coloritul local, 
pe care l-a introdus, mult mai târziu, în literatura europeană, 
romantismul secolului al XIX-lea. Pentru a înțelege coloritul 
specific ebraic al psalmilor, s'ar fi cerut o cultură cu mult 
superioară aceleia pe care o aveau contimporanii lui Kocha- 
nowski. Dar renunțând la elementul exotic, Kochanowski a 
izbutit să degajeze din cântecele de durere și de umilință 
înaintea Divinităţii, ale regelui israelit, sentimentele adânc ome- 
neșşti și să ni le transmită într'oformă ritmică, plină de noutate și 
varietate, îmbogățind metrica polonă cu multe inovaţii izbutite. 

I. Bianu, publicând în 1887 Psaltirea lui Dosofteiu, a arătat 
că structura versurilor Mitropolitului moldovean este imitată 
după țesătura versurilor lui Kochanowski. Găsim la Dosofteiu 
ritmica utilizată de poetul polon: lungimile de versuri ale mode- 
lului și succesiunea rimelor — versuri perechi — (1 cu 2, 3cu 4) 
alcătuite totdeauna din câte două silabe (rime femenine). 

Dosofteiu a luat însă dela Kochanowski numai modelul, 
formele de versificație în general, căci în amănunte măsura 
versurilor lui nu corespunde cu măsura versurilor lui Kocha- 
nowski. Fondul traducerii a rămas neatins de influența polonă 
Iată un exemplu desprins chiar din psalmul I. Kochanowski 
spune, traducând ad litteram textul Psaltirii: 

«Sunt ca, pleava care se murdăreşte pe pământ și pe care 
vântul o aruncă unde vrea». 

Dosofteiu desvoltă imaginea în felul următor: 

lară voi necuraţii ca pleava 

De sârg veţi cunoaște-vă isprava 
Când s'a vântura dintr'arie pravul 
Vă veți duce, cum să duce spravul; 
Și cu grâul nu-ți cădea 'n fățare. 

După cum se vede, în marginile textului primitiv, el intro- 
duce o imagine nouă, imprumutată din cadrul vieții agricole: 
aria. Cei păcătoși vor fi spulberaţi în vânt ca pleava,; ei nu vor 
cădea pe suprafața, ariei (fățare), ca boabele de grâu curat — 
imaginea sufletelor cinstite. Asemenea amplificări ale textului 
biblic, care nu se găsesc în Kochanowski, sunt după cum m'a 
convins o confruntare a textelor, făcută cu ajutorul regretatului 
prieten, Ștefan Glixelli, fostul Decan al Universităţii polone din 
Wilno, destul de numeroase. De altă parte, spuneam că Kocha- 
nowski, a desvoltat Și el textul autentic al Psaltirii, folosindu-se 
între altele de versiunea lui Buchanan. Pe cât ne-am putut încre- 
dința din compararea, textelor, aceste amplificări ale lui Kocha- 
nowski, fie că sunt proprii, fie că sunt luate din Buchanan, nu se 
găsesc la Dosofteiu. Pentru textul Psaltirii, Dosofteiu, care 
era conducătorul ortodoxiei în Moldova, s'a servit de textele 
autorizate ale bisericii moldovenești: psaltirile slavone. Din 
acestea a păstrat el şi unele cuvinte, care nu par să mai fi 


avut mare circulație în limba vremii sale (rostul = gură, 
slerevie =otegefla, pucioasă; măzdă= mită). 

Ca şi Kochanowski, Dosofteiu nu putea avea nici el simț 
pentru exotismul oriental al poeziei biblice. Dar Dosofteiu a 
simțit și el adânc în sufletul său frumuseţea eternă a cântecelor 
de adorare şi umilință, ale poetului rege înaintea Divinităţii, fru- 
musețe care a alinat în lungul veacurilor omenirea în ceasurile 
ei de durere, și, vroind să o împărtășească, contimporanilor 
săi moldoveni, a transpus-o în cadrul vieții sociale a timpului 
şi locului său. Astfel ca şi în pictura primitivă a Renașterei, 
notele de coloare locală abundă în tema biblică. Se vorbeşte de: 
«ocine»; de «moșii ce se dau cu urice »; de « descalecarea moşii»; 
de «boeria lui Iuda»; de «caftane»; de «bucine de corn de 
bour » (unde textul biblic are: corn). Iată bunăoară câteva 
versuri, care amintesc primirea triumfală a voevozilor biruitori 
în cetatea de scaun a Moldovei: 


Cântaţi Domnului în strune, 
In cobuz de versuri bune, 
Și, din ferecate surle, 
Versul de psalomi să urle 
Cu buciun de corn de bour, 
Să răsune până 'n nour, 


Pentru a aprecia drept opera lui Dosofteiu — şi acesta este 
rostul istoriei literare — trebue să ținem seamă de faptul că el 
a luptat cu toate greutăţile începuturilor; limba literară a 
timpului nu fusese încă mlădiată la necesitățile ritmice ale 
versului, căci de sigur nu putem considera ca modele serioase 
de versificație stihurile lui Varlaam și ale lui Udrişte Năsturel 
la stema țării din cărțile publicate. Incercările de versificație 
ale Românilor calvinizați din Ardeal nu ajunseseră la cunoş- 
tința lui. De altă parte posibilitățile poetice ale limbii: imagi- 

Psaltirea lui Dosofteiu. 

nile şi toate mijloacele de expresivitate, nu fuseseră încă puse 
în valoare, printr'o îndelungată tradiție literară * și dacă la 
acestea mai adăugăm și faptul că ideile originalului biblic tre- 
buiau turnate în versuri pe care atunci pentru întâiași dată le 
creea în limbă Mitropolitul poet, e ușor de înțeles pentru ce 
unele pasagii pline de poezia mistică a vieţii patriarhale sunt 
redate în stihuri prolixe, naive, lipsite de farmecul originalului. 
Dar alături de aceste pasagii, se găsesc în traducerea. lui Do- 

softeiu de multe ori imagini neaşteptate și sugestive, adăugate 
peste marginile textului biblic,adesea pentru nevoile construcției 
metrice, care vădesc un suflet cu ochii deschişi şi spre frumu- 
sețile naturii. Acolo de pildă unde textul Psaltirii dă numai: 
« Chiar pasărea și-a aflat sie-şi casă » (în traducerea Părintelui 
Gala Galaction), Dosofteiu conturează imaginea mai precis: 

Ca o vrăbiuță ce să încuibează 

In straşină de casă dacă se 'nserează 

lată alte accente de lirism religios cărora nu le 

vigoarea şi coloarea, ca de exemplu: 

In ce chip dorește cerbul de fântână, 

Cându-l strânge setea de-l arde 'n plămână, 

Sufletul meu Doamne așa te dorește 


lipseşte 


Fiara codrilor cea multă 

Toată de mine ascultă; 

Şi de zimbri — am cirezi multe; 

Păsări încă am cu cârduri 

De se ţin de hrană 'n câmpuri 

Şi cu urlete ploi mari vărsa tare, 

De fierbeau undele 'n beznă, ca 'n căldare, 
Și din nouri mergea freamăt și săgete, 

Să 'ngrozească Egiptenii. 

Glasul tunetului tău trăznia 'n roată, 
De-ţi lumina fulgerele lumea toată; 

S'au strămutat de cutremur tot pământul, 
Când ai tăiat cale 'n mare cu cuvântul. 
Am mâncat pâine cu sgură 

Și lacrămi în bătătură 

De fața mâniei tale. 

Peste luciu cu genune 

Trec corăbii cu minune, 

In sufletele pline de griji ale contimporanilor săi pentru 
furtunile timpului, psalmii lui Dosoftei, prietenul lui Miron 
Costin, au coborit o rază de alinare. Părerea regretatului 
Bianu, că ei n'au avut răsunet la noi, întru cât în cultul ortodox 
tradițiunea nu le permitea să fie introduși şi cântați în Biserică, 
trebuește azi rectificată. Câtă mângâiere în clipe de suferințe 
ori în ceasuri de meditație religioasă au adus psalmii lui Dosoftei 
se vede din faptul că dascălii și cântăreții anonimi ai poporului 
au adaptat pentru unele bucăți, melodie. In vechile manuscrise 
din Biblioteca Academiei Române am găsit numeroase exem- 
plare din toate ținuturile românești — Moldova, Muntenia, 
Transilvania — în care psalmii sunt copiaţi alături de alte 
cântece profane și religioase. 

Dintre psalmii lui Dosofteiu câțiva, ca de pildă 46 (Limbile 
să salte); 48 (Veniţi cu toți dimpreună să ne facem voie bună); 

1 Izvorul de apă vie al poeziei noastre populare, care este tot atât de vechiu ca și 
poporul nostru — și de care ne vom ocupa la locul său, când vom putea să-l cuprinde 


cu privirea în toată complexitatea lui — nu ajunsese încă să regenereze literatura 
cărturarilor. 


De sigur că Mitropolitul Dosofteiu a cunoscut şi el cântecele pe care le cântau, 
în sunetele cobuzelor, cântăreții la mesele domneşti. (Vezi de ex. Cronica lui Miron 
Costin ed. Kogălniceanu, 1872, tom. 1, p. 351). E probabil că metrica poeziei populare 
cu măsura de 5—6 silabe a influenţat pe Dosofteiu în versurile sale. Dar o influenţă 
mai adâncă a poeziei populare asupra traducerii lui Dosofteiu n'a fost incă documentată). 


94 (Auziţi acestea toate, neamuri, noroade și gloate); 98 
(Domnul stătu craiu în țară), au fost aşa de bine modulați 
în spiritul poporan, încât, prin mijlocirea, probabil, a dascălilor 
de biserici, au pătruns în ciclul colindelor populare şi se cântă 
până în vremurile noastre de copiii cari poartă cu steaua, pe uli- 
țele satelor şi orașelor, solia Nașterii Mântuitorului. Din cânte- 
cele de stea, psalmii lui Dosofteiu au fost introduși mai departe 
în țesătura dramei religioase populare a Vicleimului — cu deo- 
sebire psalmii 94 şi 98. 

Din nădejdea pusă de neobositul Mitropolit moldovean de 
a da aripa versului românesc poeziei vechi creștine, câțiva 
psalmi au coborit astfel în sufletul poporului, amestecându-se 
în cântările și năzuinţele lui. 


VIEŢILE SFINŢILOR. A doua operă importantă din acti- 
vitatea literară a Mitropolitului Dosofteiu, după Psaltirea în 
versuri, este colecția completă a Vieţilor de Sfinţi, care s'a 
imprimat la Iaşi între 1682—1686, cu tiparul adus din Moscova, 
dela Patriarhul Ioachim. 

Din cercetările întreprinse de regretatul Iulian Ştefănescu 
într'o bună lucrare de doctorat : Legende despre Sf. Constantin 
în literatura românească, precurn şi din sondagiile făcute de noi 
în diferite capitole ale operei, reiese că mărturia lui Dosofteiu 
însuși, din prefața operei, că «a tradus de pre greciaște și de pe 
sârbiaşte pre limba românească », se confirmă. lulian Ștefănescu 
a izbutit chiar să precizeze izvorul principal din care și-a scos 
traducerea sa Dosofteiu. Acesta este prelucrarea neogreacă a Mi- 
neelor bizantine, făcută și tipărită de Maximos Marguinos , epi- 
scopul Citerei, care a trăit între 1549—1602. In afară de Margu- 
nios, s'a mai servit de originalele bizantine, editate şi acestea în 
tipografia grecească din Veneţia a lui Glykys. Pe alocuri, 
unele amănunte istorice le-a scos din legendele hagiografice, care 
fuseseră încorporate în cronografele bizantine ale lui Dorotei 
de Monembasia şi ale lui Matei Cigala. Și în sfârşit, pentru 
unele nedumeriri în traducere, a urmat tradiția textelor medio- 
bulgare întrebuințate pe atunci în bisericile noastre. 

Colecția vieților de sfinți a Mitropolitului Dosofteiu cuprinde 
mai multe grupe de legende. O primă grupă — mai mică —e 
formată de legende referitoare la Mântuitor, la Familia Sfântă 
și la apostoli, mai toate extrase din Evangheliile apocrife. 

A doua grupă —mai mare —este formată din legendele mar- 
tirilor şi ale asceților. 

Se cunosc prigonirile groaznice pe care le-au avut de îndurat 
creştinii primelor veacuri din partea Romanilor, când aceştia 
au început să-și dea, seama că răspândirea nouei religii surpă 
temeliile Statului şi ale autorității lor. Marele istoric al Bisericii 
creştine, Eusebiu din Cesareea, care a apucat epoca de încheiere 
a persecuțiilor, ne povesteşte puterea mistică cu care îndurau 
chinurile cei ce nu voiau să părăsească credința în Mântuitorul: 
arşi pe ruguri, aruncaţi înaintea fiarelor în arenele circurilor, 
sfâșiați cu cochilii și unghii de fier. In acele vremuri de urgie, 
când creștinismul era abia la începuturile sale, nu era cu putință 
ca, el să nu înțeleagă ce admirabile pilde de rezistență în prigo- 
niri putea aduce forța morală a acestor eroice jerttiri de vieață, 
pentru credința cea nouă. Fanatizate de avântul cu care aceşti 
iluminați primeau cununa de martiri, masele populare vedeau 
în ei pe adevărații aleși ai Mântuitorului în lupta cu păgânismul. 

După ce Constantin cel Mare pune capăt persecuțiilor, 
admițând libertatea cultului creștin, atenția Bisericii este 
îndreptată către ascetism. Sfântul acestor noui vremuri este 
acum ascetul, care retras de lume în codri sau pustiuri, își 
mortifica trupul pentru a desrobi sufletul de ispitele cu care 
Duhul întunericului căuta să-i primejduiască mântuirea. In 
năzuința de a expia păcatele lor şi ale semenilor, asceții își 
impuneau asperități de vieață, chinuri trupeşti, refuzând orice 

adăpost, stând fără niciun acoperiş vara sub arşița soarelui, 
iarna în vifor, vânturi și ploi, până ce trupul li se topea de 
chinuri şi se acoperea de răni. 

Biserica şi contimporanii au privit cu admiraţie și pietate 
pe asceți, și-i socoteau ca, fiind inspirați de Dumnezeu. Un 
cronicar bizantin ne spune că împăratul Isac Anghelos, într'o 
vreme de mare cumpănă în istoria Bizanțului, a chemat în 
palat pe «călugării care umblă cu picioarele goale, pe cei ce se 
culcă pe pământul gol şi pe cei ce trăesc deasupra pământului 
pe coloane » și le-a cerut să se roage lui Dumnezeu ca să înde- 
părteze primejdiile care amenințau imperiul. 

Care sunt elementele din care s'au alcătuit legendele hagio- 
grafice le-am arătat în vol. I(p.70) Concepţia hagiografului despre 
rolul și misiunea sfântului pe pământ, pare să fi fost influențată, 
în afară de tradiţia literară a apocrifelor, și de curentele filoso- 
fice ale timpului și cu deosebire de mistica neoplatoniciană. 

Concepţia misticei neoplatonice despre puterile supra- 
naturale în extazul divin a influențat credința creștină despre 
sfinți, în sensul că hagiograful, ca și misticul neoplatonician, 
admitea că martirul sau ascetul, care în extazul mistic se con- 
funda în sufletul său cu Mântuitorul pentru a duce lupta împo- 
triva păgânismului, în clipele hotărîtoare era sprijinit de Dom- 
nul. Mântuitorul radia atunci în jurul lor aureola divină — cu 

Mitropolitul Dosofteiu: Pagină din Vieţile Sfinților cu închinare către Duca, « Domn 
Țării Moldovei şi Ucrainei o. B.A. R. 

Dosofteiu, Vieţile Sfinţilor, 1688, « Mâceniia» Sfântului loan cel Nou, 
Moldovei. B. A. R. 


Patronul 


care de altfel și sunt zugrăviți în bisericile noastre — și că 
acest nimb al sfințeniei îi sustrăgea dela influența puterilor 
fizice ale naturii, ridicându-i mai presus de ele. 

Această concepție care stă la temelia legendei hagiografice 
explică caracterul supranatural al acţiunii. Vieţile de sfinți 
ne introduc astfel într'o lume de miraculos creștin, în care tortu- 
rile cele mai îngrozitoare nu pot distruge vieaţa martirului. 
De ex. Sfântul Mamas și Iulian sunt condamnați de autorităţile 
romane să fie sfâşiați de fiare sălbatice, dar la ziua sorocită, în 
arena circului, când se dă drumul fiarelor înflămânzite, acestea în 
loc să se repeadă asupra lor, își domolesc furia și, ajungând în 
fața sfinților, le ling picioarele. Sfântul Tirs, sărbătorit la, I4 
Decemvrie, este vârit într'un sac cu scorpii și vipere și aruncat 
în mare, departe de țărm; cu ajutorul îngerilor sacul se sfâșie, 
sfântul iese nevătămat și se întoarce la țărm, călcând pe valuri 
ca pe uscat. Când Ermingheld, fiul unui rege got, este asasinat 
în temniță, din porunca tatălui, coruri de îngeri se scobor din 
cer, cu lumini, în cântece de slavă (1 Noemvrie). 

Tot prin minuni, de altă natură însă, se caracterizează și 
vieața sfinților asceți. Sf. Marian nu are nevoie, în puterea nopții, 
de candelă ca să scrie, fiindcă degetele lui răspândeau lumina 
necesară. La moartea sfântului Lazăr stâlpnicul (7 Noemvrie), 

coloana, pe care trăise, strălucește în tăria nopţii ca o coloană 
de foc până la mari depărtări. 

Pentru a alcătui biografia sfântului, hagiograful, care n'a 
urmărit niciodată o reconstituire istorică a vieţii, ci numai 
o operă de edificare morală după canonul stabilit prin datina 
hagiografică, a împrumutat de multe ori elemente din tradiţiile 
şi basmele populare. Astfel, de pildă, tema cu lupta, voinicului 
pe țărmul unei ape pentru mântuirea unei fecioare, care apare 
în vechiul mit al lui Perseu şi Andromeda, în legenda celtică a lui 
Tristan şi Iseult și în o mulțime de basme populare, ca de ex. în 
Balaurul cu 7 capete din colecția, lui Ispirescu, a fost încorporată, 
din secolul al XII-lea şi în vieața, Sf. Gheorghe, alcătuind partea 
cea mai frumoasă şi mai cunoscută a legendei. Tema aceasta ha- 
giografică a luptei Sfântului Gheorghe cu balaurul, transpusă în 
versuri, este foarte răspândită la popoarele balcanice și are o pa- 
ralelă interesantă în balada noastră populară: Iovan Iorgovan !. 

Alte motive de folklor, ca, de exemplu motivul inelului mira- 
culos, care sfărâmându-se anunță moartea eroului; a copilului 
care vorbeşte înainte de naștere, a cerbului care călăuzește pe 
calea mântuirii (Sf. Plachida), au fost prinse și ele în țesătura le- 
gendelor hagiografice. Scrise de autori diferiți, în răstimpuri di- 
ferite, legendele hagiografice sunt foarte inegale. Multe sunt clișee 
banale, în altele miraculosul exagerat se apropie de grotesc, dar 
sunt şi câteva legende care, prin grația lor naivă și prin pietatea 
lor duioasă, au mișcat adânc sufletul cititorilor de pe vremuri. 

lată de pildă legenda lui Avgar, asupra căreia ne oprim 
puțin pentru a se înțelege mai bine caracterul unei astfel de 
legende hagiografice, precum și mentalitatea celor ce se desfătau 
cu acest fel de literatură, din care scoteau adesea îndemnuri 
şi pilde pentru vieață. 

Avgar, toparhul Edesei, fiind chinuit de o boală grea — 
după unele izvoare de lepră neagră — auzind de minunile și 
tămăduirile săvârșite de Hristos, a trimes la El pe cancelarul 
său, Anania, un zugrav iscusit, ca să-i isvodească chipul şi să-i 
ducă o scrisoare cu rugămintea de a veni în Edesa pentru a-l 
mântui: « Să te afli aci cu mine —scrie toparhul, căci am înțeles 
că Evreii murmură împotriva ta şi vor să-ți facă rău. Eu am 
cetatea prea mică, dar în de ajuns amândurora pentru a petrece 
cu cinste». Anania, ajuns tocmai când lisus propovăduia, 
poporului, încearcă, să-i prindă chipul, dar nu izbutește să 
tixeze nicio trăsătură, din pricina aureolei divine care-i nimba 
iața. După ce și-a încheiat predica, Mântuitorul, care și gân- 
durile ascunse ale oamenilor le cunoștea, a cerut solului să-i 
dea scrisoarea. După ce a cetit-o și-a spălat chipul cu apă; 
a cerut o năframă curată de in; și-a pus-o pe față ; şi-a imprimat 
chipul în ea şi a predat-o solului să o ducă lui Avgar împreună 
cu răspunsul: « Fericit eşti, Avgare, de vreme ce ai crezut în 
mine fără să mă fi văzut, căci scris este despre mine, ca cei ce 
mă, vor vedea să, nu creadă în mine şi cei ce nu mă vor vedea 
aceia să creadă. Iarcât despre cele ce-mi scrii, ca să vin la tine, eu 
trebue să împlinesc toate celea pentru care sunt trimes, iar după 
ce le voi plini, să mă înalț către Părintele Cel ce m'a trimes. ..». 

Avgar citește scrisoarea și, închinându-se la icoana Dom- 
nului cea nefăcută de mâini omenești, deodată se vede vindecat 
pe tot trupul de lepră, afară doar de o rămășiță pe față. 

Câţiva ani mai târziu, după ce Mântuitorul fusese răs- 
tignit, înviase şi se înălțase la cer, Avgar află că a sosit în 
cetatea lui un Evreu, cu numele Tadeu, care tămăduia pe cei 
bolnavi în numele lui Isus. Toparhul trimete să-l aducă, la el şi 
când Tadeu intră pe uşa palatului, învăluit în nimbul strălucitor 
al sfințeniei, Avgar se scoală de pe tron şi îl întreabă dacă într'a- 
devăr el este ucenicul făgăduit prin scrisoarea Mântuitorului. 

— « De vreme ce — răspunde Apostolul —— mare nădejde ai 
pus spre Domnul meu, Isus Hristos, pentru aceea, iată, trimes 


1 Cf. N. Cartojan, Cărțile populare în literatura românească, LL, p. 161 — 165. 

fiind de Dânsul, am venit la tine Și, dacă credința ta se va 
spori întru tine, toate cele dorite de tine, după credința ta 
vor fi». — «Atâta am crezut întru Dânsul, răspunse Avgar, 
încât am vroit să adun puterea oştirilor mele şi să merg asupra 
ludeilor, celor ce l-au răstignit pe EI,ci stăpânirea romană, 
subt care suntem, m'au oprit pe mine». 

Tadeu îl liniștește, lămurindu-l că Mântuitorul n'avea nevoie 
de niciun sprijin, că E! a îndeplinit pe pământ voia Tatălui şi 
că de-ar ti vrut, legiuni de îngeri ar fi adus în ajutorul lui. 
Avgar este adus la credința cea dreaptă, primește botezul 
Și cu aceasta rămășița leprei de pe față dispare cu desăvârșire. 

A doua zi, Tadeu, predicând norodului taina mântuirii, aduce 
la creştinism întreaga cetate a Edesei, care primește botezul. 

Sâmburele acestei legende își are obârşia în creștinarea Siriei 
prin regele Abgar. Abgar al IX-lea, Bar Ma'nu (176—213), întor- 
cându-se din Roma, unde fusese primit cu fast de împăratul Se- 
verus a trecut prin Asia Mică. Aci a îmbrățișat creștinismul, pe 
care l-a impus apoi în regatul său. Mai târziu, din năzuința de a 
se învălui începuturile creștinismului în Siria într'o aureolă le- 
gendară de glorie şi de sfințenie, evenimentul a fost transpus în 
epoca de apostolat a Mântuitorului și pus în legătură directă cu El. 
Legenda căpătase, încă din secolul al III-lea, forma scrisă în limba 
siriacă şi se păstra în arhivele din Edesa, unde a găsit-o marele 
istoric al Bisericii creștine, Eusebiu, episcopul Cesareei și priete- 
nul lui Constantin cel Mare. Eusebiu a tradus-o în limba greacă 
Şi a înserat-o în cartea I-a (cap. XIII) a istoriei sale bisericești. 

Motivul cu năframa, icoana nefăcută de mâini omenești, 
nu făcea parte din structura primitivă a legendei; el apare 
pentru întâiaşi dată, în secolul al V-lea. 

Din lumea siriacă, motivul a trecut apoi în secolul al VI-lea 
în Bizanț, și a dobândit o vitalitate așa de puternică, încât a fost 
exploatat mai târziu, în timpul luptelor iconoclaste, de către 
teologii bizantini, în sprijinul tezei că icoanele au fost instituite 
pe pământ de Mântuitorul însuși. In secolul al VIII-lea, scriitorii 
bizantini, cei sirieni și pelerinii apuseni ne înștiințează că icoana 
trimisă lui Abgar se găsea întradevăr la Edesa. Ea a fost adusă 
apoi în Constantinopol, pe timpul împăratului bizantin Ro- 
manos Lecapenos, care deslănțuise războiul împotriva Arabilor 
pentru liberarea ținuturilor creştine de sub păgâni. Aducerea 
icoanei în Constantinopol și depunerea ei în biserica Vlaherne 
din palatul imperial, s'a făcut cu mare fast și, pentru comemo- 
rarea acestui eveniment în vieața Bisericii ortodoxe, s'a alcătuit 
chiar atunci slujba, care se citește și azi în Biserica noastră. 

Legenda aceasta, pioasă, cu graţia ei naivă, care a instituit în 
Biserica ortodoxă, două comemorări: la — 21 August prăznuirea 
sfântului Tadeu şi la 16 August aducerea icoanei din Edesa, în 
Bizanț —a lăsat urme adânci în arta religioasă și în folklor. 
In zugrăveala bisericilor noastre: « în amintirea lui Avgar și a 
icoanei Mântuitorului, se aplică atât năframa sfântă cât și 
roşietica cărămidă sfântă, jos pe tamburul cupolei și anume 
vis-ă-vis una de alta: Năframa la, răsărit, cărămida la apus». 

Legenda a fost mult citită şi a lăsat urme în folklor. In 
unele ținuturi — în părţile Sighișoarei şi în Banat — scrisorile 
lui Avgar către Mântuitorul și a Mântuitorului către Avgar 
sunt întrebuințate, după cum a arătat răposatul Bogrea, până 
azi ca talismane. Ele sunt în genere numite, după numele 
toparhului avgare, prin corupție advare sau argare, care 
înseamnă orice amulet în genere salv — conduct mistic, căruia 
superstiția populară îi atribue o putere profilactică ». Astfel 
numele regelui Edesei, care a introdus creştinismul în Siria, a 
ajuns în lexicul românesc un nume comun, cu sensul de amulet 
— 0 curioasă, evoluție semantică în vieața cuvintelor. 

In colecția Vieţilor de Siinți ale Mitropolitului Dosofteiu 
mai sunt încă multe alte legende, tot atât de atrăgătoare prin 
graţia lor naivă şi tot atât de interesante prin problemele pe 

care le ridică cu privire la substratul istoric sau la legăturile 
cu folklorul. Așa, sunt, de pildă: legenda despre Sfântul Alexie 
care şi-a părăsit părinţii şi soția în noaptea nunții ca să urmeze 
chemarea Mântuitorului, de care ne-am ocupat în vol. I; 
despre Sfântul Eustațiu Plachida (20 Sept.), care, luându-se 
la o vânătoare pe urmele unui cerb miraculos, a fost convertit 
la creştinism; despre Sfânta Tecla (24 Sept.), care, ascultând 
dela fereastra casei părintești predica Apostolului Pavel, și-a 
părăsit mama și logodnicul pentru a-și închina vieața Dom- 
nului; a celor șapte cuconi din Efes, care, urmăriți de prigoni- 
tori, adorm 360 de ani într'o peşteră şi multe altele. 

Colecţia Vieţilor de Sfinţi a lui Dosofteiu este alcătuită din 
3 tomuri; ultimul a apărut în 1686, și cu el activitatea 
marelui Mitropolit se încheie, deoarece în acest an Dosofteiu 
a fost luat și dus în captivitate de Sobieski. 


DOSOFTEIU ISTORIC. Pentru a întregi conspectul acti- 
vităţii literare a Mitropolitului Dosofteiu, trebue să amintim 
aci și preocupările sale istorice, căci în mijlocul muncii neobosite 
pentru naţionalizarea serviciului divin, Mitropolitul Dosofteiu, 
prietenul lui Miron Costin, a găsit timp să-și poarte gândul şi 
către studii istorice. Era un pasionat cititor de cronografe. Un 
exemplar din cronograful lui Cigala se păstrează azi în biblio- 
teca Academiei Române cu sublinierile și adnotările marelui 
Mitropolit. In Vieţile Sfinţilor îl vedem adesea înodând textul 
hagiografic cu informații și citate împrumutate din cronografe. 

Dar mai mult pare să-l fi interesat istoria națională. In 
prefața a două, cărți: Molitvenicul, apărut în 1681, și Parimiile, 
publicate în 1683, el adaugă un rezumat de istorie moldovenească 
în versuri, Acest poem cronologic, începe cu discrete aluzii la, ori- 
ginea romană. Vorbind de Dragoș Vodă, care, descălecând țara, 
«au adus într'însa rumdăneasca limbă», adaugă versuri ca acestea: 

Se trage de pre sânge rudă împărătească. 
Inșiră apoi pe rând Domnii Moldovei, pomenind în deosebi 
ctitoriile lor de mânăstiri și biserici până la Duca Vodă, adică până 
în vremea sa. Cu toată ariditatea inerentă acestui gen literar, 
totuși imaginaţia, Mitropolitului poet se aprinde la evocarea 
marilor Domni, apărători ai pământului moldovenesc, ca bu- 
năoară la a lui Ștefan cel Mare — «i se înălță vestea și peste gho- 
tară » — a cărui siluetă de mare ctitor ne-o înfățișează astfel : 


Prin ținuturi, prin toate să vădu a lui siamne: 
Mănăstiri și besiarici tau faptu fără liane, 

Că nu numai prin sate și pre la orașe, 

Ce și prin munţi și 'n codri lui Hristos sălașe, 
C-au făcut zugrăvite, de dau strălucoare, 


Să-i trăiască pomana 'n bun nume suptu soare.)... 


* 
* * 


Vremurile de atunci nu erau însă prielnice pentru munca. 
de carte. Un nou războiu se deslănțuise între Turci și creștini. 
Moldoveni și Munteni, trebuiseră să urmeze oştirile turcești 
şi să ia parte la asediul Vienei. Dar pe când Duca Vodă cu 
oastea moldovenească lipsea din ţară, Polonii cu pribegii mol- 
doveni intraseră, în Moldova, aducând ca Domn pe Petriceicu 
Vodă. In zilele de Crăciun ale anului 1683, Duca Vodă este 
surprins la moșia sa Domnești, de un podgheaz polon și făcut 
prizonier împreună cu cronicarul Miron Costin, prietenul lui 
Dosofteiu. In locul lui Duca Vodă, fu instalat în scaun cu 
ajutorul polon, Petriceicu Vodă. In aceste vremuri de restrişte 
noul Domn şi boierii din divanul Moldovei, temându-se de 
invazia Turcilor și Tătarilor, hotărăsc să trimită după ajutor 
la țarii Rusiei, Ioan și Petru Alexievici, pe Mitropolitul Dosofteiu 
și pe Căminarul Lupu, oferind, în schimbul ajutorului, tribut. 

Mitropolitul Dosofteiu n'a putut ajunge însă până în Mos- 
cova, fiindcă se răspândise svonul că părţile de unde vine 
Mitropolitul sunt bântuite de ciumă. A fost oprit la Kiew de 


autorităţile ruseşti, care au transmis la Moscova cererea Moldo- 
venilor şi lămuririle Mitropolitului. 

Este de reținut din declaraţiile lui Dosofteiu lămuririle pe 
care le dă cu privire la neîncrederea poporului său în Poloni, 
care spune el sunt răutăcioși, « mincinoși », şi « nestatornici ». 

Pugină din cronica rimată a lui Dosofteiu în Molitvenicul din 1681, cu pasagiul despre 
Ştefan-cel-Mare. B. A. R. 


Răspunsul Țarilor la rugămintea Moldovenilor nu ni s'a 
păstrat Fapt e că Rușii nu s'au mișcat să vină în ajutorul 
nostru. Peste câteva luni, Turcii intrau în Moldova și puneau 
pe tron pe Dumitrașcu Cantacuzino, dar, după puţin timp, și 
acesta avea să, fie înlocuit prin Constantin Cantemir. 

Păstorirea Mitropolitului Dosofteiu se apropia însă de 
sfârșit. In anul 1686, regele Poloniei, Ion Sobieski, pornind 
din nou cu războiu împotriva Turcilor, intră cu oștirea în Mol- 
dova. Încercarea lui de a câștiga de partea sa pe Constantin 
Cantemir nu izbutește, între altele fiindcă fiul cel mare al 
Domnului era ostatec la Constantinopol și fiindcă Turcii tre- 
cuseră Dunărea și, unindu-se cu Tătarii, așteptau la granițele 
țării. Domnul moldovean lăsase în Iași proviziuni pentru 
armata polonă și se retrăsese spre Sud. In răstimp, regele So- 
bieski intră în Iași și-l ține în stăpânire 2 săptămâni, petrecând 
— zice Dimitrie Cantemir în Vita Constantini Cantemiri «(ed. 
Iorga p. 63-66, text românesc) — în oaspețe lungi şi bubuiri de 
tunuri, «pentru ca să «sperie de departe pe Turci şi pe 
Tătari ». Sobieski, care prinsese dela ostaşii moldoveni, încă 
de pe vremea când era hatman al Poloniei, câteva cunoștințe de 


ge 


124 


ISTORIA LITERATURII ROMÂNE VECHI 


limbă românească, la un ospăț, a rostit câteva cuvinte către 
boierii moldoveni, în limba lor, ca să le facă plăcere. Apoi, în 
clinchetul paharelor, a poruncit să înceapă hora, după care a 
spus că a alcătuit un cântec moldovenesc. Şi tăcând lăutarii, 
Sobieski a început: 


Constantine, 

Fugi bine, 

Nici ai casă, 

Nici ai masă, 

Nice dragă jupâneasă. 


După relatarea lui Dimitrie Cantemir, tatăl său, înștiințat 
de aceasta, nu s'a lăsat dator cu răspunsul. Sobieski, părăsind 
Iașul, trece Prutul şi se îndreaptă cu armata spre Bugeac, 
unde-l pândeau Turcii și Tătarii, care arseseră iarba, otrăviseră 
apa şi prinseseră carele cu proviziuni ale Polonilor. Pe când 
regele polon se afla astfel în primeidie, Cantemir îl înștiințează, 
printr'un om sigur, de primejdia aceasta și îl sfătuește, după 
cum ne spune fiul său, ca să treacă repede înapoi și să iasă din 
Moldova, după care adaugă: 

«că-i foarte mulţumeşte pentru cinstea pe care a binevoit 
«să i-o facă prin cântecul pe care i l-a alcătuit şi l-a cântat. 
« Doamnă, în adevăr, din voia sorții nu are de mult, dar a lăsat 
« Craiului casa, gazda și masa gătită, iar, dacă nu s'a ajuns 
«întru ceva, să fie bun a nu o pune în sama voinţii sale, ci 
«numai în a neputinţii ». 


DOSOFTEIU IN POLONIA. Sobieski, retrăgându-se peste 
Prut și străbătând Iașii cu ostașii săi, aceştia au dat foc orașului 
și au prădat mânăstirile. Cu acest prilej au ridicat și pe Mitro- 
politul Dosofteiu. Unii istorici sunt de părere că Dosofteiu 
a plecat de bună voie. Trei contimporani care au însoțit oștile 
regelui Sobieski — episcopul de Kamenica, Wojenski ; francezul 
Phillipe Dupont, ofițer şi curtean şi un anonim într'o scriere 
Les Anecdotes de Pologne ... —- povestesc că Mitropolitul 
Dosofteiu a ieşit înaintea regelui cu 200 de preoți şi că- 
lugări, cu prapore și cruci, însoțiți de fruntașii orașului. Și, 
adăogă Dupont, că Mitropolitul ar fi ținut un discurs lui Sobieski 
în care l-a înfățișat pe Constantin Cantemir în colorile cele 
mai negre !. Se ştie însă că vlădicii nu trebue să-şi părăsească 
niciodată poporul. Primirea cu alaiu mare a lui Sobieski, care 
venea ca liberator de sub jugul turcesc, era deci firească. Nu 
știm în ce măsură Dosofteiu a îndrăznit să-și atace Domnul. 

Dar D. Cantemir ne spune însă în această privință lămurit: 

« Polonii au prădat și vasele stiinte și moaştele Sfântului Ioan 
«cel Nou, cu multe pietre scumpe. Și alte odoare de argint şi de 
« aur le-au luat cu sine şi împreună cu ele peînsuş Mitropolitul care 
«mustra fățiș japta nelegiuită a ostașilor şi se ruga de îndurarev?. 

Tezaurul şi odoarele Mitropoliei din Suceava, pe care Polonii 
le-au ridicat odată cu Mitropolitul Dosofteiu, cuprindeau, după 
cum aflăm din documente, lucruri prețioase ca de exemplu: 

«Un aier mare împodobit cu pietre scumpe, cumpărat la 
«1427 de către Domnitorul Moldovei Alexandru cel Bun şi de 
« fiul său Ilie, pe vremea Mitropolitului Macarie; mitra de aur 
«a mitropolitului, împodobită cu diamante şi cu smaralde ; cruci 
«de aur cu rubine şi turcoaze ; cârje pastorală de argint; icoane 
« cusute cu aur și argint și cu cercuri de mărgăritare ; o evanghelie 
« pe pergament cu scoarțe de argint aurite; veștminte preoțești; 
«învelituri pentru pristol, toate de stofă scumpă, împodobite 
«cu pietre prețioase; sfeșnice şi cădelnițe de aur și argint». 

Cu mitropolitul Dosofteiu au mai fost ridicați din Suceava 
ȘI câțiva clerici, cari erau pe lângă el: ieromonahii Adrian, 
Ionaș, Ilarion și arhimandritul Sucevei, Nicolae. 


1 Horia Oprişan în Arhiva, anul XLVII, 1940, nr. 1—2, p. 110—116. 
1 D.Cantemir, Vita Constantini Cantemyri, ed. Iorga. 1923, p. 65, text românesc. 


In Polonia, li s'a impus captivilor să locuiască în orașul 
Stryi. Incep de aci înainte pentru marele mitropolit moldo- 
vean în pribegie, zile grele de sărăcie şi amărăciune. Constantin 
Cantemir îl chiamă stăruitor să se întoarcă în țară cu moaștele 
Sfântului Ioan cel Nou și, fiindcă nu voia, sau nu putea să 
vie, este anatemizat de patriarhul din Constantinopol, anatemă 
care a, fost ridicată, însă prea târziu, după ce Dosofteiu murise. 
Deși se pare că i s'a îngăduit libertatea de a conduce colonia 
românească din Polonia, deși îl vedem într'un rând sfințind 
pe episcopul român Iosif Stoica din Maramureș și pe alți doi 
episcopi ruteni, totuşi vieața sa în exil este plină de necazuri 
și lipsuri. Abia așezat pe pământ străin, se vede nevoit să 
trimită necontenit după ajutor și milă în Rusia, la țarul Mos- 
covei, la Patriarhul Ioachim și la toți creștinii ortodocși: 

« Potoliți — scrie el — furtuna mizeriei noastre, astâmpăraţi 
« sufletul ce se chinueşte și adăpați sufletul însetoșat, care pri- 
«begește acum, al patrulea an, din eparhia mea. 

« Pătimesc în mizerie cu servitorii cari sunt lângă racla 
« sfântului Ioan cel Nou, nădăjduind mântuirea lui Dumnezeu, 
«ca să mă întorc şi să mă înfățișez înaintea feței lui Dumnezeu, 
« în Mitropolia dorită a Sucevei. ..». 

In această vieață de amărăciune, petrecută în exil, Mitro- 
politul Dosofteiu își găsește o mângâiere în munca de cultură, 
prinsă, prin forța împrejurărilor, în cursul curentelor chievene 
și moscovite. Deslipirea Ucrainei dela Polonia și alipirea ei la 
imperiul moscovit adusese divergențe în vieața religioasă a 
Rusiei. Pe când Moscova păstrase credincios tradiția ortodoxă, 
Ucraina, care stătuse sub stăpânirea Poloniei catolice, primise, 
prin influența literaturii religioase, traduse din limba latină, 
a catolicismului polon, obiceiuri, rândueli și dogme străine 
ortodoxismului. Una din aceste chestiuni, care a frământat 
societatea rusă timp de 15 ani, a fost chestiunea transubstan- 
țierii Sfintelor Daruri. In dogmatica creștină este o problemă 
importantă aceea de a se ști dacă la taina cuminecăturii este 
prezent sau nu spiritul Mântuitorului. Pe când biserica, ortodoxă 
susține că este prezent, bisericile reformate susțin că aceasta 
este simbolică. Ucrainienii, deși ortodocși, se alipiseră la punctul 
de vedere refo:mat. Patriarhul Ioachim, după sfaturile fraţilor 
Lihudi și a altor cărturari din Moscova, somează pe Mitro- 
politul Kievului să-și expună lămurit punctul său de vedere în 
această privință. In astfel de clipe hotăritoare pentru biserica 
rusă, când Patriarhul Moscovei se pregătea să arunce anatema 
asupra, Bisericii din Kiew, intervine Dosofteiu, care, din exi- 
lul său, lămurind pe Mitropolitul Kievului asupra punctului 
de vedere ortodox, înlătură ruptura. 

Din aceste preocupări, prelatul nostru, solicitat de Mitro- 
politul Kievului, a tradus în rusește o serie de cărți, care se 
refereau tocmai la dogma transubstanţierii Sfintelor Daruri. 
Originalele grecești ale unora din aceste cărți fuseseră tipărite 
prin 1683, în tipografia din Iași, după cererea marilor Patriarhi 
greci ai răsăritului, pe vremea când Dosofteiu păstoria Mol- 
dova. Textele traduse de el — precum din cartea Sf. Simeon 
al Salonicului despre transubstanțierea Sintelor Daruri; Istoria 
bisericească şi Vedenia tainică a Patriarhului Gherman, Orân- 
duelile Sf. Apostoli, sunt scrise într'o foarte corectă limbă 
rusească și unele erau menite să fie tipărite. 

Dar în mijlocul acestei activităţi, cu sufletul îndurerat de 
nostalgia scaunului său din Suceava și strâmtorat de multe 
lipsuri, Mitropolitul Dosofteiu închide ochii la 13 Decemvrie 
1693. 

O mişcătoare scrisoare, adresată hatmanului Mazepa, de 
către unul dintre călugării care au stat la căpătâiul lui, în ceasul 
morții, ne înştiințează astfel despre sfârşitul Mitropolitului moldo- 
vean: « Noi, sărmanii călugări, cari ne aflăm lângă sfintele moa- 
ște «ale Sfân'ului marelui mucenic Ioan cel Nou din Suceava, 

Ruinele cetăţii Suceava, 


«în localitatea, Zolkiev, cu supunere cădem la picioarele Măriei 
« Voastre domnești, căci nu avem unde să ne plecăm capetele 
«decât la domnul Dumnezeu și la Măria Voastră milostivul 
« nostru Domn. Şi facem știre măriei Voastre cum a fost dela înce- 
«put: A venit milostivirea Sa Regele polon cu oaste în Ţara Ro- 
« mânească, în cetatea Iașilor, și a luat moaștele Sf. marelui mu- 
«cenic loan din Suceava, şi cu prea Sfinţitul Dosofteiu din Su- 
«ceava și ne-au dus din Iași în Polonia ; și ne-au dat să trăim noi 
«în cetatea aceea opt ani la porunca Milostivirei sale. Și a trăit 
« Părintele Mitropolit, de fericită memorie, în mare lipsă şi necaz 
«şi nu a avut unde să se miște. Şi, de cânda murit preasfințitul 
« Mitropolit, de fericită memorie, au trecut 6ani,în 1 3 Decembrie». 

Și iată, acum, o frumoasă trăsătură de caracter a fețelor 
religioase din trecut: 

«Eu atunci, milostive binefăcător, am fost obligat cu mare 
cepitimie de Prea Sfinţitul Mitropolit de fericită memorie 
«să, nu părăsesc sfintele moaște până, la capătul vieţii mele ». 


Experiența dureroasă pe care a încercat-o Mitropolitul Do- 
softeiu în hărțuita sa vieață, îi întărise personalitatea, pentru 
o muncă înaltă, închinată țelului educativ pe care îl impunea 
menirea sa de păstor al țării. Şi dacă împrejurările nu l-ar fi 
copleșit de atâtea ori, activitatea sa ar fi înzestrat trecutul 
cultural românesc cu o operă uriașă, pentru care Dosofteiu 
simțea şi chemarea și priceperea de a ne-o da. 

Munca lui Dosofteiu, atât cât o avem, reprezintă în istoria 
culturii noastre vechi un mare pas înainte. EI, cel dintâi dintre 
vlădicii Principatelor, a deschis drumul limbii românești către 
altarul Bisericii. Străduinţele lui vor fi continuate mai târziu, în 
Țara-Românească, de Mitropolitul Antim Ivireanu. Prin tradu- 


După o fotografie din colecţia Ministerului Propagandei. 


cerea Psaltirii în versuri, Dosofteiu a așezat temeliile versifi- 
caţiei în literatura noastră cultă, iar prin Vieţile Sfinţilor a 
dăruit sufletului românesc din veacul al XVIII-lea o bogată 
literatură de imaginație, împletită cu elemente miraculoase, 
plină de pietate și uneori înviorată de grație naivă. 

Prin destinul său tragic, rămâne o figură care sintetizează 
vitregia împrejurărilor în care s'au sbătut toți marii cărturari 
ai literaturii noastre vechi. 


BIBLIOGRAFIE. VIEAȚA: Ştetan Dinulescu, Vieata şi scrierile lui 
Dositeiu Mitropolitul Moldovei (extras din Candela, jurnal bisericesc-literar) Cernăuţi, 
1885; Ştetan Ciobanu, Dosofteş Mitropolitul Moldovei şi activitatea lui literară. 
Coniribuliune la istoria literaturii romineşti şi a legăturilor româno-ruse literare din 
secolul al XVII-lea, traducere din rusește de Ștefan Berechet, Iaşi, 1918; Originalul 
rusesc, conţinând anexe care n'au fost traduse, a apărut în ediția Academiei imperiale 
ruse de ştiinţe, secţia pentru limba și literatura rusă, Kiev, 1915; Ştefan Cio- 
banu, Contribuţiuni privitoare la originea şi moariea Mitropolitului Dosojteiu, Discurs 
de recepţiune la Academia Română, București, 1920. Documente biografice: Silviu 
Dragomir, Contribuţii privitoare la relaţiile bisericii româneşti cu Rusia în veacul 
XVII în Analele Academiei Române, nr. 21, Bucureşti, 1912; I. Bogdan, O scri- 
soare din 1679 a Mitropolitului Dosojteiu în Analele Academiei Române, XXXIV, 
Mem. Secţiunii istorice, București, 1912. p. 489-—496. Despre fuga în Polonia: H. 
Oprişan, Precizări pe maroinea exilului lui Dosojtei în Polonia în Arhiva Iași, 
XLVII, 1940, p. 110—116, 

OPERA. TEXTE ŞI STUDII: 1. Bianu și N. Hodoș, Bibliografia romd- 
nescă veche, I, Bucureşti, 1903, p. 209—240; 262—269 unde se descriu cărțile lui; D. 
A. Sturdza, Un manuscris al lui Dosojteiu în Convorbiri Literare, VI (1872). 
p. 157—167; 1. Bianu, Dosofteiu Mitropolitul Moldovei 1671—1686, Psalitrea în 
Versuri publicată după manuscrisul original şi de pe edițiunea dela 1673. Ed. Aca- 
demiei Române, Bucureşti, 1887. Din Vieţile Sfinţilor au fost publicate fragmente de 
Dr. M. Gaster, în Revista pentru istorie, arheologie şi filologie, II, vol. 4 (1885), 
p. 635—636 (Eustatie Plachida) şi în Chrestomatie română, Bucureşti, 1891, 1, p. 
251 —259. Fragmente din Acatist, Molilvenic, Liturghie, ibidem, |, p. 214—215. Alte 
fragmente din Vieţile Sfinţilor în colecţia « Autorii români vechi şi moderni, Ediţiune 


şcolară », Bucureşti, Socec, 1895. ) - 
aa Pînă ' 4onleu 


SAO) , N a m 


703 


C . &/6 BUD ge vea — hoţi de love hu A Vaț'a SR d fre (doro, 
Ps. Or LD (ag) A. '3. 


126 


ISTORIA LITERATURII ROMÂNE VECHI 


STUDII. Despre izvoarele lui Dosofteiu în Vieţile Sfinţilor: Iulian Şte- 
fănescu, Legendele despre Sf. Constantin în literatura română, în Revista 1siorică 
română, IL, 1931, p. 251 —297 (şi extras). Pentru limbă: C. Lacea, Untersuchung der 
Sprache der «Vieaja și petrecerea svinților s des Metropolilen Dosojteiu în G. Weiganăd, 
Jahresbericht des Instituts fur rum. Sprache zu Leipzig, V., 1898, p.51—144; D. Puşchilă, 
Molitvenicul lui Dosoflei. Studiu asupra limbei în Analele Academiei Române, XXXVI 
Mem. secţ. lit. seria II-a, p. 1—114, Bucureşti, 1915. Pentru versificaţia lui Dosofteiu 
în afară de prefața lui I. Bianu, Dosofleiu Mitropolitul Moldovei (1671 — 1686). 
Psaltirea în versuri; cf. şi N. 1. Apostolescu, L'ancienne versification roumaine 
(XVII-e et XVIII-e siecles), Paris, 1909, p. 44 — 49. Despre versurile poloneze din Pari- 
miile lui Dosofteiu vezi menţiune la I. Bianu, Psaltirea în versuri întocmită de Do- 


softeiu Mitropolitul Moldovei, p. XXVIII; publicate şi studiate pe larg de Ștefan 
Ciobanu, Versuri poloneze necunoscule în opera Mitropolitului Moldovei Dosojlei, 
Extras din Melanges Drouhet, Bucureşti, 1940. Pentru Psalmii lui Dosofteiu în cân- 
tecele de stea şi în Vicleim: N. Cartojan, Cărțile Populare în literatura românească 
II, București, 1938, p. 193—194; 214—215, brdem studii despre legendele sfinţilor 
populari din Dosofteiu vol. I, p. 156—171 (Sf. Vineri şi Sf. Alexie); vol. II 138—178 
(Avgar şi Mântuitorul; Cei șapte cuconi din Efes; Eustatie Plachida, Sf. Gheorghe; 
Vasilie-cel-Nou). Despre Avgar Cf. şi Convorbiri Literare, LVIII, 1925 p. 243—261. 

D. Găzdaru, Contribuţii priviloare la originea, limba şi înjluența Mitropoli- 
tului Dosoftei în Arhiva, XXXIV, laşi, 1927, p. 122—149; Marian Soko- 
lowski, Spadek po Metropolice Motdawskhim Dosyteuszu. 


CARACTERUL GENERAL AL CULTURII ROMÂNESTI PÂNĂ 
ÎN SECOLUL AL XVII-LEA 


Am ajuns cu expunerea noastră asupra evoluției literaturii 
românești la o răscruce. 

Mitropolitul Dosofteiu reprezintă punctul culminant al 
desvoltării literaturii religioase în Moldova. In Muntenia, 
activitatea începută sub Matei Basarab continuă și ajunge 
punctul ei culminant în vremea lui Brâncoveanu, cu Mitro- 
politul Antim Ivireanu. In Moldova, niciunul dintre urmașii 
lui Dosofteiu nu se mai ridică prin cultură și muncă la înălțimea 
lui. Dar dacă literatura religioasă. stagnează în Moldova, în 
schimb se ridică pe treptele cele mai înalte ale culturii repre- 
zentanții boierimii moldovene care inaugurează un gen nou 
în cultura românească: istoriografia națională, 

Inainte de a urmări opera cronicarilor moldoveni, este nece- 
sar să facem un popas la această răscruce de drum, pentru a fixa 
aci, în linii mari, evoluția, caracterul şi importanța literaturii 
religioase românești până în secolul al XVII-lea. 

In ultimul timp s'a făcut încercarea de a se scoate literatura 
religioasă din istoria literaturii vechi pentru cuvântul că 
« această, literatură religioasă nu are legătură cu creația oricât 
de minimă » că «această, așa zisă literatură nu cuprinde 
decât cărțile de ritual trebuitoare preotului în slujba sa, tra- 
duse în românește ». Se uită însă că liturgica ortodoxă, cu 
totul diferită, de cea catolică, este privită azi de cei mai de 
seamă reprezentanţi ai Bisericii latine ca un virtual izvor de 
înviorare al liturghiei catolice și reprezintă culmile cele mai 
înalte ale poeziei sacre bizantine. 

De altă parte, literatura noastră, veche a evoluat în condiții 
cu totul deosebite de acelea în care s'au desvoltat marile lite- 
raturi din Occident. In Occident, traducerea Bibliei și a căr- 
ților sfinte a fost precedată de o perioadă lungă de 3—4 veacuri, 
în care perioadă a înflorit literatura profană în limba națională. 
Limba literară în Occident s'a șlefuit deci în creaţiile literare 
ale jongleurilor, trubadurilor și scriitorilor profani. Cu totul 
altfel se prezintă lucrurile la noi. Limba scrisă apare la noi 
întâi în scripturile sfinte și se formează, ca limbă literară, 
în textele religioase până în a doua jumătatea sec. al XVII-lea, 
când apare istoriografia moldovenească în limba națională. Dar 
chiar după apariția cronicelor, singurele cărți care se tipăresc 
la noi și se răspândesc peste toate ţinuturile româneşti, menţi- 
nând unitatea credinţei şi a graiului, sunt textele sfinte. Cro- 
nicele s'au răspândit pe o rază mai restrânsă și numai prin 
copii manuscrise. 

Literatura religioasă — canonică și apocrifă —a format 
astfel în primele veacuri singura hrană intelectuală a întregii 
societăți. Ea a creat o mentalitate religioasă care se desvălue 
în toate manifestările poporului: artistice, sociale și politice. 

Incepând din vremurile neguroase ale întemeierii Principate- 
lor, clerul, asociat la toate momentele solemne din vieața familiei 
ȘI a neamului, ocupă în structura societății românești un loc 
de frunte. Am arătat în vol. 1 (p. 17—28) că mânăstirile au 
fost cele dintâi focare de cultură ale noastre. In mânăstiri se 


aflau bibliotecile de texte slave, din care s'a alimentat cultura 
noastră, veche; în mânăstiri lucrau de zor, pentru gloria lui 
Dumnezeu, artiștii caligrafi și miniaturiști; acolo se aflau 
atelierele de broderie și pictură religioasă — și tot acolo școlile 
de cărturărie pentru cine vroia să intre în tagma clerului sau 
a diecilor și logofeților. Dela aceste focare s'au aprins, cu vremea, 
luminele pe lângă scaunele eparhiale și pe lângă bisericile de 
orașe și chiar de sate — pretutindeni unde s'au găsit vlădici 
ori preoți cărturari și inimoși. Astfel clerul a ajuns să fie aproape 
singura clasă cultă. Masele adânci ale poporului nu se ridicaseră 
nici până la noțiunea scrisului, care era strâns legată, pe acele 
vremuri, de cunoașterea unei limbi, —nu numai străină, ci 
și moartă. Limba, în care călugări şi preoți oficiau serviciul 
divin şi în care dieci și pisari redactau actele din cancelariile 
domnești, era, la început o veche limbă slavă, a/tkirchen slavische 
Sprache cum o numesc filologii germani, paleoslava, cum au 
numit-o slaviștii noștri, un idiom vorbit în veacul al IX-lea în 
ținuturile Macedoniei, leagănul literaturilor sud-slave. 

A trebuit să treacă multă vreme, a trebuit să se petreacă 
mari frământări în bisericile din Occident, până când, în seco- 
lele al XV-lea și al XVI-lea, câțiva iluminaţi să pornească eroic, 
cu jertfa propriei lor vieți, lupta pentru introducerea graiului 
matern în serviciul divin. Sub influența ideilor puse în circulație 
de reforme, Maramureşenii, au pus, în secolul al XV-lea, 
temeliile literaturii românești, tălmăcind Stintele Scripturi în 
graiul strămoșesc. Traducerile lor, răspândite în copii manu- 
scrise, au fost tipărite de către diaconul târgoviștean Coresi 
în a doua jumătate a secolului al XVI-lea. Textele maramure- 
şene erau scrise într'o limbă noduroasă cu caractere arhaice şi 
dialectale. Coresi a înlăturat, cât a putut, particularitățile 
arhaice și dialectale, transpunând textele în graiul muntean, 
care se ridică astfel la rangul de limbă literară. Textele lui 
Coresi au intrat la rândul lor în mâinile Mitropolitului Varlaam 
şi astfel dela Varlaam la Simeon Ştefan, dela aceştia la Mitro- 
politul Dosofteiu și în sfârșit până la Biblia lui Șerban și până la 
Antim Ivireanu, timp de două veacuri și jumătate, a fost 
o continuă elaborare a textelor sacre, o continuă frământare 
de a găsi pentru cugetarea biblică. în formă naţională, nu numai 
cuvântul cel mai expresiv și cel mai precis, dar cuvântul care 
să fie în același timp înțeles în toate ținuturile românești, 
«că Românii nu grăiesc în toate țărăle într'un chip», iar 
cuvintele trebue să fie ca banii «că banii aceia sânt buni, 
carii îmblă în toate țarăle, așa, şi cuvintele acelea sânt bune, 
carele le înțăleg toți». Dar prin această necontenită fră- 
mântare în căutarea cuvântului expresiv, cu rezonanță în 
toate cuprinsurile româneşti, în aflarea unui ritm armonios 
la care să, poată fi adaptată melodia, bizantină, acolo unde o 
cereau necesitățile liturgice, s'a creat limba noastră literară. 

Cu această muncă de tălmăciri, s'a pregătit și drumul limbii 
naţionale spre altar. In a doua jumătate a secolului al XVII-lea, 
Mitropolitul Dosofteiu în Moldova și mai târziu Mitropolitul 

Antim Ivireanu în Muntenia, se pun în fruntea marei reforme 
de a introduce graiul românesc în altar, traducând amândoi 
cărțile necesare ritualului creștin. A fost aceasta un mare câștig, 
pentru cultura religioasă a poporului nostru, fiindcă popoarele 
catolice nici azi nu ascultă slujba religioasă în limba naţională. 

Dar în afară, de traducerea, scripturilor sfinte și a textelor 
liturgice, necesare cultului divin, munca literară a clerului s'a 
îndreptat și spre alte tărâmuri. Cu deosebire călugării, care, 
departe de valurile lumii, trăiau în mânăstiri lipsiţi de grija 
celor omenești, și-au consacrat vieața activității de traducere 
a textelor din limba slavă. In orele în care toaca mânăstirii 
nu-i chema la umilință și la rugă, acești vizionari lucrau până 
noaptea târziu, la lumina opaițului, pentru a prinde din filele 
vechilor manuscrise slavone, tot ceea ce sufletul lor mistic, 
chinuit de grija mântuirii, era dornic să cunoască. Astfel, 
încă, din secolul al XV-lea, primii traducători maramureșeni 
ai textelor sfinte au pus în circulație un ciclu de legende apoca- 
liptice, care zugrăveau în colori vii antagonismul dintre cele 
două limanuri către care sunt îndrumate sufletele oamenilor 
după moarte: de o parte infernul cu valurile de smoală cloco- 
tindă și cu râurile de flăcări; de altă parte grădinile înflorite 
ale raiului. 

Odată cu legendele apocaliptice, gândul lor s'a îndreptat, 
cu o firească simpatie, şi către martirii bisericii, cari în vremurile 
marilor prigoniri și-au jertfit vieața pentru triumful creștinis- 
mului, și către marii asceți cari, năzuind spre mântuirea sufle- 
tului, se retrăgeau departe de chemările ispititoare ale vieții, în 
pustiuri, unde prin abstinenţă își mortificau trupul. Legendele 
hagiografice, în care icoanele sfinților apăreau aureolate de 
un nimb divin, într'o atmosferă de miraculos, formau pentru 


acele timpuri de naivă credință, admirabile modele de virtuți 
creștinești. 

Dela acest gen de literatură cu tendinţe vădite de a edifica, 
masele populare, s'a trecut la legendele pioase, pline de graţie 
naivă privitoare la materia Vechiului și Noului Testament; 
apoi la texte profane cu caracter moral, ca Fisiologul și Albinușa, 
pentru ca să se ajungă la romanul popular. Dar ceea, ce carac- 
terizează spiritul și mentalitatea acestei epoci este că, chiar 
acțiunea acestor romane, de aventuri și de dragoste cu colorit 
romanesc, încheiată, în chip brusc prin moartea tragică a eroilor, 
era exploatată de cler ca o temă de moralizare: «. . . scriș atasta, 
carte ce se chiamă Alixandrie și mă usteniiu câtu putulu și o scriș 
să cetească și să socotiască bine ce este împărăţia ceștii lumi de- 
șarte și măngânoasă,, își încheia Popa Ion Românul, din Sânpetru 
Ardealului, copia sa, cea mai veche redacțiune românească a vie- 
ţii lui Alexandru Machedon din câte au ajuns până la noi (1620). 

Timp de două veacuri, clerul a procurat neamului hrana 
intelectuală. Evangheliile, care purtau cuvântul Domnului 
înveșmântat în forma unei majestăți plină de simplitate; 
Vieţile de sfinți, cu înălțătoarele pilde de credință și abnegaţie; 
legendele pioase și naive ale apocrifelor biblice; viziunile 
apocaliptice cu sumbrele lor colori, — toate acestea au format 
vreme îndelungată literatura de predilecție a tuturor claselor 
noastre sociale. Aceste texte, tălmăcite în chiliile mânăstirilor, 
erau copiate de preoţii de mir şi răspândite mai departe în 
lumea satelor și a orașelor. 

În strânsă legătură cu literatura s'a desvoltat și arta noastră 
veche. Zugravii acestei epoci, chemaţi să împodobească zidurile 
mânăstirilor și ale bisericilor și să coloreze icoanele, au introdus 
între scenele biblice și cele hagiografice, zugrăvite după normele 

statornicite prin FErminii — tratate de pictură bisericească 
alcătuite în Muntele Athos — și o mulțime de scene împrumu- 
tate din legendele apocrife, din viziunile apocaliptice, din 
romanele populare chiar. « Pretutindeni, — scriam altă dată ! — 
pe zidurile din afară și din tinda bisericilor și ale mânăstirilor, 
pe icoanele păstrate în vechile case boierești, pe troițele ridi- 
cate de mâini pioase la răscrucea, drumurilor de ţară, arta 
veche românească poartă un puternic —aș zice exclusiv — 
caracter religios și a suferit influența pronunţată a ciclului 
de legende apocrife şi al celor populare. Oricâte cunoştinţe 
tehnice ar avea cineva, oricât simț al colorilor şi al per- 
spectivei, nu va pricepe niciodată nimic din sensul intim al 
scenelor zugrăvite, din mentalitatea celui care a lucrat, dacă 
nu cunoaște literatura care a inspirat această artă »,. 

In atmosfera de misticism a acestei literaturi și stră- 
vechi arte religioase a viețuit sufletul românesc mai multe 
veacuri. În naivitatea ei adorabilă, societatea veche româ- 
nească credea în lumea de miracole, care-i punea dinainte, 
în locul abstracțiunilor teologice, icoane vii şi colorate de 
închipuirea ce și-o făcea despre tărâmurile de dincolo de 
moarte. 

Arta și literatura aceasta corespundea și a creat o mentalitate 
specifică, pe care abia ne-o putem închipui în vălmășagul vre- 
murilor turburi de astăzi, când progresul ştiinţelor pozitive de 
o parte şi materialismul de altă parte, au spulberat toate aceste 
iluzii transcendentale și au măcinat și macină din zi în zi 
temeliile credinței. Dar urmele acestei mentalități le găsim în 
înfăptuirile și în scrisorile marilor voevozi din trecut și mai 
departe în filele îngălbenite ale cronicelor. Această mentalitate 
explică politica de ocrotire a popoarelor creştine din Balcani, 
dusă de Domnii și boierii noștri: daniile bănești pentru ridicarea 
bisericilor și mânăstirilor ruinate; acele minunate manuscrise 
cu miniaturi lucrate de artiști ai penei românești, împrăștiate 
azi în tot Orientul ortodox; cărţile trimise din imprimeriile 
românești în Balcani, moşiile închinate muntelui Athos, dar 
mai ales lupta împotriva păgânilor Turci pentru creștinătate. 

Iată, bunăoară, circulara trimisă de Ștefan cel Mare la 28 
Ianuarie 1475, după lupta dela Răsboeni. Cu câtă satisfacţie 
vesteşte Voevodul că «a călcat în picioare» şi «a trecut sub 
ascuțișul săbiei » pe duşmanii creștinătății, « pentru care lucru 
lăudat să fie Domnul Dumnezeul nostru ». Și cerând ajutor dela 
principii creștini în însuși interesul lor, — căci Moldova, spune 
el, «este poarta creștinătății» și «dacă această poartă... 
va fi pierdută — Dumnezeu să ne ferească de așa ceva — atunci 
toată creștinătatea va fi în mare primejdie ». Şi el încheie cu un 
legământ solemn: « făgăduim cu credința noastră creştinească şi 
«cu jurământul Domniei noastre, că vom sta în picioare și ne 
«vom lupta până la moarte pentru legea creștinească, noi cu capul 
e nostru ». 

Peste un veac, celălalt mare domn al nostru, Mihai Vitea- 
zul, povestind în zilele de restriște ale căderii lui cum a ajuns 
de a pierdut «tot ce câștigasem din zilele tinereții până la 
bătrânețe, şi țări şi averi şi soție și copii... Și dacă le-aș fi 
pierdut din pricina dușmanilor... nu m'ar durea atâta, cât 
mă, doare fiindcă au fost făptuite de aceia, dela care nădăjduiam 
și aşteptam ajutor şi razim». Şi iată cum mărturisește el 
însuși motivele care l-au îndemnat «să nu cruțe nici cheltueli, 
nici osteneală, nici sânge, nici propria vieață »: « Nu le-am făcut 
« îndemnat de cineva, ci spre a căpăta şi eu un loc Şi un nume 
în creştinătate ». 

Chiar după ce cultura trece din mâna clerului în mâna 
boierimii pământene, întâlnim această sentimentalitate reli- 
Bioasă vibrând în scrisul cronicarilor. 


1 Cărțile populare, vol. | p. 385. 


Ureche, povestind lupta lui Ștefan Vodă la Râmnic, adaugă, 
după tradiția populară: «Zic unii să se fi arătat lui Ștefan 
« Vodă sfântul mucenic Procopie, îmblând de-asupra războiu- 
«lui călare și într'armat, ca un viteaz fiind într'ajutoriu lui 
« Ştefan Vodă și dând vâlhvă oștirii lui » și încheie, în adorabila 
lui naivitate pioasă: «...ci este a şi credere acest cuvânt, că 
dacă s'au întors Ștefan Vodă cu toată oastea sa... la scaunul 
«său la Suceava, au zidit biserica pre numele sfântului mu- 
«cenic Procopie, la sat la Badeuţi, unde trăiește și până 
« astăzi ». 

Neculce ne povesteşte și el într'un loc —]a domnia a doua 
a lui Duca Vodă cel Bătrân — « minunea mare »), «arătarea » la 
Hotin, «într'o mănăstire mică ce este supt cetate»: «au lăcrămat 
icoana Maicii Preciste, cătu se răsturnau lacrimile pe pre 
chipul icoanei de le vedeau toți oamenii şi picau într'o tipsie 
ce era pusă supt icoană». 

Paginele cronicelor sunt pline de citate biblice « precum 
zice înțeleptul Solomon... zice Isus Sirah,... grăeşte şi pro- 
orocul David în al 7 psalm...». Iar preciziuni ca acestea: 
« Era tocmai în ziua când se cântă în biserică canonul sfântului 
Andrei dela Crit, la opt ceasuri de noapte », dovedesc nu numai 
familiarizarea cu rânduelile bisericești, dar și o trăire a 
dramei liturgice din săptămâna Patimilor, când se cântă ca- 
nonul. 

De aceea nu trebue să ne mire că însăși concepția lor despre 
lume și vieață pleacă dintr'o mentalitate religioasă. După ei 
toate evenimentele din care se țese pânza istoriei, chiar fap- 
tele mărunte din vieața omului sunt orânduite după voința 
lui Dumnezeu: « ascuns giudețul lui Dumnezeu toate gândurile 
omenești le strămută, că măcar câtă nevoință pune omul, 
sorocul lui Dumnezeu, cum este orânduit, a-l clăti nime nu 
poate », spune Miron Costin. Toate fenomenele cerești sunt 
socotite ca semne prevestitoare trimese de Dumnezeu: o 
cometă, o invazie de lăcuste, o eclipsă de soare. « Adevărat 
semn de peire a mulți creştini în țeara leșască și începătura 
durerii şi stricării țării noastre, că de atunce, din an în 
an, tot rău și amar de creștini, și pustiuri au rămas locu- 
rile pre acolo» încheie Neculce povestirea minunii amintită 
mai sus. 

Oricât de curioasă și naivă ni s'ar părea azi sentimentalitatea 
aceasta, ea a fost totuși o puternică realitate în lumea veche 
românească şi pe ea s'a sprijinit întreaga structură socială. 
Când bătrânii acelor timpuri ajungeau în asfinţitul vieții și 
simțeau că li se apropie ceasul de trecere în lumea cealaltă, 
alegeau cu grije partea care se cuvenea urmașilor de par- 
tea sufletului și scriau, cu mâna tremurândă de emoție, 
diata, vieţii lor, prin care lăsau o bună parte din moşii și 
avere mânăstirilor, pentru opere de binefacere. Religiozitatea 
naivă a timpurilor trecute a înzestrat țara cu spitale, eforii 
și atâtea instituții pe care noi, cu toate concepțiile noastre 
moderne despre organismul Statului, le-am lăsat, în urma 
reformei de expropriere forțată, să ajungă în pragul ruinei. 

Prin munca necontenită și plină de trudă a clerului s'a 
ajuns ca țările noastre să devină, în pragul veacului al XVIII-lea, 
focarele din care radia lumina culturii în tot Răsăritul ortodox, 
oprimat sub stăpânire turcească. Pe timpul lui Brâncoveanu, 
când cinci tipografii lucrau neîntrerupt în țară, gândurile 
milostive ale Domnului român şi ale harnicilor sai prelați se 
îndreptau până către Arabii din Siria, cărora, le trimiteau în 
dar cărți tipărite la Snagov, în limba lor, şi până la Ivirii din 
munții Caucazului, cărora le trimeteau tipar Și meșteri tipografi. 

A tăia latura religioasă din istoria literaturii românești 
înseamnă a renunța la cunoașterea trăsăturii celei mai carac- 


teristice din cultura noastră veche și la una din iețieleei iale 
glorie. 

Până în a doua jumătate a veacului al XVIII-lea, literatura 
românească este în întregime opera clerului și poartă, în 
alcătuirea ei, o trăsătură adânc religioasă. 

Pe la jumătatea secolului al XVII-lea se petrece însă o schim- 
bare în desvoltarea culturii noastre. In urma prefacerilor pe care 
le examinăm mai jos, boierimea, a ajuns într'o situație materială 
prosperă, care a ajutat-o să ocupe un loc proeminent în vieața 
politică și culturală a neamului. Dar din pricina luptelor ce se 
dădeau în jurul tronului, ea era adesea silită să emigreze către 
adăposturile de cultură din centrul și răsăritul european, care 
stăteau în legătură cu Apusul. Prin aceste emigrări s'a deschis 
pentru cultura românească, închisă până atunci, în formele 
strâmte și rigide ale slavonismului și ortodoxiei, o fereastră 
prin care a năpădit aerul proaspăt al civilizaţiei occidentale. 

Contactul acesta cultural s'a făcut mai intens în Constantino- 
pol și în Polonia. 

Apropierea de mișcarea umanistă a Poloniei a înviorat 
vieața literară a Moldovei, dând naștere istoriografiei naționale ; 
în mediul cosmopolit al Constantinopolului s'au format scriitori 
ca Dimitrie Cantemir, Stolnicul Constantin Cantacuzino şi 
înaintea lor Nicolae Milescu, contimporanul lui Dosofteiu și 
sprijinitorul Moldovenilor la curtea Țarilor. 


VIEAȚA. Deși din punct de vedere cronologic, Nicolae Mi- 
lescu urmează după Grigore Ureche, totuși, fiindcă prin latura 
activităţii sale de scriitor în limba română se apropie mai mult 
de literatura religioasă ne vom ocupa de el înaintea cronicarilor. 

Nicolae Milescu este atât prin cultură și prin agerimea 
minții, cât și prin vieața sa bogată în peripeții — un adevărat 
roman —, una din figurile cele mai interesante ale trecutului 
nostru. A început ca grămătic pe lângă curtea Domnilor moldo- 
veni; a aspirat într'o vreme la tronul țării ; a fost descoperit și a 
luat drumul pribegiei ; a călătorit prin Occident până la curtea lui 
Ludovic al XIV-lea și în Orient până la meleagurile îndepărtate 
ale Chinei, și, în sfârșit, a fost solicitat să aducă luminile lui, în 
chestiuni de dogmă ortodoxă, marilor janseniști dela Port-Royal. 

S'a născut în anul 1637. Și-a început instrucțiunea, în Mol- 
dova, poate la școala întemeiată de Vasile Lupu, şi apoi, în împre- 
jurări pe care nu le cunoaștem bine, a trecut la Constantinopol, 
în şcoala Patriarhiei. Aici a avut ca profesor, printre alţii, și pe 
Gherman Vlasios, originar din insula Corfu, care învățase în Italia 
şi pe care îl găsim într'o vreme la Iași, de unde pleca spre Țarul 
Rusiei prezentat în scrisori date de Vasile Lupu «ca un învăţat 
care poate să răspundă la orice chestiune religioasă ». 

In mediul cosmopolit al Constantinopolului, Milescu și-a 
desăvârşit cunoştinţele în limba greacă și latină, de care avea 
să se servească mai târziu, în operele sale și în discuţiile cu 
reprezentanții diplomatici ai Occidentului. Intors în Moldova, 
pe timpul domniei lui Gheorghe Ştefan, cu o cultură neobișnuită 
pe acele vremuri în țara sa, i se încredințează sarcina de gră- 
mătic pe lângă curtea domnească. Grămăticul, un fel de secretar 
particular al Domnului, se alegea dintre cei mai buni cunoscători 
ai limbilor străine. 

Domnia lui Gheorghe Ștefan n'a ținut multă vreme. Chemat 
de vizir la Poartă «ca să sărute — după obicei— poala Sultanu- 
lui , Gheorghe Ștefan s'a simţit, cum spune cronicarul, în cum- 
« păna vieţii » şi a preferat să-și strângă averea și să plece în exil. 

Sub urmașul lui Gheorghe Ştefan, sub Gheorghe Ghica, 
Milescu ajunge mare spătar şi dobândește atâta încredere 
din partea Domnului său, încât, atunci când acesta e strămutat 
în ara-Românească, el îl urmează păstrându-și dregătoria. 


MILESCU 


In Muntenia, Milescu rămâne până la mazilirea lui Gheorghe 
Ghica, în 1600, când se întoarce în Moldova, unde căpătase 
domnia Ștefăniță, — tiul lui Vasile Lupu. 

Intre tânărul Domn, care copilărise și-și făcuse și el educaţia 
în şcolile greceşti din Constantinopol, și între Nicolae Milescu, 
tânăr și el — nu împlinise încă 25 de ani — se legă o prietenie 
așa de strânsă, încât amintirea ei a rămas multă vreme în 
Moldova. Iată cum a cules-o, din tradiția orală, Neculcea: 

«Era un boier Nicolae Milescu Spătaru, de la Vaslui, și 
«știa multe limbi: elinește, slovinește, grecește şi turcește. Şi 
«era mândru și bogat, și îmbla cu povodnici 1 domnești înainte, 
«cu buzdugane și cu palușe, cu soltare; tot sârmă, la cai. 
« Și lui Ștefăniță Vodă îi era drag și-l ținea prea bine, și tot 
«la masă îl punea, și se giuca în cărți cu dânsul și la sfaturi, 
«că era atunci grămătic la dânsul ». 

Dar de această vieață fericită nu s'a putut bucura multă 
vreme, căci împrejurările erau turburi atunci în Moldova. 
Ștefăniță Vodă muri de lingoare, pe când se găsea la hotarul 
dinspre Nistru. Atunci Milescu plecă în Muntenia, unde se 
afla ca Domn Grigore Ghica, fiul fostului său protector (1660— 
1664). Acesta îl trimite la Constantinopol, în calitate de capu- 
chehaie, şi acolo, în capitala imperiului turcesc, Milescu are 
prilejul să reînoiască vechile cunoştinţe şi să intre în legături 
cu lumea diplomatică a Occidentului. 

In Constantinopol rămâne până în 1664, când Grigore Ghica 
este mazilit. Sub Domnul următor, Milescu pleacă spre Occi- 
dent, într'o lungă călătorie ale cărei date nu ne sunt încă 
precis cunoscute. 

Il găsim într'o vreme la Berlin, pe lângă marele elector 
Frederic Wilhelm de Brandenburg; apoi trece la Stettin, în 
Pomerania, unde se afla Domnul Gheorghe Ștefan, care, 
părăsind Moldova de frica Turcilor, se stabilise aci cu tovarășa 
vieții lui, Anastasia, și cu o suită numeroasă de Moldoveni. 
Milescu este bine primit la curtea Domnului pribeag, care 
simțea nevoia, unui bun cunoscător de limbi străine, ca să-l 
poată întrebuința în misiuni diplomatice. Este trimes cu 
scrisori la Stockholm, pe lângă regele Suediei, unde are prilejul 
să cunoască pe ambasadorul Franţei, Arnauld de Pomponne, 
om foarte cult, prieten al doamnei de Sevign€ si care, mai 
târziu, a ajuns ministru al afacerilor streine. Marchizul de 
Pomponne este uimit — după cum mărturisește chiar el — de 
cultura vastă a boierului moldovean: « Un homme si voisin 
de la Tartarie, autant instruit aux langues et avec une connais- 
sance aussi gâncrale de toute chose ». Intre moldoveanul cult, 
venit din ținuturile puțin cunoscute până atunci în Occident, 
și între Marchizul, ambasador al lui Ludovic al XIV-lea, se 
leagă o prietenie așa de strânsă, încât în clima aspră, şi frigu- 
roasă a Nordului, cei doi diplomaţi își petrec zilele discutând 
la gura sobei și împărtășindu-și impresiile și cunoștințele. 
In acele împrejurări a scris Milescu pentru janseniștii dela 
Port-Royal, una din operele sale. 

După sfaturile ambasadorului francez, Milescu înarmat cu 
scrisori din partea regelui Suediei și a lui Gheorghe Ștefan, 
pleacă în misiune diplomatică în Franța, pe lângă Ludovic 
al XIV-lea. Insă, în momentul când sosi în Paris (Iulie 1667), 
Regele Soare se află prins în războiul împotriva Spaniei şi 
conducea el însuși operațiunile pe câmpul de luptă. In lipsa 
regelui, Milescu e primit de ministrul de Lionne, care, luând 
scrisorile aduse de spătar, le trimite printr'un curier special 


1 Povodnic — cal de alaiu, 

pe frontul de luptă. Regele Soare dă ordin ambasadorului său din 
Constantinopol să sprijine pe Gheorghe Ştefan pe lângă Poartă. 
Insă toate insistenţele depuse de ambasadorul Franței pentru 
restabilirea. în domnie a lui Gheorghe Ştefan rămân zadarnice. 

Spătarul se întoarce la Stettin, aducând răspunsul lui 
Ludovic al XIV-lea către Gheorghe Ștefan. Dar peste câteva 
luni moare Gheorghe Ștefan, şi Milescu e nevoit să revină în țară. 

In Moldova, domnea pe acea vreme Alexandru Iliaș, care 
trăise, înainte de a fi Domn, departe de țară şi îi uitase obi- 
ceiurile, astfel că, revenind la domnie, intrase în conflict cu 
boierimea pământeană. Un om mândru și ambițios ca Spătarul 
Milescu, care cunoștea atâtea limbi şi străbătuse atâtea țări, care 
legase prietenie cu diplomaţi însemnați, era firesc să caute a pro- 
fita de neînțelegerea iscată între Domn și boieri și să aspire la tron. 

In această epocă se va fi întâmplat acea dramă pe care 
ne-o descrie Neculcea în O samă de cuvinte. Cronicarul o așează. 
însă în domnia, lui Ștefăniță Vodă. El ne povestește că Milescu 
«a scris nişte cărți viclene și le-au pus într'un băț sfredelit, 
și le-au trimes la, Constantin Vodă cel Bătrân Basarab, în țara 
leșească, ca să vie să scoată pre Ștefăniță Vodă din domnie ». 
Constantin Vodă însă «au trimes bățul acel sfredelit, cu cărți 
cu tot, înapoi la Ștefăniță Vodă». Acesta, văzând trădarea 
celui căruia îi arătase atâta încredere și prietenie, s'a mâniat 
« și au adus pre Milescu înaintea lui, în casa cea mică, și au pus 
pre călău de i-au tăiat nasul»!. 

Deși nu trecuse mai mult de o jumătate de veac dela această, 
întâmplare, totuși se pare că cel puțin o parte din liniile ei 
adevărate au fost șterse din amintirea bătrânilor dela care 
cronicarul și-a cules știrile. Alte izvoare contimporane ne spun 
că episodul din vieața lui Milescu a avut loc pe vremea lui 
Iliaș. E mai probabil că atunci s'au petrecut lucrurile, întru cât 
Iliaș, care era străin de țară și stârnise nemulțumiri împotriva 
sa, a putut deștepta mai curând ambițiile Spătarului, pe atunci 
capuchehaie la Poartă. Prin intrigile lui, Iliaș este mazilit, 
dar înainte de a pleca din Moldova, Domnul pune mâna pe 
Milescu şi-i taie cartilagiile dintre nări. 

Această pedeapsă era o penalitate obișnuită în Orient. 
Ea venea, la noi din vechiul drept bizantin și se aplica acelora 
care aspirau la domnie. Cel însemnat astfel nu mai putea trage 
nădejdea de a se urca vreodată pe tron. 

Drama, aceasta a schimbat cu desăvârșire cursul vieţii 
Spătarului Milescu. Amăriît și desnădăjduit, el apucă pentru 
totdeauna drumul pribegiei, — căutându-și aiurea norocul, 

In Ianuarie 3671, se afla pe țărmurile Bosforului, pe lângă 
vechiul său prieten din timpurile de studii, ajuns acum Patriar- 
hul Dosofteiu al Ierusalimului. După sfaturile acestuia, Milescu 
primeşte invitaţia de a se duce la Curtea Ţarului din Mos- 
cova, unde se cerea cu stăruință un cunoscător de limbi 
străine, care să servească de tălmaciu pe lângă Ministerul de 
Externe şi care să poată traduce, în același timp, din grecește, 
Și cărţile teologice necesare în acea epocă de consolidare a 
Bisericei rusești, 

El pleacă spre Moscova prevăzut cu o scrisoare de caldă 
recomandare a Patriarhului: «om foarte savant în latină, în 
«slavă, şi mai ales în greacă; el va putea învăța repede şi rusa 
«Şi să tacă tot felul de traduceri. A străbătut multe țări și îm- 

«părăţii ca să se instruiască și este ca un cronograf în care 
«sunt adunate toate lucrurile lumii. In zadar aţi căuta un 
«alt om asemenea. Dumnezeu vi-l trimite », 


1 Neculcea continuă: « După aceea, Nicolae Cârnul au fugit în Ţara Nemţească 
şi au găsit acolo un doftor de-i tot slobozia sângele din obraz şi-l boţia la nas; şi așa 
din zi în zi, sângele se inchega, de i-au crescut nasul la locu, de s'au tămăduit. lar 
când au venit aice în ţară, la domnia lui Ilieş Vodă, numai de abia s'au fost cunoscând 
nasul că-i tăiat. Numai tot n'au șăzut în ţară mult, de rușine, — ce s'au dus la Moscu, la 
marele împărat la Alecsii Mihailovici, la tatăl marelui Petru împărat 2. 


Cu asemenea recomandări, Nicolae Milescu este bine primit la 
Moscova. Este numit, în 1671, traducător pentru limbile: greaca 
veche și modernă, latina și româna, și ridicat la rangul de șef al 
corpului de tălmaci dela Consiliul Diplomatic (Posolski Prikaz). 

Milescu îşi îndeplinește cu devotament sarcina şi izbutește 
să câştige încrederea, simpatia şi prietenia şefului său, Artemon 
Matveiev, unchiul Țarinei și unul din principalii factori ai 
curentului de primenire a vieții sociale ruse, sub influența 
culturii occidentale. Sprijinit astfel de Matveiev, Nicolae 
Milescu izbutește să fie admis în audiență la Țar, care rămâne 
așa de încântat de el, încât îi încredințează sarcina de a traduce 
și actele diplomatice secrete ale imperiului moscovit. 

Patru ani mai târziu, în 1675, Milescu primește o misiune de 
mare încredere, aceea, de a conduce o ambasadă rusească în China. 

A străbătut, cu acest prilej, toată Siberia, prin regiunea 
pe unde trece astăzi trenul transsiberian și a ajuns, după nenu- 
mărate greutăți, la Peking. Amănuntele, destul de senza- 
ționale, ale acestei călătorii prin Siberia în China, le vom vedea 
mai jos, când ne vom ocupa de ziarul călătoriei. 

După trei ani de drum, Milescu se întoarce înapoi, însă 
spre marea lui mirare, căci, lucrurile se schimbaseră în Rusia, 
este oprit la hotarele Siberiei, împreună cu întreaga ambasadă. 

In timp ce Nicolae Milescu se afla în China, murise Țarul 
Alexe Mihailovici, care-l trimisese în China, și în locul lui venise 
altul. Acela, ascultând de intrigile țesute împotriva lui Mat- 
veiev, l-a disgraţiat și l-a surghiunit la o mânăstire. Odată cu 
căderea, lui Matveiev în disgrație, trebuia să cadă și prietenul 
său, Spătarul Nicolae Milescu. 

Milescu mai era încă învinuit că deschisese scrisorile Țarului, 
înainte de a ajunge la curtea din Peking, că luase o parte din 
darurile destinate împăratului Chinei și că dăduse Chinezilor 
hărțile rusești. Insă un om ca Milescu, cu cunoștința atâtor 
limbi și cu inteligența lui vioaie, nu putea să fie lesne înlocuit 
în Rusia de atunci. De aceea nu i-a fost greu Spătarului să 
spulbere toate învinuirile aduse împotriva lui și să izbutească 
a fi repus în situaţia pe care o avuse mai înainte. 

Curând după întoarcerea din China, Milescu ia parte la 
conflictul care împărțise lumea rusească în două tabere: curentul 
greco-ortodox şi curentul latin ortodox. 

Curentul latin ortodox, care venea din Polonia prin Academia 
teologică din Kiev a lui Petru Movilă, era bănuit în cercurile 
habotnice moscovite că este infectat de catolicism și atunci, 
pentru a i se pune o stavilă, s'a căutat, la Moscova, să se 
creeze un contra-curent, întemeiat pe tradiția greacă-ortodoxă. 
Cu sprijinul Patriarhiei din Constantinopol, se înființase în 
Moscova o Academie teologică, având ca bază limba de instrucție 
greacă, pentru care fuseseră aduşi din Constantinopol câțiva 
mari teologi ai timpului. Insă nici curentul latin nu se lăsase 
mai prejos şi, sub Tarul Teodosie, izbutise să întemeieze o 
Academie teologică, cu caracter latin. Intre aceste două curente 
s'a încis o luptă aprigă, la care a luat parte și Spătarul Milescu 
cu o operă intitulată: Scurtă demonstrare că ştiinţa şi limba 
eleno-greacă sunt mai necesare decât limba şi ştiinţa latină şi care 
sunt avantagiile pentru poporul slav. 

In această scriere, Milescu arată importanța cunoașterii 
limbii grecești pentru ortodoxie, întru cât Sf. Scriptură și toată 
literatura Sfinților Părinţi — temelia ortodoxiei — sunt scrise 
în grecește. Limba greacă deschide apoi poarta către cea, mai 
solidă cultură a antichităţii: filosofia şi literatura elină. Totuşi 
Milescu, care avea o solidă cultură latină, își încheie opera cu 
consideraţia că, «după ce a învăţat cineva limba greacă, nu 
mai e nicio primejdie să înveţe și latina ». 

Această operă a lui Milescu a adus ruptura dintre el şi 
prietenul său din copilărie, Patriarhul Dosofteiu, care era prin- 
cipalul factor de răspândire a culturii greceşti în Răsăritul 


UN MARE CĂRTURAR MOI DOVEAN CĂLĂTOR IN CHINA: N. MILESCU 


I3I 


ortodox. Spătarul Milescu însă, adoptând atitudinea latinistă, 
era în deplină concordanță cu curentul cel nou din Rusia, unde, 
în această, epocă, se urcase pe tron Petru cel Mare. Nicolae 
Milescu, care cunoștea bine limba latină, care călătorise prin 
țările de cultură latină și care intrase în legătură cu mulți 
erudiți din Occident, nu putea să nu se asocieze la curentul de 
occidentalizare susținut de Petru cel Mare. El n'a avut însă 
parte să vadă desfășurându-se mai departe roadele reformei 
sociale și culturale începute de Petru cel Mare, căci a murit la, 
Moscova, în anul 1708, în vârstă de 72 ani. 

Deși împrejurări dramatice ale vieţii sale îl siliseră să 
părăsească, Moldova și, deşi mai bine din jumătatea vieţii sale 
(37 ani) a petrecut-o în slujba Ţarilor, totuși Milescu n'a rupt 
legăturile cu neamul lui. In vremurile de cumpănă prin care 
trecea țara sa de baștină, de câte ori Domnul, boierii și Mitro- 
politul ei i-au cerut sprijinul pe lângă Țarii Moscovei, Milescu 
a stat întotdeauna în ajutorul lor. 

In 1673, Polonii înfrângând pe Turci la Hotin, așează ca 
Domn în Moldova pe Ștefan Petriceicu. Din cauza turburărilor 
produse în Polonia prin interregnul ce a urmat, Polonii se văd 
nevoiți să retragă garnizoanele din Moldova. Insă tocmai 
atunci vine vestea, că Tătarii și Turcii au strâns armată mare 
și că se pregătesc să intre în Moldova. Sub impresia acestor svo- 
nuri, Ştefan Petriceicu, Mitropolitul Dosofteiu și toată boierimea, 
trimit scrisori către Nicolae Milescu, cu rugămintea ca acesta să 
intervină pe lângă Țar ca să trimeată ajutor Moldovenilor. In 
ele, Domnul numeşte pe Milescu «iubitorul nostru prieten »; 
boierii îl numesc « frate ». Rușii se mișcară însă greu, în timp 
ce Turcii pătrunseseră în Moldova și izgoniră pe Petriceicu. 

După ce se întoarse din călătoria în China, Milescu are 
prilejul să, vină iar, într'un moment greu, în ajutorul Moldo- 
venilor, pe vremea lui Gheorghe Duca. 

In 1679, Gheorghe Duca primise din partea, Turcilor sarcina 
de a cârmui și Ucraina. Turcii vroiau însă atunci să intre în 
negocieri de pace cu Rușii şi pentru aceasta recurg la ajutorul 
lui Gheorghe Duca. Acesta, trimițând soli pe lângă Țarul 
Rusiei, i-a îndreptat întâiu către Nicolae Milescu. 

Dar mai importantă decât laturea politică a activităţii 
lui Nicolae Milescu, este cea culturală. Cu prilejul soliei mol- 
dovene, care urmărea pacea între Ruși și Turci, Mitropolitul 
Dosofteiu a trimis o scrisoare către Nicolae Milescu, rugându-l 
să intervie pe lângă Patriarhul Moscovei, ca să trimită în 
Moldova material tipografic. Scrisoarea Mitropolitului înve- 
derează faima și stima de care se bucura eruditul boier printre 
compatrioții săi. Ea începe astfel: 

« Onoratului şi bine prețuitului Domn Nicolae Spătarul, 
«nouă prea doritului, cerem dela Domnul Dumnezeu Atot- 
«țiitorul pace, sănătate şi mântuire în mulți ani. Deși suntem 
«de tine despărțiți prin spațiu, totuși suntem împreunați prin 
« Duhul Sfânt, căci te pomenim pe tine și toată casa voastră, 
«la sfintele și dumnezeeștile Taine. ..». 


Dar faima lui Milescu nu s'a răspândit numai în Moldova 
și în Rusia, unde a trăit aproape patru decenii, ci ea a trecut 
până departe în Occident. Numele său a răzbătut și în cultura, 
contimporană a Franței, căci a scris, din îndemnul marchizului 
de Pomponne, o operă, care a fost folosită de marii janseniști 
dela Port-Royal, în lupta deschisă de ei contra calvinilor. 

Un agent diplomatic francez, Foy de Neuville, surprins în 
Rusia de revoluție, spune despre Milescu că este «homme 
d'esprit et d'une conversation agreable », și într'o carte a sa des- 
pre Rusia, îi închină un întreg capitol: Recuesl des conversabions 
de Spatharus N. Milescu sur le voyage el le commerce de la Chine. 

Un învățat istoric şi geograf suedez, Sparwenfeld, care călă- 
torise prin toată Europa şi știa 14 limbi, ne spune despre 


Milescu, cu care stătuse în strânse legături, în timpul unei 
călătorii în Rusia, că este « foarte erudit (pereruditus) >. Dela 
Milescu a căpătat, pe lângă multe manuscrise — între altele 
şi o relație a călătoriei în China — și informaţii interesante, 
despre rămășițele de triburi gotice, aflătoare atunci în Crimeea. 

Numele lui Milescu a ajuns până la marele filosof și savant 
al timpului, Leibniz. Celebrul filosof german, care propusese lui 
Petru cel Mare planul unei Academii rusești, menită să aducă 
servicii importante culturii europene, prin explorarea vechilor 
civilizații din Extremul Orient, dorind să se informeze mai pe 
larg despre China, se adresează primarului din Amsterdam, 
care călătorise în tinerețea sa prin Rusia și care găzduise pe 
Petru cel Mare în călătoria de studii a acestuia în Occident. 
Primarul din Amsterdam îi vorbește cu acest prilej de Spătarul 
Milescu, al cărui spirit şi cunoștințe le laudă. 

Astfel moldoveanul Milescu, care a colindat o lume întreagă, 
dela țărmurile Seinei până în extremul Orient, a stat în relații 
cu oamenii de seamă ai timpului și a izbutit să-şi creeze un 
nume care a trecut cu mult peste hotarele țării sale. 

Care a, fost activitatea, lui, în ce direcții s'a îndreptat şi ce 
importanță are ea pentru cultura noastră? 


* 
* * 


OPERA. Nicolae Milescu își desăvârșise instrucțiunea, în 
marea școală a Patriarhiei din Constantinopol, un fel de uni- 
versitate în care, pe lângă cultura teologică în forma bizantino- 
ortodoxă, străbătuse un puternic curent de cultură occidentală, 
adus de către profesorii greci care-și formaseră cultura în 
Universitățile Italiei. Această școală a Patriarhiei prezenta lui 
Milescu, așa dar, un interesant amestec de cultură occiden- 
tală. şi de cultură orientală. Prin unele din scrierile sale cu 
caracter teologic, dogmatic, activitatea lui Milescu se apropie 
de cultura orientală şi este o continuare a literaturii religioase ; 
prin altele — și în special prin discuţia dacă cultura elină este 
superioară, celei latine și prin ziarul călătoriei în China — 
Milescu se apropie de cultura occidentală. 

In activitatea lui Milescu deosebim două faze. In prima, 
activitatea lui s'a desfășurat prin scrieri în limba maternă; 
după ce a trebuit să părăsească pentru totdeauna ținuturile 
noastre, Milescu, intrând în serviciul Țarilor, a desvoltat o acti- 
vitate în limba slavonă. 


1. ACTIVITATEA IN LIMBA ROMÂNĂ. Operele lui Mi- 
lescu în limba română sunt următoarele: 

1. Istoria despre sțânta icoană a Prea sjintei noastre stăpâne 
Născătoare de Dumnezeu Maria, 1655. S'a păstrat într'o copie a 
Mitropolitului Moldovei Ghedeon, din 1723, publicată de Melchi- 
sedec în Cronica Romanului, II, p. 87. Această, operă cuprinde 
istoricul legendar al unei icoane ce se află în Mânăstirea Neamţu 
şi care ar fi fost dăruită, după Milescu, de Ion Paleologu lui 
Alexandru cel Bun. Pe timpul când Moldova lui Alexandru 
cel Bun, spune legenda, trimisese solii săi la consiliul din 
Florența, Ion Paleologu —pe atunci prinț de coroană —a 
trecut prin Moldova, unde i-a ieşit înainte Voevodul moldo- 
vean cu clerul și boierii săi. Fiul împăratului a rămas încântat 
de frumusețea şi bogăţia țării, de cumințenia şi evlavia popo- 
rului și, câțiva ani mai târziu, urcându-se pe tronul tatăiui său, 
trimite ca dar lui Alexandru o coroană imperială şi o icoană 
făcătoare de minuni, ce se păstrează la Mânăstirea Neamţu. 

2. O altă operă în limba română, cu caracter teologic, este 
o serie de Intrebări și Răspunsuri traduse din limba grecească, 
după opera Patriarhului Atanasie al Alexandriei. Este un 
fel de Catehism al confesiunei ortodoxe, în care sub formă de 
întrebări și răspunsuri se tratează despre problemele funda- 
mentale ale dogmei precum: natura lui Dumnezeu, trinitatea, 
sfânta Fecioară; angeologie și eshatologie: natura îngerilor şi 


ISTORIA LITFRATURII ROMÂNE VECHI 


numărul lor, raiul, natura diavolilor, păcatele, etc. Opera se 
păstrează într'un manuscris al Academiei Române, publicat 
de C. C. Giurescu. In această scriere cu multe « întrebări de 
folos » se află între altele şi următoarea frază interesantă 
privitoare la originea limbii noastre: 

« Dumnezeu se zice pre limba grecească theos, iar pre limba 
«latinească deus, iar rumâneşte se chiamă Dumnezeu, care 
« nume este luat dela latinie, în ce chip şi mai jumătate de limbă 
«românească este luată dela Latini ». 


3. VECHIUL TESTAMENT. Opera de căpetenie a lui Nicolae 
Milescu pe tărâmul literaturii noastre religioase a fost traducerea 
de pe izvorul grecesc a Vechiului Testament, care lipsea până 
atunci. Se ştie că Psaltirea face parte din ciclul primelor tra- 
duceri românești; se mai știe că Românii din părţile Bana- 
tului, atraşi la, calvinism încercaseră pe vremea lui Coresi o tra- 
ducere a Vechiului Testament, dar din toate strădaniile lor, 
a apărut, în Palia dela Orăştie, numai primele două cărți: 
Crearea, lumii şi Ieşirea Evreilor din Egipt. O traducere integrală 
a Vechiului Testament nu aveam. Această operă grea a între- 
prins-o, la noi, pentru întâia dată, Nicolae Milescu. Din neno- 
rocire, izvodul lui n'a ajuns până la noi — și nici măcar o copie 
de pe el. Dar avem dovezi indiscutabile de existența și circu- 
lația lui. O traducere, munteană după cum dovedește analiza 
limbii !, făcută în a doua jumătate a veacului al XVII-lea și pă- 
strată în colecția de manuscrise a Academiei Române, sub cota 
4389, spune în Cuvânt înainte către cititori — că: « Am nevoit a 
prepune această sfântă carte a Legii Vechi, cară se chiamă 
Biblia toată cu toți prorocii (că Leagea Noacă, adecă Evanghelia 
şi cealelalte cărți ale Apostolilor, toate se află multe pren bogate 
locuri și cu mâna scrise și în tipariu date pre limba noastră 
rumânească, iar de această cartia a Legii vechi noi Rumânii foarte 
sintem lipsiți» şi stăruind mai departe asupra faptului că «Toată 
Cartea Legii vechi și cu toți proorocii pre limba rumânească 
până acum... nu foarte s'au aflat prepusă » adaogă imediat: 

« Iară numai un izvod, scris cu mâna, care J-au fost prepus 
Nicolae Spătariul Moldovan, dascal şi învăţat în limba elinească» 
care l-au izvodit de pre izvodul elinesc, ce se-au fost tipărit la 
Frangofort (Frankfurt) ; ci însă şi izvodul acesta pentru multa, 
pripă a acelui prepuitoriu, care se-au grăbit curând a-și tăl- 
măci şi a-şi scrie, aflatu-s'au. . .2 și prea mare învăluială care era 
lucru foarte cu greu a în... acum și noi, nu doară pentru vreo 
ştiinţă a... desăvârșit a vrea unei limbi streine... 

Pagina însă este ruptă, tocmai aci unde pasagiul este mai 
interesant, dar din știrile, pe care le găsim pe verso, rezultă că 
textul lui Milescu a stat continuu sub ochii noilor traducători, 
care l-au folosit, căci iată ce stă scris — reproducem aci pasagiul 
întreg, fiindcă nu a fost reprodus de nimeni din cei ce au 
semnalat manuscrisul: 

« Insă şi de aceasta-ţi facem în ştire, o iubite cetitoriu, ca să 
«știi căla Elini, adecă la Greci, cartea a treia a Ezdrei nu se află 
« scrisă, ce numai ce sint 2 cărți. Pentr'aceaia nici în izvodul cel ru- 
« mânesc, care au fost prepus mai denainte de Nicolae Spătar nu îu 
« scris, iar în izvodul cel slavonescu și cel lătinesc fiind şi această 
« carte a treia a Ezdrei tipărită, acum, și noi oam prepus și aceaia 
« în stihuri 2. Iară cartea a treia, a Macaveilor, în izvodul cel lăti- 
« nescu nu iaste, iar în cel slovenesc şi în cel elinesc iaste, ce ni€ 
« acasta,... de noi încă nu se-au lăsat, ce se-au prepus. Iar aceștiia» 
« stihuri pre margine la capete nu i se-au pus, ce aşa se-au așezat» 
« fără de stihuri, precum iaste la Slovani şi la Elini și cum să află 
« ȘI în îzvodul cel rumănesc cartea acasta toată, tot fără de stihuri ». 


* Interesantă este şi nota scrisă cu cerneală roşie pe ultima scoarță a manuscrisului: 
« Ana Știrbeica, fiica dumnealui răposatului Golescului, biv vel-spătar am scris. Mai 
31, 1765, fiind de ani 450, 

+ Foaia rupta 


Este vorba de citatele de pe margine. 


Textul acestei traduceri muntene — pe care noi înclinăm 
a o atribui fraților Greceanu —a fost utilizat, precum a ob- 
servat și colegul Șt. Ciobanu la noua retraducere a Bibliei 
din 1688. Dacă ținem seamă de faptul că Biblia lui Şerban a 
fost la noi continuu în circulație până la traducerea Părintelui 
Gala Galaction, atunci se va înțelege mai bine însemnătatea 
operii lui Nicolae Milescu, din nenorocire pierdută. 

Cu acestea şi cu traducerea unui mic Molitvelnic, conținând 
rugăciuni de seară, traducere făcută pentru nevoile sufletești 
ale Domnitorului Gheorghe Ștefan, pe când acesta trăia în exil, 
la Stettin, se încheie activitatea lui Milescu în limba română. 


II. ENCHIRIDION. După trecerea în Rusia, Milescu intră 
în serviciul Țarilor și activitatea lui se desfășoară de aci îna- 
inte în limbi străine. Ca o punte de trecere între activitatea lui 
în limba română și cea de mai târziu în limba rusă, putem 
considera opera pe care a publicat-o la Stockhlom: 

« Enchiridion Eyyevolâwov sive Stella Ovrientalis Occidentali 
«splendens, id est sensus ecclesiae orientalis scilicet graecae, de 
«transubstantione Domini ahiisque controversiis, a  Nicolao 
«Spadario Moldovalaccone (sic), barone ac olim generali, Wal- 
« lachiae, conscriptum Holmiae (Stockhom) mense Februarii, 
«sau pe românește: Manual Sreaua Orientului strălucind în 
«Occideni, adică felul cum înțelege biserica orientală orto- 
« doxă dogma transubstanţierii Domnului și despre alte contro- 
«verse, de Nicolae Milescu Spătarul moldo-valah și odinioară 
« general al Valahiei, scris în Stockholm în luna Februarie ». 

Nicolae Milescu a scris această operă după stăruința agen- 
tului diplomatic al Franței la Stockholm, Arnauld de Pom- 
ponne, cu care se împrietenise. Arnauld de Pomponne era 
înrudit cu marele teolog și savant dela Port-Royal, Arnauld, 
una din figurile marcante ale culturii franceze din epoca lui 
Ludovic al XIV-lea. Arnauld scrisese, împreună cu Nicole, cele- 
bra Logică dela Port-Royal și a fost un apărător fanatic al jan- 
senismului împotriva protestanților. El intrase într'o polemică 
aprinsă cu pastorul calvin, Jean Claude, pe chestia interpretării 
dogme: transubstanțierii și a altor puncte de divergență între 
catolici și calvini. Jean Claude susținea că, în privința acestei 
dogme, protestanții sunt alături de ortodocși. Atunci Arnauld 
a scris rudei sale, ambasadorului Franţei la Stockholm, care 
s'a adresat pentru lămuriri lui Milescu, Din îndemnul marchi- 
zului de Pomponne, Milescu a scris astfel opera sa Enchiridion 
sive Stella Orientalis Occidentali splendens în limba latină şi 
greacă. Marchizul a trimis apoi această operă, tipărită la 
Stockholm, lui Arnauld și Nicole, cari s'au folosit de ea, repro- 
ducând textul latin al lui Milescu în răspunsul pe care l-au dat 
lui Jean Claude, prin scrierea lor intitulată: La perpetuite de 
la foy (cap. IV). 


III. ACTIVITATEA TEOLOGIC-ISTORICĂ DIN RUSIA. 
După aceasta, Milescu trece în Rusia unde, pe lângă însărcina- 
rea de a traduce corespondența diplomatică de la ministerul de 
externe, e îndemnat să îmbogăţească literatura rusească cu 
lucrări teologice şi istorice, menite, în bună parte, să prezinte 
pe Ruşi ca pe liberatorii popoarelor creștine de sub jugul 
Turcilor. Sub imboldul sferelor conducătoare ale Bisericii din 
Rusia, Nicolae Milescu traduce o bibliotecă întreagă de cărți 
cu caracter, în parte, teologic. Aşa, de exemplu, traduce Arit- 
mologhion, un curios tratat care caută să explice simbolica 
numerelor (3, 7, 9 etc.) si Hresmologhion, O alta carte, cu titlul 
Culegeri de patru monarhii sau Profeţiile lui Daniel, tradusă 
după un manuscris grecesc al lui Paisie Ligaridis, este o operă 
în care se expun profețiile făcute de Daniel lui Nabucodonosor, 
asupra celor patru monarhii care aveau să stăpânească, suc- 
cesiv, lumea, (Haldei, Perşi, Romani, Bizantini). Dar această 

operă, întrun manuscris, copiat de Milescu însuşi pentru 
Petru-cel-Mare, se încheie cu un epilog care dădea glas 
nădejdilor pe care ai săi și creștinii din Balcani le puneau în 
ridicarea Rusiei: « Rugăm (pe Dumnezeu) să ridice pe Ţarul 
nostru autocrat şi ales de Dumnezeu, Petru Alexievici... ca 
să poată cu mâna sa puternică şi brațul său răzbunător să 
distrugă și să învingă mârșavul neam a lui Mahomet... şi să ridice 
semnul credinței celei drepte ca odinioară Constantin cel Mare ». 

O altă operă, Sibilele, tratează despre proorocirile Sibilelor 
privitoare la, diferitele împărăţii care vor stăpâni, pe rând, 
lumea. Cartea cuprinde interesante aluzii la distrugerea îm- 
părăției turcești prin Rusia, — ca de pildă: « Vai vouă Sara- 
«cinilor și Arabilor, că vulturul cu două capete dela Nord — este 
« vorba, de stema rusească — va distruge puterea voastră a Mu- 
«sulmanilor prin armele crucii. Impărăţia voastră va fi nimicită». 

Un alt manuscris, Vasilologhion, este un fel de istorie 
universală, cuprinzând biografiile împăraților perși, apoi asirieni, 
romani și bizantini, — un fel de cronograf care desvoltă ideea 
monarhiei de drept divin, idee foarte scumpă Țarilor de atunci. 

Un dicționar grec-latin-rus, deși pierdut, a intrat totuși 
în compoziția lucrărilor lexicografice de acest gen în Rusia, 

In sfârșit, o altă operă se referă la construcția bisericii 
Sfânta, Sofia din Constantinopol, dar această carte nu este, cum 
ne-am fi așteptat, o scriere istorică, în care să ni se înfăţişeze 
împrejurările în care a avut loc zidirea bisericii, ci ea cuprinde 
mai mult legende populare despre minunile ce s'au arătat cu 
prilejul înălțării faimoasei biserici, scoase probabil dintr'un 
cronograf bizantin. 

Mai târziu însă Milescu se emancipează din cercul acestor 
idei cu caracter religios şi istoriografic tendențios și se ridică, 
prin ziarul călătoriei în Rusia, pe culmi ne mai atinse până 
la el în cultura rusească. 


IV. CĂLĂTORIA IN CHINA. Cea mai importantă dintre 
operele lui Nicolae Milescu, scrisă în timpul pribegiei sale în 
Rusia, este ziarul călătoriei prin Siberia, în China. 

Nu știm peripeţiile drumului dela Moscova până la, Tobolsk, 
deoarece ziarul lui Milescu începe cu povestirea călătoriei dela 
Tobolsk înainte. Plecarea din Tobolsk se face în ziua de 2 Mai, 
1675, într'o Duminică seara, pe râul Irtici, în vase vâslite cu 
lopeţi. Dela confluența cu Obi se îndreaptă spre răsărit, și, 
urmând linia, râurilor, merge către lacul Baical. De acolo tre- 
când printre iurturi de Mongoli, urcând munți, tăind ape 
de-a-curmezișul, străbate câmpii aproape pustii. Iarna îi 
apucă, pe cale, în regiunile lacului Baical. Vânturile se deslănțue 
cu furie; ninsoarea și sloata îi biciuie aspru. Drumul prin aceste 
ținuturi necunoscute este din ce în ce mai anevoios: « Am stat 
«— serie Milescu la 26 Decemvrie — lângă râul Argun toată 
«ziua, ca să se odihnească vitele, ca să le mai adăpostim 
«și să le hrănim, deoarece caii și cămilele stătuse în drum Şi 
«ologise atât, încât a trebuit să le facem papuci de papură. 
«Lemne n'am avut decât de sălcii uscate». 

Din pricina frigului și a oboselii, cămilele și caii mor pe 
drum. Merindele se găseau anevoie. Populaţia nomadă din 
acele ținuturi, cum îi zărea din depărtări, o lua la fugă cu 
turme cu tot; în alte părți se pomenesc împresurați de Tunguși 
îmbrăcați în zale și înarmați cu arcuri. In sfârşit, cu multă 
greutate, izbutesc să-și croiască drum, și să repeadă înainte 
un sol, spre a da de veste autorităților chineze că sosește amba- 
sada rusă. Pe la, începutul lui Ianuarie, pe coasta unui deal, 
Milescu întâlneşte, pe trimisul, său însoțit de vreo 60 de Chinezi. 
« Slavă ție Doamne! » notează el, ușurat, în ziarul său de drum. 

Autoritățile chineze dela graniță, după ce se interesează 
mai întâiu asupra intențiunilor cu care vin — dacă, aduc pace 
sau război — cer să li se prezinte scrisorile pe care le aveau 


asupra lor. Este aci începutul unei lungi controverse de pro- 
tocol, care va dura tot timpul șederii lui Milescu în China. 
Chinezii vroiau să se convingă dacă într'adevăr Milescu este 
purtătorul unei scrisori a Țarului şi, mai ales, dacă are la sine — 
precum anunțaseră solii — scrisoarea împăratului chinez către 
Țarul Rusiei. In zadar încearcă Milescu să le demonstreze că 
el este ambasadorul Țarului și ca atare n'are să predea scrisorile 
decât în mâinele împăratului Chinei. Mandarinii nu se dau bătuți. 
Și numai după ce acesta le arată scrisoarea împăratului lor, 
într'o cutie acoperită cu mătase galbenă, mandarinii. cuprinși 
de evlavie, cad în genunchi, fiecare punându-și-o la cap, cum se 
obișnuește la noi în biserică, în fața altarului, la Sfintele Daruri. 

Dar cu aceasta nu se curmă formalităţile chineze. Ambasada 
este oprită pe loc, până la sosirea din Peking a lui askaniama, 
al patrulea în rang din împărăția chineză, reprezentantul 
Ministerului de Externe. Pe la sfârșitul lui Februarie, soseşte 
și askaniama, și începe o discuție lungă: care din ei trebue să 
facă vizită mai întâiu celuilalt? 

După găsirea soluțiunii care a salvat demnitatea ambilor 
demnitari, începe o altă discuțiune. Askaniama pretindea să 
vadă scrisoarea “Țarului, ceea ce Milescu nu admitea nici în 
ruptul capului. Chinezul se vede nevoit să comunice aceasta la 
Peking. Pe la începutul lui Aprilie, askaniama primește ordinul 
să aducă în capitală ambasada rusească. In acest interval, Rușii 
sărbătoresc Paștele. Chinezii urmăresc cu interes obiceiurile 
ortodoxe ale Rușilor şi, încetul cu încetul, se face o apropiere 
sufletească între cele două tabere. Chinezii trimit lui Milescu 
orez, fructe și legume. Milescu pune pe Cazacii săi să cânte 
cântecul lor popular: Dunăre, Dunăre. 

La 26 Aprilie, din ordinul împăratului Chinei, caravana se 
pune în mișcare şi, trecând prin pustiul Gobi, unde caii şi 
cămilele se afundau în nisip până la genunchi, ajung, după 
multe alte greutăţi, la zidul cel mare al Chinei. unde li se 
deschid porțile de fier către Peking. Aci, din nou se reia discuția 
de protocol, dela graniță. Este interesantă lupta aprigă și 
îndelungată — aproape o lună de zile —pe care o duce, pe 
chestie de etichetă, Milescu al nostru, zelos de a apăra demni- 
tatea şi prestigiul Țarului, cu mandarinii, cari țineau cu sfin- 
țenie să nu se ştirbească nimic din uzul consacrat din bătrâni. 

Pentru ca petractcările să poată merge mai uşor, mandarinii 
aduc un european, pe iesuitul Ferdinand Verbiest, originar 
din Olanda, care trăise 28 de ani în China, Acesta începe 
conversaţia în limba chineză, dar aflând că solul cunoaște 
lhmba latină, continuă discuţia cu el direct în latineşte, spre 
marea uimire a mandarinilor. 

In sfârşit, după discuţii prelungite o lună de zile, se ţine 
un mare consiliu de mandarini, în care se hotărăşte să se 
adopte o soluție intermediară, menită să salveze onoarea celor 
doi împărați: Milescu trebuia să ducă la palatul imperial din 
Peking scrisorile de acreditare, pe care însă nu avea să le dea 
în mâna Marelui Han, ci să le depună în mâna marelui Kolai. 
Potrivit acestei înțelegeri, în ziua de 4 Iunie, din porunca 
împăratului, se pregătește la palat locul de primire al ambasadei. 
Inainte de răsăritul soarelui, se trimit, la conacul unde fuseseră 
găzduiți solii Rusiei, cai. Ambasada încalecă şi Milescu depune 
scrisorile de acreditare înaintea marelui Kolai, care era rudă 
apropiată a împăratului și mandarinul care guverna întreaga 
Chină. După aceasta, ambasada rusă se retrage, fără a spune 
un cuvânt. Trec apoi vreo 11 zile. Impăratul aştepta ca să se 
așeze lună plină. In ziua de 15 Iunie, după ce se aşezase luna 
plină, împăratul chemă din nou ambasada la palatul său. 
Inainte de răsăritul soarelui, li se aduc cai, şi solul cu suita 
sa porneşte spre palat. 

Milescu descrie apoi tot pitorescul exotic și bogăţia feerică 
a curții şi a tronului imperial din Peking. Insoţită de un întreg 

alaiu, ambasada străbate drumuri pavate cu marmoră; merge 
printre pavilioane înalte de cărămidă roşie, acoperite cu țigle 
galbene și cupole aurite; traversează pârâiașe cu podețe 
fantastice de marmoră albă sculptată ; se strecoară pe sub cinci 
rânduri de porți, trece prin grădini cu copaci mari şi flori 
exotice şi, în cele din urmă, ajunge la sala tronului. Aci, înaintea 
unei scări de marmoră, îi așteptau oameni de serviciu, îmbră- 
caţi în haine roşii; arcași îmbrăcaţi în aur şi ostași cu lănci 
uriaşe și cu cozi de leoparzi. 

Milescu notează cu amănunțime ceremonialul primirii 
solilor la curtea din Peking, ceremonial statornicit printr'o 
tradiție seculară, în forme de o fixitate aproape hieratică ; el ne 
povesteşte, cu vioiciune, și încercarea lui de a înfrânge, în 
cinstea Ţarului pe care îl reprezenta, protocolul chinez ce i se 
părea umilitor pentru un european și un ambasador. 

Impăratul era un tânăr de 23 de ani. In jurul lui, 
stăteau fraţii săi, îmbrăcați în blănuri albe, şi nobilii, cu pene 
de păun pe cap. Se serveşte ceai; împrejur cântă muzica, pe 
când în vase de bronz ard mirodenii. Recepţia se sfârșește 
fără ca ambasada să spună un singur cuvânt. 

Impăratul însuşi este minunat de persoana ambasadorului 
și trimite, după a doua recepție, un pictor să-l zugrăvească în 
portul lui dela recepţie, cu blana pe el și cu lancea și buzduganul 
în mână. Acest portret, trecut apoi ambasadei chineze din 
Paris, se păstra încă la începutul războiului mondial. 

Câteva zile mai târziu, solia, rusească este primită la masă, 
Impăratul adresează abia acum, prin interpret, cuvântul so- 
lului, interesându-se de vârsta, talia și anii de domnie ai Țarului. 

Dar către sfârșitul lui August, relaţiile dintre ambasadă 
și curtea, chineză se răcesc, din cauză că Milescu nu voia să 
primească, după datină, darurile către Țar în genunchi și 
pentrucă scrisoarea împăratului chinez cuprindea termeni de 
mândrie, cari erau considerați de sol ca jicnitori pentru demni- 
tatea “Țarului. Din această pricină, ambasada, luând darurile, 
primeşte ordinul să părăsească imediat Pekingul. La 1 Sep- 
temvrie, Spătarul Milescu pleacă, ducând cu el pentru Țar un 
splendid rubin, cumpărat dela un mandarin. Ambasada apucă 
pe același drum pe care venise. La 7 lunie, sosesc la Ienisei, dar aci 
îi aştepta o surpriză neplăcută. Sunt opriți în cale din ordinul 
noului Țar, Teodor Alexievici; sunt perchezionaţi ; li se confiscă 
lucrurile de preţ, între altele un rubin mare, « diamantul cât un 
ou de porumb », de care vorbește Neculcea, cumpărat în China 
pentru “Țar; dar, în sfârșit, li se îngădue drumul spre Moscova. 

Intâmplările acestei călătorii au fost povestite de Milescu 
în formă de rapoarte oficiale în limba slavo-rusă. Opera 
este alcătuită din 3 cărți: despre traversarea Siberiei, a 
doua, despre misiunea lui în China și a treia, o descriere 
generală a Chinei. Această ultimă carte este însă, după cum 
a arătat John F. Baddeley, o compilație — pe alocurea chiar 
traducere după opera scrisă în limba latină, a iezuitului 
Martini: Atlas sinensis. Era firesc ca Milescu, după ce a 
descris peripeţiile drumului său până la Peking și misiunea 
lui la împăratul Chinei, pentru a satisface curiozitatea 'Ţa- 
rului, să caute a-i prezenta și o înfăţişare generală a Chinei 
din punct de vedere istoric și geografic. Dar cum el nu 
văzuse decât o parte restrânsă, din teritoriul chinez, a recurs 
atunci la opera lui Martini pe care a tradus-o în rusește, inter- 
calând şi multe observaţii personale. Exceptând deci această 
parte de compilaţie, opera lui Milescu nu este numai ziarul 
plin de peripeții al unei ambasade trimisă în misiune diplo- 
matică în China, ci este în acelaşi timp și o carte modernă 
de explorare ştiinţifică a unor ţinuturi, până atunci puțin 

cunoscute Europenilor. Călătorind pe drumuri necunoscute, 
printre popoare de rase diferite, vâslind pe râuri pe care nu 
mai vâslise niciun european până la el, curiozitatea, veșnic 


trează a acestui moldovean din secolul al XVII-lea se oprește 
asupra configurației solului; descrie în amănunțimi râurile pe 
care le străbate; notează aspectul particular al munţilor; face 
măsurători topografice, se oprește îndelung ca să observe țăr- 
murile lacului Baical, « care nu s'a văzut nici de geografii vechi, 
nici de cei moderni. Au descris despre lacuri și bălți mult mai 
mici, iar despre Baicalsca, care este atât de mare,nu au po- 
menit nimica ». Pentru a-l descrie, străbate lacul, îl înconjoară, 
încearcă să-i măsoare adâncimea; descrie țărmurile stâncoase, 
vorbește despre munții cu frunțile acoperite veşnic de nea, 
despre ghiața lacului, groasă de un stânjen și care ţine aproape 
o jumătate de an, despre pădurile de cedrii. 

Dar pe Milescu nu-l interesează numai aspectul geografic al 
ținuturilor, ci şi cel etnografic. 

Privirea lui iscoditoare caută să prindă şi vieața specific 
omenească pe care o trăesc populaţiile așa de variate ca înfă- 
țişare, pe acele îndepărtate meleaguri: ocupaţia, armele, 
manifestările religioase, superstițiile. De pildă, despre Ostiaci, 
ne spune că: «Au meceturi în care sunt idoli sculptați, de 
argint, aramă şi de lemn, de felurite forme »; că «se închină 
stând jos; cad în extaze și dănţuiesc; iar când ucid în pădure 
un urs, îl târăsc în curte și în casă și, trăgând cu arcurile, înfig 
în el săgeți și-l bat și sar și joacă zicând că se roagă lui Şeitan 
(diavolul), care, după cum cred ei, merge din curte în curte». 

Tot materialul acesta vast de observaţii variate este expus 
într'un stil plin de sobrietate și coloare, din care nu lipsesc 
uneori și accente de duioșie. Pe țărmurile leniseiului, la 7.000 km 
depărtare de Moldova, încântat, într'o zi de primăvară, de 
lanurile, înverzite care luceau în bătaia soarelui, gândul lui învio- 
rat se întoarce spre plaiurile copilăriei şi atunci, notează, mişcat, 
în ziarul de călătorie: «Partea locului este foarte mândră, 
aducându-mi aminte de Moldova, iar fluviul lenisei, de Dunăre». 

Opera aceasta i-a câștigat pe drept lui Milescu un renume 
european. Un savant englez contimporan, vorbind despre el, 
îl caracterizează astfel: 

« Situaţia și faima lui este unică. Nu poate fi mai ușor de 
«arătat cât de mare contrast era între acest învățat român și 
«între cazacii inculți, înaintaşii lui, în cercetarea drumului 
«spre China. Ce a scris formează un întreg bogat de informațiuni 
«topografice asupra Asiei de Nord, remarcabil prin întindere 
« și preciziune. Pentru timpul când a fost scris, nu are compa- 
« rație în istoria literaturii rusești. Mai mult, dacă lăsăm la o 
«parte China, e fără comparaţie în literatura lumii ». 

Din nenorocire, această operă a lui Milescu, scrisă într'o limbă 
străină, a circulat mai mult în lumea, slavă, şi greacă a ațâţat cu- 
riozitatea unor savanți din Occident, dar nu a rodit cultura noa- 
stră națională și nici până astăzi nu avem încă în limba română 
o traducere completă și corectă a ziarului de călătorie în China. 


BIBLIOGRAFIE. Ziarul călătoriei în Siberia şi China s'a păstrat în câteva copii msse 
în Biblioteca publică imperială din Petrograd şi o alta în Bibliothăque Nationale din 
Paris (nr. 35, fond slav) copiat în 1685, «prin grija bunului prieten Ioan Gav. Sparven- 
feldt », lângă Moscova. O versiune rusă, publicată de |. Arsenieff în Zapisti 
Imperat. Russk. Georgrap, Obitestva, St. Petersburg, 1882, a fost tradusă de timpuriu în 
limba greacă de « tineri studioşi din Moscova » şi revăzută de Hrisant Notara, nepotul 
Patriarhului Dositei al Ierusalimului. In ms. grec din Biblioteca Academiei Române 
nr. 154 (f. 180 v. şi urm.) areo dedicație către Constantin Brâncoveanu din Moscova, 
1694. După un manuscris al versiunii greceşti incomplet şi plin de erori — după 
cum observă el însuşi — G. Sion a tradus, prima parte: e De la Tobolsk până în 
China. Note de călătorie de Spătarulu Nicolae Milescu, 1675, traduse după ună texta 
grecescii e în Analele Academiei Române, seria Il-a, tom. X, Memoriile Secţiunii 
Istorice, Bucureşci, 1888. p. 89—181, Traducerea lui Sion a fost reprodusă de 
Miron Nicolescu, Primul călător român prin Siberia şi China, Bucureşti, 
1905 (Extras din Buletinul Geograjic, II, 1904). Fragmente din Descrierea Chinei 
(cap. 4 şi 5) după codicele D. Russo în versiunea grecească şi traducerea româ- 
mească la C. C. Giurescu, Nicolae Milescu Spătarul în Analele Academiei 
Române, s. III, tom. VII, mem. 4, Buc., 1927, p. 26—50. 

Textul întregei opere a lui Nicolae Milescu a fost publicat în traducere engleză de 
John FE. Baddeley, Russia, Mongolia, China, 2 vol. Londra, 1919. O traducere 

în limba română, după textul lui Baddeley, cu greșeli şi omisiuni, a dat Em. C. Grigo- 
raș, Spătarul Nicolai Milescu în China, Bucureşti, 1926. Ed. Casa Şcoalelor ; ed. II, 1941. 

Un manuscris grecesc necomplet, cuprinzând textul călătoriei în China şi păstrat 
în Biblioteca Universităţii din lași (sub nr. 163), a fost semnalat de Lucian Predescu 
în Adevărul Literar şi artistic pe 1930 (LX, seria II-a, nr. 476). O altă operă grecească 
despre s Păgânul Mohamet şi despre cele patru imperii după profetul Daniel, publicată 
de N. lorga sub titlul Oeuvres inddiles de Nicolas Milescu (Academie roumaine. 
Ftudes et recherches, III) Bucarest, 1929, cu o prefaţă în limba franceză despre 
opera lui Nicolae Milescu și de un rezumat. Opera nu este însă a lui Milescu, ci 
a ieromonahului Anastasie Gordos, după cum a arătat D. Russo în Studii istorice 
greco-române. Opere postume, I, Bucureşti, 1939, p. 337—339. Istoria despre sfântă 
icoana (care a fost tradusă și în limba rusă), a fost publicată în Cronica Romanului, 
Bucureşti, 1874, 1 p. 837—90, de Episcopul Melchisedec. Un fragment din 
opera Carte cu multe întrebări a tost publicat în anexa studiului: C. C. Giurescu, 
Nicolae Milescu Spătarul, Contribuțiuni la opera sa literară, Analele Academiei Ro- 
mâne, Memoriile Secţ. istorice, seria III-a, tom. VII, Mem. 7, Bucureşti 1927, p. 51—53. 

Enchiridion sive Stella Orientalis Occidentali splendens, Stockholm publicată în 
Perpetuiit de la foy de VEglise catholigue touchant L'Eucharistie «par A. Arnauld 
et P. Nicole», Paris, 1669, vol. 2, p.50—54 şi. V. Legrand, Bibliographie helld- 
nique du XVII-e sitele, t. IL, p. 248 III, 287 şi. 

Studii asupra vieţii şi operii lui N. Milescu: Lucrările de 
căpetenie asupra lui Milescu sunt azi: P.P. Panaitescu, Nicolas Spathar Milescu 
1636— 1708), Extrait des Mâlanges de l'Ecole Roumaine en France, 1925, I-tre partie, 
Paris, Gamber; C. C. Giurescu, Nicolae Milescu Spătarul, Contribuţie la opera sa 
literară, Analele Academiei Române, secț, ist., seria III-a, tom. VII, Mem. 7, (în anexă 
se publică şi un fragment din Cărţi cu multe întrebări), Bucureşti, 1927. 

C. C. Giurescu, pelângă informaţii noui, pune la punct și chestiunea privi- 
toare la raporturile dintre ziarul călătoriei lui Milescu în China și opera iesuitului 
Martini, apărută la Amsterdam în 1655: Atlas Simiensis, însoţit de « Situs provin 
ciarum imperii Sinici », pe care Milescu a cunoscut-o și a utilizat-o. (Dintre lucrările 


mai vec!ii menționez: B. P. Haşdeu, Viața şi opera lui Nicolae Spălarul Milescu, 
în Columna lui Traian, Il, 1870, numerile 7—9, 11—12, 14, 16. Studiul este ne- 
terminat; Emile Picot, Notice biographique e! bibliographique sur Nicolas Spathar 
Milescu, ambasadeur du tsar Alezias Mihajlovic en Chine, Paris, 1883. (Extrait des 
Mâlanpes orientauz=) |. Hudiţă, Arhiva, laşi, 1929, p. 87—103, IL. G. Dimitriu în Rev, 
Fundațiilor Regale, VII, 1940. Despre vieaţa şi călătoria în China: |. Simionescu, 
Niculai Milescu în China, București, Cartea Românească, 1925. Despre Biblia lui Mi- 
lescu: V. Drăghiceanu în Convorbiri Literare, 1915, p. 1074. 1. Bianu, Analele Aca- 
demiei Române, seria II, tom. XXXVIII partea administrativă și desbaterile p. 5—6; 
N. lorga, In legătură cu Biblia dela 1688 şi Biblia dela 1667 a lui Nicolae Milescu în 
Analele Academiei Române, Mem. Secţ. ist.s. I[, tom. XXXVIII, București, 1915 înte- 
meindu-se pe precuvântarea ms. 4389 B. A. R. şi reluând o părere mai veche a lui Haş- 
deu (Traian, 1872, nr.8,p. 32) primită și de E. Picot, Notice biographique sur Nicolas 
Spatar Milescu, susţine că Milescu este traducătorul Bibliei lui Şerban. Paternitatea 
fraţilor Greceanu și a Stolnicului Const. Cantacuzino asupra traducerii Bibliei lui Şerban 
a fost restabilită de Const. Solomon, Biblia dela Bucureşti (1688), Contri- 
buțiuni nouă istorico-lilerare, Tecuciu, 1932, şi N. Car tojan, Epoca lui Const. 
Brâncoveanu, curs litografiat ţinut la Facult. de lit. București, 1936— 1937, p. 220— 
234. O comparaţie între ms. 4389 din B.A. R., revenit de curând la Academie, și 
Biblia lui Şerban, ducând la concluzia că Biblia lui Şerban a utilizat versiunea ms, 
Șt. Ciobanu curs litografiat ţinut la Fac. de lit. din Bucureşti, 1940—1941, p. 
347—356; Despre Molitvenic şi alte lucrări: N. Drăganu, Codicele pribeagului, 
Gheorghe Ştejan-Vodă (Extras din Anuarul Institutului de Istorie Naţională din Cluj 
III, p. 181—254) Istoria lit. rom. vechi, II; despre Milescu şi legăturile lui cu 
Rinhuber: A. Bitay, Contribuţii la viața lui Nicolae Spâtarul în Dacoromania, III 
(1921), p. 786—787; C.I. Karadja, Nouveaux dâtails sur le Spathar N. Milescu în 
Revue historique du Sud-Est europeen, |, 1924, p. 418 şi urm. 

Bibliografia completă a operelor ruseşti ale lui Nicolae Milescu în studiul amintit 
mai sus allui P. P. Panaitescu, Nicolas Spathar Milescu, p. 169—174; tot 
acolo, p. 175 — 178, sunt amintite principalele studii ruseşti asupra lui Nicolae Milescu. 

Tranziția dela literatura religioasă la literatura istorică o 
formează cronografele, acele repertorii, de istorie universală 
care au fost alcătuite, după cum s'a văzut în tomul I, p.9 
și 12 în Bizanţ. Ele începeau povestirea evenimentelor odată 
cu creațiunea lumii ; încorporau toată tradiţia biblică, împânzită 
cu legende apocrife, și continuau apoi cu istoria Evreilor, 
Asirienilor, Egiptenilor, Perșilor, Grecilor Romanilor, Bizan- 
tinilor, mergând până în vremea scriitorului. Incepute în 
secolul al VI-lea, cu Malalas, ele au fost necontenit amplificate, 
prescurtate, continuate, chiar în perioada neogreacă, până în 
secolul al XVII-lea la Dorotei al Monembaziei şi la Cigala. 

Cel mai popular cronograf a fost al călugărului Manasses, 
care și-a scris opera, în versuri, pline de flori retorice şi de 
inversiuni sintactice, ducând povestirea evenimentelor până 
la moartea împăratului Nichifor Botniatul (1081). Cronograful 
lui Manasses tradus în limba slavă, a fost răspândit în vechile 
noastre mănăstiri și a influențat, după cum s'a văzut, destul 
de intens, pe călugării cronicari din veacul al XVI-lea: Macarie 
Şi Azarie, și prin aceștia, indirect pe Ureche. 

Prin materialul biblic prescurtat, prin numeroasele legende 
apocrife, prin anecdotele istorice interesante, prin bogatul strat 
folkloric şi în sfârşit prin elementele de istorie universală, crono- 
grafele au fost mult răspândite și cetite la noi. Ele au deșteptat 
curiozitatea pentru lucrurile istorice și au stat pe masa de lucru a 
marilor cărturari din trecutul nostru ca Dosofteiu și Miron Costin. 


CRONOGRAFE DE ORIGINE SLAVĂ 


Cel mai vechiu cronograf cunoscut în limba românească 
a fost tradus în anul 1620, de călugărul oltean Moxa Mihail, 
cel care a tradus pe vremea lui Matei Basarab și Pravila dela 
Govora. El spune că serie din îndemnul Episcopului Teofil dela 
Râmnic, care a ajuns mai târziu Mitropolit. Pe scoarța legă- 
turei de lemn, îmbrăcată în piele, câteva note ne destăinue 
că manuscrisul fusese cândva al mănăstirei Bistriţa. A fost 
cumpărat, pe vremuri, în Bucureşti, de profesorul rus V. Gre- 
gorovici și se păstrează acum în Muzeul Rumianţov din Mos- 


cova. După o copie făcută de Gr. Tocilescu, cronograful a 
fost publicat în întregime, în caractere cirilice, de B. P. 
Hașdeu, în Cuvente den bătrâni. Moxa spune că tălmăceşte 
din «cărți slavoneşti ». După isvoarele utilizate cronograful 
lui Moxa se imparte, după cum a observat 1. Bogdan, în două 
părți. Prima parte merge până la Mihail unde călugărul compi- 
lator, dându-și seama că nu poate «afla adâncul scripturilor », 
după cum nu poate număra «stealele ceriului, nice năsipul 
măriei», pune «odihnă condeiului» ca vâșlașul, care ajuns 
în limanul mărei aduce corabia la țărm». « De-acum s'au scos 
dentr alte izvoade». I. Bogdan a identificat și publicat isvoa- 
rele slave din care și-a alcătuit Moxa a doua parte a compilației 
sale. Este așa numita «Arătare în scurt a celor îmtâmplate 
de la Adam până în zilele noastre » (Shazaniţe vă kratce ..) 
care se găsește anexată ca introducere la analele sârbești din 
veacul al XV şi al XVI și care a circulat şi în mânăstirile 
noastre, copiată adesea la începutul analelor moldovenești în 
limba slavă. Prima parte și cea mai întinsă are la baza ei, 
precum au arătat Gregorovici, Hașdeu și Bogdan, cronograful 
lui Manasses tradus în limba slavă. Domnișoara Margareta 
Ştefănescu, ignorând studiul anterior al lui Bogdan, a arătat 
că în cronograful lui Moxa se găsesc pasagii întregi luate din 
Manasses, dar că în genere, el extrage ceeace convenea punctu- 
lui de vedere religios și moral. Am arătat însă în altă, parte 
că cronograful lui Moxa, «nu este o simplă traducere sau 
prescurtare după Manasses, căci pe lângă omisiuni însemnate 
și transpuneri de text, Moxa cuprinde numeroase elemente 
care lipsesc din Manasses, dar se regăsesc în alte cronografe bi- 

zantine ». Un asemenea adaos este, între altele, graţioasa legendă 
a Casiei — un ecou al folklorului bizantin — povestit concis, 

pe care o reproducem aci și ca o probă de limbă a timpului. 

Cronograful începe prin a povesti că împăratul Teofil, vroind 

să-şi găsească o soție, adună, prin crainici, în palatul său, 

toate fecioarele frumoase și înțelepte din împărăție. Cea aleasă 

trebuia să primească, din mâna împăratului, ca şi zeițele din 

mitul troian, un măr de aur. «El văzu — continuă apoi crono- 

graful — o fată prea frumoasă și înțeleaptă. Deci grăi către 

dânsa, cu ispită: « Pentru muiare au venit răul în lume». Ea 
răspunse către dânsul: Adevariă iaste; și pentru muiare au 
intrat şi binele în lume, cum ai zice: Pentru Eva răul; şi pen- 
tru Precista Maria binele. Auzi împăratul şi se miră, de zise: 
«Eu mai înțeleaptă muiare de mine, nu voiu lua». Și dede 
mărul cel de aur, ce era semn de nuntă, unii feate, anume 
Theodora. Casia zise cătră Theodora: Dobândiși împărăţia 
lumească şi eu voi nevoi să fiu împărăteasă. De acii se făcu 
călugăriță şi s'au închis într'o chilie, de au petrecut vieața 
îngerească. Deaciia au dobândit împărăția lu Hristos. Theo- 
dora se cunună cu Theofil ». 

Casia, eroina din această legendă, este cunoscuta poetă carea 
alcătuit cele mai frumoase condace ale literaturii ortodoxe 1, 

Originalul — slav — al cronografului lui Moxa era deci tra- 
ducerea unei prelucrări în proză a lui Manasses cu omisiuni în 
unele părți, cu amplificări în altele, scoase din mai multe crono- 
grafe bizantine, și sporită, însfârșit, cu ştiri luate din cronicele 
sârbești. In partea finală, cronograful cuprinde şi ştiri privitoare 
la istoria Românilor: despre Dan Voevod, despre Mircea cel 
Mare, de luptele lui « Iancul Voevod cu Turcii în Ţara Rumâ- 
nească la Ialovniţă », despre « când s'au început a se descăleca 
țara Moldovei» ; despre războiul lui Ștefan cel Mare la Racova: — 
« Şi periră atunce Turci mulți fără număr » — ; despre invazia lui 
Mohamed în Moldova: «și biruiră atunce Turcii, deci feaceră 
rău mare Moldovenilor », și în sfârșit despre luptele nefericite 
ale lui Ştefan-cel-Mare la Chilia şi la Cetatea Albă. 

Stilul cronografului, precum s'a putut vedea şi din extrasul 
de mai sus, e concis, dar, traducerea e adesea plină de vigoare şi 
uneori pitorească. lată de pildă înfățișarea unui împărat războinic 
(Vasile, fiul lui Roman): «Coifurele, segeatele, sulițele, plato- 
şele, toate armele lui erau mai dragi decât mease tinse, pline de 
veselie și de vin dulce. Sunetul armelor și răsunul coardelor dearc, 
mai iubia decât glas de alăute». Iată, prin contrast, și un portret 
de împărat desfrânat (Constantin, fratele lui Vasile): « nu iubea 
sunete de sabii și bucine, seamne de războie, nici chiote de 
gloate, nicie glas de oaste, ce numai ce bea și mânca cu mueri 
frumoase şi cu fluere și alăute, jucări şi cântece... .»2. Iată acum 
și descrierea plastică a luptei lui Mircea cu Turcii, care a găsit 
ecou şi în sufletul lui Eminescu, căci o citează în evocarea 
luptei dela Rovine: «Şi fu războiu mare câtu se întuneca de 
nu se vedea văzduhul de mulțimea săgeatelor, și mai pierdu 
îm. larg despre această legendă în literatura românească, studiul 


nostru: Fiore di virtu în literatura românească în Analele Academiei Rom. 
* Hașdeu, Cuvimte din bătrâni, | p. 341. 


Petru Şchiopul cu Doamna, Maria Amirali, şi cu fiica sa Maria, căsătorită 
cu Zotu 'igara. 
(După D. Russo, Studii istorice ereco-române), 


Baiazid oastea lui cu totul. Iară pașii şi voevozii pieriră toți, 
așa de se vărsa sânge mult cât era văile crunte». 

Cronograful lui Moxa n'a avut însă, după cât se pare, răs- 
pândire, fiindcă până acum nu ne este cunoscut decât întrun 
singur exemplar — și acela la Moscova. 


Mai multă răspândire au avut însă cronografele traduse 
din grecește. 


CRONOGRAFE DE ORIGINĂ GREACĂ 


CRONOGRAFUL LUI DOROTHEI AL MONEMBAZIEI. 
Cronograful versificat al lui Manasses a fost prelucrat în proză 
şi amplificat cu fragmente împrumutate din Theofan, Gheorghe 
Monahul, Cedren, Zonarăs ş.a. Astfels'a format o cronică în limba, 
greacă populară, care ducea povestirea evenimentelor până la 
anul 1570, cunoscută de bizantinologi sub numele de cronica dela 
1570. Acest cronograf grecesc s'a păstrat în peste 25 de manu- 
scrise, dintre care o versiune intitulată: Istoria politică a fost pu- 
blicată de Martin Crusius în a sa Turcograecia, la Basel, în 1584. 

O altă versiune de pe acest cronograf a fost adusă în Moldova 
de lerotei, Mitropolitul Monembaziei. In 1588, lerotei însoțea 
pe elevul său, Patriarhul Constantinopolului Eremia al II-lea, 
într'o călătorie prin Ţara-Românească, Moldova și Rusia, între- 
prinsă cu scopul de a obține mijloacele necesare pentru a scăpa 
de datorii scaunul Patriarhiei. In Moldova domnea atunci 
Petru Schiopu, «învățat desăvârșit», cum ne încredințează, 
lerotei, « care știe limba turcă, greacă și română » și care ţinuse 
în prima căsătorie o grecoaică din insula Rodos: Maria Amirali. 
Prelaţii sosesc la curtea din lași pe vremea când Domnul săr- 
bătorea asocierea, la domnie a fiului său Petru şi căsătoria, 
fiicei sale Maria cu Spătarul Zotu Țigara, grec originar din 
Ianina. Manuscrisul cronografului a fost copiat din porunca 
lui Petru Şchiopu, sub supravegherea lui Zotu Țigara. Mai târziu, 
în 1631, când Zotu Țigara nu mai era în vieață, copia făcută în 
Moldova a fost tipărită la Veneţia în 1631, sub titlul: B.6Xiov 
loropixdv meptxov îv ovvâvet Bapbpove xal tEbyows loropiag ... 
(Carte istorică cuprinzând pe scurt felurite și interesante 
istorii. ..). Cartea s'a tipărit pe numele Mitropolitului Dorotei 
al Monembaziei («adunată — spune titlul mai departe — din 
diferite adevărate istorii și tradusă în limba populară de către 
prea sfințitul Mitropolit al Monembaziei chiar Dorotei »), cu 
spesele lui Apostol Țigara, fratele lui Zotu, şi este închinată 
lui Alexandru Cuconul, Domnul Țării Românești (1623—1627). 

Cronograful cuprinde între domnia lui Selim al II-lea și 
Murat al III-lea un capitol în care se descrie activitatea Mitro- 
politului Ierotei şi petrecerea lui în Moldova, la curtea lui 
Petru Şchiopu. Textul merge cu povestirea evenimentelor până 
la domnia Sultanului Murat al III-lea. 

Cronogralul lui Dorothei a fost cunoscut de timpuriu la noi 
și a fost tradus, după datele pe care ni le dau câteva copii 
posterioare, de Grigore Dascălul Buză, («scoasă după grecie 
pă limbă românească de Grigore Dascălul Buză »). 


CRONOGRAFUL LUI CIGALA 


Al doilea cronograf grecesc, care a circulat în literatura 
veche românească, a fost publicat şi el la Veneţia, în 1637, de 
Mathei Cigala din Cipru, paroh al bisericei grecești San — 
Giorgio din Veneţia, sub titlul: Nea ovvotes âtxp6pwv loroptăv. ... 
(Noul compendiu de diferite istorii, începând dela zidirea lumei 
și ajungând până în anul de față... traduse în limba popu- 
lară de către Mathei Cigala din Cipru!. 

Baza acestui cronograf este tot cronica dela 1570. Autorul 
a luat însă, într'o vreme când nu exista noțiunea de proprie- 
tate literară, pasagii întregi din Dorotei al Monembaziei. Dela 


1 Dăm titlul (prescurtat) după traducerea lui D. Russo Studii îst. greco-rom., |, p. 87 


CRONOGRAFUL LUI GIGALA 


1392 înainte, Cigala intercalează, desvoltând, Turcograecia lui 
Crusius. Cronograful se încheie la anul 1624, după care urmează 
o serie de capitole disparate: o listă a împăraţilor bizantini şi a 
Patriarhilor până la invazia Turcilor; un capitol despre « dispo- 
tația St. Silvestru cu vrăjitorul Zamvri », altul despre cele 7 si- 
noade ecumenice ; despre întemeierea Veneţiei și despre dogii care 
au stăpânit-o ; despre demnitățile curții imperiale a Bizanțului. 
Cronograful lui Cigala a ajuns în Moldova și a fost tradus, 
pe la. jumătatea veacului al XVII-lea, de Pătrașco Danovici, 
ce a fost «supt vlăstia domniei Moldovei logofăt al treilea 
și grămătic de scrisoare grecească ». 

Ni s'a păstrat într'o mulțime de m-sse, dintre care cel mai 
vechiu se află în Biblioteca Academiei Române, sub cota 
nr. 86 şi a fost copiat în anul 1669, de către Gavril Diac 
ot Bălțătești « cu cheltuiala lui Ion Iorgachie Cantacuzino, sinu 
Toader Eordachie vel vistiernic », protectorul lui Miron Costin. 

Din contaminarea cronografului lui Doroteiu cu cronograful 
Cigala s'a format în literatura, noastră un al treilea tip de cro- 
nograf, — poate cel mai răspândit. 

Ambele cronografe au fost utilizate de timpuriu de cărturarii 
noștri. Mitropolitul Dosofteiu a împrumutat, precum de altfel o 
spune singur și precum a dovedit-o acum în urmă regretatul Iu- 
lian Ștefănescu, materiale pentru legendele sale hagiografice, și 
din Cigala și din Dorotei. Contimporanul lui Dosofteiu, Miron 
Costin era și el un cititor pasionat al cronografelor. Cronica mun- 
teană, întitulată Istoriile Domnilor Țării- Românești, atribuită lui 
Radu Popescu, a cuprins și ea pasagii din Dorotei și din Cigala. 

Regretatul Iulian Ștefănescu a arătat că cele 25 de copii 
din această, clasă de manuscrise se pot grupa în 5 familii, 
care toate derivă dintr'un prototip comun, păstrat mai bine 
în ms. nr. 3517, din Biblioteca Academiei Române. 

Ceea ce este însă mai interesant: cronografele au pătruns, 
prin cărturarii mărunți, în masele adânci ale poporului și au 
lăsat în folklorul nostru, urme care dăinuesc până astăzi. 

Cronografele bizantine cuprind în urzeala lor, un bogat ma- 
terial folkloric, O parte din acest material folkloric este alcătuită 
din legende religioase apocrife, care, pe cale orală sau scrisă, 
s'au revărsat asupra întregii lumi ortodoxe din Balcani și din 
Răsărit. Altă parte este alcătuită din legende cu substrat istoric, 
plăsmuite în vremurile de agonie ale antichității clasice, și, în 
sfârșit, câteva sunt teme de folklor, ce par să fi intrat în 
Bizanț din lumea Orientului arab. 


ELEMENTE DIN CRONOGRAFE ÎN FOLCLOR. Am 
analizat pe larg, în Căile populare vol. II, bogatul strat 
de legende apocrife al cronografelor privitor la: căderea înge- 
rilor, numele lui Adam, Cain și Abel, omorirea lui Cain și 
originea, câinilor, uriașii; Melchisedec, Avraam, Moise, Solo- 
mon; proorocul Eremia și căderea Ierusalimului, Iosif și 
Asineta; Avgar și Mântuitorul; cei șapte cuconi din Efes, 
Am arătat cu acel prilej cât de întinse sunt ramificaţiile 
acestei literaturi apocrife în tezaurul tradițiilor și creațiilor 
populare. De exemplu, cronografele lui Dorotei şi Cigala ne 
explică astfel numele lui Adam: «Acest nume al lui Adam 
se scrie în 4 slove: slova dintâi A arată partea despre Răsărit ; 
iară, slova a doua iaste D, arată partea despre Apus: iară slova 
a treia iaste A, arată partea despre Miază-Noapte; iară slova 
a patra iaste M, arată partea despre Miază-zi ». Textul româ- 
nesc este însă aci confuz, căci nu se vede ce legătură este între 
literele care alcătuesc numele lui; Adam și punctele cardinale 
ale pământului. Legenda se luminează însă prin originalu] 
grecesc: Prima, literă, din numele lui Adam vine dela ” Avarod) 
(Răsărit); a doua D din Avorw (Apus); a treia A din "Apxrog 
(= Miază-Noapte); a patra Meonufpla (= Miază-zi) — acea- 
sta pentrucă Dumnezeu, în chip simbolic, a făcut pe om cu 

elemente luate, de la toate punctele cardinale, pentru ca 
pământul să-l recunoască ca al său. Din acest pasagiu al crono- 
grafelor s'au inspirat cărturarii mărunți ai satelor, care, în 
oraţiile de iertăciune, rostite la nunți, după ce evocă creațiunea, 
omului, introduc următorul episod: 


Ș'a mai trimes Dumnezeu 
In patru unghiuri de lume ; 
Şi-au adunat 4 slove 

De-au făcut un nume; 

Au trimes la Răsărit, 

La Amiază şi la Asfinţit, 

Şi la miez de Miază-noapte, 
Şi adunară 4 slove din carte, 
Şi-a tălmăcit numele 
Strămoșului nostru Adam. 


Aceste orații sunt rostite pretutindeni la nunțile țărănești, 
de către vornic, înainte de plecarea mirilor la biserică, 


ISTORIA TROADEI. Al doilea strat de materiale popu- 
lare din cronografe este alcătuit din legende profane, grecești 
sau bizantine. Astfel este ciclul de legende privitoare la luptele 
de sub zidurile Troiei, înfățișate însă într'o altă lumină decât 
acea pe care o cunoaștem din poemele homerice. 

Izvorul acestor legende din cronografe sunt două plăs- 
muiri apocrife din veacul al II-lea al erei creștine: Dictys 
Cretanul şi Dares Frigianul, doi pretinși martori la războiul 
troian, care ar fi scris — unul din tabăra grecească, altul din 
tabăra troiană — originea și peripețiile luptelor la care au luat 
parte. Această Istorie a Troadei a plăcut mult în lumea veche 
românească ; ea a fost extrasă din cronograful lui Cigala, unde 
povestirea este mai vie, mai colorată și mai completă, — fiindcă 
cuprinde și tragedia eroilor greci după întoarcerea în patrie — 
şi a circulat, extrasă a parte, în numeroase copii manuscrise. 

Capitolele privitoare la Constantin cel Mare, care trebue 
să-și fi găsit un mare număr de cititori, fiindcă le găsim extrase și 
în copii aparte, cuprind şi ele multe elemente de folklor bizantin. 


FOLCLOR ORIENTAL. Găsim însă și material legendar, 
care a pătruns în folklorul bizantin din Orientul arab, ca de 
pildă episodul soţiei lui Theodosie cel Mic pe care cronografele 
ni-l povestesc astfel: Impăratul primise în dar un măr prea 
frumos, pe care-l trimise soției sale. Aceasta, admirându-l, îl 
dărui nașului ei, Pavlin, care neștiind că fusese în mâna 
împăratului, îl aduse acestuia. 

Theodosie, intrând în bănueli, întrebă pe soţie ce a făcut 
mărul? Soţia se jură că l-a mâncat. Impăratul arătându-i 
mărul, porunci să se tae capul lui Pavlin. iar pe ea o isgoni. 
Femeea se duse la Erusalim, unde muri. Această legendă, 
într'o formă mai bine închegată, se găsește încorporată în vestita 
colecție de basme arabe: O mie și una de nopți şi este probabil 
de origine indică, deoarece își găsește paralela cea mai veche 


într'o colecție de povești sanscrite, Vetala panciavinsati, din 
secolul al VI—VII-lea,. 


LOCALIZĂRI. Unele elemente anecdotice din cronografe, ca 
de ex. episodul, încorporat în cronografe la împărăţia lui Tibe- 
riu, despre un bolnav cu o rană plină de puroiu, pe care se 
așezase muștele, de-l chinuiau. şi care oprește pe un binefăcă- 
tor, ce vroia să le gonească: « Lasă-le că sunt sătule acestea 
de nu mănâncă rău, numai ce ling, iară de vor încăpea niște 
flămânde, mai rău vor mânca », a fost localizată și la noi. In 
Moldova în satul Ţepu, din județul Tecuci, în centrul legendei 
apare poetul Conachi, care condamnă un slujitor vinovat să 
fie legat gol, în lunca Bârladului; în Basarabia, o legendă ase- 
mănătoare a fost pusă pe seama boierului Calmuţhi. 

ASCENSIUNEA BOIERIMEI IN VIEAȚA DE CULTURĂ 
A NEAMULUI 


Din a doua jumătate a secolului al XVII-lea, rostul cultural 
al clerului începe însă să decadă. Și atunci, pe la jumătatea 
secolului al XVII-lea, mai ales în Moldova, clasa socială a 
boierimii dobândește un loc preponderant în vieața de cultură 
a neamului. Această ascensiune este rezultatul unor prefaceri 
adânci săvârșite în structura socială a poporului românesc, pre- 
faceri pe care vom încerca să le schițăm în linii generale aci, pen- 
trucă ea a avut o importanță deosebită în cultura noastră veche. 

Nu avem acte din epoca întemeierii Principatelor, dar atât 
cât putem întrezări în negura vremurilor, din câteva docu- 
mente posterioare, se pare că încă din epoca de închegare a 
principatelor noastre, forma obișnuită de proprietate — deși 
nu singura —era cea colectivă. Populaţia de agricultori, 
răsfirată în sate, stăpânea în devălmășie pământul pe care-l 
lucra, imaşurile pe care-și păștea vitele, pădurea din care-şi 
scotea, lemnele trebuitoare pentru construcție și foc. Pământul 
era proprietatea colectivă a satului, care scobora dintr'un 
strămoș comun. Satul întreg, înrudit deci prin legături de 
familie, muncea în comun pământul, din recolta căruia apoi 
fiecare își trăgea, partea lui și a alor săi, sub oblăduirea bătrânilor. 

După întemeierea principatelor, Domnii pun stăpânire pe 
pământurile nemuncite şi nelocuite, precum și pe cele confiscate 
dela « vicleni », adică dela « vânzătorii de ţară», trădătorii. 
Din aceste pământuri, care alcătuiau domeniile coroanei, 
Voevozii dăruiau sfetnicilor lor de taină — boierilor de divan — 
precum și vitejilor cari îşi puseseră, pe câmpurile de luptă, vieața 
în primejdie pentru apărarea domniei, lanuri întinse. Aceste 
pământuri dăruite trebuiau însă puse în valoare, trebuiau 
cultivate; și pentru desțelenirea lor, era nevoie de brațe. In acest 
scop, stăpânul își coloniza moșia cu țărani —- fie că îi atrăgea 
din satele răzeșești învecinate, unde creșterea populației împu- 
țina rația de hrană, fie că îi aducea din depărtări, din țări 
străine. Țăranii, veniți astfel coloni pe moșia, boierului, primeau 
dela acesta câteva pogoane de pământ, pe care-l munceau 
pentru hrana lor și a familiei lor, dar se învoiau, în schimbul 

pogoanelor primite, să dea proprietarului o parte din recoltă 
— dijma — și să lucreze un număr de zile pe an, pe pământul 
pe care proprietarul și-l rezervase sieși. 

In chipul acesta a început să se diferențieze clasa țăranilor 
în două: o clasă de țărani liberi, băștinași, trăind fără nicio 

constrângere, ca răzeși sau moșneni, din moși strămoşi pe 


pământul pe care-l stăpâneau ca proprietate colectivă, în devăl- 
mășie, — și alături, o altă clasă de țărani clăcași, cari primeau 
pământul anual din proprietatea boierului, obligându-se în 
schimb, prin bună învoială, la dijmă şi la clacă. 


Aceste două forme sociale au convicțuit multă vreme ; dar în 
cursul veacurilor XVI—XVII, clasa țăranilor răzeşi începe să se 
îngusteze, în timp ce creşte din ce în ce clasa țăranilor clăcași. 

Incepând dela sfârșitul veacului al XVI-lea, din pricina 
tributului pe care Domnii trebuiau să-l verse anual la Poartă, 
birurile apăsau din ce în ce mai greu populația rurală, Spre a 
face față acestei fiscalități excesive, vechii moșneni și răzeși 
încep să-și vândă boierilor de pe moşiile învecinate, sfoara de 
pământ ce li se cuvenea din proprietatea colectivă. Prin aceste 
vânzări, țăranii răzeși rămân din punct de vedere juridic fără, 
pământ; zic din punct de vedere juridic, fiindcă, de fapt, 
boierul le ceda de cele mai multe ori pământul vândut, ca să-l 
lucreze mai departe pentru hrana lor, dar cu condiția ca, în 
schimbul pământului cedat, țăranul să dea o parte din recoltă, 
dijma, şi să se oblige a munci un număr de zile pe an în moșia, 
boierească, adică să facă claca. Prin aceasta țăranul răzeş 
intra într'o sferă juridică nouă: pământul lui trecuse, prin 
vânzare, în proprietatea boierului; dar boierul îi lăsase mai 
departe uzufructul pogoanelor vândute, în schimbul dijmei şi 
al clăcii. Rămas fără pământul său propriu, țăranul răzeș sau 
moșnean, care-și vânduse partea lui de moșie, intra în rândurile 
țăranilor clăcași. Condiţiile economice din ce în ce mai grele 
— mai ales în epoca domniilor fanariote — vor sili cu timpul 
aproape toată țărănimea liberă să-și vândă ocinele și să intre 
în condițiile juridice ale clăcaşilor. 

In secolul al XVII-lea, suntem tocmai în epoca în care 
procesul acesta, social este în plină desfășurare. Boierimea își 
întinde necontenit hotarele moșiilor, absorbind proprietatea 
răzeșilor. Pe ruinele proprietăţii colective țărănești, se ridică, 
din secolul al XVI-lea şi al XVII-lea, o clasă de latitundiari 
puternici, care formează divanul şi joacă un rol important în 
ridicarea și în surparea, tronurilor, care colindă curțile străine 
pentru a consolida sau a intriga împotriva Domnilor. 

Centrele importante în care se punea la cale întronarea, şi 
răsturnarea Domnilor noștri erau, în secolul al XVII-lea, 
Constantinopolul și orașele Poloniei. 

In Constantinopol veneau periodic Domnii cu alaiurile de 
boieri, pentru a primi învestitura dela Poartă, la fiecare început 
de domnie. Dar în această metropolă de cultură a Orientului, 

în care se suprapusese trei civilizaţii diferite: bizantină, latină 
medievală și turco-arabă, Domni şi boieri veneau în contact 
cu truntașii plutocraţiei grecești, grupați în jurul Patriarhiei, 
din care radia vieața spirituală a întregului popor grec. Din 
secolul al XVII-lea, profesorii dela școala Patriarhiei, care își 
făcuseră studiile la colegiile din Roma, Veneția și Padova, 
introduseseră un avânt de vieață nouă din orizonturile Rena- 
șterii occidentale. Era, imposibil ca boierimea noastră, care se 
vântura necontenit prin Constantinopol, să fie atrasă numai de 
pitorescul și strălucirea acestei cetăți pe care o cântaseră trouverii 
evului mediu francez. Contactul cu cercurile Patriarhiei a trezit 
în ei râvna după orizonturile mai largi ale culturii occidentale, 

In mediul cosmopolit al Constantinopolului și în marea 
școală a Patriarhiei și-au făcut ucenicia, ştiinţifică: acea bizară 
figură care e Nicolae Milescu, Domnul Constantin Duca, 
Stolnicul Constantin Cantacuzino și cea mai cuprinzătoare și mai 
erudită minte a trecutului nostru de cultură, Dimitrie Cantemir. 

Un al doilea curent de cultură occidentală a venit în Mol- 
dova din Polonia, în împrejurările pe care le vom vedea în capi- 
tolul următor. 

Contactul cu școlile Poloniei și cu lumea greacă din Con- 
stantinopol, înlesneşte boierimii noastre să câștige un loc de 


frunte în cultura principatelor și deschide în același timp o 
eră nouă în istoria literaturii noastre. 

Călugării, cari continuaseră în mânăstiri, din îndemnul 
domnilor şi al boierilor, cronica lui Ștefan cel Mare, reprezintă 
în istoriografia Moldovei o decădere. Insufleţiți de recunoștință 
față de voevozii cari, prin daniile lor, le-au asigurat vieața 
materială, ei le-au zugrăvit faptele întrun stil exaltat de 
pietate. Modelele cu care erau deprinși, legendele hagiografice, 
întățișind viețile sfinților într'o bogată înlănțuire de inci- 
dente miraculoase şi în lumină de apoteoză, i-au făcut să 
dea scrisului lor un pronunțat caracter panegiric. De altă parte, 
sbuciumările interne, luptele pentru apărarea Moldovei, zarva 
dela curtea domnească, a căror ecou ajungea până între zidurile 
mânăstirii stins, sunt înfățișate șters, fără interes, fără coloare. 

In cronicele moldovenești, scrise de călugări în limha slavă, nu 
găsim, prin urmare, nici sentimentul național, nici simțul obiecti- 
vității. Meritul de a face din istorie un instrument al conștiinței 
naționale revine marilor cronicari moldoveni, cari grupați strâns 
în jurul voevozilor lor, și-au amestecat sângele cu pământul țării. 

Boierii moldoveni, continuând letopisețele călugărilor, au 
pornit sub impulsul unui sentiment patriotic, pe care îl spun 
răspicat în predosloviile lor. Ei scriu, ca să afle « cap și începătură 
moşilor », ale căror fapte să servească, drept norme pentru urmași : 
«ca să fie cele bune de învățătură, iar de cele rele să se ferească ». 

Când cineva este însuflețit de asemenea idee, cea dintâi 
năzuință a lui trebue să fie adevărul. De aci, acel spirit de 
obiectivitate și de discernământ critic, pe care îl găsim la marii 
cronicarii moldoveni ; de aci, și preocuparea lor de a scrie istoria, 
nu într'o limbă pe care masele populare nu o înțelegeau, ci în 

limba naţională. 

Este deci o mare deosebire și de concepţie și de nivel între 
cronicile slavonești, scrise de călugări, și între cele alcătuite în 
limba română. de către boierii moldoveni. 

Ca să ne putem explica această deosebire de nivel și de 
concepție, e necesar să căutăm a determina mai întâi mediul 
cultural în care s'au format sufletește, primii boieri cronicari, 


PRIBEGI IN POLONIA. Moldova, dela începutul organi- 
zării sale politice, ţinea capătul marilor drumuri de comerț, 
care uneau cetăţile Poloniei cu cetăţile de pe țărmurile Mării 
Negre, şi prin ele avea legături, pe de o parte, cu marile căi 


maritime, care duceau spre Orientul îndepărtat, iar pe de o 
alta, cu marile centre de negoț ale Italiei medievale. Din 
timpurile vechi, neguțătorii poloni colindau drumurile Mol- 
dovei pentru a ajunge la porturile de pe coastele Mării Negre. Pe 
aceste vechi legături comerciale s'au grefat, cu vremea, relațiile 
politice şi culturale. Alexandru cel Bun, intrând în legături cu ve- 
cinii săi, s'a căsătorit cu vara regelui, Ringala, și a împrumutat 
coroana, Poloniei cu 5.ooo de ruble, pentru carea primit în schimb, 
ca zălog, Pocuția. Aceste legături politice continuă și sub urmașii 
săi și, în războiul civil care se deslănțuie între fiii Și urmașii lui 
Alexandru cel Bun, cei alungaţi din domnie se refugiau în Polonia. 

In a doua jumătate a veacului al XVII-lea, se creează în 
Moldova două partide: un partid care ținea cu Turcii și un 
altul care nădăjduia să scuture, prin ajutorul Polonilor, suze- 
ranitatea musulmană, devenită din ce în ce mai apăsătoare, 
In luptele înverșunate dintre aceste două partide, lupte în care 
era prinsă toată, boierimea, cei ce se sprijineau pe ajutorul 
leșesc, învinși de Domnul adus de Turci, fugeau în Polonia, ca 
să-și scape vieața. Astfel și-au găsit refugiu în țara vecină: 
Alexandru Lăpușneanu și fiul său Bogdan, care avea prieteni 
în nobilimea, polonă, întru cât surorile sale fuseseră măritate 
în Polonia. Când Petru Șchiopul a luat drumul exilului spre 
Tirol, boierii săi devotați s'au refugiat în Polonia. Acolo și-au 
găsit atunci adăpostul: familiile Stroici și Movileșştii, la care 
s'a alăturat apoi marele boier Nestor Ureche, fugit la urcarea 
în a doua domnie a lui Aron Vodă. 

Când norocul le surâdea, când nemulțumirile împotriva 
Domnului adus de Turci creșteau în țară, atunci pribegii se 
întorceau, sprijiniți de oști polone. Astfel, Zamoisky a făcut 
Domn în Moldova pe Ieremia Movilă și, după moartea acestuia, 
pe Constantin Movilă. In războiul civil care a urmat între veri, 
adică între fiii lui leremia şi ai lui Constantin, totdeauna 
înfrânții își găseau adăpost pe pământul polon. Tot la vecinii 
dela, Nord, s'a refugiat și Miron Barnovschi carc, cu tot numele 
său slav, era moldovean de baștină, din neamul Movileştilor. Fap- 
tul că şi-a schimbat numele dovedeşte, și el, o influenţă polonă. 

Boierii aceştia, care se refugiau în țară străină, trebuind de 
multe ori să rămână acolo vreme îndelungată — nici ei nu 
știau dacă, se vor mai întoarce cândva — ca să-și poată asigura 

o ședere liniștită, cereau și obțineau indigenatul polon. Astfel 
se constată documentar că au dobândit cetățenia polonă: 
Movileştii — Gheorghe, Ieremia, şi Simeon —; Nestor Ureche, 
tatăl lui Grigore Ureche; Luca Stroici — care ne-a lăsat « Tatăl 
nostru », scris cu caractere latine, sub influența polonă, și care 
semna în documente alături de chirilice şi în caractere latine — 
Miron Barnovschi; Hatmanul loan Costin, tatăl lui Miron 
Costin, și mulți alții. 

Incetățeniți în regatul vecin şi ştiind că drumurile de în- 
toarcere în ţară le sunt închise, boierii noştri trebuiau să-şi 
asigure un rost pentru vieață între streini și, cum erau deprinşi 
din țara lor cu agricultura, cei mai mulți arendau moșii din 
domeniile coroanei. Documentele timpului ne indică boieri de 
frunte ai Moldovei, care cultivau în secolul al XVII-lea moșii în 
Polonia. Astfel Nestor Ureche arendase o moşie în starostia 
Zolkiew, Luca, Stroici luase pe seama sa o moșie la Zwinigrad 
şi Vasile Ureche — fratele cronicarului —era arendaş la 
Zahajpole. 

Așezându-și rostul vieții lor pe vreme îndelungată, poate 
pentru totdeauna, în Polonia, era firesc ca pribegii moldoveni 
să caute legături de înrudire cu nobilimea cu care conviețuiau. 
O seamă de fiice ale marilor boieri moldoveni s'au căsătorit cu 
tineri poloni. Astfel şi-a măritat leremia Movilă cele patru 
fete ale sale; o soră a lui era căsătorită şi ea cu un polonez; 
Vasile Lupu a măritat pe fiica sa, Domnița Maria, cu principele 
litvan Janusz Radziwill. Ca urmare firească a acestor legături 
de rudenie, o sumă de nobili intră în serviciul Domnilor moldo- 
veni, când aceştia, venind din Polonia, se aşeză în tron, cu 
sprijinul oştilor polone. 

Pe de altă parte, Domnii noştri aveau — pentru a face faţă 
împrejurărilor politice — la curtea lor, secretari pentru limba 
polonă, pe cari îi întrebuințau în corespondența diplomatică 
ce o aveau cu regatul dela Nord. 

Rezultatul acestor numeroase legături a fost că tinerimea 
moldoveană a început să frecventeze școlile polone. E posibil 
ca o bună parte dintre tinerii noștri boieri, cari urmau școlile 
acestea, să fi fost pregătiţi chiar în Moldova, în școlile înte- 
meiate de iezuiți. Pe la jumătatea secolului al XVII-lea se 
găsesc în Moldova câteva asemenea școli în care, între limbile 
de predare, dacă nu chiar ca materie principală, figura și limba 
latină. Aşa, de exemplu, ne este amintit colegiul iezuit din lași, 
în care trebue să fi urmat și mulţi români, fiindcă numai așa 
ne explicăm sprijinul material pe care i-l acordă Iordache 
Ruset sau Miron Costin. Ar fi, într'adevăr, curios ca Moldo- 
venii să fi sprijinit bănește această școală, dacă fiii lo n'ar fi 
învățat în ea. Tot în același timp se constată un seminar 
catolic la Cotnari, în care se pregăteau pentru cariera preo- 
țească cei ce voiau să ocupe parohii catolice în Moldova. Un 
alt seminar se afla la Galaţi, condus, pe la a doua jumătate a 
secolului al XVII-lea, de franciscanul Ressi. 

Profesorii din aceste şcoli iezuite se pare că predau și lecţii 
particulare în casele marilor boieri. lezuitul Francesco Renzi, 
într'o scrisoare din 24 Iulie 1693, către Congregațiunea de 
Propaganda Fide, spune textual că: «acum 15 ani am venit în 
Moldova şi am fost repartizat la Iași și în toată țara pe atunci 
nu era, altcineva ca să vorbească sau să știe limba latinească 
afară de Mironașco Costin, care a fost mare logofăt... Astăzi 
toată floarea nobilimii vorbește latineşte și mulți dintre dânşii 
chiar sunt foarte învățați. Actualul Principe, Constantin Duca, 
în vârstă de 23 de ani, este un elev al meu; Hatmanul— era 
atunci Nicolae Costin; Serdarul — era loan Costin, fratele lui 
Nicolae — și secretarii domnești pentru corespondența cifrată 
sunt şi ei elevii şi fii spirituali ai mei ». 

In aceste şcoli se punea pe învățământul limbii latine 
atâta preț încât, după cum ne mărturiseşte un misionar fran- 


ciscan, Marcu Bandini, trimis pe vremea lui Vasile Lupu să 
cerceteze bisericile catolice din Moldova, la sărbătorile Cră- 
ciunului, şcolarii veneau la curtea Domnului să-l salute şi să 
recite versuri ocazionale în limba latină. 

Dragostea, pentru cultura latină, răspândită și prin aceste 
școli, a devenit cu vremea așa de însemnată în Moldova încât, 
atunci când Vasile Lupu a înființat în Mânăstirea, Trei lerarhi 
o școală superioară. teologică, el a adus ca profesori pe cei mai 
de seamă reprezentanți ai Academiei Teologice din Kiew, 
care avea în organizarea sa, după cum s'a văzut, o bază latină. 

Dar în afară de această cultură latină, care începuse să se 
răspândească în Moldova pe la jumătatea secolului al XVII-lea, 
tineretul nostru a căutat să-și îmbogăţească învățătura mer- 
gând peste hotarele țării, la studii superioare în Polonia. 

Istoricul polon Eugen Barwinski, care a publicat cu câţiva 
ani înaintea războiului o versiune latină a cronicei lui Miron 
Costin, ne dă o listă de vreo 20 de tineri moldoveni cari au 
urmat cursurile Universității din Cracovia, între anii 1405 și 1503. 

In Polonia, poate la Lwâw, şi-a făcut studiile Grigore 
Ureche, pe la începutul veacului al XVII-lea, iar trei decenii 
mai târziu, Miron Costin urma cursurile colegiului din Bar, 
unde a văzut acea invazie de lăcuste pe care o povestește așa 
de pitoresc în cronica lui. 

Se constată dar, pe la jumătatea secolului al XVII-lea, 
o remarcabilă afluență a tineretului moldovean spre şcolile din 
Polonia — unii veniți din Moldova, alții stabiliți acolo cu 
părinții, în urma vicisitudinilor din patria lor. 


CULTURA LATINĂ IN POLONIA. Care erau însă, în 
această epocă, directivele culturii polone? 

Polonia. era o țară catolică și ca atare adoptase în biserică, 
și în cancelariile regale, limba latină. Această limbă, în care 
își scriseseră operele lor cei mai de seamă reprezentanţi «i cul- 
turii polone, era aci atât de înrădăcinată, încât un istoric 
literar slav spune că cei mai buni fii ai Poloniei aveau mai 
pronunțată dorința de cosmopolitism, decât dragostea pentru 
cultura lor naţională. In limba latină au fost scrise — după 
cum o să vedem mai târziu —o mulțime de cronici polone, 
care au fost cunoscute și de cronicarii noştri. 

Incepând însă din a doua jumătate a secolului al XVII-lea, 
pătrund în Polonia, venind din Italia, razele renașterii. 

In secolul al XVI-lea, sub regii: Sigismund 1 (1506—1548), 
căsătorit cu o italiancă, Bona Sforza; Sigismund al II-lea 
(1548—1572) şi Ștefan Bâthory (1575—1585), legăturile cul- 
turale dintre Polonia și Italia se intensifică. 

Reprezentanți de seamă ai umanismului italian vin, în 
această, epocă, să-și caute norocul la curtea regilor și a nobililor 
poloni. Unul dintre aceştia a fost Filippo Buonacorsi, care a 
trăit între 1437 Şi 1496. Işi făcuse studiile la Roma ; era membru 
al Academiei pomponiane și stătea în corespondență cu Poliz- 
ziano, Bartolomeo della, Scaila și cu Lorenzo dei Medici din 
Florenţa, cel care a acordat un sprijin așa de preţios artelor, 
încât a fost supranumit Magnificul. 

Un alt italian, adăpostit în Polonia, a fost Alessandro Guag- 
nini, originar din Verona, decedat la Cracovia, în 1614. A fost 
ofițer în armata poloneză, a luat parte la expediții războinice 
în Moldova și a scris o cronică, despre care ne vom ocupa în 
capitolul următor, întru cât a fost utilizată și de cronicarii noștri. 

Cultul pentru latinitatea clasică, ideile umaniștilor şi ale prin- 
cipalilor reprezentanți ai Renaşterii, au fost transplantate în Po- 
lonia, nu numai de Italieni, ci şi de tineretul polon care se ducea 
să-şi desăvârşească studiile în şcolile și în universitățile Italiei. 

In fruntea acestora stă Ioan Zamoiski, marele cancelar, 
care n'a fost numai un mare talent militar şi un însemnat 
bărbar politic, ci și un om de o cultură vastă. Işi făcuse stu- 

diile la Padova și păstra din timpurile copilăriei, petrecute 
în Italia, amintiri așa de puternice, încât spunea prietenilor săi 
« Patavium virum me fecit », adică « Padova m'a făcut om». 
Scria cu ușurință elegante versuri latinești, citea și gusta operele 
antichității clasice și avea o profundă admirație pentru științe 
și litere. 

Tot în Italia a studiat cel mai de seamă scriitor al litera- 
turii polone din epoca ei de aur: loan Kochanowski, pomenit 
mai sus, în legătură! cu activitatea Mitropolitului Dosofteiu. 

Sub influența bisericii catolice și a legăturilor culturale cu 
Italia, Polonia ajunsese deci la o frumoasă înflorire literară, 
către sfârșitul veacului al XV-lea, când boierimea moldo- 
veană, expatriată, venea să se așeze în orașele ei, să arendeze 
moșii din domeniile regale și să-și trimită copiii în şcolile uma- 
niste. Ce impresie făcea tineretul moldovean în aceste școli, se 
vede dintr'o mărturie contimporană a unui francez, Dupont, 
secretarul regelui Ioan Sobieski: 

«Ils ne manquent point d'esprit, ce qu'ils font bien, lors- 
«qu'ils sont hors de leurs pays et ils trouvent des personnes 
«pour les cultiver et pour les instruire. Alors ils reussissent 
«tres bien dans toutes les sciences » 1, 

Dar, dintre toate disciplinele pe care le învățau în şcolile 
polone, aceea, care a avut o resfrângere mai puternică în sufletul 
tinerilor noștri cărturari, a fost istoria, 

Care era stadiul istoriografiei polone atunci și, mai ales, 
ce elemente din cronicele polone au trăit mai adânc şi au deș- 
teptat vocațiunea în sufletul tinerilor boieri moldoveni, iată 
chestiunile pe care le urmărim în capitolul următor. 


ȘTIRI DESPRE ISTORIA MOLDOVEI ȘI LATINITATEA 
ROMÂNILOR IN ISTORIOGRAFIA POLONĂ 


Incepând din anul 966, de când principele Mieszko I, 
căsătorit cu o principesă cehă, s'a creștinat împreună cu supușii 
săi, Polonia s'a despărțit de tulpina popoarelor slave şi a 
intrat în zona de cultură a Bisericii catolice. Sub influența 
papalității au fost organizate şcoli pe lângă mânăstiri, parohii 
şi catedrale, după modelul celor din Occidentul medieval. 
In 1364, ia ființă Universitatea din Cracovia, care, reorganizată 
în 1400 de Vladislav Iagello, ajunse în curând un puternic 
focar ce împrăștia lumina culturii dincolo de hotarele Poloniei. 
Instrucția se preda însă în şcoli şi în universitate — ca de altfel 
în tot Occidentul medieval — în limba latină, care era între- 
buințată și în cancelaria de stat. 

In limba latină a evului mediu catolic s'a început literatura 
polonă, încă, din sec. al X-lea., cu analele Roczniki. Dar cu 
toată valoarea istorică, pe care o au cronicele polone din 
veacul al XII-lea (Anonimus Gallus), al XIII-lea şi al XIV-lea, 
ele nu prezintă interes pentru noi, întru cât nu conțin știri 
privitoare la neamul nostru. Trebue să trecem în secolul al 
XV-lea, la Dtugosz, ca să găsim date din trecutul Moldovei. 

Jan Dtugosz (Johannes Longinus (1415—1480), a studiat 
la Universitatea din Cracovia şi a intrat în cler, unde a 
urcat toate treptele ierarhiei, dela canonic de Sandomir Și 
Cracovia, până la arhiepiscop de Lwâw. Regele Cazimir al 
IV-lea l-a ales ca profesor de limba latină pentru fiul său, Ioan 
Albert, şi l-a însărcinat cu misiuni diplomatice pe lângă scaunul 
papal, pe lângă loan Huniade, pe lângă Matei Corvin CL jara 
lângă împăratul german. El a povestit, având ca model pe 
Titus Livius, istoria Poloniei, din epoca păgână până în anul 
care a precedat moartea sa, folosind, pentru aceasta, croni- 
cele polone, ungare şi germane, precum și hrisoave Şi alte do- 
cumente. 


1 Dupont, Memoires pour servir a histoire de la vie et des actions de Jean So- 
bieski, Varşovia, 1865, p. 201. 


Diugosz trăiește în epoca războaielor sângeroase dintre fiii 
și urmaşii lui Alexandru cel Bun și apucă anii de glorie al lui 
Ștefan cel Mare, pentru al cărui geniu militar avea o sinceră 
şi mare admirație. Intru cât, începând cu Alexandru cel Bun, 
vieața Moldovei se împletește tot mai mult cu a Poloniei, 
cronica lui Diugosz conține o bogăţie de ştiri interesante din 
istoria Moldovei până la anul 1480. 

Informațiile lui Dtugosz privitoare la Moldova au fost 
împrumutate și amplificate de Marcin Kromer, care trăiește 
în așa numita epocă de aur a literaturii polone, între 1512— 
1589, ca senator şi, mai târziu, episcop. Marcin Kromer este 
contimporan cu Kochanowski și a petrecut o bună parte a 
vieții lui la curtea regelui Sigismund August, care l-a însăr- 
cinat cu diferite misiuni diplomatice. Opera lui, Polonia sive 
de Origine et vebus gestis Polonovum, Libri XXX, tipărită la 
Basel în 1555, este considerată, prin spiritul critic de care e 
stăpânită, ca una din cele mai remarcabile scrieri ale timpului 
său. Ea servea chiar ca manual istoric în școlile superioare, în 
epoca în care viitorii noștri cronicari își făceau cultura în Polonia. 

Cronicele lui Dtugosz și Kromer sunt continuate cu bogate 
ştiri privitoare la Moldova de Marcin Bielski (1495—1575), 
care și-a petrecut vieața pe lângă voevodul Cracoviei şi a luat 
parte la războaiele din Moldova. Cronica lui Marcin Bielski a 
apărut în 1550, sub titlul: Kronika wszylhiego Swiata (Cronica 
lumii întregi) și cuprinde, după modelul cronografelor bizantine, 
imitate în toată istoriografia medievală, un repertoriu al istoriei 
universale, începând dela creațiune până în vremea autorului, în- 
cheindu-se la anul 1548. Cronica începe deci cu povestirile biblice, 
continuă cu istoria antică, trece la istoria bizantină, încorpo- 
rează, apoi ceva din istoria popoarelor europene şi pe acest fond 
se desfășoară istoria Poloniei în legătură cu țările învecinate, 

Scrierea, aceasta a avut pentru timpul ei un mare răsunet. 
Numai în răstimpul vieții autorului a apărut în trei ediții: 
I-a la 1550; a Il-a la 1554 șia III-a la 1564, cu multe adausuri 
și schimbări. 

In 1597, la 22 de ani după moartea autorului, fiul său, 
Joachim, republică din cronica, tatălui său partea, privitoare la 
istoria Poloniei, pe care o prelucrează și o continuă, povestind 
evenimentele petrecute între anii 1548—1597, după amintirile 
sale personale și după Reinhold Heidenstein, secretarul regelui 
Ștefan Bathory, şi alți istoriografi poloni. In cronica astfel 
prelucrată de Joachim Bielski se găsește o neînchipuită bogăţie 
de știri privitoare la istoria Moldovei: luptele fratricide dintre 
fiii şi urmașii lui Alexandru cel Bun; amestecul Polonilor în 
afacerile interne ale Moldovei; domnia lui Ștefan cel Mare; 
luptele lui cu Turcii; relaţiile cu Polonii ; înfrângerea din Codrii 
Cosminului unde, după mărturia cronicarului, a pierit toată 
șleahta polonă care a participat la luptă; moartea lui Ştefan 
cel Mare pe care, menționează cronicarul, « din pricina, vitejiei 
lui ne mai auzite, Moldovenii îl socoteau ca sfânt ». Cu același 
lux de amănunte e povestită și domnia lui Bogdan. 

Această cronică, apărută în 1597, era în plină faimă pe 
vremea când Grigore Ureche își făcea studiile în Polonia. Ea 
a fost aleasă, după cum vom vedea mai târziu, drept călăuză 
principală de cel dintâi cronicar al Moldovei în limba națională, 
cunoscut până acum. 

După Bielski, un scriitor care s'a bucurat de mult renume 
pe vremea, când Miron Costin își petrecea tinereţea în Polonia 
a fost Pawel Piasecki, sau cu numele latin Piasecius (1578— 
1669). Acesta studiase vreme îndelungată la Roma, își luase acolo 
doctoratul în drept și ajunsese protonotar apostolic, când fu 
chemat în Polonia, numit secretar regal şi însărcinat cu cores- 
pondența diplomatică. A avut însă în patria sa o vieață sbu- 
ciumată, fiindcă, îndreptându-și verva sa satirică împotriva 
iezuiţilor, a fost atacat de aceștia cu înverşunare şi acuzat de 

ambiţie şi trădare. Disgrațiat un moment, a fost apoi restabilit 
și numit episcop de Chelm (1640) și Przemysl (1644). Opera sa, 
Chronica gestorum in Europa singulariorum, a fost mult 
admirată pe timpul ei. Ea cuprinde povestirea evenimentelor 
petrecute în Europa între anii 1587 şi 1638, cu prețioase știri 
privitoare la Ieremia Movilă; la războaiele lui cu Mihai Vi- 
teazul; la expediția lui Zamoiski în Țara Românească; la 
luptele lui Zotkiewski dela Țuţora; la originea Cazacilor și la 
răscoala lor contra Polonilor. Cronica lui Piasecki a oterit, 
după cum vom vedea la locul său, un material bogat de infor- 
mație lui Miron Costin. 

Contimporan cu Piasecki a fost Alexandru Guagnini, 
(Aleksancer Gwagnin), italian de origine (născut la Verona în 
1583), care a venit de tânăr în Polonia, distingându-se ca inginer 
militar. EI a scris în limba latină o carte care cuprinde descrierea 
țărilor din răsăritul Europei și istoria Poloniei în legătură cu 
statele vecine,până la moartea lui Sigismund August (1572). Car- 
tea a fost publicată la Cracovia, în 1578, sub titlul: Sarmatiae 
Europae descriptio (Descrierea Sarmaţiei Europene) ; — prin Sar- 
mați se înțelegea, în vechime, populaţiile care locuiau între Marea 
Neagră şi Marea Baltică şi a făcut multă vâlvă, între altele 
și prin faptul că, după apariția ei, istoricul polon Matei Stryi- 
kowski, publicând a sa Cronica Litvanilor, a învinuit pe Guag- 
nini de plagiat, pretinzând că i-ar fi furat manuscrisul Des- 
crierii Sarmației. 

Stryikowski nu s'a mărginit însă aci, ci s'a plâns chiar 
regelui; a adus martori în sprijinul acuzării sale și a obținut un 
decret prin care i se recunoștea dreptul de autor. Problema nu 
este încă definitiv clarificată în literatura polonă, deoarece 
lipseşte un studiu critic. In 1611, cartea lui Guagnini a apărut 
într'o traducere polonă, mult amplificată, sub următorul 
titlu (în traducere): « Cronica Sarmaţiei Europene în care se atlă 
«regatul Poloniei cu toate țările... de Alexandru Guagnini, 
«apărută întâiu în latinește la 1578, iar acum cu adausurile 
«regilor care nu se află în ediția întâia, precum și a rega- 
«telor, statelor, insulelor, țărilor și provinciilor legate de 
«această Sarmaţie, ca Grecia, țările siave, Moldova, Panonia, 
« Boemia, Germania, Danemarca, Suedia, Scoţia, etc. de 
«același autor și împărțită în ro cărți. Tradusă după stăruința, 
« autorului, din latinește în poloneză, de Marcin Paszkowski ». 

Această ediție polonă cuprinde, pe lângă multe adause 
referitoare la istoria Poloniei, împrumutate din cronica lui 
Bielski — apărută în urma ediţiei latine a operii lui Guagnini — 
pe lângă ştiri prețioase despre războaiele polono-moscovite, 
și o serie de informaţii privitoare la Despot Vodă, la relațiile 
lui cu Laski, la expediția lui Laski în Moldova pentru întro- 
narea lui Despot, la domnia acestuia, la răscoala lui Tomșa 
şi la luptele lui cu Laski și Dimitrie Wiszniowiecki. 

Aceste relatări, pline de amănunte pitorești, sunt cu atât 
mai prețioase cu cât Guagnini a fost martor ocular la eveni- 
mentele pe care le povesteşte și a luat parte la ele, fiind în 
oștirea lui Laski. Ştirile lui privitoare la Despot Vodă au intrat 
în compilația lui Simion Dascălul, și, prin aceasta, în cunoscuta, 
dramă istorică a lui Vasile Alecsandri. 

Mai toate cronicele Poloniei cuprindeau astfel de ştiri 
interesante şi bogate despre relaţiile cu Moldova și frămân- 
tările din principatul învecinat. E ușor de înţeles curiozitatea 
vie cu care tinerii feciori de boieri moldoveni, aruncați de 
valurile împrejurărilor pe limanuri străine, urmăreau în pagi- 
nele cronicelor polone, sbuciumul strămoșilor lor. Când citeau 
de pildă în Diugosz despre Ștefan cel Mare rânduri ca acestea: 

«O bărbat minunat, cu nimic mai pre jos decât coman- 
« danții eroici de cari atât ne mirăm ! In zilele noastre câştigă el, 
« cel dintâi dintre Principii lumii, o strălucită biruință asupra 
« Turcilor. După a mea părere, el este cel mai vrednic să i se 


« încredințeze conducerea și stăpânirea lumii și mai ales cinstea 
«de comandant împotriva Turcilor cu sfatul, înțelegerea ȘI 
«hotărirea tuturor creştinilor, de vreme ce ceilalți regi și 
« principi catolici își petrec timpul numai în trândăvii sau în 
« războaie civile ». 

— nu se putea să nu-și simtă sufletul tresărind de înviorare. 

Departe de locurile pe care-și petrecuseră copilăria şi de 
care le erau legate atâtea amintiri, evocarea, țării și a nea- 
mului în cărțile străinilor a înduioșat sufletul pribegilor ȘI a 
trezit în ei vocațiunea istorică, 


Dar în afară de știrile privitoare la, istoria Moldovei, tine- 
retul moldovean a mai găsit în atmosfera istorică a Poloniei o 
idee care a avut un răsunet puternic în literatura noastră veche. 

Este ideea originii latine. 

Nu se poate spune că ideea unității neamului și a originei 
romane erau inexistente înainte de Ureche, primul din triada 
cronicarilor moldoveni cu studii în Polonia. Inaintea lui, Pa- 
triarhul Chiril Lucaris, în 1629, scriea răspicat lui Gavril 
Bethlen despre «legătura de sânge și de simțţiri care trăește, 
deși în mod tainic, dar cu atât mai puternic, între Românii din 
Țara Transilvaniei și între locuitorii Țării Munteniei şi ai Mol- 
dovei ». Inainte de Chiril Lucaris, către sfârșitul secolului al 
XVI-lea, italianul De la Valle culegea tradiția originei romane 
din gura călugărilor dela mânăstirea Dealu !. Cu mult înainte, 
după cum aflăm din analele dela Bistrița, la 1507, călugărul 
Maxim intervenise pe câmpul de luptă pentru a împăca pe 
Bogdan, fiul lui Ştefan cel Mare cu Radu, Domnul Munteniei, 
amintindu-le că sunt «creştini şi de același neam». O idee 
confuză a originei romane a fost înregistrată, precum s'a, văzut, 
și în cronica anonimă, alcătuită în sec, XVI, în Rusia (cf. 
vol. I, p. 35), după izvoare româneşti. Ideea unității naționale 
trecuse și pe planul politic. Doar și pe ea se întemeiase campa- 
niile lui Mihai Viteazul pentru cucerirea Transilvaniei și a Moldo- 
vei. Chiar pe vremea lui Gr. Ureche, Domnul Vasile Lupu scriind 
vizirului despre o eventuală campanie în Ardeal spunea: « în Ar- 
deal mai mult de a treia parte sunt Români cărora făgăduindu-le 
libertatea, îi voiu ațâța, fără zăbavă, împotriva Ungurilor» 2, 

Dar ideile acestea de unitate națională și mai ales de origine 
romană erau vagi; nu fuseseră fixate în scris; nu erau difuzate 
în masele populare. Cei dintâi care le răspândesc prin scris şi-i 
dau tot relieful cuvenit sunt cronicarii moldoveni, care-şi fă- 
cuseră studiile în Polonia. 

Ideea romanităţii neamului a fost pusă în circulație, în lumea 
Occidentului medieval, de umaniștii italieni, care la rândul lor o 
găsiseră la scriitorii latini și la cronicarii bizantini. Prin misiona- 
rii catolici din Orient, origina romană a neamului nostru a fost 
cunoscută de timpuriu, în cercurile scaunului papal, și Papa Ino- 
cențiu alIII-leaoamintește înscrisoarea către Asăneşti? dar, după 
cercetările întreprinse de Al. Marcu, această idee nu a pare în lite- 
ratura istorică sau geografică italiană, decât în secolul al XIV-lea. 

Cel dintâi dintre umaniștii italieni, care a vorbit în Italia 
de latinitatea limbii noastre, a fost toscanul Poggio Bracciolini, 
(1380—1459), secretarul apostolic al Papei Bonifaciu al IX-lea. 
Intr'o operă a sa, publicată în 1451, Disceptationes conviviales, 
vorbind despre noi, spune textual: 

«La Sarmaţii de Nord este o colonie dela Traian, care chiar 
« şi acum, întru atâta barbarie, păstrează multe cuvinte latine, 
«notate de către Italienii care s'au dus pe acolo. Zic oculum 
« (ochiu), digitum (deget), manum (mână), panem (pâne): și 
« multe altele apar ca fiind dela acei Latini, care au fost lăsaţi 


1 N. lorga. Istoria Românilor prin Călători, |, p. 76. Textul reprodus și la 
Claudiu Isopescu, Noţizie imtorno ai Romeni nella lciteratura geografica, p. 15, 
* Documentele Hurmuzaki, IV, 1, p. 669, nr DXCV, 


3 €..-populus terrae tuae, qui de sanguine Romanorum se asserit descendisse 1... 

«acolo ca coloniști, unde au rămas, și acea colonie s'a folosit 
«de limba latină »?. 

După Bracciolini, şi alți erudiți italieni din vremea aceasta 
amintesc originea romană a neamului nostru, ca de pildă Flavio 
Biondo (1388—1463), un profund cunoscător al istoriei romane, 
secretar al multor principi italieni și al curții papale, care 
amintește într'un loc de Ioan Huniade, afirmând că este de 
origine română. 

Cel mai interesant pentru noi este însă Aeneas Sylwius Picco- 
lomini (1405—1464), un mare erudit, care, intrând în cler, 
după ce a îndeplinit sarcina de secretar pe lângă diferiți car- 
dinali şi pe lângă împăratul Frederic al III-lea al Germaniei, a 
ajuns, la vârsta de 53 de ani, să fie încoronat Papă, sub numele 
de Papa Pius al II-lea. In multele și variatele sale opere, el 
are prilejul să vorbească adesea despre Români, dar acolo unde 
insistă mai pe larg asupra originii poporului român este: 
Historia verum ubique gestarum locorumque descriptio. 

In această operă, vorbind despre ținuturile dela nordul 
Dunării, spune: « Este un ținut așezat dincolo de Dunăre, pe 
care l-au locuit cândva Dacii, un popor sălbatec și însemnat 
prin multe pagube aduse lomanilor», —iar ceva mai jos: 

« Valachia este un ținut destul de întins, începând din 
« Transilvania și întinzându-se până la Marea Neagră, aproape 
«toată un șes întins şi neapt pentru râuri... Pe acest pământ au 
«locuit odinioară Geţii, care au pus pe fugă rușinoasă și pe Da- 
«rius, fiul lui Histaspe, iar pe regele Lisimah l-au prins de viu în 
«puterea lor și au copleșit Tracia cu multe nenorociri. In cele din 
«urmă, au tost supuși și nimiciți de armatele romane. Iar colonia 
« Romanilor, care a înfrânt pe Daci, a fost condusă de un oarecare 
«comandant Flaccus, dela care a fost numită Flaccia. Și după, 
«o lungă trecere de vreme, cuvântul s'a corupt, încât s'a zis (Vla- 
«hia) Valahia. Limba este până acum de familie romană, deşi 
«în mare parte schimbată și puțin inteli gibilă unui italian ». 

In acest text al lui Aeneas Sylvius Piccolomini avem, după 
cum se vede, atirmate trei idei principale: 1) că Românii se 
trag din coloniştii aduși de Romani în Dacia supusă; 2) că 
limba română face parte din familia limbilor romanice, deși 
în mare măsură schimbată și 3) că numele etnic al Românilor, 
care pe acel timp era « Valah », vine dela numele unui coman- 
dant roman, Flaccus, care a înfrânt pe Daci, 

Această ultimă idee — ca și celelalte două —a avut un 
puternic ecou în literatura istorică a timpului și a răsbătut 
până în istoriografia popoarelor catolice din preajma noastră. 

De unde a luat Papa Pius al II-lea pe acest comandant dela 
care ar veni numele poporului nostru? Flaccus este amintit 
în elegiile pe care le-a scris în amarul zilelor de exil, petrecute 
departe de ai săi, între barbarii Sciți, pe țărmurile Mării Negre, 
poetul roman Ovidiu. In cartea a IV-a din Ponticele sale (Epi- 
stola a IX-a, către bunul său prieten Craecinus), Ovidiu pome- 
nește astfel pe Flaccus: 

Praefuit his, Graecine, locis modo Flaccus et ille 
Ripa ferox Istri sub duce tuta fuit 

Hic tenuit Mysas gentes in pace fideli 

Hic arcu fisso terruit ense Getas. 

Aceste versuri, cunoscute și de cronicarii noştri, au fost 
traduse de Miron Costin în De Neamul Moldovenilor (p. 17, 
ed. C. Giurescu), astfel: 

« Gheţii ţinea într'o vreme, acum Flacus ține, 
« Ripa scumpă a Dunării, el singur cu sine, 
«EI a ţinut Misia în pace cu credință, 

«Pre Gheţi i-au scos de aicea el cu biruință ». 


* Apud superiores Sarmati colonia est ab Trajano ut aiunt derelicta, quaq nunc 
etiam inter tantam barbariem multa retinet latina vocabula, ab Italis, qui eo profecti 
sunt, notata. Oculum (ochiu) dicunt, digitum (deget), manum (mână), panem (pâine), 
multasque alia quibus apparet ab Latinis, qui coloni ibidem relicti fuerunt, manasse 
eamque coloniam fuisse latino sermone usam». 


Traducerea lui Miron Costin este liberă. Silit, la începuturile 
poeziei românești de necesitățile ritmului şi ale rimei, el s'a 
îndepărtat de sensul textului. Iată, pentru o înțelegere mai 
clară sensul versurilor ovidiene: 

« Grecine, odinioară Flaccus comanda aceste locuri și sub 
«stăpânirea lui a fost întreg malul sălbatic al Dunării. El a 
« ținut popoarele Misiei în pace statornică şi cu sabia i-a înspăi- 
«mântat pe Geţii încrezători în arcul lor ». 

Această idee a Papei Piu al II-lea s'a răspândit apoi în toate 
țările catolice și a tost utilizată de cronicarii unguri și poloni. 

In Ungaria a fost introdusă de istoriograful Anton Bonfiniu 
(1427—1502). Bonfiniu era italian, născut la Ascoli, și profesa 
umanitățile la Recanati, când a fost chemat la curtea regelui 
Matei Corvin pentru a scrie, în limba latină, istoria Ungariei. 
In opera sa Decades rerum Hungaricarum, scrisă după modelul 
lui Titus Livius, Bonfiniu citează în fruntea izvoarelor de care 
s'a servit, și opera Papei Piu al II-lea. Vorbind, într'un loc, 
despre Valahi, el spune textual: 

« Valahii se trag într'adevăr din Romani, după cum mărtu- 
«risește până astăzi limba lor, deoarece, așezată între atâtea, 
«limbi felurite ale barbarilor, n'a putut fi până acum extirpată. 
«Ei sunt urmașii legiunilor și coloniilor aduse în Dacia de 
« Traian şi de ceilalți împărați romani ». 

Aceeași idee a trecut apoi la istoricii sași, până ce a ajuns 
la Laurenţiu Topbeltin din Mediaș, care a publicat la Lyon, 
în 1667, opera sa intitulată: Origines et occasus Transylvanorum. 
In acest opuscul, în care Toppeltin se ocupă de obârşia tuturor 
națiunilor din Ungaria, se găsește și un capitol privitor la 
Români. Dar asupra lui Toppeltin, care a fost unul din principa- 
lele izvoare ale lui Miron Costin în «Cartea pentru întâiul 
descălecat » (De Neamul Moldovenilor, din ce țară au ieșit 
strămoșii lor), vom reveni într'un capitol viitor. 

Ideile despre originea noastră romană, puse în circulaţie 
de umaniștii italieni și răspândite în istoriografia ungară, au 
pătruns și în Polonia. Le găsim exprimate cu destulă claritate 
în secolul al XVI-lea la Marcin Kromer (1512—1589), în opera 
sa despre care am vorbit. Citând pe Eutropius, el pomeneşte 
de războiul lui Traian cu Dacii și spune cum Dacia, fiind secă- 
tuită de bărbaţi prin războaie, Traian a adus o nouă populație 
«ex toto orbe romano » și că, din acești coloniști amestecați 
cu barbarii, au ieșit Românii, cari se folosesc de o limbă latină, 
coruptă cu elemente barbare. Ba, merge ceva mai departe și 
afirmă că Muntenii și Moldovenii sunt un singur neam, însă 
împărțit în două state. In privința numelui etnic de « Valahi », 
citează și el pe Aeneas Sylvius, dar observă că, sub numele de 
« Valahi », Polonii și Slavii cuprind pe toți Italienii. 

Ideea aceasta se regăsește apoi la Piasechi — sau cu numele 
latinesc Piasecius. 


Ideile despre originea romană a neamului și latinitatea limbii 
noastre, puse în circulație de umaniștii italieni, pluteau, așa dar, 
în atmosfera timpului, în vremea în care cronicarii moldoveni își 
făceau ucenicia, în şcolile polone. Acolo, printre străini, gândul 
că neamul lor se trage dintr'o obârşie așa de glorioasă, avea 
să le încălzească sufletul și să deștepte în ei mândria de neam: 

« Caută-te dar acum, cetitoriule, ca într'o oglindă şi te 
«privește de unde ești, lepădând dela tine toate celelalte basme... 
«câte unii au însemnat de tine, de neștiință rătăciți, alții de 
«zăvistie, care din lume între neamuri n'au lipsit niciodată, 
«că ești drept Vlah, adică Italian şi Râmleanv, scrie Miron 
Costin în De neamul Moldovenilor. 

Această conştiinţă a originii romane avea să le lumineze 
mai bine rostul neamului lor ca unitate etnică, deosebită, în 
mijlocul atâtor popoare de rasă diterită. Ea avea să deştepte 
în ei vocația istorică. Intorcându-se în zorile tinereţii în 

patria lor, după ce-și trăiseră anii copilăriei pe țărmuri străine, 
ei se străduiesc să confrunte știrile culese din istoriografia 
polonă, cu amintirile boierilor bătrâni și cu menţiunile din 
vechile cronici slavoneșşti ale țării, pentru ca să afle, cum spun 
cu atâta duioșie, în graiul lor bătrânesc, «cap și începătură 
moşilor, de unde au izvorit în această țară ». 

BIBLIOGRAFIE. Influenţa polonă asupra cronicarilor, semnalată mai dinainte, 
de Ştefan Orășanu, Cronicarii moldoveni din secolul al XVII-lea, București 
1899, p. 85—94 (la Ureche), a fost pusă în cadrul ei firesc de N. lorga, Istoria 
literaturii româneşti în secolul al XVIII-lea (1688—1821), București, 1901, vol. I (cu 
deosebire p. 19—25 (tratează chestiunea în general; trebueşte însă urmărită şi la 
fiecare cronicar în parte). Chestiunea a fost tratată, după N. Iorga, şi de Ramiro 


Ortiz, Perla storia della cultura italiana in Rumania, Studi e ricerche, București, 
1916, p. 6—18. Problema influenţei polone a fost reluată, și adâncită în legătură cu 


GRIGORE 


VIEAȚA. Cel dintâiu din șirul marilor cronicari moldoveni, 
a cărui operă a asimilat îndemnurile istoriografiei polone, a 
fost Grigore Ureche. 

Scoboritor dintr'o veche familie moldovenească, atestată 
documentar încă dela 1407, din vremea lui Alexandru cel Bun, 
sub forma Uvrecle, cronicarul e fiul lui Nestor, căruia i s'a atri- 
buit într'o vreme şi cronica. 


NESTOR URECHE. Nestor, Nistur sau Nistor, cum se 
găsește în documente, a fost fiul lui Maxim Ureche şi al soției 
sale Dumitra. Născut probabil în preajma anului 1550, fiindcă, 
în 1572, îl vedem începându-și cariera politică cu slujba de 
uricariu la logofeţia, cea mare, a fost unul din cei mai bogaţi 
și mai influenți boieri moldoveni dela sfârşitul veacului al 
XVI-lea şi începutul celui de al XVII-lea. EI a jucat un rol așa 
de important în istoria epocii sale, încât unii istorici ai noștri au 
fost ispitiți într'o vreme să-i atribue lui, cronica scrisă de fiul 
său. In orice caz, în cronica fiului se strevăd amintirile tatălui. 

O întâmplare fericită a tăcut să răsbată, prin furtunile 
vremilor, până la noi, actul de împărțire a moșiilor rămase 
de pe urma lui Nestor Ureche şi a soției sale, jupâneasa Mitro- 
fana, atât « cele cumpărate cât și cele dela strămoşi ». Actul a 
fost încheiat la 9 Martie 1643, înaintea divanului domnesc în 
frunte cu Mitropolitul Varlaam. 

Ca să se vadă la ce imense latifundii putea ajunge în Mol- 
dova veacului al XVII-lea un mare boier, citez numai moșiile 
care au venit de partea lui Grigore Ureche!: 

Dumbrăviţa, cu loc de moară și heleșteu pe Șomuz; a opta 
parte din Ruguleni; a treia parte din Șoimăreşti pe Moldova, 
cu vad de moară în Rica din ținutul Sucevei; Stroeştii, 
deasupra Cotnariului, ținutul Romanului ; satul Goeșştii și siliștea 
Mândreştii pe Bahlui; jumătate din satul Sârbi; părţile din 
Lungani, din Bănești, din Septicini, din Onești şi din Bălțați 
și o bucată din hotarul Târgului Frumos, «cel stâlpit şi hotărît» 
<hotărnicit>, toate din ținutul Cârligăturii; Schindeştii și Scocul 
și părțile din Colunești, din ținutul Sorocii; în ținutul Iaşilor: 
Verdeşănii pe Lavnic și părțile din Botești și din Bogdănești ; 
în ținutul Vasluiului: Căueștii; din ținutul Tigheciului: Vlă- 
deștii cu a treia parte de baltă din Giemeni: a treia parte din 
Licin, din Răcariul şi din Păciăani; în ținutul Lăpușnii: 
Dnăculeștii, iar în ţinutul Orheiului: Avrameni. 

Cam tot atâtea moșii le-au venit şi celorlalți doi moșşte- 
nitori: Spătarului Neculai Ureche şi lui Nistor Batişte. Şi încă 
nu avem trecute în acest document toate proprietățile lui 
Nestor, fiindcă actul de împărțeală adaugă: 

« aşijdere şi alti sati întregi şi ocini cari nu-s pusă aicie, 
€ pentruce-s <pentrucă sunt> de gâlceavă, de să vor desbate 


1) Ioan Neculce. Buletinul Muzeului Municipiul Iaşi, director: Gh. Ghibă- 
nescu, fasc. 6, 1926—27, Iaşi, 1927, p. 271. 


opera lui Ureche, Simion Dascălul şi Miron Costin, de P. P. Panaitescu, In- 
Huenţa polonă în opera şi personalilalea cronicarilor Grigore Ureche şi Miron Costin, 
Analele Academiei Române, Mem. Secţ. Ist., s. III-a, t. IV, mem. 4, Bucureşti, 1925. 
Despre suzeranitatea polonă C. Racoviţă, în Rev. îst. rom. 1940, p. 237—332. 

ideile despre originea latină şi neamului şi a limbii noastre la umaniștii italieni 
au fost adunate de Alex. D. Marcu, Ri/lessi di storia rumena in opere tialiane 
dei secoli XIV e XV, în Ephemeris Dacoromana (Annuario della Scuola Romena di 
Roma), I, 1923, p. 338—386. Ştirile posterioar= secolului al XV-lea la Claudi u 
Isopescu, Notizie întorno ai Romeni nella lelteratura geografica italiana del cinque- 
cenio, Bucureşti, 1929, Bulletin de la Section historique de l'Academie Roumaine. 
Despre Aeneas Sylvius şi ţările româneşti v. şi Marin Po pescu-Spineni 
în Revista geografică română, 1 1938. 

Pentru ideea originii romane la umaniștii saşi v. Dr. Karl Klein, Rumânisch- 


Deutsche Literaturbeziehungen, Heidelberg, 1929, capitolul: Humanismus und Refor- 
mation, p, 59 și urm, 


Bibliografia edițiilor şi studiilor asupra cronicarilor poloni la Ga brielKorbu ti 
Literatura Polska, tom. 1, ed. II, Warszawa, 1929 (indice). 


URIC 


«și s'or așeza, să avem a li puni iar la mijloc, să le împărțim 
«în trei părți». 

După cum se vede, cei trei moștenitori ai lui Nestor Ureche 
își împărțeau averea părintească și le venea la fiecare câte 
23 de sate, adică era o avere de aproape 70 de moşii. 

Era firesc că un boier, cum era Nestor Ureche, cu o avere aşa, 
de mare, trebuia să joace un rol important şi în vieața politică a 
țării sale. De fapt, în vremea lui Aron Vodă, îl găsim în divan 
cu rangul de mare logofăt, și când Domnul a fost silit să pără- 
sească țara, din pricina pârilor, şi să se ducă la Constantinopol, 
locțiitor de Domn a fost lăsat Nestor Ureche. In 1 592, Aron 
Vodă, recăpătând tronul Moldovei dela Turci, scrie din Con- 
stantinopol lui Ureche, prin Oprea armașul, ca să pună mâna pe 
o seamă de boieri ce-i erau potrivnici și să-i țină în închisoare, 
până va sosi și el. Ureche Logofătul, care păzea scaunul domnesc. 
nevoind să se facă unealta Domnului, se preface că primeşte 
porunca domnească ; ba, și sfătuește pe armașul care-i adusese 
scrisoarea Domnului să păstreze mai departe taina și să stea 
ascuns tot timpul în casele darabanilor, în vreme ce el «va 
oblici » gazdele pe unde se găsesc boierii scriși în « catastiful » 
Domnului și-i va închide. Pe când Oprea armaşul stătea ascuns 
în curtea domnească, Ureche aflând — cum spune fiul său — 
« vreme şi cale deschisă de a, se depărtare », luându-și familia, 
porneşte îndată şi « gonind noaptea, toată nopatea, şi ziua, 
toată ziua, » iese din țară în Polonia, pe la Soroca. 

Acesta a fost un moment hotăritor în vieața lui Nestor 
Ureche şi el ne luminează în același timp împrejurările în care 
fiul său Grigore, primul cronicar moldovean, a fost adus să-și 
petreacă copilăria în țară străină și să vină în contact cu 
cultura umanistă a Poloniei. 

In Polonia, Nestor Ureche se întâlnește cu ceilalți mari 
boieri, care pribegiseră din Moldova împreună cu Petru Șchiopul, 
— între alții: Lupu Stroici Logofătul și fratele său Simion, 
Andrei Hatmanul, Ieremia Movilă Vornicul cu fratele său Si- 
mion Paharnicul. Intre pribegii moldoveni se leagă o prietenie 
strânsă şi, în așteptarea unor vremi mai bune, se grupează cu 
toții în jurul lui Ieremia Movilă. Aceste zile mai bune nu 
întârzie să se ivească şi, în 1505, leremia Movilă, sprijinit 
de boierii din țară și ajutat cu oaste de guvernul polon, 
izbuteşte să ocupe tronul Moldovei. E o domnie pașnică Și lungă 
de 12 ani, turburată numai de războaiele cu Mihai Viteazul. 

Urcat în scaunul domnesc, după o pribegie îndelungată, 
leremia Movilă îşi încredințează funcțiile de cinste și de răs- 
pundere ale curţii, boierilor cu care petrecuse anii exilului şi 
care îl ajutaseră în planurile sale. Astfel: Lupu Stroici este 
mare logofăt, fratele său Simion, vistiernic; iar Nestor Ureche, 
mare vornic al țării de jos. De aci înainte vieața lui Nestor 
Ureche este legată de a Movileştilor. El păstrează vornicia 
mare şi sub fratele lui Ieremia, sub Simeon Movilă, care a fost 

otrăvit de cumnata sa, precum și sub fiii lui Ieremia: Mihail 
și Constantin. Dar domnia lui Constantin Movilă, minată de 
lupte cu verii, n'a durat niciun an, căci Turcii, neavând încredere 
în Domnul adus şi sprijinit de oștiri polone și care nici birul da- 
torit nu-l plătise, au dat steag lui Ștefan Tomșa și au însărcinat 
pe Cantemir Bei, cu oardele lui tătărești, să-l instaleze în scaun. 

Nestor, care își legase soarta de Movileşti, pleacă din nou 
în pribegie cu Constantin Vodă: « Apropiindu-se Ștefan Tomșa 
de țară —ne spune Miron Costin — Constantin Vodă cu 
mumă-sa și cu frații au purces din Iași, și cu câțiva din boieri, 
între carii erau și Nestor Ureche, tatăl lui Grigore Ureche, 
care au scris Letopisețul țării până la Aron Vodă». 

Curând după aceasta, când Constantin Movilă cere ajutorul 
Polonilor și când cumnatul său, Ștefan Potoţki, strânge oaste 
din cetăți și dela neamurile sale și se pregătește, împotriva 
voinții regelui, să intre în Moldova, singurul dintre boierii 
pribegi care se ridică cu toată tăria împotriva acestei aventuri, 
este Nestor Ureche. Cu experiența lui de om păţit, el sfătuia: 
«să, lase să se mai învechească domnia lui Ștefan Vodă, că 
acum fiind domnia nouă, Moldovenii sunt din hire pururea la 
domniă lacomi. Dar — adaugă Miron Costin — nu s'a ascultat 
sfatul lui Urechiă Vornicul, cum mai mult în lume sfaturi 
bune la domni nu se ascultă, ce apoi vin la, primejdie ȘI ei și 
casele lor» (Miron Costin, Cronica, Kogălniceanu, ed. II-a, p.263). 


Sase sa îi e Se SE Ce 


Expediția se încheie cu sângeroasa înfrângere dela Cornul 
lui Sas. Constantin Movilă cade în mâinile unui Tătar ŞI, pe când 
acesta, îl ducea hanului, se înneacă amândoi în apele Nistrului; 
fratele său Alexandru Movilă şi Potoţki cad în mâinile Turcilor 
și sunt duși la Constantinopol; boierii care îi însoțeau sunt toţi 
prinși și decapitaţi, din porunca, lui Ștefan Tomşa. Singur 
Nestor Ureche, care n'a vroit să, vină, ci a rămas la, Camenița 
pe lângă Doamna lui Ieremia Movilă, a scăpat cu vieață. 

Din acest răstimp avem o serie de acte interesante, publicate 
de Dr. Eugeniu Barwinski, din care se constată că, în a doua 
pribegie în Polonia, Nestor Ureche luase cu arendă de 1.000 
de galbeni poloni pe an, starostia de Rohatin, care-i fusese 
încredințată de starostele Adam Zotkiewski. In această vreme, 
apare în acte polone, în împrejurări pe care le vom vedea 
îndată, și Grigore Ureche. 

Vieața familiei Ureche pe pământ străin nu era însă fără 
griji. Ea era hărțuită tocmai din partea acelora, dela, care ar fi 
fost îndreptățită să se aștepte la mai multă solicitudine. Elisa- 
beta, văduva lui Ieremia Movilă, care se dovedește din acte că 
ar fi fost o femeie rea și lacomă de bani, pe care-i strângea, 
pentru a recuceri tronul Moldovei, pârăște pe Nestor Ureche 
că refuză să-i predea, moștenirea, lui Isaia Balica 1; că nu ar fi 


5) 


1 Isaia Balica a fost pârcălab de Suceava. Era ginerele lui Nestor Ureche; ţinea 
în căsătorie pe Anastasia, sora cronicarului. 

Aierul dăruit mănăstirii Secu de jupâneasa Mitrofana Ureche, mama cronicarului. 

Act scris și semnat de Gligori Ureche, logofăt, prin care face schimb de moşii cu Gheorghi Roșca Vistiarnicul, 


plătit haraciul turcesc și că ar fi oprit pentru sine banii ce 
i-ar fi strâns ca administrator al Moldovei. Se pare însă că 
acest proces s'a stins repede și că lucrurile s'au împăcat, deoa- 
rece, curând după aceasta, când Doamna lui Ieremia Movilă 
împreună cu ginerii săi și sprijinită de oaste polonă, izbutește 
să așeze în domnia Moldovei pe cel mai mic dintre fiii săi, pe 
Bogdan, Nestor Ureche este sufletul întregei domnii. « Diva- 
nurile toate erau prin Nistur Ureche », zice Miron Costin, 
Domnia lui Bogdan Movilă nu ține însă decât un an și se în- 
cheie cu o adevărată tragedie. Turcii intră în Moldova; Bogdan 
cade în mâinile lor, iar mama sa, Doamna Elisabeta, este prinsă, 
târîtă în captivitate și își sfârșește vieața într'un harem turcesc. 
Nestor Ureche scapă din nenorocire și, cu sufletul dornic de liniște 
și de mântuire, s'a retras în cucernicia ctitoriei sale dela Secul. 
Cu toată râvna lui după avere și mărire, Nestor avea, ca 
toți contimporanii săi, un suflet adânc credincios. In 1602, 
după întoarcerea din pribegie, în semn de mulțumire Domnului, 
că i-a îngăduit să-şi revadă moşiile părintești din Moldova, & 
ridicat mănăstirea Secul, pe care a înzestrat-o bogat cu o mul- 
țime de moșii și sate, ca să fie de hrană călugărilor ce vor căuta 
în chiliile ei un liman de linişte şi rugăciune. Ajuns în amurgul 
vieții şi privind înapoi peste tot sbuciumul zadarnic al trecutului 
şi cu gândul îndreptat spre cele veşnice, îmbracă rasa de 


călugăr și vine acum el însuși, în umilință, să caute un loc printre 
«rugătorii robi ai lui Dumnezeu », din ctitoria sa. 

Soţia sa, Mitrofana, a fost și ea o figură distinsă în galeria 
« jupăneselor » române din veacul al XVII-lea. Cu religiozitatea, 
caracterului, unea un gust delicat pentru lucruri frumoase, 
migălite răbdător cu acul. Dela ea a ajuns până la noi un 
splendid aier, adus din Constantnopol și dăruit mănăstirii Secul. 


GRIGORE URECHE. Vieaţa lui Grigore —sau Gligo- 
rașco Ureache, cum apare adesea în documente — departe de 
a putea fi reconstituită în trăsăturile ei caracteristice, are pentru 
noi încă multe puncte obscure: nu știm nici măcar data când 
s'a născut. Il găsim pomenit, pentru întâia oară, alături de 
fratele său Vasile, într'o inscripție de pe o biserică, la 1597, fără 
să se precizeze vârsta pe care o avea. Din alte conjecturi, pare 
să se fi născut pe la 15go. Il găsim apoi menționat în niște 
documente polone din 1676, când purta, în Lw6w, în numele 
tatălui său care nu se afla de față, un proces cu un ceasornicar. 

Miron ne spune despre Grigore Ureche că «a învățat lite- 
ratura în şcolile polone »; aceasta s'a întâmplat probabil între 
anii 1612—1617, pe când tatăl său se îndeletnicea cu munca 
agricolă pe moşia Rohatin, unde, după cum reiese din docu- 
mente contemporane, avea o avere însemnată: o recoltă de 


GRIGORE URECHE 


6330 de măsuri poloneze, pe lângă vie, pescării şi velniţe. 
Grigore Ureche urma cursurile unei școli superioare în Came- 
nița, sau poate în școala stavropighiei din Lwow. In Polonia, 
Nestor Ureche rămâne, cu o mică întrerupere în 1615, după 
cum s'a văzut, până la începutul anului 1617; la această dată 
se întoarce în Moldova și este posibil ca odată cu el să fi intrat 
în țară și Grigore Ureche. 

Numele cronicarului apare întâiu în documentele noastre, 
la 20 Decemvrie 1628, ca tretilogofăt; iar în divanele boiereşti 
dela 1631 înainte, îl găsim cu rangul mai mic, de mare spătar. 
Marele spătar era, după cum aflăm dela quasi-contimporanii 
lui Ureche, Miron Costin și Dimitrie Cantemir, marele purtător 
de săbii al Domnului, șeful slujitorilor din spătărie. In zilele de 
sărbători, pășia imediat după Domn, îmbrăcat în haină aurită, 
cu un coif bătut cu pietre scumpe și ținea aninată de umăr, 
sabia în timp ce acela asculta slujba sau stătea la masă. 

Grigore Ureche era deci mare spătar al Moldovei când 
sosiră, printr'un ceauș, cărți de mazilie lui Moise Movilă și se 
răspândi în lași svonul că domnia s'a dat lui Alexandru Iliaș. 
Alexandru, care mai domnise în Moldova între anii 1620—1621, 
lăsase amintiri așa de neplăcute încât, la vestea, că el a căpătat 
din nou domnia, o mare mâhnire și indignare cuprinse țara. 
Boierii, sfătuindu-se cu toţii, aleg pe cei mai de frunte dintre 
ei și îi trimit cu jalbă la Țarigrad, să se plângă Porții de greul 
ce-l trage poporul din partea Domnilor necunoscători ai rânduie- 
lilor țării. In fruntea, deputaţiunii, alcătuită din 80 de boieri, 
se aflau, între alții: Vornicul Vasile Lupu. Postelnicul Ioan 
Costin — tatăl lui Miron Costin — și Spătarul Grigore Ureche. 
Boierii aflară pe Alexandru Vodă încă nepurces din Constan- 
tinopol. Aceasta primise învestitura și, neputând abate din 
hotărîrea, ei delegația moldoveană, pune la cale, în taină, cu 
chihaia, vizirului, derutarea ei. Câţiva din fruntașii boierilor sunt 
prinși și închiși în temniță. Prin această stratagemă, deputațiunea 
este intimidată şi, în celedin urmă, silită să se împace cu Domnul, 
la Patriarhie, unde își fac reciproc jurământul de credință. 

Dar abia fu instalat în domnie și Alexandru, uitându-și 
jurământul, hotărî să se scape de o seamă de boieri, între care 
de Vasile Lupu Vornicul și de Grigore Ureche. Aceștia însă 
prind de veste, printr'un om de casă, că Alexandru Vodă vrea 
să-i omoare în ziua de Paște și atunci răscoală în taină țara. 
«care fierbea de greutăți și netocmele ». Din toate părțile se 
strânse atâta norod în Iași, încât nu mai încăpea pe ulii Și 
umpluse dealurile Miroslavei. Domnul, se hotărî atunci să 
renunțe de bună voie la tron și, sub paza boierimii care abia 
putea potoli furia mulțimii, părăsi țara. 

După scurta și tragica domnie a lui Barnowski Vodă, deca- 
pitat la Constantinopol și după domnia de câteva luni a lui 
Moise Movilă, care a fost silit apoi să se expatrieze în Po- 
lonia, a luat scaunul Moldovei vornicul Vasile Lupu. 

In sbuciumul acelor vremuri de sângeroase lupte interne 
şi de necontenite schimbări de domnie, stăpânirea lui Vasile 
Lupu aduce în vieața Moldovei o epocă de înseninare. Miron 
Costin, care se întoarce în Moldova în ultimii ani ai acestei 
domnii, o descrie astfel: 

« Fericită domnia lui Vasile Vodă, în care, de au fost cândva 
«această țară tot în bine cu bielșug și plină de toată averea, 
«cu mare fericire şi trăgănată până la 19 ani». 

Urcându-se pe tronul Moldovei, era, firesc ca, Vasile Lupu 
să caute a se înconjura de boieri care împărtășiseră gândurile 
lui, care luptaseră alături de el și trecuseră prin aceleași griji 
şi suferințe ca, şi el. Intre aceștia era și Grigore Ureche care, 
încă din timpul lui Barnowski Vodă, își reluase în divanul țării 
locul de mare spătar. Cu acest titlu îl găsim pe Ureche semnând 
în hrisoavele domnești până la 1642,când esteridicatîn rangul de 
cinste pe care-l avuse şi tatăl său Nestor, de vornic al țării de jos. 


Petru Movilă. 


Vornicul țării de jos era al doilea dintre dregătorii boieri ; 
el avea, în timp de pace, sarcina de a administra Moldova dela 
Iași până la hotarele Munteniei, cu județele basarabene și 
Cetatea Albă, iar în timp de războiu conducea oștirea. 

Ca, mare vornic, Ureche a luat parte la acel sbuciumat divan 
care trebuia să hotărască asupra, căsătoriei fiicei lui Vasile Lupu 
cu Principele lanusz Radziwill, șambelanul marelui ducat al 
Litvaniei. Căsătoria fusese pusă la cale de Petru Movilă, 
Mitropolitul Kievului, dar ea întâmpina mare împotrivire în 
unele cercuri din Iași. Multă vreme s'a frământat în sfatul 
domnesc această nuntă. Doi boieri de seamă ai Moldovei, 
Toma Vornicul și lorgachi Vistiernicul, se împotriveau cu 
toată hotărîrea, argumentând: întâiu, că principele litvan 
trecuse la calvinism, — confesiune considerată în lumea, noastră, 
în acea epocăa vestitului Răspuns la Catehismul Calvinesc al 
Mitropolitului Varlaam ca o mare rătăcire, ca o lege spurcată, 
și, al doilea, că această înrudire cu nobilimea polonă putea să 
indispună cercurile musulmane și să atragă urgia turcească 
asupra casei lui Vasile Lupu. Impotriva sfatului fraților Toma 
şi Iorgachi Cantacuzino, se ridicau Logofătul Todirașco și, 
mai ales, Vornicul Grigore Urechiă. Sfatul lui Grigore Ureche 

a căzut greu în cumpănă. Domnița Maria însăși își dă consim- 
țământul, printr'o scrisoare către Principele Radziwill din 2 
Septemvrie 1644 !, redactată cu o simpatică modestie, în 
polonă. Nunta s'a făcut în anul 1645 şi a fost celebrată de 
către Petru Movilă, care s'a aplecat cu simpatie peste nevoile 
sufleteşti ale neamului din care vitregia vremurilor l-au 
smuls fără voia lui. Nunta a fost bogată și frumoasă: 

«N'au lipsit nimică din toate podoabele câte trebuiau la o 
« veselie ca aceea — ne spune Miron Costin — cu atâția domni 
«și oameni mari din țări, zicături, giocuri și de țară şi străine, 
«curtea împodobită toată și strânşi boierii şi căpeteniile țării, 
« feciori de boieri, oameni tineri, la alaiuri pre cai turcești, cu 
«podoabe şi cu pețiene la işlice. Și așa cu petrecanii tră- 
«gănând, s'au veselit câteva săptămâni; şi au purces cneaz 
« Ragivil cu Domna sa în ara Leşească, cu zestre foarte bo- 
«gată ». 

In anul următor, regele Poloniei Vladislav, întețit de Papa 
și de Veneţieni, care erau în luptă cu Turcii pentru insula, Cretei, 
pune la cale o alianță a principilor creștini din răsăritul Europei 
contra Turcilor şi trimite, în acest scop, pe ginerele lui Vasile 
Lupu, pe cneazul Radziwill, să obțină participarea Moldovei. 
Demersul a fost primit și aga, încredințat de Poartă să primească 
haraciul, fusese trimis înapoi fără niciun ban, pe motivul că 
nu s'a putut strânge birul din pricina sărăciei oamenilor. 
Dar ruptura cu Turcii, hotărîtă de Divan în frunte cu Ureche, 
n'a putut fi menținută, de teamă că Polonii nu vor putea 
împinge peste Dunăre stăpânirea turcească. 

Grigore Ureche n'a apucat zile să vadă prăbușirea domniei 
prietenului său. La 15 Aprilie 1047, el apare pentru ultima dată 
în documentele care au ajuns până la noi, ca mare vornic în 
țara de jos. Două săptămâni mai târziu, el nu mai era în vieață. 
La 3 Mai, un hrisov arată chipul cum sa împărțit averea 
cronicarului între urmașii săi. 

Un alt document, publicat în anii din urmă de d-ra Eftimiu, 
desvăluie un colț interesant din vieața familiei lui Grigore 
Ureche şi proectează o lumină vie şi simpatică asupra fiicei 
sale, Antimia. Prin acel document, întărit de Gheorghe Ştefan, 
Antimia « fiica răposatului Ureche fost mare vornic, vroind — 
spune actul — să-și facă pomenire ei și părinţilor ei », a dăruit 
rudelor sale, slugerului Gavril Jora și soţiei și copiilor lor, satul 
Mândreștii din ţinutul Cârligăturii, «cu mori în ființă și cu 
iazuri ». Şi, adaugă actul, — şi aci este trăsătura cea mai inte- 
resantă: «ea singură cu mâinile sale le-a făcut lor zapis, şi l-a 
subscris, ea fiind în cărți foarte învățată » ?. 

Se pare dar, din acest act, că era o frumoasă tradiție de 
cărturărie în casa lui Grigore Ureche. 

Datele pe care le avem despre Grigore Ureche, despre vieața 
lui intimă, şi despre rolul ce l-a jucat în vieața publică a Mol- 
dovei sunt, firește, foarte sumare ca să ne putem face din ele 
o icoană vie a personalității lui. Să vedem acum cum se pot 
limpezi — dacă se pot, în stadiul actual al materialului — 
trăsăturile personalității lui literare, din analiza, cronicei. 


CRONICA LUI GRIGORE URECHE 


Cronica lui Grigore Ureche deschide pentru literatura 
noastră veche, alcătuită din texte religioase, din legende apo- 
crife, din romane populare și din cronografe, o eră nouă; dar 
acest început al unui nou gen literar, singurul în care s'a 
afirmat originalitatea neamului nostru în veacurile trecute, 
constitue încă astăzi o problemă complicată. 

Cronica lui Ureche în forma ei primitivă, așa cum a încercat 
Kogălniceanu să ne-o dea în colecția sa de Letopiseţe, nu 
există. Nu numai că s'a pierdut originalul cronicei, dar nu 


1 Documeniele Hurmutaki. suplement, II, vol. III, fasc. I, 1900, p. 9. 
* Revista Arhivelor, II, p. 370-372, 


avem nici măcar o copie directă după ea. Toate manuscrisele 
care au ajuns până la noi înfățișează textul lui Ureche 
întrețesut cu interpolările adăugate ulterior de Eustratie Logo- 
fătul de Simion Dascălul şi de Misail Călugărul. După părerea 
răposatului Giurescu, aceste adause ale lui Simeon Dascălul 
sunt aşa de numeroase și așa fel îmbinate în urzeala lui 
Ureche, încât ar fi peste putință să se delimiteze precis ceea 
ce constitue fondul primitiv al cronicarului boier de ceea ce 
este suprapus de Simion Dascălul și de ceilalți. 

Incercarea făcută de Kogălniceanu, în 1852, în Letopi- 
sețele Moldovei, de a publica aparte ceea ce credea el că a fost 
la început cronica lui Ureche de ceea ce presupunea că a 
interpolat ulterior Simion Dascălul, cuprinde o mare doză de 
arbitrar: elemente care aparțin în chip evident lui Grigore 
Ureche au fost trecute pe seama lui Simion Dascălul şi 
părți din adausele interpolatorului au fost atribuite cronicarului. 

P. P. Panaitescu, în studiul: Influența polonă în opera şi 
personalitatea cronicarilor Grigore Ureche şi Miron Costin, a 
atacat problema pe altă cale. D-sa a căutat, mergând pe urmele 
regretaţilor I.G. Sbiera, Ștefan Orășanu şi N. Iorga, să stabilească, 
de aproape izvoarele polone întrebuințate în prima cronică 
moldoveană, așa cum a ajuns ea până la noi, şi apoi să deli- 
miteze izvoarele utilizate de Ureche de cele care au stat la în- 
selor demâna lui Simion Dascălul. 

Rezultatele la care s'a ajuns prin această confruntare a sur- 
polone cu textul cronicei sunt următoarele: 

Cronica începe cu o « predoslavie a descălecării > care, după 
cum are grija însuși Dascălul să ne-o ateste, este a lui Grigore 
Ureche. In acest scurt capitoi Ureche explică numele de Flachia, 
pe care îl dau letopisețe latinești Moldovei, după numele 
«hatmanului râmlenesc» Flaccus, care a purtat războaie 
cu Sciții șia făcut primele cuceriri romane pe pământul scitic. 

După capitolul despre descălecarea Moldovei, Ureche se 
ocupă de limba moldovenească, susținând că e de descendență 
latină şi, lucru interesant, afirmaţia lui apare într'o formă 
apropiată, de acea a lui Poggio Bracciolini, despre care ne-am 
ocupat mai sus: 

«...dela Râm ne tragem... Dela Râmleni, ce le zicem 
«Latini: pâine, ei zic panis; carne, ei zic caro; găină, ei 
zic galina; muiere, mulier; femeie, femina; părinte, pater; 
al nostru, noster și altele multe din limba latinească, şi 
de am «socoti pre amăruntul, toate cuvintele le-am înțe- 
legep 

Trecem peste adausele lu: Simion Dascălul, pentru a ne măr- 
gini, deocamdată, la redacția aproximativă a lui Ureche. Intrând 
în istoria moldovenească cu capitolul « De începutul Domnilor 
țării Moldovei și de vieața lor», Ureche utilizează analele 
slavonești ale țării, care au fost scrise, după cum spuneam, la 
curtea lui Ștefan cel Mare și continuate de Macarie şi de Azarie. 
Pe Eftimie nu l-a cunoscut. Aceste anale fuseseră traduse în 
limba, română, fiindcă din felul cum se fac citatele: « lezopisețul 
nostru cel moldovenesc », rezultă că acesta era scris în limba 
română. În genere, izvoarele cronicei sunt citate după limba în 
care sunt scrise: «letopisețul cel leșesc»; «letopisețul cel 
latinesc », «letapisețul cel moldovenesc». De altfel ni s'a 
păstrat din sec. al XVIII-lea în Biblioteca Academiei Române 
o versiune românească a acestor anale, publicată de I. Bogdan ! 
după o copie descoperită de d-l Alex. Lapedatu. Prototipul 
acestei copii este, credem, o traducere făcută înainte de Ureche 
și pe care a utilizat-o, şi acesta. 

Deoarece pentru partea dela început, dela primii Domni ai 
Moldovei până la Alexandru cel Bun, nu găseşte nimic în 


3 Letopiselul lui Azarie, Analele Acad. Rom. Seria II, tom XXI Mem. Secţ. 
ist, Bucureşti, 1909, p. 107—119. Bogdan credea că traducerea s'a făcut la sfârşitul 
sec. XVIII, dar numeroasele greşeli ar indica un prototip mult mai vechiu. 

cronicarii poloni, Ureche e nevoit să dea lista de Domni întreagă, 
așa cum o găseşte în analele interne ale țării, regretând că 
« scriitorii dintâi n'au aflat scrisori, ca de niște oameni neașe- 
zaţi şi nemernici » şi că «letopisețul nostru cel moldovenesc, 
așa de pre scurt scrie, că nici de vieața Domnilor care au fost 
toată cârma nu alege », iar ce au scris «au scris mai mult din 
basne și din povești ce au aflat unii dela alţii». Ultimele 
cuvinte ne îndeamnă să credem că vechile anale fuseseră 
amplificate cu tradiții populare. 

Dela, Alexandru cel Bun înainte, Ureche găsește în izvoarele 
polone ştiri din ce în ce mai numeroase privitoare la istoria 
Moldovei, şi atunci completează datele unele prin altele, 
«lipind », cum spune el, informaţiile din izvoarele străine la 
ale noastre, nu însă fără discernământ critic. 

Izvorul polon pe care Ureche îl urmează de aproape, este 
cronica prelucrată şi continuată de Ioachim Bielski, după 
textul tatălui său, Marcin Bielski. Cartea apăruse în 1597, sub 
titlul de [ronika Polska şi deși, dintr'un sentiment de pietate, 
Ioachim o publicase sub numele tatălui său, ea este în bună 
parte opera sa personală. In această redacție a lui Ioachim, 
textul a fost cu mult amplificat, prelucrat şi adăugit. De aci 
împrumută Grigore Ureche știrile privitoare la Moldova, pe 
care nu le găsește în izvoarele interne. 

După moartea lui Ștefan cel Mare, înainte de a trece 
la urmașii săi, Ureche introduce, pentru o mai bună clari- 
ficare a istoriei moldoveneşti, câteva capitole privitoare la 
istoria popoarelor învecinate cu noi: Poloni, Tătari, Turci şi 
Unguri: « Povestea și tocmeala altor țări ce sânt prin prejur ». 

Panaitescu este de părere că Ureche a împrumutat aceste 
informații dintr'o scriere istorică și geografică asemănătoare cu 
aceea, a lui Sebastian Minster, cunoscută sub numele de Cosmo- 
grafia Universală şi publicată în 1544, la Basel, în limba ger- 
mană. Cartea a avut un mare succes pe vremea sa; a apărut 
în o mulțime de ediții — vreo 27. În 1550 a fost tradusă în 
limba latină, apoi în limba franceză, spaniolă, italiană și cehă. 
Ea a fost foarte răspândită în Polonia, unde Marcin Bielski 
o ia ca model pentru cronica sa. 

Dar în aceste capitole Ureche dă știri despre împărăția 
tătărească, şi neamurile ei, care nu se găsesc la Sebastian 
Miinster, dar se găsesc după cum arată C. C. Giurescu, 
într'o geografie latină a lui lo. Antonius Maginus Pata- 
vinus, apărută la Veneţia, în 1596. Nu este exclus însă ca 
aceste ştiri împreună cu cele din Sebastian Minster să se 
găsească impreună într'o geografie — sau cum se numea 
atunci Cosmografie — mai desvoltată, încă neaflată până acum. 

Impletind ştirile aflate în izvoarele interne cu informaţiile 
pe care le găsea în Bielski și în cosmografia nedescoperită. încă, 
Ureche şi-a, scris cronica până la a doua domnie a lui Aron 
Vodă (1595). Ultimul capitol — din cronica rămasă neter- 
minată — expune împrejurările pribegiei lui Nestor Ureche, 
înainte de sosirea la lași a lui Aron Vodă, cu atâtea amă- 
nunte dramatice şi în același timp precise, încât nu încape în- 
doială că scriitorul lor le cunoaște din amintirile bătrânului 
boier. 

Cronica lui Grigore Ureche, scrisă se pare între 1642, data 
când el ajunge vornic mare, cum semnează predoslovia, și 1647 
data morții—a intrat însă de timpuriu în mâna lui Simion 
Dascălul. In ce împrejurări, nu ştim. Câmpul este aci deschis 
ipotezelor. 

Am spus mai sus că Ureche a murit fără să vadă sfârşitul 
domniei lui Vasile Lupu. Se poate că, puțin timp înaintea 
morţii, să fi împrumutat cronica neterminată încă lui Eustratie 
logofătul care era al treilea logofăt în divanul lui Vasile Lupu 
şi cu care cronicarul era, în strânse legături de prietenie — 
«frate şi prieten » cum îl numeşte, împreună cu alți boieri 

din Divan, într'un document ! din 1641. Eustratie logofătul a 
adăogat și el câteva știri şi apoi cronica a fost încredinţată, 
lui Simion Dascălul, ca s'o transcrie ; — Simion Dascălul a co- 
piat-o, a amplificat-o și apoi, nu se ştie cum, originalul lui 
Ureche a dispărut?, A dispărut de timpuriu, fără să lase nicio 
urmă, fiindcă nici Miron Costin, care scrie la câteva decenii după 
Ureche, nu are la îndemână decât tot compilaţia interpola- 
torului. In 1670, când Stolnicul Constantin Cantacuzino înso- 
țește la, Iași pe soția și fiica lui Brâncoveanu la căsătoria acesteia 
cu Gheorghe Duca, Domnul Moldovei, el dobândeşte o copie 
de pe cronica lui Ureche dela marele comis Ion Racoviţă, dar 
acest izvod este tot compilaţia lui Simion Dascălul. 

Simion Dascălul a utilizat, în interpolările sale, izvoare 
diferite de acelea pe care le-a folosit Grigore Ureche. El a avut 
la îndemână o versiune a letopisețelor moldoveneşti, deosebită 
de aceea pe care a întrebuințat-o Ureche. Izvoadele lui Simion 
Dascălul cuprindeau, între altele, și cronica lui Eftimie și mer- 
geau până la domnia lui Vasile Lupu, după cum mărturiseşte el 
însuși. Din aceste letopiseţe interne, Dascălul a luat unele ştiri, 
pe care le-a adăugat în textul lui Ureche, stângaciu, neînde- 
mânatic, dând naștere la contraziceri. 

Dintre izvoarele polone, Simion Dascălul nu a cunoscut 
pe Ioachim Bielski. Deși îl citează într'un loc în expunerea lui 
Ureche, totuşi, din faptele pe care le pretinde că le ia din istorio- 
graful polon, se vede bine că nu l-a cunoscut, căci aceste fapte 
nu se găsesc la el. Simion Dascălul a avut la îndemână pentru 
compilația. sa numai opera lui Alexandru Guagnini: Sarmatiae 
Euvopeae Descriptio, în traducerea polonă a lui Paszkowski. Din 
această operă a luat toate acele amănunte pline de colorit privi- 
toare la domnia lui Despot: falsificarea genealogiei ; împrietenirea 
lui Despot cu Laski; încercarea lui Lăpuşneanu de a-l otrăvi; 
fuga lui Despot în Polonia; prefacerea. că e mort; simulacrul de 
înmormântare ; răsturnarea lui Lăpușneanu tocmai când credea 
că a scăpat de Despot; domnia acestuia; răscoala lui Tomșa. 

Simion Dascălul a mai introdus în cronica lui Grigore 
Ureche un capitol despre originea Românilor din tâlharii dela 
Rân, asupra căruia vom reveni îndată. 

Crescută astfel cu interpolările lui Simion Dascălul, cronica 
lui Ureche, s'a răspândit în o mulțime de copii manuscrise. 

In cronică, așa cum ne-o oferă ediţia regretatului Giurescu, 
— cea mai bună, întru cât este singura care respectă tradiția, 
unui text și ne dă în același timp variantele din celelalte manu- 
scrise, necesare pentru a urmări istoricul textului, — se observă 
destul de clar două firi, două mentalități, două personalități 
cu totul deosebite. 

O primă personalitate se caracterizează printr'o caldă 
dragoste de țară, printr'un deosebit simț de demnitate, printr'un 
spirit de măsură şi claritate și printr'un fin discernământ critic. 


1 Ghibănescu, Surele şi isvoade, III, p. 310. E o mărturie din Martie 1641 
prin care Gr. Ureche atestă că a văzut când Lupul din Hârlău, cu soția Simiiana şi 
copiii vând ocina şi moşia lor cu heleșteu, pe apa Crivdei, în hotarul satului Feteşti, 
« fratelui şi prietenului nostru, lui Pan Eustratie biv logofăt ». 

3 Ulterior într'o copie interpolată de Simeon Dascălul, a mai adăogat interpolări 
și a mai făcut câteva schimbări un Misail Călu gărul. Această versiune cu 
interpolările lui Misail Călugărul se păstrează în 4 manuscrise din Biblioteca Academiei 
Române (cf. C. C. Giurescu în Convortiri Literare, LIII, 1921, p. 326 şi bine în in- 
troducerea la Grigore Ureche Vornicul și Simion Dascălul Letopiseţul țării Molduvei, ed. 
II], Scrisul Roraânesc, p. LV—LVIII). Succesiunea interpolatorilor credem dar că este 
aceasta; Eustratie Logofătul, Simion Dascălul, Misail Călugărul. Ea concordă și cu 
ceea ce aflăm dela Miron Costin, care intrase în Moldova la vreo 4—5 ani după moartea 
lui Gr. Ureche, în De neamul Moldovenilor, din ce țară au eşii strămoşii lor (ed. Giurescu): 
« ară cum am înțeles de câţiva boieri şi mai ales din Neculai Buhuş ce au fost logofăt 
mare, pre acest Simeon Dascălul, Istratie logofătul l-au fătat cu basnele lui şi Misail 
Călugărul dela Simeon au născul, cela fiu, cestălalt nepot» (p. 5). Neculai Buhuș 
moare în 1667. Sau « De ar fi acmu I/stratie logofătul şi fitu-sâu un Simion dascal şi 
nepotu-său un Misail Călugărul, cum s'ar apuca de această poveste cu basnele lor 
cele ce au scris...s. Miron Costin nu văzuse însă letopiseţul lui Eustratie logofătul: 
e „„.că mi se pare, bine nu ştiu, că n'am văzut letopiseţul lui Istratie...+ 

A doua, personalitate se caracterizează printr'o râvnă de a 
se face cunoscută cu orice preț, printr'o tendință constantă de 
«a tinde poveștile mai larg », cu riscul de a cădea în prolixitate și 
incoherenţă chiar ; printr'o totală lipsă de măsură şi de simț critic. 

Coexistenţa acestor două personalități atât de diferite, în 
cuprinsul aceleiași cronice, se relevă dela primele pagini. 

Grigore Ureche este, în ceea ce privește persoana, lui, de o 
discreție plină de demnitate; nicăeri în cuprinsul cronicei nu 
vorbește despre sine, nici chiar atunci când ar fi îndreptățit, când 
te-ai aștepta, când ai dori-o chiar. Pretutindeni el se identifică cu 
faptele povestite şi nicăieri, nu iese la iveală, nici chiar atunci 
când făptașii sunt persoane care i-au stat aproape de suflet, 
cum se întâmplă cu tatăl său Nistor de care nu vorbește decât 
o singură dată. Incolo nicăieri nu vorbeşte despre sine şi ai săi. 

Simion PDascălul apare continuu în cuprinsul povestirii, 
mai ales când este vorba să-şi asigure paternitatea adauselor sale: 

«Acestea cercând cu nevoință vornicul Ureche scrie de 
«zice... După aceia şi eu... Simion Dascăl, apucatu-m'am 
« şi eu pre urma a tuturora a scrie aceste poveşti...». 

« Ce această poveste a lui Laslău craiu, ce spune că au gonit 
«pre aceşti Tătari, nu o au scos Ureche Vornicul din letopisețul 
«cel latinesc, ci eu, Simion Dascălul, o am izvodit din letopi- 
«sețul cel unguresc. ..». 

«Ce această poveste nu se află însemnată de Ureche Vor- 
« nicul, iar eu n'am vrut să las nici aceasta să nu pomenesc». 

Ureche este un spirit critic. El are despre istorie o concepție 
pragmatică ; ea trebue să dea norme de învăţătură « feciorilor 
şi nepoților, despre cele rele să se ferească... iară de pe cele 
bune să urmeze şi să învețe şi să se înderepteze ». Dar, cine are 
despre istorie o asemenea concepție, își dă bine seama că pri- 
mele condiții pe care trebue să le îndeplinească sunt: deplina 
obiectivitate în restabilirea adevărului. Grigore Ureche își dă 
seama de aceasta și de aceea el confruntă continuu izvoarele 
pământene cu cele străine, pentru ca, din noianul ştirilor contra- 
dictorii, să poată culege grăuntele de adevăr pe care-l cuprind. 
Ureche o spune destul de limpede: « nu numai letopisețul nostru, 
«ce şi cărți străine am cercat, ca să putem afla adevărul, ca 
«să nu mă aflu scriitoriu de cuvinte deşarte, ce de dereptate ». 

Simion Dascălul este, dimpotrivă, o fire imaginativă. El e 
stăpânit mereu de preocuparea de a «tinde poveştile » cât mai 
pe larg, împletind, tără discernământ critic, fapte istorice con- 
semnate în cronici, cu materialul legendar care circula în 
masele populare din vremea sa! și care intrase în bună parte 
în izvoadele pământene. 

Intre istorie şi folclor el nu face nicio demarcaţie. Ba ceva 
mai mult: modifică datele pe care le găseşte în izvoarele sale, 
interverteşte, cu o totală lipsă de simţ critic, ordinea eveni- 
mentelor, schimbă unele pasagii şi adaugă dela sine lucruri 
care nu se găsesc în izvodul său. Așa face, de pildă, la domnia 
lui Despot, unde adaugă la textul lui Paszkowski că Despot «s'a 
mutat la alt ostrov dela Roma». Mai departe, Guagnini 
amintește de un nepot al lui Despot, cel al cărui nume l-a 
uzurpat o slugă, viitorul Domn al Moldovei. Simion Dascălul 
se oprește asupra detaliului morții nepotului în războiu, și face 
din această împrejurare punctul de plecare pentru falsificarea 

genealogiei lui Despot Vodă. 

Ureche este apoi stăpânit de un suflu de patriotism, care, 
cu toată, discreția, vibrează totuşi în paginile cronicei sale. El 
scrie împins de curiozitatea de a «afla cap și începătură mo- 
șilor, de unde au izvorit în această ţară şi s'au înmulțit». EL, 
care văzuse înflorirea istorică a Poloniei, ținea «să nu se înnece 
anii cei trecuți şi să ne asemănăm fiarelor și dobitoacelor mute ». 
Vorbeşte, în aceste simple cuvinte ale bătrânului cronicar, ceva 


+ De exemplu: Legenda lui Eţco prisăcariul ş.a. 


din sufletul neamului întreg, care în acele vremuri turburi, 
ajunsese să-și lămurească ființa sa etnică deosebită. Deşi 
«cerca cu nevoință » şi «cărți străine», ca să poată afla ade- 
vărul, totuși el înlătură din cronica sa știrile din izvorul polon, 
care i se păreau exagerate și care, în acelaşi timp, jicneau 
mândria lui de moldovean. De pildă, scena în care Ioachim 
Bielski ne povestește cum Ștefan cel Mare, încolțit de Turci 
Și nevoit să ceară ajutorul regelui polon, primeşte să-i recu- 
noască suzeranitatea, să depună în cortul regal steagul Mol- 
dovei la picioarele regelui polon și să îngenunche înaintea lui, 
prestându-i omagiul de credință, în timp ce cortul se desfăcea 
pentru ca, oștirea adunată în câmpia Colomeei să vadă umilirea, 
marelui erou moldovean, este înlăturată de Ureche și redusă 
la atâta: Ștefan Vodă a venitla Colomeea și «toate ce au avut 
mai de treabă au vorbit şi apoi l-au ospătat pe Ștefan Vodă». 

Mai înainte, la 1471, cronicarul polon spunea că Ștefan a 
trimis 28 de steaguri regelui polon. Ureche explică răspicat: 
«au trimis și lui craiu din dobânda sa, nu pentrucă doar au 
«fost datoriu să-i trimiță, cum zic unii că au fost supus 
« Leşilor, ci pentru ca să-l aibă prieten la nevoie și la treabă 
«ca aceea, de-i va veni asupră ». 

Suflul sentimentului patriotic se vede la Ureche și în lu- 
mina de caldă duioşie, pe care o proiectează peste figura Dom- 
nilor, apărători de țară și dătători de legi și datini. Sunt adevă- 
rate portrete mici — lucrate cu artă în medalion — ca bunăoară: 

« Bogdan Vodă cel Grozav, feciorul lui Ștefan Vodă cel 
« Bun (Mare) s'au pristăvit în ceasul dintâiu al nopţii, în târg 
«în Huși, nu cu puţină laudă pentru lucruri vitejești ce făcea, 
că nu în beţii, nici în ospeţe petrecea, ci ca un strejar în toate 
«părțile priveghia, ca să nu se ştirbească țara, ce-i rămăsese 
«dela tată-său »; 

Sau portretul lui Petru Vodă Rareş: «ca un păstor bun 
ce străjueşte turma sa, așa în toate părțile străjuia și priveghia 
şi nevoia să lățească ce au apucat, că nimica după ce s'au 
așezat la domnie n'au zăbovit, ci de războae s'au apucat, și 
la toate-i mergea cu noroc». 

Sau, în sfârșit, portretul doamnei Ruxanda: « femeie destoi- 
nică, înțeleaptă, cu dumnezeire, milostivă și la toate bunătăţile 
plecată »; și mai ales al lui Ștefan cel Mare de care ne vom 
ocupa pe larg, mai jos. 

In contrast cu aceşti mari înaintași, el știe să încondeieze 
și pe domnii răi, stricători de lege și de datini, dărâmători de 
țară. lată de pildă pe Iliaș Vodă, fiul lui Petru Rareș, pe care 
«firea și fața îl lăuda să fie blând, milostiv și aşezătoriu, gân- 
dindu-se că va semăna tatâne-său, ci nădejdea pre toţi i-au 
amăgit, că dinafară se vedea pom înflorit, iară dinlăuntru lac 
împuţit, că având lângă sine sfetnici tineri turci, cu carii ziua 
petrecea şi se desmierda, iar noaptea cu turcoaice curvind, 
din obiceele creștineşti s'au depărtat; în vedere se arăta 
creștin, iară noaptea în slobozie mahmetească se dedese ». 

Sau chiar portretul lui Bogdan Lăpuşneanu, fiul Doamnei 
Ruxanda, pe care ni-l înfățișează cu contrastele lui: « cumu-și 
era blând și cucernic, așa tuturora arăta direptate, de se vedea 
că nimica nu s'au depărtat de obiceiul tatâne-său. Nici de carte 
era prost. La călărie sprinten, cu sulița la halca nu pre lesne 
avea protivnic, a săgeta din arc tare nu putea fi mai bine. 
Numai ce era mai de treală domniei lipsia, că nu cerca, bătrânii 
la sfat, ci de la cei tineri din casă lua sfat şi învățătură. lubia 
să auză glume și măscării și jocuri copilăreşti. Mai apoi lipi de 
sine Leşi, de-i era și de sfat şi de a batere halca cu sulița, 
răsipind avuţia cea domnească ». 

Sbucnește în aceste ultime portrete durerea unui mare patriot 
din divanul Moldovei, care vedea cum se risipește țara lăsată 
de Ştefan cel Mare şi Sfânt: « scăderea care se vede că au venit 
în zilele noastre». 


CRONICA LUI GRIGORE URECHE I5I 


In adausele lui Simion Dascălul, demnitatea sentimentului 
național este amorțită. Râvna dea, «tinde poveştile mai pe larg » 
este la el așa de puternică, încât îl orbește și îl face să admită și 
să încorporeze până și o legendă ungurească, falsă, tendențioasă, 
despre descendența noastră din tâlharii scoși din temnițele Romei. 


Aceste două temperamente atât de diferite, pe care le 
întrezărim în corpul compilației, se răsfrâng — cum de altfel 
este și firesc — și în structura, stilistică a cronicei. 

Stilul lui Simion Dascălul este de multe ori întortochiat, 
plin de repetiţii, neclar. Iată, de exemplu, o probă din pre- 
doslovie chiar: 

«După aceia şi eu care sânt între cei păcătoşi Simion 
« Dascăl, apucatu-m'am și eu pre urma a tuturora a, scrie aceste 
«poveşti, ce într'înse spune cursul anilor şi viața Domnilor, 
«văzând şi cunoscând că scriitorii cei mai de demult, care au 
«fost însemnând aceste lucruri ce au trecut, s'au săvârșit, și 
«pre urma lor alții nu vor să se apuce, văzând noi aceasta, că se 
« părăseşte această însemnare, socotit-am ca să nu lăsăm acest 
«lucru nesăvârşit <să> nu se însemneze înainte, carele mai 
«nainte de alţii au fost început pre rând însemnat până 
«la domnia lui Vasilie Vodă, ca să nu ne zică cronicarii altor 
«limbi, cam murit și noi cu scriitorii cei din ceput, sau că 
«doară suntem neînvăţat. . .». 

In acest exemplu — ași putea cita întreaga predoslovie — 
se vede bine fraza lungă, greoaie, întunecată, încărcată de 
incidentale, plină de repetiții, ca o urzeală în care firele neorân- 
duite bine încep să se încâlcească. 

Stilul lui Grigore Ureche se caracterizează dimpotrivă 
printr'o concizie şi precizie într'adevăr clasice; este un stil 
lapidar; pare că e săpat în piatră, ca o pisanie de biserică. 
Citez ca exemplu — fiindcă predoslavia este prea cunoscută 
din liceu — portretul lui Ștefan cel Mare. 

« Fost-au acest Ștefan Vodă om nu mare de stat, mânios 
«şi de grab a vărsa sânge nevinovat; de multe ori la ospețe 
«omora fără județ. Amintrelea era om întreg la fire, neleneș, 
«Şi lucru său îl știa a-l acoperi, şi unde nu gândeai, acolo îl 
«aflai. La lucruri de războae meșter, unde era nevoe însuși se 
«vâra, ca văzându-l ai săi să nu îndărăpteze, şi pentru aceia rar 
«răsboiu de nu biruia, şi unde-l biruia alții, nu pierdea nădejdea, 
«că știindu-se căzut jos, se rădica deasupra biruitorilor... 

«Iară pre Ştefan Vodă l-au îngropat țara cu multă jale 
«și plângere în mânăstire în Putna, care era de dânsul zidită. 
«Atâta jale era, de plângea toți ca după un părinte al său, 
«că, cunoștea toți că s'au scăpat de mult bine și de multă 
«apărătură. Ce după moartea lui până astăzi îi zic Sfântul 
« Ştefan Vodă, nu pentru suflet, ce este în mâna lui Dumnezeu, 
«că el încă au fost om cu păcate, ci pentru lucrurile lui cele 
«vitejeşti, carele nime din domni, nici mai nainte, nici după 
«aceia, l-au ajuns ». 

Este cel mai clasic portret din literatura noastră veche. 
Nu lipsește nimic din ceea ce trebue pentru a ne evoca dinaintea 
ochilor portretul — mai ales sufletesc —al marelui Voevod; 
şi totuși nici un cuvânt de prisos. Nimic nu se poate adăuga 
și nimic nu se poate suprima, fără a-i distruge farmecul literar. 
De remarcat în acelaşi timp cu câtă obiectivitate Grigore Ureche, 
care avea un adevărat cult pentru Ștefan cel Mare, recunoaște, 

alături de marile calități ale Domnului, și defectele; alături 
de părțile de lumină și cele de umbră (« mânios, de grab a vărsa 
sânge nevinovat, la ospețe omora fără giudeț »). Dar aci stă 
marele lui meșteșug de artist în ale scrisului că, după o scurtă 
trăsătură fizică, înşiră repede defectele, pentru a așeza apoi 
calitățile într'o gradaţie ascendentă care culminează printr'o 
frumoasă apoteoză («... Sfântul Ştefan Vodă, nu pentru suflet, 
ce este în mâna lui Dumnezeu... ci pentru lucrurile lui cele 


vitejești, carele nime din Domni, 
aceea, l-au ajuns»). 

Deși stilul lui Ureche este de o precizie lapidară, totuși 
limba, cronicei nu este lipsită de un pitoresc al ei particular. 
Aci însă nu se mai pot tace distincţii nete între Ureche şi Si- 
mion Dascălul, fiindcă în unele părți amândoi au transcris 
aproape verbal izvoare interne, care nu ne mai stau astăzi la 
îndemână, iar, de altă parte, limba lor e creația, colectivității 
moldovenești dela jumătatea, veacului al XVII-lea, abia modelată 
de cărturari. Lăsăm la o parte aspectul ei fonetic și morfologic 
— nu pentrucă, fiind de esență filologic, îl socotim neinteresant 
din punctul de vedere al formării limbii literare, (dimpotrivă 
ne-ar interesa să știm și în ce măsură limba, textelor coresiene a 
mlădiat scrisul marilor cronicari moldoveni), — dar pentrucă nu 
numai originalul lui Ureche s'a pierdut, ci și din prelucrarea lui 
Simion Dascălu! nu avem decât copiii târzii, care nu ne dau în 
această privință, cu precizia de care avem nevoie, textul autentic. 

Lăsând deci la o parte această latură a ei, limba primei 
cronice moldovenești — creată de un popor de boieri și de țăran 
a căror vieață se împletea intim cu a naturei — nu se ridicase 
încă până la concepte abstracte. Dar este o limbă plină de 
vigoare, care păstrează frăgezimea naivă a imaginelor su- 
gestive, formate în plin contact cu vieaţa satului ca de 
pildă: « Țara Ardealului înconjurată cu munţi și cu păduri 
cum ar fi îngrădită »; « In vremea lui Petru Vodă Șchiopul au 
fost secetă mare și unde prindea mai înainte pește, acolo ara 
plugul »; «au descălecat orașe în ţară »; «le-au împărțit hotare în 


nici mai nainte, nici după 


m 


. Po $ 
d. 


- (aa 7 . 
ră pata ze za orar 4 Zei a 


i: f-* 2 painea. Dăiatne Am 
Pa : 
va moda a Il za “rc Aa 4, 
pede amp eu A: ic 2 . fonafaze 
Ce 
i If ga pri cară , ed blat, e 
i 3 aa / “7-20 Da y 4277 Lo pa 
= 
CE Er, Ai îi ' E e eta ză 


] zane pe ru ri a 


sal kt 


“împe ape aamr e 
arene Fa , 3 Ve i ceai A tto46 pr „a, 
su, inst Cc: yacipa mec Aa 
4 E IA 2 f sp | 
capi pată AS i a 13 er pupi i-a | 


ler po pa pă i Cgh ap m aaa 


Die merit ripită Aare 


LI] 


mi pi 
i 4a 
dă fe id Ie Say pe pat n că 
incă > pri nor cal . un pmzapi Pa”, pipa 


fo N fa Gai das Ar dada (PR: A, 
amina Fă “vă nf pede INA 8 ei iei 


mpepipă d cefza ri 


ee d meat pe Arte Angetp ds AZ 
- 


Dă 


--- — . Pa 


v mân cae 28 


Cel mai vechiu manuscris din cronica lui Grigore Ureche, nr. 169 din Biblioteca 
Academiei Române. Pagina cu portretul lui Ştefan cel Mare. 

țara sa»; sau din priveliștea frământărilor naturii : «cum se ridică 
O negură întunecată şi se văsipește așa şi Petru Rareş se cură- 
țește de scârba ce-i zăcea la inimă»; «păgânii, carii în toate 
părțile fulgerau şi trăsneau cu armele lor»; «oștile s'au vâr- 
lejit e»; ori luate din vieaţa păstorească: «ca niște lupi pata 
spre vânat ca să înece oaia neslobivă »; sau Petru Rareș «ca 
un păstăriu bun grijia de oile sale» sau în sfârşit imagini din 
vieața stupilor de albine: « Turcii ca un rosu de albine înconjoară. 
mânăstirea »; Petru Șchiopu blând ca o matcă fără ac »; «de s'ar 
învăța cei mari... cumu-i albina, că toate-și apără căşcioara şi 
hrana lor cu acele şi cu veninul său, iară domnul lor, ce să chiamă 
matca, pre nimenea nu vatămă, ci toate de învățătura ei ascultă»; 
sau amintând interioare duioase de familie: « ales un om ca acela 
— hatmanul Arbore —ce au crescut Ştefan Vodă pre palmele lui » ; 

Asemenea, imagini şi multe altele, evocând aspecte de vieață 
plugărească, de păstorit, de albinărit, de interioare de vieața 
patriarhală, de luptă între puterile naturei, stilizate în structura 
limbii, o înflorează cu un colorit dulce, ca altițele discrete de 
pe ţesăturile țărănești. 


* 
* + 


Dintre adausurile făcute în cronica lui Ureche, unul a pro- 
vocat o adevărată furtună de indignare în Moldova secolului 
al XVIl-lea. Este capitolul privitor la «ijderenia Moldove- 
nilor, de unde sunt ei de au venit pre aceste locuri ». Capitolul 
ar fi fost tradus, după cum pretinde autorul însuși, dintr'un leto- 
piseţ unguresc, până acum nedescoperit. Se începe cu: «scrie 
letopiseţul cel unguresc » şi sfârșește cu: « Ce această povestea 
«lui Laslău craiu, ce spune că au gonit pre aceşti Tătari, nu o au 
«scos Ureche Vornicul din letopiseţul cel latinesc, ci eu, Simion 
« Dascălul, o am izvodit din letopiseţul cel unguresc, care poveste 
«o am socotit, pre semne ce arată că poate fi adevărată ». 

E locul să ne ocupăm aci și de acest curios adaus al lui 
Simion Dascălul. El începe prin a povesti că, înainte vreme, 
locuiau pe meleagurile Moldovei Tătarii, care, înmulțindu-se și 
lățindu-se, au trecut peste munţi în Ardeal, unde au împins pe 
Unguri din ocinele lor. Laslău —adică Vladislav — craiul 
unguresc, s'a ridicat și s'a dus la împăratul Râmului, cerându-i 
oaste de ajutor împotriva vrăjmașilor. Impăratul Râmului i-a 
răspuns că el, urcându-se pe tron, a jurat «să nu pice om de 
sabia, şi de județul lui ». Din pricina aceasta răufăcătorii s'au 
înmulțit așa de mult în țara lui, încât toate temnițele sunt 
pline de ei şi nu mai are ce le face. Ca să își curețe țara de ei, 
îi dărueşte craiului unguresc, dar cu o condiţie: să nu-i mai aducă 
înapoi. Și atunci: «de sârg i-a strâns pe toţi de pretutinderea și i-a 
însemnat pre toți de i-au ars împrejurul capului, de le-au pârjolit 
părul cu un hier înhierbântat, care semn trăiește şi până astăzi 
în țara Moldovei și la Maramureș, de se cehluiesc pregiur cap». 

Dacă a luat acest ajutor de tâlhari dela împăratul Râmului, 
Laslău a venit în Ungaria şi, pe la Crăciun, cu toată puterea sa, 
a pornit contra Tătarilor, pe care i-a bătut şi i-a gonit, trecându-i 
munții pe la Rodna, unde se şi văd în două locuri săpate în stânci 
semnele făcute de Laslău craiul. Urmărindu-i dincoace de munți 
Laslău i-a fugărit într'una, până i-a trecut apa Siretului. Prin 
aceşti tâlhari cuprinși în oastea, lui Laslău, s'au descălecat apoi, 
pupă ce s'a mântuit războiul, țara Maramureșului şi a Moldovei. 

Interpolarea are câteva trăsături caracteristice, care o 
apropie de legenda păstrată într'o versiune a vechilor anale 
moldovenești copiată în Rusia şi cuprinsă în colecția de cronici 
rusești, cunoscută sub numele de Voskresenskaja lâtopisi, 

(vezi vol. I, p. 35: invazia Tătarilor, ajutorul cerut de regele 
ungur Vladislav dela Râm; trimiterea unui ajutor alcătuit 
din Râmlenii ortodocşi; înfrângerea Tătarilor și colonizarea 
Râmlenilor ortodocși în părțile Crișanei și ale Maramureşului). 
In acea legendă însă lipseşte nota infamantă a tâlharilor din 


ISTORIA LITERATURII ROMÂNE VECHI 


temnițele Romei. Prin această notă infamantă şi prin alte 
amănunte interpolarea lui Simeon Dascălul se apropie de legenda 
pe care a cules-o chiar pe vremea lui Vasile Lupu din mediul 
Ciangăilor din Moldova, franciscanul Marcus Bandinus, trimes de 
Scaunul apostolic să cerceteze parohiile catolice din Moldova 1. 

Personalitatea acestui ciudat adnotator nu ne este cunoscută. 
In afară de o notiță scurtă, asupra căreia vom reveni îndată, 
păstrată de un copist aproape contimporan, niciunul din 
scriitorii noştri vechi nu ne dă lămuriri despre el și nici în 
documentele vremii, câte au ajuns până la noi, nu e pomenit. 

Din adnotările sale se poate deduce că venea de peste munţi, 
din regiunile în care era cunoscută limba ungară. In legenda 
asupra căreia ne-am oprit adineaori, el mărturiseşte că «eu, 
Simion Dascălul, o am izvodit din letopisețul cel unguresc ». 
Deşi un letopiseţ unguresc cu astfel de elemente nu s'a desco- 
perit până acum, totuși, faptul că legenda e scoasă dintr'o cronică 
ungurească, pare a o confirma nu numai caracterul ei tendențios 
(Românii se trag din tâlhari), ci și etimologiile cu caracter un- 
guresc. Povestind, de exemplu, « ijderenia Moldovenilor », după 
ce arată că Laslău a alungat, cu ajutor primit dela Râm (Roma), 
pe Tătari, până i-a trecut apa Siretului, continuă textual: 

«Acolo Laslău craiu... stând în țărmurile apei, au strigat 
«ungurește: seretem, serelem, ce se zice românește: place-mi, 
« place-mi. Mai apoi dacă s'au descălecat țara, după cuvântul 
«craiului, ce au zis: seretem, au pus numele apei Siretul». 

In același timp, interpolatorul se vădește a fi și un bun 
cunoscător al obiceiurilor ungurești. Povestind, mai departe, 
cum Laslău craiul, întorcându-se biruitor din războiul cu 
Tătarii, în ziua de lăsatul secului, a cerut voie dela vlădicii săi 
să-l lase trei zile să se veselească cu doamnă-sa și cu boierii, 
adaugă: « Și așa l-au blagoslovit de au lăsat sec Marţi cu 
toată curtea, sa, care obiceiu se ţine la legea lor şi până astăzi, 
de lasă sec Marţi în săptămâna postului celui mare dintâiu ». 

Dacă, în sfârșit, mai ținem seamă și de faptul că inter- 
polatorul era familiarizat și cu obiceiurile ungurești din 
Maramureş foarte vechi, atestate în decretele Sf. Ștefan, 
(...« care semn trăiește și până astăzi la Maramureș, de se 
cehluiesc prejur cap. . .»), atunci, poate că nu suntem departe 
de adevăr când presupunem că acest român ardelean era din 
părțile Maramureșului. Maramureşul, care ne-a dat, în secolul 
al XVI-lea, începuturile literaturii, ne-a trimis și mai târziu căr- 
turari. Chiar în vremea lui Vasile Lupu șia lui Grigore Ureche, 
trăia la curtea boierului Pătrașcu Ciogolea, din Calafendeşti (su- 
dul Bucovinei), ca dascăl de copii, un asemenea cărturar mara- 
mureşean, care ne-a lăsat un frumos centom hrisostomic, cu pri- 
lejul înmormântării jupânesei Sofronia, soția nefericitului boier. 

Printre cărturarii care treceau în Moldova se va fi ailat, 
probabil şi acest dascăl Simion. Dintr'o notiță pe care ne-a 
păstrat-o un copist, aproape contemporan, se pare însă că el 
nu se bucura de prea multă stimă între boierii moldoveni, 
căci iată ce ne spune notița: 

«Acest Simeon Dascal, ce el se numeşte aici, mai mult 
«se vede că au amestecat şi au turburat istoria decât 
«au lucrat cevaşi pentru Ureche Vornicul, carele au scris 
«acestea, a vesti că e domn învățat şi înțelept, iar acesta, 
«și neştiut şi slab în minte, precum și Todoraşcu Cantacuzin 
«vel Vist. în Moldova și alții, bine cunoscând pe acela, mi-au 
« mărturisit, că de multă neștiință și de minte puțină era acel 
« om, precum iar el esă și aici că (ce) au fost se arată și pe lângă 
«altele face şi aceasta, că ale altora le face ale lui, adecă ce 
«au scris Ureche, el zice că au scris». 

Interpolarea lui Simion Dascălul, privitoare la obârșia 
Românilor din tâlharii Romei, a stârnit o profundă indignare 


1 V.A. Ureche, Codex Bandinus, Analele Acad. Rom. s. II, t. XIII, Mem. 
S. ist. 1893 — 1894, p. 130. 307. 

între cărturarii moldoveni din a doua jumătate a secolului al 
XVII-lea. 


BIBLIOGRAFIE, 1. EDIȚIILE CRONICEI. M. Kogălniceanu, Letopi- 
sețele țării Moldovei, laşi, 1852, 1, p. 93— 209. Această ediție este tipărită cu caractere 
chirilice. A doua ediţie a apărut în 1872, cu caractere latine, şi cuprinde şi cronicele 
muntene. Poartă titlul: Cronicele României sau lelopisețele Moldaviei şi Valahiei. 
Cronica lui Ureche se află în tomul I, p. 127—242.: Kogălniceanu, care-şi făcuse studiile 
în Germania, unde a avut ca profesor de istorie pe Ranke, a încercat să dea — după 
mijloacele de atunci — o ediţie critică, In acest scop s'a folosit de mai multe manu- 
scrise şi, publicând pe cel care i s'a părut mai bun, a introdus în textul lui, acolo unde 
bănuia că trebue să fie o alterare datorită copiştilor, lecţiuni din celelalte manuscrise, 
fără să indice însă nici lecţiunile pe care le introduce, nici manuscriptele din care le 
culege. In special la cronica lui Ureche, Kogălniceanu a încercat să reconstitue, din 
compilaţia lui Simion Dascălul, prototipul pierdut al lui Grigore Ureche, separându-l 
de adausele ulterioare. Textul presupus al lui Ureche a fost publicat sub titlul: « Domnii 
țerei Moldovei şi viața loru de Grigore Ureche, vornic mare în Moldova», pe când 
interpolările lui Simion Dascălul au fost aruncate la sfârșitul primului volum, în apen- 
dice (e Apendix I; apendic VII şi apendic IX »). Kogălniceanu a încercat să corecteze 
uneori și limba. Intre altele, găsind în cronici infinitivul lung alături de cel scurt şi 
părându-i-se că forma curentă în secolul al XVII-lea a fost infinitivul lung, a înlocuit 
în textul publicat de el, în multe locuri, infinitivul scurt prin cel lung. Defectul unei 
asemenea metode s'a văzut atunci când filologul Meyer Liibke, 
asupra infinitivului în limba română, a luat de bună ediţia lui Kogălniceanu și a 
clădit o întreagă teorie. întemeiată pe exemple care nu se găseau în manuscrisele 
cronicei lui Ureche. (Studiul lui Meyer-Liibke Zur Geschichte des Injinilivs im Rumă- 
nischen a fost publicat, în Abhandlungen Herrn 1 Prof. Dr. Adolf Tobler, Halle, 1895). 
Cu toate acestea meritul publicaţiei lui Kogălniceanu, pentru timpul ei, este incon- 
testabil, căci pe textele publicate de el s'a întemeiat progresul studiilor istorice la noi. 

Textul cronicei lui Ureche din ediţia lui Kogălniceanu a fost republicat de: Emile 
Picot, Chronique de Moldavie, depuis le milieu du XIV-e siecle jusqu'd l'an 1594, 
par Grăgoire Urechi. Texte roumain avec traduction franqaise, notes historiques, 
tableaux geânalogiques, glossaire et table, Paris. Leroux, 1878. 

O ediţie populară, cuprinzând fragmente din Ureche, a fost publicată în editura 
Socec, în 1894, în Autorii români vechi şi conlimporani. 

1. N. Popovici, Chronique de Gligorie Ureche, avec un aulographe d'Ureache 
et neuj jac-similes des manuscriis, Bucureşti, 1911. Popovici a dat o încercare mai 
meticuloasă de a desface opera lui Grigore Ureche de interpolările lui Simion Dascălul. 
Numele proprii, îinprumutate de Ureche din Bielski şi alterate de copişti, au fost 
restabilite cu ajutorul cronicei lui Bielski. Popovici a făcut însă greşala de a încerca 
să reconstitue și limba originalului pierdut al lui Ureche, după o metodă care este 
și ea astăzi perimată. Colaţionarea manuscriselor nu-i putea ajuta lui Popovici în 
reconstituirea limbii lui Ureche, fiindcă toate manuscrisele decurg din copia defectuoasă 
a lui Simion Dascălu! şi resfrâng, prin urmare, mai mult limba acestuia decât a lui Ure- 
che. Neputând scoate nicio lumină pentru problema care îl preocupa, Popovici încercă 
atunci alt drum. Grigore Ureche — observă el — trăiește pe vremea lui Vasile Lupu şi 
este contimporan cu Mitropolitul Varlaam şi cu Eustratie Logofătul. Graiul lui, trebue 
să fi fost asemănător cu al acestora. Plecând dela acest fapt, Popovici confruntă textul 
copiilor care ne-au păstrat cronica lui Ureche, cu operele lui Varlaam şi Eustratie Logo- 
fătul — în special cu Pravila aleasă — şi înlocueşte toate formele moderne din manuscri- 
sele cronicei lui Ureche cu formele arhaice corespunzătoare, din Varlaam şi Eustratie Lo- 
gofătul. Metoda lui Popovici cuprinde în sine mult arbitrar. O critică întemeiată a acestui 
procedeu la D. Russo, Critica textelor și lehnica edițiilor, Bucureşti, 1912, p. 29—30 
(nota) reprodusă și în Studii istorice greco-române, București, 1939 vol. II p. 568 nota. 

Cea mai bună ediţie se datoreşte lui Const. Giurescu, Letopisețul Țării 
Moldovei până la Aron Vodă (1359—1595), întocmil după Grigore Ureche Vornicul, 
Iswratie Logofătul și alții, de Simion Dascălul, București, 1916, (Comisia Istorică a 
României). In această ediţie, regretatul Giurescu pleacă dela constatarea că, în toate 
manuscrisele textul lui Ureche este contopit în compilaţia lui Simion Dascălul, în 
aşa fel încât nu poate fi separat, fără a cădea în arbitrar, De aceea el renunţă la ideea 
de a reconstitui originalul pierdut al cronicei lui Ureche și, după ce a colaţionat, a clasat 
şi a fixat filiera manuscriselor, se mărginește să reproducă textul unei copii, care a 

păstrat mai bine versiunea interpolată a lui Simion Dascălul, adăugând în josul paginei 
variantele din celelalte manuscrise 1. Lucrarea lui Giurescu este prima ediţie critică 
ştiinţifică. Din nefericire, ea a apărut fără studiul premergător, pe care Giurescu îl 
pregătea răbdător, cu cunoscuta lui conștiinciozitate. Textul cronicei se afla cules la 
intrarea noastră în războiul din 1916—1918. Pe atunci, preşedintele Comisiei Istorice, 


într'un studiu 


MIRON 


VIEAȚA. Miron Costin, continuatorul lui Grigore Ureche, 
este fiul lui Ioan Costin. Mama lui, Safta, fiica lui Miron Sul- 
gerul era pe de o parte nepoată lui Isaia Balica, cumnatul lui 
Grigore Ureche, pe de altă parte nepoată și lui Miron Barnovski, 
Domnul Moldovei. 

In domnia lui Miron Barnovski, loan Costin este hatman 
al Moldovei şi, datorită legăturilor de rudenie, și omul de 
încredere al Domnului. 

1. Bogdan, temându-se ca «o întâmplare nenorocită, un neînsemnat episod al luptelor 
înverşunate, să nu prefacă în cenuşe munca grea și onestă. pe care cu greu s'ar găsi 
cineva s'o refacă », a hotărit să publice ediţia critică pregătită de Giurescu, fără intro- 
ducerea obișnuită. Introducerea urma să apară într'o broșură separată dar, din neno- 
rocire, Giurescu a fost răpit pe neaşteptate cercetărilor istorice. Câteva lămuriri sumare 
au fost date de fiul său, C. C. Giurescu, în Convorbiri Literare, LILI, 1921, p. 322 
şi urm, Filiera manuscriselor, întocmită de Giurescu, tatal, se poate vedea în studiul 
său: Noui contribuțiuni la studiul cronicelor moldovene, p. 55. 

Textul pregătit de regretatul C. Giurescu a fost reprodus într'o ediţie populară, fără 
variante, de fiul său, C.C. Giurescu în colecţia « Clasicii români comentaţi», 
sub titlul Grigore Ureche şi Simion Dascălul, Letopiseţul Țării Moldovei, Craiova, 1934. 

II. Studii asupra operei. C. Giurescu, Noui contribuțiuni la studiul cronicelor 
moldovene. Lelopisețul lui Eustralie Logolătul şi Letopiselul latinesc, Cronicele lui 
Grigore Ureche, Simion Dascălul şi Misail Călugă'ul, Bucureşti, G5bl, 1908. Studiul 
este întemeiat pe analiza atentă a manuscriselor. P. P. Panaitescu, Influența 
polonă în opera şi personalitatea cronicarilor Grigore Ureche şi Miron Costin, în Analele 
Academiei Române, mem. secţ. lit., s. III, t. IV, m. 4, Bucureşti, 1925.P. P. Panai- 
tescu stabileşte izvoarele polone care se află atât la baza cronicei lui Grigore Ureche, 
cât şi la baza interpolărilor lui Simion Dascălul. 

Raporturile lui Ureche cu vechile cronici slavonești au fost studiate de Ion 
Bogdan în Vechile cronice moldoveneşti până la Urechia, Bucureşti, 1891 p. 104—136; 
în Letopisețul lui Azarie. Analele Acad. Rom. s. Îl. tom. XXXI p. 42—51 și în Cronice 
inedite alingăloare la istoria Românilor, Bucureşti, 1895 p. 28—32. Aceeaşi problemă a 
fost reluată de d-l Î. Minea, Letopisefele moldovenești scrise slavoneşte, Extras din 
«Cercetări istorice », an. I, laşi, 1925. Acelaşi, Din istoria culturii româneşti, Cercetări 
istorice, Iași, VII, 1932—1933. Același, Intre păreri şi ipoteze. Celind despre cronica 
lui Ureche, în Viaja lui Românească, XVII (1925), nr. pe Sept., p. 361 şi urm., Oct.,p.93 
şi urm.; Noem. şi Dec., p. 245 şi urm. Minea pune ipoteza că Ureche şi-a fi 
scris cronica în limba latină. G. Pascu, Gligorie Ureache, Iaşi, 1920 vezi însă critica 
lui C. C. Giurescu în Convorbiri Literare, LIII, 1921, p. 222—932 şi 322 —398, 
G. Pascu, Grigore Ureche și Miron Costin în Revista critică, an. VIII, 1934, p.65—68. 

Dintre studiile mai vechi: A. V. Gîdei, Studiu asupra cronicarilor moldoveni din se- 
colul al XVII-lea, din punc de vedere al limbei, melodei şi cugetărei, cu o prefață de V. A. 
Urechiă, Bucureşti, 1898, cf. însă și recenzia interesantă pe care i-a făcut-o St. Oră- 
şanu, în Convorbiri Literare, XXXIII (1899). p. 256, 441,508, 595, 726,844 (şi extras). 

Despre interpolarea lui Simeon Dascălul: D. Onciul, Originile Principalelor 
Române, Bucureşti, 1901; acelaşi, Papa Formosus în tradiția noastră istorică în 
Lui Tilu Maiorescu Omagiu VX Februarie M.C.M. Bucureşti, 1900, p. 620—631; 
Veres Andrei, Notele la amănuntele ungurești din Letopisețul Țării Moldoveneşti 
al lui Grigore Ureche şi Simion Dascălul în Revista istorică română, IL, 1933, p. 
381—385. 1. Şiadbei, Cercetări asupra cronicelor moldovene, I, laşi, 1939, 

III. Biografia lui Ureche. 1. Sbiera, Grigoriu Urechie, Contribuiri pentru o bio- 
grafie a lui, în Analele Academiei Române, t. V, mem. secţ. ist., Bucureşti, 1881 
p. 289 —357 (şi despre chestia paternităţii cronicii și de isvoarele ei). I. Tanovi- 
ceanu, Genealogia familiei Ureche, în Arhiva, laşi, LX (1898), p. 234 şi urm. Biografia 
lui Nestor Ureche a fost reconstituită de Ştefan Orăşanu Cronicari moldoveni 
din secolul al XVII-lea, Bucureşti, 1899, p. 34—57. Tot acolo paternitatea lui Gri- 
gore asupra cronicei, p. 57—63. I. Tanoviceanu, Contribuțiuni la biografiile 
unora din cronicarii moldoveni, în Analele Academiei Române, t. XXVII, mem. 
secţ. ist., Bucureşti, 1904-1905; p. 227—420; cuprinde notițe biografice în legă- 
tură cu chestiunea paternităţii cronicei. E. de Barwinski, Știri nouă asupra 
Jamiliei Ureche, în Prinos lui D. A. Sturdza, Bucureşti, 1903, p. 197—211, cuprinde 
informaţii din arhivele polone, privitoare la pribegia lui Nistor Ureche şi a familiei sale. 

Costăchescu Mihai, Despre neamul de boieri moldoveni Ureche, cu ocazia 
unor ştiri într'un document dela Duca Vodă din 1671, Sept. 5, în Cercetări istorice, an. 
1V, 1928, p. 37—47; D. Găzdaru, O știre despre Gr. Ureche. Nole şi interpretări, 
an. X, 1934, p.352—353; 1. Minea, Oştire despre Gligorie Ureche în Cercelări istorice, 
an. VII—IX, 1932—1933, p. 104—112. 

In afară de aceste studii și articole, s'au publicat în timpul din urmă o mulţime de ştiri, 
răspândite în diferite colecţii de documente și reviste (cu deosebire în: Ghibănescu, 
Surele şi Isvoade şi în revista Ioan Neculcea). Ştirile astfel împrăștiate au fost culese în cea 
mai mare parte într'un inventar, de Lucian Predescu, în Arhiva, laşi, 1930, p. 184. 

N. lorga, Istoria literaturii româneşti, |, ed. 11, Bucureşti 1925, p. 285—313, şi 
introducerea d-lui C. C. Giurescu la ediția cronicei, publicată în colecţia 
a Clasicii români comentaţi», amintită mai sus. 

Cronica a fost atribuită lui Nestor Ureche de B.P. Ha șdeu în Arhiva istorică 
a Rom., | p. 117 şi Columna lui Traian, II, 1872, p. 274. 


COS DU 


Barnovski, care trăia ca pribeag în Polonia, unde avea 
târguri şi sate, fusese chemat de boieri în domnie, după detro- 
narea lui Alexandru Iliaş (1633). Ducându-se apoi cu alaiu 
de curteni, boieri, preoți şi călugări, la Constantinopol pentru 
ca, potrivit cu ceremonialul obișnuit, să sărute poala împă- 
răţiei și să capete steag de domnie este închis, împreună cu 
toți boierii care veniseră cu el. Intre aceștia se afla și Pos- 
telnicul Costin. Miron Costin a notat, el însuşi, zilele de 

groază pe care tatăl său le-a petrecut la Constantinopol 
atunci. 

Miron Barnovski este decapitat din porunca Vizirului şi 
trupul lui stă atârnat înaintea, curții împărăteşti o zi, umplând 
de vâlvă întregul Stambul. Spre seară, vizirul dă poruncă 
ceauşilor să scoată din temniță, pe chehaia nenorocitului Domn. 
Este scos tatăl lui Miron Costin care, ridicând trupul lui Bar- 
novski, îl duce la Patriarhie şi acolo «pe scurt, cum au lăsat 
vremurile atunci, îl astrucă 1» în Patriarhie. A treia zi, în 
toiul nopţii, un caic, trimis din porunca Vizirului, la temniță, 
ridica pe Costin, Postelnicul. Spre groaza boierilor care credeau 
că-l duc noaptea să-l înnece ori să-l muncească pentru averile 
lui Barnovski Vodă, Costin Postelnicul e adus înaintea Vizi- 
rului, unde află porunca împăratului, că sunt slobozi să meargă 
să-şi aleagă Domn pe cine vor voi. Costin, cu sufletul « în- 
tors de spaimă », se înapoiază la temniță, aducând vestea, cea 
bună celorlalți boieri. Liberaţi, se adună cu toții şi, ținând 
sfat, aleg ca Domn pe Moise Movilă. 

Acest episod dramatic din vieața Postelnicului Costin a 
lăsat o întipărire neștearsă în sufletul lui și el constitue motivul 
principal care îl va determina, peste un an, să părăsească 
pentru totdeauna Moldova și să apuce calea exilului. 

Domnia lui Moise Movilă (1633—1634) n'a fost norocoasă. Abia 
instalat, și în al doilea, an de domnie Abaza Pașa intră în Moldova 
cu oaste turcească şi muntenească ; sileşte pe Domnul Moldovei și 
pe boierii săi să isealăture și pornesc cu toții contra Poloniei. 

La asediul cetății Camenița, se răspândește în tabăra tur- 
cească svonul, pus la cale de hatmanul Costin, că vine din spre 
pădurea Nadoborului o oaste căzăcească, în ajutorul Polonilor. 

Abaza Pașa hotărăște retragerea peste Nistru și, în drum, atacă 
untârgușor- Studenica -a cărui garnizoană militară izbutește peste 
noapte, cu ajutorul Moldovenilor, să se strecoare din cetate. 

Trecând Nistrul spre lași, Abaza Pașa prinde de veste că a, fost 
amăgit și, descălecând cu corturile în șesul Iașului, în preajma 
mânăstirii Balica, pune la cale să prindă a doua zi pe toți boierii 
moldoveni, să-i lege în obezi şi să-i ducă la împărăție. Inştiințat 
de aceasta printr'un prieten turc, Postelnicul Costin, care simţise 
cu un an înainte fiorul morții la Constantinopol, fuge cu alți boieri 
la mânăstirea Pobrata și de acolo părăseşte pentru totdeauna 
Moldova, retugiindu-se în Polonia, unde este bine primit. Aci, în 
1638, dieta polonă «având în vedere — zice actul dietei — însem- 
natele servicii aduse regelui și Statului în diferite expediţii 
războinice, primește ca «indigen polon şi ca nobil polon, pe 
Iancu Costin cu fii săi: Alexandru, Miron şi Potomir ». 


COPILĂRIA IN POLONIA. E prima dată când cronicarul 
nostru apare menționat în acte. Tatăl, hatmanul Costin, moare 
în exil. Fiul său, Miron, era abia în vârstă de 5 ani la data când i 
se acorda, indigenatul polon. 

Primită în rândurile nobilimii, familia Costin şi-a alcătuit, 
după datină, şi un blazon, pe care un act contimporan polon 
ni-l descrie astfel: în câmp albastru, un înger îmbrăcat în 
armură cavalerească şi ținând o spadă. Deasupra coifului, în 
coroană, o mână înarmată cu o spadă. 

Ca toți exilații moldoveni, care obțineau cetățenia polonă, 
hatmanul Costin a căutat să-și facă şi el un rost, arendând 
o moșie în starostia de Bar, Novosiilca-Nova. Astfel se lămu- 
resc împrejurările în care Miron Costin este adus să petreacă 
vârsta copilăriei şi să-și înceapă instrucțiunea în limba 
polonă, pe care va ajunge să o stăpânească aşa de bine încât, 
mai târziu, va scrie o cronică întreagă în elegante versuri polone. 

După propria lui mărturie, în 1646 urma cursurile cole- 
giului iezuit din Bar, un orăşel la granița Moldovei, cu un im- 
portant depozit pentru vinurile aduse de negustorii moldoveni. 


1 Ingropă. 

Colegiul din Bar — după cum ne lămurește P. P. Panaitescu 
— fusese deschis de iezuiți în 1636, într'o casă de piatră, cu 
grădină împrejurul ei, și era condus, pe vremea când Miron 
Costin îşi făcea studiile acolo, de rectorii Stanislav Witwinski, 
în 1646, şi de Francisc Czarniecki, fratele unuia din cei mai 
glorioşi hatmani ai Poloniei, Ștefan Czarniecki. Rectorii erau 
ajutați în instrucțiunea şi educaţia elevilor de 8—12 preoți, 
de 3—4 magistri şi de câțiva fraţi. Programul de studii trebue 
să fi fost același ca și în celelalte colegii iezuite din Polonia. 
Cursul complet era împărțit în 5 clase: 3 de gramatică și 2 
de umanioare, — între acestea era şi retorica. Baza studiului 
era limba latină, care servea ca limbă de conversaţie între 
elevi, așa cum în unele pensioane din vremea noastră se în- 
trebuința, ca limbă de conversație franceza sau germana. 
In acest colegiu urma cursurile Miron Costin, în varaanului 1647, 
când pe vremea, « secerei », în drumul dela sat — adică dela moșia 
părintească — spre oraș, a fost surprins de acea groaznică năvală 
a stolurilor de lăcuste, care a durat câteva zile și pe care 
avea s'o descrie cu atâta plasticitate, mai târziu, în cronica sa. 

In vara anului următor, când, în marea răscoală a Cazacilor, 
oștile hatmanului căzăcesc Chmielniecki se apropiau de Bar, 
rectorul colegiului, Czarniecki, se refugiază cu profesorii și cu 
toată, şcoala, la Camenița. Nu știm însă dacă şi Miron Costin 
a urmat mai departe școala la Camenița. Barul a căzut în 
mâna răsvrătiților şi a fost în parte distrus. 

In acest timp, tatăl lui Miron Costin moare. 

Doi ani mai târziu, în 1650, Miron Costin, care nu avea 
decât 17 ani, primeşte în arendă moşia Novosiilca-Nova. In 
1651, se afla în oastea regelui polon, luând parte la luptele 
contra Cazacilor. 


INTOARCEREA IN MOLDOVA. Curând după aceasta, în 
împrejurări puțin cunoscute, Miron Costin se întoarce în Mol- 
dova. Apariția acestui tânăr învăţat, venit din Polonia, trebue 
să fi făcut senzaţie între rudele și vechii prieteni ai tatălui său. 
Doi dintre cei mai de seamă boieri ai timpului, Toma Cantacuzino 
Vistiernicul 1 — « cari capete ca acelea, ne spune Miron Costin, 
abia de au avut ţara cândva sau de va mai avea » — îl îmbră- 
țișează cu multă simpatie. 

Vremurile în care Miron Costin se întoarce în Moldova 
sunt dintre cele mai turburi. Abia, se încheiase nunta lui Timuș 
cu Domnița Ruxandra și domnia lungă, fericită și bogată, a li 
Vasile Lupu (1634—1653), măcinată de ambiția tânărului său 
boier Gheorghe Ștefan, începe să se năruie. Curând după 
intrarea cronicarului în Moldova, în săptămâna Patimilor, se 
răspândește în laşi svonul că oștiri ungurești și muntene au 
intrat în Moldova. O scrisoare a lui Ciogolea Spătarul către 
Vasile Lupu, trimisă în taină printr'un călugăr, desvăluie 
complotul urzit de Gheorghe Ştefan. Dar toate sunt prea târziu. 
Surprins între două focuri: frontul unguresc cu Gheorghe 
Ştefan, la Roman și cel muntenesc, dincolo de Focsani, Vasile 
Lupu se vede nevoit să se retragă cu toată casa şi boierii de curte 
spre Hotin, de unde trimite după ajutor în Polonia, la ginerii 
săi şi în Ucraina, la cuscrul său Chmielnicki, hatmanul Cazacilor. 

In lupta deschisă atunci între Vasile Lupu și Gheorghe Ștefan, 
Miron se afla împreună cu protectorii săi, frații Toma și Iorgachi 
Cantacuzino, în tabăra lui Vasile Lupu. Când Domnul şi curtea 
ajung la limanurile Nistrului, Miron Costin este însărcinat cu 
misiunea, delicată de a cere ajutor starostelui de Camenița, 
Petru Potoțki, dela care era Vasile Lupu în drept să se aștepte 
la recunoștință, în urma sprijinului pe care i-l dăduse ca să 
scape din robia tătărască. Deși părinții cronicarului nostru 

1 Erau frați cu Postelnicul Constantin Cantacuzino din Ţara Românească, marele 
boier al lui Matei Basarab şi, deci, unchi ai fiilor acestuia, Şerban Cantacuzino Domnul 


(1678 — 1688) şi învățatul cronicar Constantin Cantacuzino Stolnicul. Toma ţinea în 
căsătorie pe sora mamei lui Miron Costin. 


MIRON COSTIN 


părăsiseră pentru totdeauna Moldova din pricina lui Vasile 
Lupu, totuși el și-a împlinit cu credință misiunea. Petru Potoţki 
nu se afla însă în Camenița și solul a trebuit să purceadă cale 
de trei zile mai sus, la, niște ocine ale aceluia. Starostele, aflând 
cele întâmplate, şi-a lăsat treburile şi a pornit îndată spre 
Camenița să, sară în ajutorul Domnului moldovean. In acest răs- 
timp însă, Vasile Lupu, împins de armatele lui Gheorghe Ștefan, 
a trecut Nistrul, lăsând cetatea Hotinului în mâna vrăjmașului. 

Ce s'a întâmplat după aceasta, nu ştim precis. La a doua 
încercare a lui Vasile Lupu de a-și recăpăta tronul, cu ajutorul 
ginerelui său “Timuș — care avea să cadă în tranșeele din jurul 
Sucevei, răpus de o șrapnelă — Miron Costin se afla în tabăra 
lui Gheorghe Ștefan. La întâlnirea noului Domn moldovean cu 
cele două căpetenii ale oștirilor străine, venite în ajutorul său: 
Petki Istvan, «sărdarul lui Racoți », şi Condracki, « polcovnicul » 
regelui polon, Miron Costin servește ca tălmaciu pentru limba 
polonă și are astfel prilejul să reproducă, cuvânt cu cuvânt, dis- 
cuțiunea urmată între cele două căpetenii, cu privire la planul de 
atac al taberei lui Vasile Lupu, sprijinită de Cazacii lui Timuș. 

Domnia lui Gheorghe Ștefan a fost norocoasă pentruMiron Cos- 
tin: «dela el multă mila am avut», spune însuşi. Gheorghe Ștetan 
era de altiel un Domn învăţat și înțelept, —la curtea lui se afla și 
Milescu —și, după mărturiile boierilor mai bătrâni, era mai priceput 
la învățarea solilor și la răspunsul scrisorilor, decât Vasile Lupu. 

Sub Gheorghe Ştefan, Miron Costin ia parte la expediția în 
Muntenia pentru potolirea Seimenilor, care se răzvrătiszră 
contra Domnului şi amenințau liniștea țării. După o domnie 
de 4 ani însă, Gheorghe Ștefan este mazilit de Turci, deoarece 
n'a vroit să se ducă la Constantinopol ca «să sărute — după 
ceremonialul obișnuit — poala împărăției ». 

In domnia următoare, a lui Ghica Vodă (1658), Miron Costin 
are prilejul să-şi lărgească, cunoștințele despre neamul şi pămân- 
tul românesc. Vizirul Kiupruli, hotărît să înlăture din scaun pe 
Râk6czi, poruncește Domnilor români să secondeze campania 
întreprinsă de el în Ardea]. Ghica Vodă este astfel nevoit să por- 
nească cu boierii și armata, în Muntenia, unde se întâlnește cu ce- 
lelalte oști şi, împreunându-se cu Tătarii, intră în Ardeal, pe la 
Brașov; de-acolo răsbat prin Ţara Bârsei spre Sibiu; se urcă. 
în sus spre inima Ardealului; văd cum Tătarii dau foc ȘI prefac 
în cenușe Alba-lulia (Bălgradul) şi cuceresc, în fine, Amlașul. 
Campania, care se încheie cu alungarea, lui Râkoczi de pe tronul 
Ardealului, durează 5 luni, din August până târziu în Decem- 
vrie, când Moldovenii se întorc, pe la Sf. Nicolae, în Suceava. 

Patru ani mai târziu, în războiul încins între Turci și Germani, 
Moldovenii și Muntenii, după porunca Vizirului, sunt siliți să ia 
parte şi la această campanie. Miron Costin, care era pe atunci 
pârcălab de Hotin, plecând cu Domnul său, Dabija Vodă, şi cu 
oastea, spre Ujvar, are din nou prilejul să colinde meleaguri româ- 
nești şi să privească, la Turnu-Severin, prin apa limpede a Dună- 
rii, pragurile podului lui Traian. Ce adânc răsunet au avut aceste 
ruine în sufletul veșnic curios și iscoditor al cronicarului, se vede 
din faptul că, 20 ani mai târziu, amintirea lor trăia încă puternic, 

Aceste campanii, care duc pe cărturarul moldovean prin 
Muntenia şi Ardeal, sunt pentru activitatea lui literară de o 
însemnătate deosebită; el a avut, în aceste călătorii, prilejul 
să cunoască și să simtă prin propria lui experiență, unitatea, 
neamului românesc, pe care avea să o expuie, cu atâta căldură, 
mai târziu, în cartea: «De Neamul Moldovenilor ». 

Miron Costin, prin cultura lui largă, prin inteligența lui 
ascuţită, prin energia și prin sufletul său pasionat, s'a impus 

Ruinele cetăţii Hotinul 


După o fotografie din colecţia Ministerului Propagandei. 

Gheorghe Duca, Domn al Moldovei (1665 — 1666, 1668 — 1672, 1678 — 1683) după fresca 
din Mănăstirea Cetăţuia sec. XVII. 
După o frescă din colecţia Comisiunii Monumentelor Istorice. 


în divanurile domnești și a lost însărcinat deseori cu misiuni 
diplomatice grele. Astfel, în toiul luptelor dintre Turci și 
Poloni, pe când Turcii atacaseră Camenița, Vizirul care comanda 
oştirile turcești, a cerut lui Petriceicu Vodă (1672—1674) să-i 
trimită un boier cu care să discute unele chestiuni în legătură 
cu nevoile oștirii turceşti. Petriceicu a ales atunci, din toți 
boierii țării, «mai de treabă la voroavă » pe Miron Costin. 
lată cum povestește Neculcea convorbirea dintre Vizir și 
Miron Costin: « Și mergând Miron Costin la cortul vezirului, 
«pusu-l-au vezirul de au șezut înaintea lui. Și i-au zis vezirul 
«să-i spuie drept: pare-le lor bine că au luat împărăția Came- 
«niţa, ori ba? Iară Miron au răspuns că se teme a spune drept. 
« Vezirul au zâmbit a râde şi i-au zis să grăiască, să nu se teamă. 
« Atunci Miron au zis: Sântem noi Moldovenii bucuroși să se 
«lățească împărăția în toate părțile cât de mult, iar peste 
«țara noastră nu ne pare bine să se lățească. Atunce vezirul 
«iar au râs şi i-au zis: Drept ai grăit». 

Cu această francheță decaracter, Miron Costin acâștigatinima 
Vizirului și a fost de mult ajutor Moldovei, într'un ceas cumpănă. 
Vizirul intenționa să lase oastea turcească să ierneze în Moldova, 
dar cronicarul l-a convins că țara este săracă şi nu va putea birui 
oastea cu fân, grăunţe şi celelalte provizii, — iar de altă parte 
trupele turceşti ar fi necontenit hărțuite de podgheazurile polone. 

In primăvara următoare, “e?ncepe războiul între Turci ŞI 
Poloni, în jurul Hotinului. Petriceicu Vodă, Domnul Moldovei, 
înțelegându-se cu Grigore Ghica al Munteniei, trec de partea 
Polonilor şi Turcii sunt înfrânți: Grigore Ghica însă, mai şiret, 
se duce la Obluciţa unde se afla Vizirul, ca să se desvinovă- 
ţească, și de acolo la Constantinopol, unde izbutește să-şi 


întărească tronul. Petriceicu Vodă, rămas credincios Polonilor, 
hotărăște să se ducă spre Cernăuţi cu toată oastea moldove- 
nească, pentru ca să iasă în întâmpinarea unui corp de armată 
polonă, ce se aștepta să vină în ţară. Momentele erau critice 
pentru Moldova. Armata turcească era numeroasă şi bine orga- 
nizată. Muntenii trecuseră de partea Turcilor; la hotarele 
Nistrului, Tătarii așteptau porunca să încalce şi să intre după 
jaf în Moldova. In acele clipe de mari frământări, boierii şi 
căpitanii slujitorilor se sfătuesc între ei şi se duc la Petriceicu, 
rugându-l să-i îngădue a se duce pe la casele lor să-și pună 
soțiile și copiii în siguranță de invazia tătărască. Petriceicu 
le răspunde cu sumeție şi-i oprește să plece. Atunci se ridică 
din mijlocul tuturor, Miron Logofătul, care răspunde Domnului 
aceste cuvinte mândre: « Ori să fie voia Măriei Tale, ori să 
«nu fie, noi nu ne vom lăsa casele să le iee Tătarii; Şi s'au 
« închinat și au zis: să fii Măria Ta sănătos, și au ieșit afară ». 

Și după el, toţi ceilalți boieri și căpitani, prinzând curaj, 
au venit să se închine Domnului și au ieșit afară; apoi, încă- 
lecând pe cai, au plecat în jos, unde s'au întâlnit cu boierii 
rămași credincioși Turcilor. 

Această atitudine dârză a lui Miron Costin și a celorlalți 
boieri moldoveni a mântuit Moldova de o mare nenorocire. 
Polonii au fost învinși, iar Petriceicu, cu Mitropolitul Dosoftei 
şi cu o parte din boierii pământeni, rămași credincioşi Polo- 
nilor, au trebuit să părăsească țara. In locul lui Petriceicu este 
numit în domnie Dumitrașcu Cantacuzino (1674). 


LEGĂTURILE CU POLONII. Imediat după înscăunarea 
noului Domn, Miron Costin a fost trimis, prin Ardeal și Mara- 
mureș — fiindcă Nordul Moldovei era încă teatrul luptelor 
turco-polone — în solie, către Marele Hatman al Poloniei și 
viitorul rege, Ioan Sobieski. La ro Aprilie 1674, Miron era 
primit de Sobieski, la moșia acestuia, la Pielaszkowce. EI 
cerea, în numele Domnului său, retragerea garnizoanelor polone 
din Moldova şi oferea mediaţiunea țării sale pentru încheierea, 
păcii între Poloni și Turci. Cu acest prilej, Miron Costin intră în 
strânse legături cu Marcu Matezinski, prietenul lui Sobieski, că- 
ruia îi va dedica, mai târziu, cronica sa scrisă în limba polonă. 

Legăturile cu Polonii continuară şi în anii următori. In 
1677, un fruntaș al vieții politice polone, Ioan Gninski, este 
trimis la, Poartă ca să întărească pacea care pusese capăt 
războiului turco-polon. In Moldova, domnea Antonie Ruset 
(1675—1678). Miron Costin, care era mare logofăt, iese în 
întâmpinarea solului cu toată boierimea, călare, la o milă 
depărtare de oraș. Pe timpul cât este găzduit în lași, legă- 
turile dintre sol și marele logofăt sunt continui și familiare: 
Miron trimite pe fiul său, Ioan, să ţină solului o cuvântare în 
limba latină, iar solul trimite daruri cronicarului. La plecare, 
Miron Costin și fiii săi însoțesc solia, două ore afară din oraș, 

Ni sa păstrat, din fericire, corespondența solului cu Miron 
Costin, din care se vede că Polonul era bucuros să discute cu 
marele boier moldovean, pentru binele creştinătăţii. Ziarul 
soliei, pe lângă latura politică, conţine şi ştiri privitoare la istoria 
Moldovei, pe care Gninski le-a cules de sigur dela Miron Costin. 


PRIBEGIA IN POLONIA. Șapte ani mai târziu, Miron 
Costin este silit de împrejurările vieții să se refugieze în Polonia. 
Era în 16083, după campania din jurul Vienei, la care Moldo- 
venii și Muntenii luaseră, parte ca vasali ai Turcilor. Viena 
fusese despresurată de regele Poloniei, loan Sobieski. Domnul 
Moldovei, Duca Vodă, după o campanie care ținuse mai bine 
de o jumătate de an, se întorsese cu oastea prin Ardeal ȘI se 
afla, la moşia, sa, Domnești. O bună parte din boierime și 
oştire se împrăștiase pe la casele lor, așa că Domnul se afla 
cu câțiva boieri și cu un număr restrâns de ostaşi. In răstimp, 
Petriceicu Vodă ajutat de Cazaci și Poloni, ocupase Iașul și, 

aflând că Duca Vodă se află la Domnești, repede într'acolo un 
podgheaz. Domnul, sfătuit de hatmanul Buhuși, voește să, 
se retragă spre Focșani, dar Miron Costin, înşelându-se asupra, 
situației, îi spuse: « Ce putere au ei să vie asupra Măriei Tale? 
Să nu dăm locul, că pământul acesta e frământat cu sângele 
moșilor și al strămoşilor noştri ». 

Sfatul a fost însă fatal. Domnul și boierii sunt prinşi ȘI 
duşi în Polonia, unde sunt ţinuţi în captivitate. La 21 Martie, 
hatmanul Andrei Potocki îi prezintă regelui | Sobieski la Ja- 
wor6w. Deși documentele contimporane nu fac mențiune de 
aceasta, se pare totuși că Miron Costin era și el din suita Dom- 
nului prizonier. Regele avea atunci la inimă o expediție împo- 
triva Turcilor. Personalitatea lui Miron Costin, care ştia bine 
limba polonă și care era dun foarte inteligent observator şi 
cunoscător al afacerilor turceşti »,a făcut o impresie așa de 
puternică asupra regelui, încât acesta în loc să-l trimeată, 
sub pază, cu Duca, la Lw6âw, l-a lăsat liber și i-a dăruit ca locu- 
ință pavilionul regal de vânătoare dela Daszowa, lângă Stryi, 
unde Miron Costin s'a instalat în primăvara anului 1684. 

Acest exil are o importanță deosebită pentru activitatea 
literară a cronicarului, fiindcă în timpul acesta, a plăsmuit el o 
poemă polonă, de care ne vom ocupa într'un capitol următor. 

In Polonia, Miron Costin a stat până în Noemvrie 1685. In 
răstimp în Moldova se urcase pe tron Constantin Cantemir, 
un vechiu ofițer al lui loan Cazimir, care comandase oştirile 
poloneze în luptele contra Suedezilor. La 17 Septemvrie 1685, 
Miron Costin primește dela fratele său Velișco o scrisoare în 
care acesta îi povestea că, la scena întâlnirii lui Constantin 
Cantemir” cu Seraskerul Soliman Pașa, acesta stăruise de 
Velişco să scrie fratelui său să se întoarcă cât mai curând în 
Moldova, că nu va regreta. Miron Costin a trebuit să aștepte 
însă două luni până ce a obținut consimțământul regelui. 

Cronicarul se întoarce în Moldova, foarte scăpătat, după 
cum ne încredințează Neculcea. Domnul, vroind să-l înde- 
părteze de granițele polone, îl numeşte staroste de Putna, 
unde cronicarul se distinge prin energia cu care a distrus ban- 
dele de tâlhari care năpădiseră şi jefuiau atunci sudul țării. 


CONFLICTUL CU C. CANTEMIR. MOARTEA. Curând 
după aceasta, izbucnește conflictul între Cantemirești și Costi- 
neșşti. Cantemir Vodă era un Domn bătrân, care nu știa carte 
și era bucuros să se razime pe familiile boiereşti mai mărunte 
şi pe mazili, ceea ce a stârnit nemulțumirea marilor boieri. 
In atmostera de harță cu vechii boieri, Velișco Costin l-a înțepat 
în câteva rânduri, pentru neșştiința lui de carte. Nici Miron 
Costin nu l-a cruțat. Neculcea ne spune că într'un rând, la 
ospăț, i-ar fi zis: «Mai des cu paharele și mai rar cu oblă- 
duirile, că-i vrea Măria Ta să-țidai sama și n'ai putea! ». Acestea 
au adus o înăsprire a raporturilor dintre cronicar și Domn, dar 
se pare că, în cele din urmă, se împăcaseră, căci Domnul con- 
simțise să logodească pe fica sa Safta, cu fiul lui Miron Costin, 
Pătrașcu. Familia Costineştilor se credea, prin această legătură 
cu Domnul, în deplină fericire, când se deslănțui tragedia ei. 

Împrejurările nu ne sunt bine lămurite. Neculcea ne po- 
vestește că Velişco intrase într'un complot pentru răsturnarea 
lui Cantemir. Complotul a avut loc cu prilejul căsătoriei unui 
cumnat al lui Velişco. Unul din boierii care au luat parte la 
banchet, Ilie Ţifescu, pe care contimporanii l-au poreclit 
Frige-Vacă, a desvăluit conspirația. 

Dimitrie Cantemir, care romanțează biografia tatălui său 
ne povestește cu amănunte dramatice împrejurările în care 
tatăl său ar fi prins firele complotului. In solia trimisă la curtea 
lui Brâncoveanu, sub conducerea ginerelui său, Lupu Bogdan, 
a amestecat înadins pe unul din conspiratori, pe care însă l-a 
dat în grija celorlalți ca să-i urmărească de aproape toate 

Fig. 24. — Semnături pe un zapis din 1690 (al Alexandrei, fata lui Neculai Uriache, 
jupâneasa lui Alexandru Buhuș Hatmanul): Neculai Buhuș, Medelnicer, Az Velicico 
Costin vel Vornic iscal. 

După Dan Simonescu, Rev. Ist. Rom,., IV. 


mișcările în București. La întoarcerea soliei, află că cel bănuit 
stătuse mai tot timpul în legătură cu Stolnicul Constantin 
Cantacuzino, unchiul lui Brâncoveanu. Constantin Cantemir 
tace. Dar într'o seară, înțelegându-se cu ginerele său, întinde 
o cursă boierilor bănuiţi, care sunt aduși pe rând la palat, 
împreună cu solul dela București. Li se cere tuturor să dea 
declarația asupra conspirației. Solul — după spusele lui D. 
Cantemir —ar fi declarat că fusese trimes de Costinești 
cu misiunea de a-i comunica lui Brâncoveanu că ei vor pune 
la cale uciderea lui Cantemir și a casei sale, cu prilejul logodnei 
ce urma să aibe loc, şi-i cereau sprijinul pentru aducerea în 
domnia Moldovei a lui Velișcu Costin. Acesta, chemat, nu 
recunoaște cele declarate, pe care le consideră de « copilării ». 
La insistențele Domnului, el răspunde mândru că nu poate «măr- 
turisi ceea ce nu știe, chiar dacă Vodă îi poruncește aceasta». 

Atunci Cantemir, ne mai putându-și stăpâni mânia, l-a 
lovit cu buzduganul în cap şi l-a închis în pivnița palatului. 

Familia Cupăreştilor, care era în rivalitate cu Costineştii, 
a sfătuit pe Domn să omoare pe Velișco, din moment ce l-a 
bătut cu buzduganul în cap. Atunci Domnul a poruncit ca 
Velișco să fie decapitat. La scena cumplitei pedepse, a asistat 
și fiul Domnului, Dimitrie Cantemir. 

După omorîrea lui Velicico, Cupăreștii au sfătuit pe Domn 
să pue capăt și logofătului Miron, căci acesta nu i-ar ierta 
niciodată uciderea fratelui său. Cantemir Vodă, întărîtat, a 
trimis și după Miron Costin. Neculcea, care povestește lucrurile 
la patru decenii după întâmplarea lor și reprezintă astfel 
tradiția opiniei publice de atunci, ne spune că Miron Costin 
nu era amestecat în complot. 

In timp ce acestea se petreceau la Iași, cronicarul era la 
moșia. sa, Barboși, copleșit de o mare durere, căci îi murise 
soția și era ocupat cu pregătirile de înmormântare. Pe când 
aștepta preoții din satele învecinate, ca să săvârșească pro- 
hodul înmormântării, sosesc împuterniciții Domnului ca să-l 
ridice și să-l ducă la Iași. Slujitorii trimiși în acest scop îl 
sfătuesc să fugă spre munți, însă Miron Costin — și aceasta e 
încă o dovadă de nevinovăția lui — care se simțea cu cugetul 
curat, n'a vrut să se salveze, ci a cerut să fie dus la Iași, să 
se desvinovățească în fața Domnului său. 

In timp ce era dus spre Iași, soseşte vătaful de aprozi, 
Macri, cu porunca de a-l ucide. Atunci — spune Neculcea — 
Macri, care «n'a voit să se gândească la sufletul Domnului său 
care era trecut de 7o ani», a dat poruncă să fie Miron Costin 
decapitat (1691). Astfel, din răutatea unui vătaf de aprozi, 
care altfel n'ar fi ieșit niciodată din anonimat, capul cel mai 
luminat, mintea cea mai cuprinzătoare pe care a avut-o Mol- 
dova până atunci, a căzut în zăpada drumului. 


I. CRONICA 


Cronica lui Grigore Ureche, în compilația lui Simion Das- 
călul, ducea, istoria Moldovei dela al doilea descălecat până la 
domnia a doua a lui Aron Vodă (1594). 

Ureche moare în 1647. 

Treizeci de ani mai târziu, Miron Costin ia pana ca să continue 
istoria Moldovei de unde o lăsase Ureche. El avusese la început in- 
tenția, să urzească istoria Moldovei pe un plan vast, așa cum văzuse 
în istoriografia polonă, dela originile neamului până în zilele lui: 

« Fost-au în gândul meu, iubite cetitoriule, să fac letopisețul 
« Țării Moldovei, din descălecatul ei cel dintâiu, carele au fost 
«de Traian împăratul, şi urzisem și începătura letopisețului. 
a Ce sosiră asupra noastră cumplite aceste vremi de acmu, de 
anu stăm de scrisoare, ce de grije și suspinuri. Şi la acest fel 
«de scrisoare gând slobod şi fără valuri trebuiaște, iară noi 
«trăim cumplite vremi și cumpănă mare pământului nostru 
«şi nouă. Deci primeşte această dată atâta din truda noastră, 
«ca să nu se uite lucrurile și cursul țării de unde au părăsit a 
« scrie răposatul Uveche Vornicul ». 

Din acest pasaj, se vede clar că Miron Costin urzise înce- 
pătura unui letopiseț dela descălecarea dintâiu, adică dela 
luptele lui Traian cu Dacii şi dela colonizare, dar că, din pricina 
cumplitelor vremi ce veniră asupra Moldovenilor — «de nu 
stăm de scrisoare » — adică războiul turco-polon (1672—76), 
a trebuit să-l părăsească. « Incepătura letopisețului », de care 
vorbește în predoslovie, a servit mai târziu ca temeiu pentru 
scrierea: « De neamul Moldovenilor ». Până atunci Miron Costin 
se mulțumește să înfățișeze contimporanilor săi cronica, de 
unde o lăsase Grigore Ureche: 

«Letopiseţul Țării Moldovei dela Aron Vodă încoace, de unde este 
«părăsit de Ureche Vornicul de țara de gios, scos de Miron Costin, 
«vornicul țării de gios, în oraş în Iași, în anul dela zidirea lumii 
« 7183,îar dela naşterea Mântuitorului lumii, lui Isus Hristos, 1675». 

Cel mai vechiu manuscris al cronicei lu Miron Costin B. A. R. 


Cronica a fost deci concepută înainte de anul 1675, când auto- 
rul ei a dat-o unui copist «s'o isvodească», adică să o copieze pe 
curat. Evident că, după copiere, Miron a revenit asupra ei com- 
pletând-o, amplificând-o, corectând-o. Ea îmbrățișează istoria 
Moldovei pe un cuprins de 66 de ani, dela a doua domnie a lui 
Aron Vodă (1595), până la urcarea, în domnie a lui Dabija Vodă 
(1661). Dela 1595, până către sfârşitul domniei lui Vasile Lupu, 
Miron Costin povestește evenimentele după izvoare polone și 
după tradiții interne ; dela, sfârșitul domniei lui Vasile Lupu, cro- 
nicarul povesteşte faptele la care el însuși a fost martor și părtaș. 
Această parte a cronicei are mai mult înfățișarea unor memorii. 

Miron Costin avea doar câteva luni când tatăl său, Hat- 
manul Ioan Costin, trecuse cu familia pentru totdeauna în 
Polonia. Tatăl murise în exil şi Miron Costin împlinise 20 de ani 
când, spre sfârșitul domniei lui Vasile Lupu, se întoisese în 
Moldova. Primit cu multă simpatie de frații Toma și Iorgachi 
Cantacuzino, tânărul expatriat este dela început introdus la 
curtea domnească, unde, în timpul zilelor de restriște, este 
însărcinat cu misiuni de încredere. După răsturnarea din domnie 
a lui Vasile Lupu, cronicarul rămâne în Moldova și, urcând repede 
treptele ierarhiei boierești, este întrebuințat continuu în războaie, 
ca tălmaciu pe lângă căpeteniile oștirilor polone, iar în timp de 
pace trimis în misiuni diplomatice la curtea regilor și hatma- 
nilor poloni. Prin rangurile boieriei sale (mare comis, pahar- 
nic, vornic al țării de jos, mare logofăt), precum și prin cul- 
tura lui latină și polonă, Miron Costin este astfel necontenit 
pe câmpurile de luptă și în sfatul intim al Domnilor, și cuvântul 
lui are totdeauna greutate în divanurile care urzesc istoria, 
Moldovei din a doua jumătate a veacului al XVII-lea. 

Incepând deci dela sfârșitul domniei lui Vasile Lupu, când 
se întoarce în țară și intră în vieața publică, și până la domnia 
lui Dabija Vodă, unde se oprește pana lui, Miron Costin pove- 
stește evenimentele pe care el însuși le-a trăit. Cronica lui are 
de aci înainte date — nu zicem mai interesante și mai bogate în 
amănunte colorate — dar în orice caz mai sigure: « Ce se vede 
cu ochii nu încape să tie îndoială în cunoștință. Aşa și nouă, 
iubite cetitoriule, cu mult mai lesne ne este a scriere de aceste 
vremi, în care mai la toate ne-am prilejuit singuri a fi». 

Dar spațiul de timp din cronică, pe care el îl reconstitue 
după amintirile lui, cuprinde numai 8 ani (1653—1661). 

Pentru partea anterioară venirii lui în ţară, până la Aron 
Vodă, unde se oprise letopisețul lui Ureche, adică pentru 
partea cea mai întinsă a cronicei, care cuprinde 57 de ani 
(1595—1652) din 61, Miron Costin este nevoit să recurgă la 
tradiția orală și la cronicarii străini, fiindcă, după cum mărtu- 
riseşte singur: «. ..letopiseț de moldovean scris nu se află». 

Izvoarele străine, pe care le-a utilizat Miron Costin în 
urzeala cronicei sale, au fost analizate pe larg de P. P. 
Panaitescu, în: Influența polonă în opera și personalitatea 
cronicarilor Grigore Ureche şi Miron Costin. Sursa principală 
a lui Miron Costin pentru cronica sa a fost cronicarul polon 
Piasecki — sau cu numele latin Piasecius. Ca, episcop timp 
de 17 ani (1627 — 1644), în orașul de graniță Camenița, cu 
care Moldova, era în strânsă legătură a putut astfel să fie 
bine informat și asupra celor ce se petreceau în țara vecină, 

Cronica, lui, intitulată: Chronica gestorum n Europa singu- 
lariorum, apărută la Cracovia în 1648, cuprinde istoria eveni- 
mentelor europene dintre anii 1587—1638 şi se încheie cu un 
scurt rezumat asupra evenimentelor dintre anii 1638—1648. 

Deși lupta dintre episcopul de Camenița și iezuiți era în 
toiul ei pe vremea când Miron Costin își urma cursurile la 
colegiul din Bar, deși aversiunile ridicate de cronică au supra- 
viețuit multă vreme, totuși Miron Costin, căruia de sigur nu 
i-a rămas necunoscută această luptă, n'a împărtășit vederile 
şi duşmănia educatorilor săi. Cronica lui Piasecki a făcut dela 

început senzaţie în Polonia și a fost considerată ca cea mai 
de seamă operă a timpului său. Regele Vladislav al IV-lea 
spune despre el: « Res non minus docte scriptas, quam gloriose 
et praeclare per eum gestas ». 

Cronica, lui Piasecki conținea o mulțime de ştiri interesante 
privitoare la istoria Moldovei, pe care Miron Costin le-a trecut 
în cronica sa, îmbinându-le adesea cu ştiri culese din alte 
izvoare polone, — pe care le vom vedea îndată, — şi din tradiția 
orală. Din Piasecki, a împrumutat Miron Costin știrile privi- 
toare, la urcarea pe tron a lui Ştefan Radu Vodă, a lui Ieremia, 
Movilă, a lui Ștefan Răsvan, precum și cele privitoare: la cuce- 
rirea Moldovei de către Mihai Viteazul ; la luptele Polonilor cu Mi- 
hai Viteazul pentru înscăunarea lui leremia Movilă; la domnia 
lui Ștefan Tomşa ; la luptele fiilor și ginerilor lui Ieremia Movilă 
pentru recucerirea, tronului Moldovei ; la expediția, lui Z6tkiewski 
la Țuţora; bătălia dela Hotin, —cu un cuvânt evenimentele 
moldovenești în care au fost amestecați și Polonii, până la 
1621. Dela 1621—I1633 nu se mai găsesc ştiri interesante la 
Piasecki privitoare la Moldova. La 1633 începe expediția lui 
Abaza Paşa în Polonia. La această expediție sunt siliți să ia parte 
și Moldovenii, a căror oaste este condusă de tatăl lui Miron 
Costin, care a fost în acele împrejurări, de mare ajutor 
Polonilor. Piasecki povesteşte pe larg această expedițiae tur- 
cească în Polonia și împrejurările morții lui Abaza Pașa, 
precum și evenimentele care au sguduit după aceea Polo- 
nia: răscoala Cazacilor şi a Tătarilor din Bugeac. 

In afară de Piasecki, Miron Costin a mai avut și alte izvoare 
polone. Pentru expediția Polonilor în Muntenia, împotriva lui 
Mihai Viteazul, Miron Costin s'a servit de o poemă polonă în 
versuri, scrisă de larosz Otwinowski, ajuns mai târziu secretar 
regal şi care a luat parte personal la campania pe care o descrie. 
Poema poartă titlul pe care îl redăm — în traducerea româ- 
nească — Izbânda primejdioasă, dar fericită, a oștirii M. S. Rege- 
lui, condusă de Starostele Camenitei în Muntenia, descriere 
adevărată apărut la Cracovia în 1601 şi fost apoi repro- 
dusă în întregime în ediția polonă a cronicei lui Guagnini: 
«Cronica Sarmaţiei europene». Din această ediție polonă a lui 
Guagnini, dată de Paszkowski, a împrumutat Miron Costin 
multe ştiri privitoare la luptele dela Argeș, corectând unele 
erori și înlăturând, cu bun simţ, umpluturile retorice. 

Pentru răscoala Cazacilor dela pragurile Nistrului și a 
Tătarilor din Crimeia, care a turburat Polonia în ultimii ani 
ai şederii lui între străini, Miron Costin a utilizat o altă cronică 
în versuri, a lui Samuel Twardowski: Războiul civil cu Cazacii 
și Tătarii, cu Moscova şi apoi cu Suedezii și Ungurii, care a ținut 
r2 ani, sub domnia prea luminatului vege al Poloniei Ioan 
Casimir, apărută în 1650. Această cronică rimată a lui Twar- 
dowski a fost mult gustată de contemporani — a fost de patru 
ori prelucrată în limba ruteană — și autorul ei este considerat 
până astăzi ca cel mai mare poet epic polon din veacul al 

XVII-lea. De sigur că Miron Costin, care pe vremea când a 
apărut poemul lui Twardowski se pregătea să se întoarcă în 
Moldova, a luat cunoştinţă și de această operă. 

Trebue să subliniem însă faptul că Miron Costin, spre deose- 
birede Ureche, nu împrumută nicăiri și forma în caresunt povesttie 
evenimentele, ci el prelucrează materialul istoric împrumutat ; 
ia numai faptele, pe care le redă într'o formă cu totul personală, 

In afară de ştirile pe care le culege din cronicele polone, 
Miron Costin se adresează și boierilor bătrâni de ţară, pe care-i 
aduce de mai multe ori ca mărturie în cronica sa ; el se serveşte 
dar și de tradiţia orală, 


Epoca înfățișată, de M. Costin este o epocă de mari frămân- 
tări în Orient, de lupte înverşunate între două civilizații cu 
totul diferite: Turcii care, sub Vizirul Kiupruli, se străduiau 


să-și croiască, drum spre Occident; creștinii care, întețiți de 
Papă şi de Veneţieni, se sbăteau să alunge pe păgâni dincolo de 
Dunăre. In această mare încăierare, Moldova și Muntenia sunt 
silite și ele să ia parte — după vechile capitulațiuni cu Poarta 
— dar pe când Domnii noștri se găseau cu boierii şi oştirea în 
tabăra turcească, gândurile și simțirea li se îndreaptă tainic către 
steagurile creștine. Această stare de lucruri împarte Moldova în 
două tabere: una care, urmând vechile tradiții poliitice, rămă- 
sese credincioasă Turcilor ; alta care, însuflețită de efemerele suc- 
cese ale creștinilor, nădăjduia, să scuture suzeranitatea turcească, 
prin ajutorul Polonilor. Abia se înscăuna în Iaşi un Domn cu 
ajutor turcesc, și, de dincolo de Nistru, boierii pribegi ridicau un 
altul, pe care-l aduceau în ţară cu oaste polonă. Moldova, este 
astfel teatrul unor lupte fratricide; multe capete de boieri cad 
în țărână și sunt înfipte în parii dela porţile cetății; multe familii 
boierești sunt silite, la fiecare domnie nouă, să plece în exil. 

Vremurile pe care Miron Costin ni le înfățișează, cu un rar 
talent de povestitor, reprezintă în istoria Moldovei panta, de de- 
cădere, epoca deagoniea ultimelorrămășițe de autonomie. Rareori 
se petrece în istorie, într'un timp așa de restrâns și pe un petec de 
pământ așa de mic, mai multă învălmășeală de evenimente, de 
oameni, de popoare, ca în Moldova din vremea lui Miron Costin. 
Vechi conflicte de rasă, de religie, de interese economice şi poli- 
tice, s'au ciocnit atunci la hotarele românești șiau cuprins în ful- 
gerarea lor și țările noastre. In 1650, izbucnește în Polonia, răs- 
coala aprinsă de Cazacii dela pragurile Nistrului, uniți cu Hoardele 
Tătarilor din Crimeia, și flăcările acestui războiu civil se întind 
curând și în Moldova, târând în robie tătărească nu numai țărani 
Şi răzeși, ci şi multe case boiereşti. Abia se sting flăcările acestor 
vremi de răzmieriță — și se ridică, ațâțate de Papă și Vene- 
țieni, împo 'triva puterii crescânde a Turcilor, statele creștine 
amenințate: Poloni, Unguri, Germani și, mai târziu, Ruși. 

In 65 de ani: 22 de domnii și niciuna nu se încheie în 
liniște. Miron Barnovski decapitat la Constantinopol; Vasile 
Lupu: închis în fioroasa temniță a celor 7 turnuri; Antonie 
Ruset: dus în fiare la Adrianopol și căznit cu fel de fel de 
munci. lar pe deasupra: campamente de trupe turceşti în 
țară, podgheazuri polone, și invazii tătărești după jaf și pârjol. 

Această epocă furtunatică, pe care cronicarul însuși o carac- 
terizează: « cumplite vremi, de nu stăm de scrisori, ce de griji 
și de suspine... cumpănă mare pământului nostru — și parcă 
printr'o tainică presimțire — și nouă»; această epocă sbu- 
ciumată oferea, prin diversitatea aspectelor, prin dramele pe 
care le scotea la iveală, un material uman dintre cele mai in- 
teresante, — şi Miron Costin, care avea o viziune limpede a 
lucrurilor, o imaginaţie caldă și un mare talent de evocare, a 
știut să prindă și să fixeze în cronica sa, pentru toate vre- 
murile, o frescă istorică plină de vieaţă. 

Sunt în cronica sa, pagini în care, cu toată întorsătura 
limbii, nuanțată după sintaxa latină, palpită încă până astăzi 
fiorul tragediilor, care sguduiau vieața, turbure a Moldovei din 
a doua jumătate a veacului al XVII-lea. 

lată de pildă domnia sângeroasă a lui Ștefan Tomşa care, 
după ce a decapitat pe toți boierii și slugile din casa lui Ieremia 
Movilă — între care și pe Hatmanul Balica, cumnatul lui 
Grigore Ureche —n'a vrut să cruţe, cu toată rugămintea 
boierilor săi, nici măcar pe un biet diac, «foarte de treabă 
de scrisoare », ci a răspuns hohotind: « Ha! ha! ha! Mai cărturar 
decât dracul nu este altul! ». După aceste asasinate, nimic nu 
evocă mai limpede domnia tiranică şi caracterul sângeros al 
lui Ștefan Yomşa, decât familiaritatea dintre Domn şi călău, 
pe care cu atâta simplitate şi concisie ne-o înfățișează croni- 
carul: « Avea un ţigan călău, adică perzător de oameni, gros 
« şi mare de trup. Acela striga de multe ori înaintea lui, arătând 
«la boieri: « Doamne, s'au îngrăşat berbecii, buni sunt de 

« junghiat? » Ştefan Vodă, la aceste cuvinte, râdea şi dăruia 
«bani ţiganului ». 

Risipa şi ruina casei lui Ieremia Movilă este zugrăvită precis, 
în dramatica scenă de pe câmpul de luptă dela Drăcşani. Neli- 
niştita și ambiţioasa soţie a decedatului Voevod, care avea să-și 
încheie zilele într'un harem turcesc, trece cu carul prin tabăra, 
însângerată și, zărind pe bătrânii sfetnici ai soțului său, cu la- 
crămi în ochi suspină: « Boieri, boieri, ruşinatu-m'a păgânul ». 

Debandada oștirii lui Vasile Lupu, pe care Mateiu Basarab o 
surprinsese, împrăștiată prin podgorii, după pradă, în lupta dela 
Ojogeni, este și ea sugestiv redată într'un amănunt caracteristic. 
Vasile Lupu se afla șezând seara la masă, când i s'a dat veste că se 
apropie slujitorii lui Mateiu Basarab. «Indată dela masă s'au scu- 
lat, şi într'o grădină peste gard au sărit, apucându-se de pre spa- 
tele a unuia din slujitori ; și acolo i-au scos calul și au ieșit cu fuga 
den Brăila la Galaţi, lăsând toate în Brăila, câte nu rămăsese în 
Ojogeni ». 

Revolta neputincioasă a țării împotriva birurilor împovără- 
toare ale Porții este admirabil întrupată în Petru Vodă Schiopul, 
care, strângând « boierii şi țara, le-au zis că nu mai poate sătura 
pântecele Turcilor, cel fără fund şi, luându-și ziua bună dela toți, 
au lăsat domnia şi s'a dus prin ţara Leşească la Veneţia, 
unde şi-au sfârșit şi vieața, cu vecinică pomenire în ţară». 

Trecând peste cotidianul banal, cronicarul știe astfel să 
utilizeze cu dibăcie amănuntul anecdotic, care scoate la su- 
prafață esențialul omenesc, viabil peste timp şi peste loc. 

Plină de asemenea, detalii de sensație, povestirea lui Miron 
Costin mai este înviorată prin numeroase descrieri şi portrete, în 
care cronicarul nostru, care învățase în şcolile Poloniei meșteşu- 
gul compoziției — în mssele lui s'a găsit un tratat de retorică — 
se vădeștea fi un artist neîntrecut între contimporanii săi. 

Este îndeajuns de cunoscută — din manualele de liceu — 
descrierea invaziei de lăcuste cu care a dat piept în Polonia. 
Incadrarea ei în timp «aproape de vremea, secerei» ; « eram pre 
atunci la şcoală în Bar, în Podolia; pre cale fiind, de la sat 
spre oraș»; comparația următoare: « numai ce văzui despre 
amiazăzi un nor unde se ridică ca o negură; ne-au părut că 
vine o furtună cu ploaie deodată, până ne-am tâmpinat cu un 
nor de lăcuste »; și în sfârșit toate acele detalii realiste prinse 
cu un rar dar de observaţie (unde cădeau la mas, ca albinele 
zăceau... şi nu se porneau până nu se încălzea soarele bine... 
insă unde mâncau rămânea numai pământul negru împuţit; 
nice frunze, nice pae, ori iarbă, ori semănătură nu rămâneau...) ; 
fraza şi întorsăturile ei arhaice bine adecvată la sinuozităţile 
tabloului, toate fac din ea cea mai frumoasă pagină, de descriere 
din literatura noastră veche. 

Uneori descrierea, în care se vădește un deosebit simţ pentru 
farmecul idilic al naturii, serveşte ca termen de comparaţie 
pentru rândueli omeneşti, sugerând astfel intima legătură dintre 

natură şi vieaţă; «precum florile și pomii şi toată verdeața 
pământului stau ovelite și împedecate de răceala brumei, 
căzută fără. vreme, și apoi, după lină căldură a soarelui, vin iară 
la hire şi frumuseţile sale cele dintâiu, aşa şi țeara, după greu- 
tățile ce erau la Radu-Vodă... au venit fără zăbavă ţara la 
hirea sa și până la, anul s'au împlut de oameni și de tot bișugul ». 

Portretele lui Miron Costin sunt simple, dar lucrate cu 
multă măestrie. Intre trăsăturile care individualizează figura, 
una, două, scoase mai bine în relief, sunt suficiente ca să-i dea 
conturul precis: « Era la hirea sa Barnovski Vodă foarte trufaș; 
«și la portul hainelor mândru, iară la inimă, foarte dirept 
« blând şi nelacom. Mânăstiri și biserici câte au făcut în așa 
« scurtă vreme, niciun Domn n'au făcut. Făcut-au alți Domni 
« şi mai multe, iară cu mai delungate vremi, unii în 40 de ani, 
« alții în 20 de ani, iară el în trei ani... om cu frica lui Dum- 
« nezeu, de carele mărturisia Toma Vornicul, fiind Postelmc al 

«doilea la dânsul că în multe nopți l-au zărit pren miezul nopței 
«îngenunchiat înaintea icoanei la vugă cu mare osârdie ». 

Alteori o simplă apropiere, de ex. cu părintele fabulei gre- 
cești, este de ajuns pentru a evoca pe Ștefan, pârcălabul de 
Soroca așa de plastic, că-l vedem viu, trăind sub ochii noştri: 
«Om de mirat la întregimea, lui de sfaturi și de înțelepciune. 
«cât pre acele vremi abie de era pământean de potriva lui, cu 
«carele şi Vasilie Vodă singur, osebi de boieri, făceau sfaturi 
«şi multe ceasuri voroavă; așa era de întreg la fire. Iară la 
«statul trupului său era gârbov, ghebos, şi la cap cucuiat, cât 
« puteai să zici că este adevărat Isop, la cap». 

In mijlocul atâtor drame ale trecutului românesc, imaginația, 
vioae a cronicarului se opreşte, din când în când, pentru a ne 
înfățișa, cu umor, și câteva scene hazlii ale vremurilor sale, 
ca de pildă scena cu sluga lui Radu Vodă cel Mare, care 
slujise pe Domn din copilărie şi care, văzând că stăpânul său, 
ajuns Domn, nu-şi mai aduce aminte de el, se roagă de Mitro- 
polit şi de boieri, să grăiască pentru el, « fiindu-i slugă atâta 
vreme și așteptând în norocul stăpânu-său să fie şi el întru 
oameni ». Boierii intervin și Domnul, care cunoștea firea slugii 
sale, dar nu voia să treacă peste cuvântul boierilor, îl cheamă 
a doua zi și îi dă vătăjia de Divan. Aprozii de Divan erau în 
mare cinste la Radu Vodă, « îmbrăcaţi cu urşinice şi cu cabaniță 
de jder» și, când se duceau la vreun boier cu carte domnească, 
« boierul sta în picioare până se citea cartea ». N'a trecut însă o 
săptămână dela boieria slugii, și a şi venit jalbă la Divan 
dela niște femei, că, vătaful de aprozi le-a bătut în târg pe 
nedrept. Atunci Radu Vodă, privind spre boieri le-a zis: 
« Au nu v'am spus că acest om de boierie nu este ». Iar către el: 
«Eu, măre, măcar pe boierie n'am apucat a-ți zice». Şi a 
poruncit armașului să ia gărbaciul şi să-i croiască 300 de toiege. 

Pe alocurea, narațiunea cronicarului trece dincolo de hotarele 
genului istoric, şiseapropie, prin gradațiainteresului și prin puterea, 
dramatică cu care știesă înfățișeze lucrurile, de nuvelă şiroman. Ia- 
tă, depildă,ceviu ne înfățișează scena. plecării din Iaşi a lui Gheor- 
ghe Ștefan și zarva iscată, pe urma lui, la curtea lui Vasile Lupu: 


« Își trimisăse Ștefan Logofătul giupăneasa, la țară, în pildă 
«că o trimite pentru trebile casei; iară el, tocma în ziua când se 
«cântă în beserică canonul Sft. Andrei dela Crit, la 8 ceasuri de 
«noapte, gătindu-se Vasilie Vodă, de beserică, încă nime den bo- 
«ieri nu venise la curte, au mânecat să-și ia ziua bună, dându-i 
«știre de acasă că-i este giupăneasa despre moarte, cu hârtie scor- 
«nită. Şi întrebând Vasilie Vodă pe Postelnicei cine din boieri este 
«afară, i-au spus Postelniceii că este Logofătul cel mare, dvorește 
«să ia ziua bună; că i-au venit veste de boală foarte grea a giupă- 
«nesei. Să fie zis Vasilie Vodă: « ce om fără cale Logofătul: ştiin- 
«du-și giupă neasa boleacă şi a nu o ţinere aice cu sine». Şi au zis 
«să intre să-şi ia ziua bună. Intrat-au Ștefan Georgie Logofătul 
«cu fața scornită de mare măhniciune, și şi-au luat voe să 
«meargă spre casă-și. Spun, să fie zis Vasilie Vodă: «să afle 
«lucrul pre voia sa». Neștiutor gândul omului spre ce mi- 
«nește. Indată, fără nimică zăbavă, ieșau cele cu grijă, și nu 
«cu fiece grijă au purces îndată de olac; şi într'aceiaș zi au 
«sosit la Bogdana, la satul său, subt munte; și atunci era și 
«oaste ungurească, toată cu Kemeni Ianoşș, pren potice, și 
«oaste muntenească, la Râmna, cu Diicul Spătariul. 

« Spun de Vasile Vodă că den beserică l-au lovit gânduri 
«de purcesul Logofătului, așa fără nădejde. Și aşa, a doua zi 
« după purcesul lui, au început a suna aievea de Unguri și de 
«Munteni; la care sunet, văzându-se Ciogoleștii cuprinși şi 
«lăsați de Logofătul cu care-și ştiau voroava, au stătut la 
« grijă ca aceea, cât pre pășitul lor Și pre căutătură, cine le-ar 
«fi luat sama, le-ar fi cunoscut îndată vina, Ce, mirându-se 
« cum vor face să fugă să-şi lase casele, care erau cu totul aice în 

Ornamente din Slujbenicul slavo-român, scris pe vremea lui Matei Basarab, din porunca Mitropolitului Ştefan. 

« Iași, cu greu, şi a doua moarte este, și zilele lor sfârșite poate 

«hi, cum zice; sau apucat de altă îndreptătură, scriind un 

«Tăvaș Ciogolea Spătariul, la Vasilie Vodă, într'acesta chip: 
Milostive Doamne, 

«Eu, unul den slujitorii Măriei Tale cei străini, mâncând 
«pânea și sarea Măriei Tale de atăţia ani, ferindu-mă de osândă 
«să nu-mi vie asupră pentru pânea şi sarea Măriei Tale, 
«care o mânănc dentr'atăţia, ani, îți fac știre Măriei Tale pentru 
« Ștefan Gheorgie, Logofătul cel mare, că-ți este adevăratveclean, 
«și s'au agiuns cu Racoți și cu Domnul Muntenesc, și sânt gata, 
«oștile și a lui Racoți şi a lui Matei Vodă să vie asupra Măriei 
«Tale; de care lucru adevărat, adevărat să crezi Măria Ta că 
«nu este într'alt chip.» 

«Şi dacă au scris răvașul Ciogolea Spătariul, au chemat la 
«sine pre losaf, egumenul dela Aron Vodă, care era pre acele 
«vremi duhovnic tuturor boierilor, și cu ispovedanie giurând 
«pre egumenul să nu-l vădească cine este, şi întâiu să arate 
«răvașul lui Iordachi vel Vistiernic, apoi la Domnie, l-au legat 
«cu mare giurământ așa să facă. Mirându-se călugărul de un 
«lucru ca acela, au mers cu răvașul acela la Iordachi Vistier- 
«nicul; care, dacă au înțeles, și știind cum s'au sunat aceste 
«și den alte părți, îndată au stătut la mare voie rea, ca un om 
«întreg la toată firea. S'au lepădat îndată de răvaș şi au zis 
cegumenului numai să meargă să dea răvașul la Domnie. 
«Şi au mers și l-au dat la Vasilie Vodă. Și îndată ce l-au înțeles, 
«s'au simțit cuprins de primejdie, şi au stătut cu mare strân- 
«soare asupra egumenului să-i spuie dela cine au ieșit acel 

«ăvaş. Au stătut dintâi călugărul foarte tare, primind şi 
«moarte, iar a vădire nu poate, că era dat cu taină de ispo- 
« vedanie răvaşul. lar dacă s'au strâns boierii la sfat, și arătând 
«călugărului și munca, Vasilie Vodă, ca pentru un lucru ca 


« acela ce se atinge de Domnie și de atâtea case, deci, luându-și 
«egumenul și dela Vlădica Varlaam, ce era pre atunci Mitro- 
« polit, deslegare, au spus călugărul anume cine au dat răvașul. 
«Şi îndată chemând Vasilie Vodă pre Ciogolea Spătariul, i-au 
«spus toate deamănuntul, și cum este și Ștefan Serdariul tot 
«într'acela gând și la acela sfat...». 


Nicio mișcare a personagiilor, niciuna din acele expresii 
semnificative ale lor, care vădesc ceva din adâncul sufletului 
omenesc, nu scapă din vedere cronicarului. Viclenia marelui 
logofăt, care vine la curte pe neașteptate, înaintea tuturor 
boierilor, spre a-și lua rămas bun cu «hârtie scornită » că-i este 
jupâneasa bolnavă și care intră la Domn cu « fața scornită de 
mare mâhniciune »; bănuiala Domnului: «din biserică l-au 
lovit gânduri de purcesul logofătului, așa fără nădejde »; teama 
și sbuciumul sufletesc al complicilor: cari se văd amenințați 
«cât pre pășitul lor și pre căutătură, cine le-ar fi luat seama, 
le-ar fi cunoscut îndată vina»; grija marelui boier Iordachi 
Vistiernicul, care se leapădă de răvaş; și, în sfârșit, acea admi- 
rabilă figură a unui călugăr din alte vremuri, cu statornica, lui 
credință în sfințenia, cuvântului dat la spovedanie, «care foarte 
rău au stătut primind și moarte, iar a vădire nu poate că era 
dat cu taină de ispovedanie răvaşul» și care cu toate stăruințele 
divanului şi cu toate muncile grozave cu care era amenințat, 
nu a dat lucrul pe față decât după ce i-a dat deslegare Mitro- 
politul Varlaam, — toate aceste amănunte caracteristice, po- 
vestite concis, dramatizează narațiunea, dau vieață carac- 
terelor și le fac să se miște sub ochii noștrii, 

Drama prăbuşirii lui Vasile Lupu se desfășura apoi repede, 
ca un film, cu episoade de un patetism încordat până la ca- 
tastrofa finală. Figura lui Timuș, cazacul cu « firea de hiară 


Vechile ruine ale Cetăţii Suceava. 


(După o fotografie din colecţia Ministrului Propagandei). 

sălbatecă », este luminată din plin. Incăpățânat, impulsiv și 
ranchiunos. Asasinează pe pisarul polon al socrului său și umblă 
cu sabia în mână după Iordache Visternicul şi Toma Vornicul pe 
care-i bănuia că au fost protivnici căsătoriei lui. Domnul « își 
frânge mâna de ginere ca acela ». « Mai bine mort să hie el, decât 
să hie boierii care-i are la inima sa cu toată credința, la atâta, 
grijă». Boierii umblă «cu sfieală, şi tot pre ascuns. Noaptea, pre 
poarta despre casele Doamnei, veneau la curte ». Lupta dela Te- 
leajăn e pierdută din pricina lui. Apoi se începe prada. Jefuesc 
mânăstirile ; bat cu tunurile Dragomirna, «rușinând Cazacii femei 
şi fete... mai rău ca păgânii». Gheorghe Ștefan însă nu se lasă. 
Sub zidurile Sucevei, Cazacii sunt în mare strâmtore «pieile de pe 
cai morți frigeau. .. opincile și rădăcinele mâncau ». Și, în șfârșit, 
ultimul act al dramei: Timuș e răpus «de un glonț de tun, pe când 
dormea subt cortul său» în transee, iar, Vasile Lupu, silit să 
părăsească Moldova, și închis în temniţele Constantinopolului. 

Presărată cu amănunte pitorești, cu portrete bine zugrăvite, 
cu descrieri plastice, povestirea lui Miron Costin e limpede, 
vioaie, captivantă. Comparaţii sugestive (Domnii care înfruntă 
urile ca şi « copacii cei mai înalți », cari «mai multe vifore și 
mari vânturi sprijinesc»; hRakoţi în cumpăna vieții «ca cel 
ce se îneacă şi de sabie goală se prinde) ; proverbe plastice («Banii 
răscolesc în lume împărăţiile și mari cetăţi surpă, cum zice un cu- 
vânt leșesc: sula de aur zidul pătrunde, sau vorbind de rivalitățile 
dintre Matei Basarab şi Vasile Lupu / « zece derviși pe un covor pol 
încăpea, iară doi împărați într'o tară nu încap »; expresiuni pline 
de prospețime luate din materialul concret al limbii (au /uat 
câmpii; nu era copt în vârsta sa; umbla cu capul a mână; soarele 
era mai sus de trei, patru sulițe ; pe vremea secerei), toate acestea 
laolaltă, dau stilului său un colorit viu şi o savoare deosebită. 

Chiar întorsăturile frazei deşi, modelate după sintaxa 
latină — după cum se vedea mai pe larg la sfârşit, când vom 
studia în bloc aportul cronicarilor la formarea limbei literare — 
își au la Miron Costin un ri'm al lor particular. 


2, DE NEAMUL MOLDOVENILOR, DIN CE ȚARĂ AU 
EȘIT STRĂMOȘII LOR. 


A doua operă importantă a lui Miron Costin este scrierea 
intitulată de Kogălniceanu: Cartea pentru descălecatul dintâi al 
țării Moldovei şi neamului moldovenesc, iar de regretatul C. 
Giurescu, care observă că titlul acesta dat de Kogălniceanu 
nu concordă cu cel original al autorului: De neamul Moldove- 
nilov, din ce țară au eşit strămoșii lor, 


DATA. Data când a fost compusă această scriere —chestiune 
de care este legată o problemă interesantă privitoare la evoluția 
personalității literare a cronicarului — este nesigură. Originalul 
lui Miron Costin s'a pierdut sau — ca să fim prudenți față de 
surprizele pe care ni le scot din când în când la iveală arhivele 
și bibliotecile țărilor învecinate —nu s'a descoperit până 
acum. Toate copiile ajunse până la noi, începând cu cea mai 
veche, din 1712, nu cuprind nici în titlu, nici la sfârșit, nicio 
indicație de dată. Singurele ştiri pe care ni le dă cronicarul 
însuși în « Voroava către cititori », cu care își începe letopisețul 
dela Aron Vodă înainte, sunt vagi și dau naștere la interpretări 
diferite. Iată ce putem afla dela însuși cronicarul în această 
privință: « Fost-au în gândul mieu, iubite cetitoriule, să fac 
« letopisețul țării noastre Moldovei din descălecatul ei cel dintâi, 
« carele au fost de Traian Impăratul, şi urzisem și începătura 
« letopisețului ; ce sosiră asupra noastră cumplite aceste vremi 
« de acmu, de nu stăm de scrisori, ce de grije şi suspinuri. Şi 
«la, acest fel de scrisoare gând slobod şi fără valuri trebuiaşte, 
«iară noi privim cumplite vremi și cumpănă mare pământului 
« nostru și nouă, Deci priimeşte această dată atâta din truda 
« noastră, ca să nu se uite lucrurile şi cursul țării, de unde au 


« părăsit a scrie răposatul Ureche Vornicul. .. cu această făgă- 
« duință, că și letopisețul întreg să aştepţi dela noi, de vom avea 
«zile şi nu va fi pus prea, veşnicul sfat a puternicului Dumnezeu, 
«țării aceştia țenchiu și soroc de săvârşire ». 

Făgăduința dată de cronicar în aceste rânduri n'a putut-o 
îndeplini, căci, dacă Dumnezeu s'a îndurat şi n'a pus «soroc 
de săvârșire » — de sfârşit — țării sale, zilele lui au fost tăiate 
brusc, în tragedia din 1691, prin uneltirile viclene ale vrășma- 
şilor. Surprins astfel de moarte la vârsta de 58 de ani, el 
n'a putut pregăti acel «letopiseț întreg», dela descălecatul 
dintâiu până în vremurile sale. Din toată strădania lui au rămas 
numai două fragmente: letopisețul țării dela Aron Vodă până 
la Dabija şi cartea « De neamul Moldovenilor ». Această din 
urmă este însă o lucrare neterminată, după cum se vede bine 
din analiza internă a textului. Intr'un loc cronicarul trimite la 
«capul— adică capitolul—care va scrie de graiul acestor țări « și 
în care intenționa să arate » că și limba este dovadă că «în graiul 
nostru până astăzi sunt cuvintele unele latinești, iar altele italie- 
nești ». Acest capitol la care trimite Miron Costin n'a fost scris şi 
tot astfel a rămas nescrisă și încheierea din capitolul al V-lea, în 
care voia să arate «de legea creștinească, de unde au luat-o». 

Caracterul acesta fragmentar al operei a îndreptăţit pe regre- 
tatul C. Giurescu să creadă că, Miron Costin, în pasagiul din «vo- 
roavă, în care, după ce arată că a avut în gând să scrie letopisețul 
Moldovei dela descălecatul cel dintâiu, spune că urzise şi începă- 
tura letopisețului făcând, prin aceasta aluzie la Cartea pentru în- 
tâiul descălecat. Incepătura letopiseţului, pe care cronicarul însuşi 
spune că o urzise este, după Giurescu, cartea De neamul Moldove- 
nilor. Ea este într'adevăr neterminată și astfel anterioară cronicei. 

Insă din « predoslavia », adică din prefața cu care-şi deschide 
cartea, precum și din planul și factura operei « De neamul Moldo- 
venilor », rezultă că această scriere are un caracter independent ; 
nu este începutul unui letopiseț, ci o monografie de sine stătă- 
toare, cu o tendință polemică, destul de clar exprimată, menită să 
răstoarne « basna » lui Simeon Dascălul și să lămurească originele 
neamului, atât de întunecate în Moldova timpului său. Unele 
aluziuni la o convorbire pe care cronicarul a avut-o în Iași cu un 
episcop italian, pe care P. P. Panaitescu îl bănueşte a fi Vito 
Pilluzo, numit episcop de Buzău abia în 1679, dovedesc că opera 
a fost scrisă după întoarcerea din exilul polon, adică după 1686. 

La aceste argumente aduse de P. P. Panaitescu, trebue 
adăugat și faptul că autorul semnează predoslavia: Miron 
Costin «carele am fost logofăt mare în Moldova », cuvinte ce 
nu cred că au fost interpolate posterior de copiști, întru cât 
n'aveau niciun interes să facă acest adaus. Or, din biografia 
pe care am schițat-o în capitolul precedent s'a văzut că Miron 
Costin a ajuns logofăt mare în 1677; pe la începutul lui 1678 
a fost scos din logofeție de Antonie Ruset: dar în anul imediat 
următor el este din nou ridicat de către Duca Vodă la rangul 
de mare logofăt, funcție pe care o păstrează până în 1684, când 
emigrează în Polonia și când pierde pentru totdeauna marea lo- 
gofeție. Dacă el iscăleşte predoslovia cărții: Miron Costin « carele 
am fost logofăt mare în Moldova », — înseamnă că a scris-o cel 
puțin după 1678 și foarte probabil după 1684, Cu această vârstă 
oarecum înaintată —la 1686 Miron Costin avea 52 ani— cadrează, 
de altfel şi unele pasagii din introducerea ca: «Eu, iubite ceti- 
toriule, nicăeri n'am aflat nici la un istoric, nici latin, nici leah, 
«nici ungur, și viața mea Dumnezeu știe cu ce dragoste (era) 
« pururea la istorii, iată și până la această vârstă acum şi slăbită ». 

Aceste ultime cuvinte nu pot fi deci nici ele o interpolare, 
cum credea Giurescu, căci nu se vede ce anume ar fi putut 
îndemna pe un copist să le introducă în textul predosloviei. 

In sfârşit, planul, compoziţia și stilul lucrării, dovedesc 
în deajuns că avem a face cu o operă de maturitate a unui 
scriitor format, cu o producere târzie a urzelii începuturilor. 


MIRON COSTIN: 2. DE NEAMUL MOLDOVENILOR 


Originalul operii, după cum spuneam la început, s'a pierdut 
sau nu a fost încă, descoperit. Textul ni s'a păstrat în 18 manu- 
scrise, dintre care cel mai vechiu se afla înainte de război 
în Biblioteca imperială din Petersburg și a fost copiat probabil 
de Axintie Uricarul, pentru Nicolae Mavrocordat, în 1712—1713. 
Această copie este nu numai cea mai veche din cele cunoscute 
până acum, dar în același timp și cea mai apropiată de origi- 
nalul lui Miron Costin. 

In afară de versiunea acestui manuscris, se mai cunoaște 
încă o a doua versiune, păstrată în manuscrise mai noui, care 
pe de o parte este defectuoasă, pe de alta sporită cu interpolări 
în capitolul V şi cu alte două capitole adăugate de unul din 
fiii lui Miron Costin — care anume din ei nu s'a putut preciza, 
Pătraşcu sau mai probabil Nicolae Costin. Aceste adausuri au fost 
făcute cu intenția de a completa şi a rectifica afirmările tatălui. 

Regretatul C. Giurescu a publicat, într'o ediţie critică, 
textul manuscrisului din Petrograd, copiat în 1712—1713 de 
Axintie Uricarul, — text care se apropie mai mult de prototipul 
pierdut. La acest manuscris, luat ca bază, a adăugat variantele 
din celelalte manusciise, precum și adausurile din versiunea 
a Il-a, publicate cu caractere mărunte (petit). E cea mai bună 
ediție critică a operii lui Miron Costin, ediție de care ne folosim 
și noi în analiza literară ce facem. 

Scrierea, lui Miron Costin este o operă polemică. Ea este 
menită să spulbere legenda pusă în circulație de Simion Das- 
călul, după care neamul românesc s'ar trage din tâlharii 
trimiși dela Roma, în ajutorul craiului Laslău. 

Miron Costin își dădea însă bine seama că în Moldova 
timpului, cunoştinţele despre Daci și Romani — dacă existau — 
erau cu totul vagi și confuze. 

Scopul operii lui este să probeze că noi ne tragem din coloniștii 
romani. Dar pentru ca ideea unei asemenea obârșii glorioase să, 
aibe între contimporanii săi tot răsunetul cuvenit, autorul are ne- 
voie de trei capitole inițiale: unul în care să se lămurească în ce 
parte a pământului se află Italia din care a venit Traian cu colo- 
niștii romani ; un al doilea în care să se expună pe scurt istoria ro- 
mană și să scoată, în relief mărimea și puterea împărăției romane, 
și în fine, al treilea capitol, consacrat strămoşilor Daci, cari au 
stăpânit meleagurile noastre până la epoca cuceririi romane. 

După aceste noțiuni preliminare, cronicarul intră în miezul 
problemei: cucerirea şi colonizarea Daciei. 

Traian, pe care Miron Costin îl știe că era « de neamul său 
spaniol », urcându-se în scaunul împărăției și ne mai putând 
suporta decăderea, «slăbiciunea », la care ajunsese imperiul, 
«a aşezat veniturile » statului și «apoi, îndată s'au apucat de 
oaste împotriva tuturor, care ieșiseră de sub ascultarea împă- 
răției ». In fruntea acestora stăteau Dacii, cari, încă « din zilele 
lui Domițian, luau bir din vistieria Râmului, pentru ca să nu 
strice țările împărăției cu prăzi». 

Strângând o oaste de 600.000 de oameni, a purces din 
Italia spre părțile Dunării, pe la anul 120 — poate însă să fie 
o greşeală în manuscris, deoarece în numerotaţia chirilică 102 
se poate confunda ușor cu 120: p8 — pr. Decheval, cum îl nu- 
meşte Miron Costin, trecând cu oștile sale Dunărea, i-a ieșit 
înainte în țările Misiei — pe care cronicarul le identifică cu 
Dobrogea — și într'un războiu crunt a fost înfrânt, 

După această, izbândă, Traian a ajuns cu oștile la apele 
Dunării, unde, adunând din toate «acele părți și olate» lucrători, 
«au zidit acea mare minune a veacurilor »: turnuri cu pod de 
piatră peste Dunăre, « căruia cu ochii noştri am privit pragurile, 
prin apa limpede a Dunării, când am mers cu Dabija Vodă, cu 
oștile, la Uivar ». 

După gătirea podului, Traian a trecut cu toată oastea în 
limanurile noastre şi a sdrobit pe Daci într'un războiu crâncen, 
în care însuși « Craiul Decheval» a pierit. 

Din expunerea făcută până aci, s'a putut observa că Miron 
Costin confundă cele două războaie ale lui Traian cu Dacii 
într'unul și că strămută primul războiu în Dobrogea. Aceste 
confuzii și altele, pe care le vom vedea, au făcut pe Kogălni- 
ceanu să, spună în prima ediție a Letopiseţelor că «în această 
bucată, Miron este mai mult decât slab în privirea, cunoștințelor 
clasice ». Judecata este cam aspră, fiindcă, după cum vom vedea 
îndată, confuziile se dato- 
resc în parte și izvoarelor 
ce i-au stat la îndemână. 

După căderea lui De- a: aci 
cheval, neamurile Dacilor că 
s'au risipit. Populaţia care 
a rămas pe loc în Mun- 
tenia și Moldova, «pro- 
stime și țărani », toată a, 
«scos-o Traian de pre 
aceste locuri peste munți, 
în Ardeal, unde se retră- 
sese și căpeteniile Dacilor 
cu casele lor». 

Pe meleagurile rămase libere de locuitori, dela Carpaţi și 
Dunăre până la Nistru și la Marea Neagră, adică în Țara Româ- 
nească și Moldova, Traian a adus din Italia coloniști romani, 
« căsași şi oșteni ». 

Asemenea colonii, Romanii obișnuiau să facă pretutindeni, 
căci este plină lumea de țări descălecate cu colonii romane, 
«și la Asia, Anadolul, și la Africa, Barberii, şi la Hispania, și 
Franțoji și la Rumele, în țările grecești, un neam, ce le zicem 
Cuţovlahi, colonia Râmului este». Miron Costin are astfel 
idee și de originea romană a Aromânilor dar, la epoca în care 
scria, noțiunile despre ei, ca o ramură din tulpina cea mare a 
latinității orientale, erau vagi. 

Cronicarul explică apoi obiecțiunea pe care ar ridica-o 
cititorii săi: de unde atâta mulțime de oameni și atâtea ţări 
descălecate numai din Italia? EI începe prin a reaminti marea 
întindere a împărăției romane, care cuprindea toată lumea 
dela Apus și aproape tot Răsăritul. Din cele mai îndepărtate 
colțuri ale imperiului, curgeau spre Italia și spre Roma, valuri 
de populație. Când Italia se umplea de oameni, de nu mai 
biruia pământul cu hrana lor, scoteau cu sorți locuitori din 
orașe și din sate și-i strămutau în provinciile imperiului cu 
populație mai rară sau în țările cucerite, unde le împărțeau 


pământurile și întemeiau colonii, așezându-i alături de ostașii 
bătrâni, « veteranes ». 


Semnătura lui: Miron «Costin» biv logofăt şi 
Azeew Ioan Costin scrdar, pe un zapis al 
Alexandrei, fata lui Niculai Uriache. 

(După Dan Simionescu Rev. ist. rom. 1V). 


Ajuns aci, Miron Costin se oprește o clipă asupra basnei 
scornită de Simion Dascălul, că rădăcina neamului nostru se 
trage din temnițele Râmului, pentru a o spulbera prin urmă- 
toarele argumente hotărîtoare: 

I. Imposibilitatea, de a alcătui o armată așa, de numeroasă şi 
de a coloniza o țară aşa de întinsă, punând temeliile unui neam, 
cu tâlhari scoşi din închisoare: « Din temnițe cu sutele « de mii 
de oameni, unde s'ar afla? Ș'apoi femei iară atâtea tâlhărițe ?». 

2. Anacronismul pe care e întemeiată întreaga legendă: 
« Deci unde este și cât vac este, când au venit Traian pe aicea 
«şi când s'au bătut Laslău craiul unguresc cu Tătarii? Intre 
« Traian și Laslău craiu, 8oo de ani sunt». 

3. Numele pe care îl poartă până astăzi urmașii coloniștilor 
Romani. După colonizare, provincia cucerită a fost împărțită, 
din punct de vedere administrativ, în Dacia superior şi Dacia 
inferior şi, sub acest nume de Dacia, mulți istorici și geografi 
contimporani cu Miron Costin, numeau țările noastre. Poporul 
însă — norodul — cum zice cronicarul, «nu șau schimbat 
numele său, ce tot Romanus, apoi cu vremea şi (după înde- 
lungate) veacuri, Români până astăzi ». Țările megieşe ştiu 

Act scris şi semnat de Miron Costin prin care întăreşte pământurile lui Dumitru 
Țicanom din poarta Chirvăsarie. 
(Originalul în Bibl, 


Acad. Rom.). 
că « neamul nostru a venit din Italia, fiindcă Italienilor le zic 
Vloh, tot astfel și nouă ne zic Vlahi, fiindcă din Italia împăratul 
Traian a pornit fără număr mulțime de norod și l-a așezat în 
aceste țări ale Daciei vechi». 

4. In sfârşit, ca o mărturie, «peste veacuri trăitoare», de 
isprăvile împăratului Traian, care a înconjurat această parte 
de lume și a «descălecat neamul, seminția și limba noastră », 
stă șanțul Troianul, săpat de oștenii lui cîn veşnică pomenire», 
începând din Muntenia și trecând peste Siret, Prut, Nistru, 
Nipru până la Don. 

In capitolul al V-lea, autorul, continuând argumentarea 
romanității neamului, revine asupra numelui etnic de Român, 
«care stă ca un temeiu vechiu neclătit », pentru a explica, în 
lumina pe care o poate aduce, celorlalte neamuri, numele Moldova 
— dela apa Moldova — și Muntenia — dela munte sau dela 
Olt — crede cronicarul — fiindcă Leșii zic Muntenilor, Molteni. 

Dela numele etnic, Miron Costin trece la o nouă dovadă: 
portul, — care nu este tot așa de concludent ca numele și 
limba, o recunoaște cronicarul însuşi, căci: «portul stătătoriu 
ca numele şi limba nu este ». Totuși, unele particularități ale por- 
tului românesc, în special încălțămintea țăranilor noștri, opincile, 
înfățișează — după cum observase mai înainte Laurenţiu Top- 
peltin —o mare asemănare cu încălțămintea ostașilor romani. 

Capitolul al V-lea nu este însă terminat. In manuscrise el 
are titlul: « De numele neamului acestei țări și de portul şi de 
legca, creștinească, de unde au luat ». Argumentul pe care Miron 
Costin dorea să-l scoată din religia creștină a neamului nostru, 

nu este expus în niciunul din manuscrisele ce ni s'au păstrat 
şi de sigur că n'a fost scris, cronicarul fiind surprins de moarte. 

Această operă a lui Miron Costin, ca să poată fi judecată 
din punctul de vedere al originalității ei, trebue să-i cercetăm 
mai întâiu izvoarele, 

Miron Costin ne dă el însuşi o listă de izvoadele, de istoricii 
pe care i-a consultat: « Dion, Evtropie, Carion, Cavaţie (Covac- 
ciosus), Bonfin ungur și 'Toppeltin de Mediaș», —la care 
adaugă o a doua listă de «historicii leşeşti cari au scris de 
lucrurile Moldovei: « Dlugoș, Crommer, Stricovskii, Piaseskii 
vlădicul de Premisla, Marțin Pașcovskii, Bilskii (Bielski)». 

Regretatul Giurescu și, după el, P. P. Panaitescu, au arătat 
cu citate paralele, că Miron Costin a cunoscut cronicarii poloni 
pe care-i citează. 

Giurescu susține că, în ce privește cronicarii latini şi unguri 
citați, Miron Costin nu i-a utilizat direct, ci din opera scriito- 
rului sas Lorenz Toppeltin din care el tradusese în tinerețea sa. 
partea a II-a: Revolutiones seu occasus Transsylvanorum sub 
titlul Istoria crăiei ungurești. Opera lui Toppeltin — o cărticică 
mică în 8%— a apărut în 1667, la Lyon, sub titlul: «Origines et 
occasus Transsylvanorum » şi expune originea, obiceiurile şi 
portul naționalităților din Transilvania. Ea cuprinde, pe lângă 
multe lucruri bune pentru timpul său, și o largă parte de fan- 
tezie, mai ales privitor la originea popoarelor. Astfel de exemplu, 
pretinde că Sașii se trag din Sciţi. Despre originea Românilor 
din Ardeal, în opera lui Toppeltin se găsește un scurt pasagiu 
în care se pomeneşte de luptele lui Traian cu Dacii, de cucerirea 
şi colonizarea Daciei, de asemănarea dintre încălțămintea 
Românilor și încălțămintea ostașilor romani. Miron Costin 
împrumută câteva, mici pasagii din Toppeltin, dar are totdeauna 
grija — ca cel mai scrupulos istoric modern — să citeze sursa: 
«Stă împotrivă... Topeltin din Mediaş, anume zicând. . .» sau 
«caută, ce scrie de portul Românilor iscusitul istoric Lavrentie 
Topeltin din Mediaș. Cuvintele lui ţi le isvodesc. . .». 

In opera lui Miron Costin sunt însă capitole întregi care 
lipsesc din Toppeltin, dar de care cronicarul nostru avea neapă- 
rată nevoie pentru a introduce pe cetitorul său moldovean în pro- 
blema așa de interesantă pentru el, a începuturilor neamului său. 

In afară de știrile împrumutate din Toppeltin şi din cro- 
nicarii poloni, Miron Costin a mai pus la contribuție cunoștințe 
istorice şi geografice, precum și reminiscențe din cultura sa 
clasică, dobândită în școlile umaniste ale Poloniei. Astfel, 
vorbind de începuturile Romei, el redă tradiția virgiliană a 
fundării Romei, iar într'alt loc expune legenda sinuciderii 
Lucreţiei !, aproape cuvânt de cuvânt după Titus Livius 
(cartea I-a, cap. XLVIII). 

In opera lui Miron Costin se găsesc și erori. Ideile greşite că 
Saşii se trag din Geţi, că Secuii sunt Sciţi, se regăsesc însă şi 
la Toppeltin; ideea că Litvanii se coboară dintr'o colonie 
romană, care a fugit din Italia şi s'a așezat pe țărmurile Bal- 
ticei în timpul lui Nero, este o idee pe care Miron Costin a 
împrumutat-o din cronicarii poloni Paszkowski, Bielski și Matei 
Stryikowski. 

O bună, parte din greșelile pe care le găsim în opera lui 
Miron Costin se explică dar prin stadiul în care se afla pe 
acea vreme istoriografia popoarelor vecine. 

Trecând peste confuziile și greşelile ce nu sunt atât ale lui, 
cât ale timpului în care a, scris, ceea ce ne interesează pe noi, 
cei de astăzi, în upera lui Miron Costin, este claritatea, relieful ȘI 
mai ales căldura cu care, pentru întâiași dată în cultura noastră, 
marele boier moldovean pune problema latinităţii neamului. 

Dela primele rânduri cronicarul izbutește să ne prindă și 
să ne înlănțuie atenția prin forma de o rară frumusețe literară, 


1 Ediţia Giurescu, p. 21—22. 


în care ne înfățișează motivele care l-au îndemnat să scrie; 
greutatea problemei şi lupta lăuntrică prin care a trecut până 
când, în cele din urmă: 4 biruit-a gândul »: 

«Inceputul țărilor acestora şi a neamului moldovenesc 
«și muntenesc și câți sânt în țările ungurești cu acest nume 
« Români până astăzi, de unde sânt, și din ce seminție, de 
«când și cum au descălecat aceste părți de pământ, a scrie 
«multă vreme la cumpănă au stătut cugetul nostru. Să 
«încep osteneala, aceasta după atâtea vacuri, dela descălecatul 
« țărilor dintâi, dela Traian împăratul Râmului, cu câteva sute 
«de ani preste mie trecute, se sparie gândul. A lăsa, iarăş 
« nescris, cu mare ocară înfundat neamul acesta de o samă 
«de scriitori, este inimii durere. Biruit-au gândul să mă apuc 
«de această trudă, să scot lumii la vedere feliul neamului, 
« din ce isvor și seminție sânt lăcuitorii țării noastre Moldovei, 
«Țării Munteneşti, și Românii din țările ungureşti, cum s'au 
«pomenit mai sus, că tot un neam și odată descălecaţi sânt ». 

Este de admirat cu câtă artă literară știe să înfrângă tiparele 
obișnuite ale limbii, pentru ca să adapteze ritmul frazei la fră- 
mântarea, sufletească ; cum subliniază fiecare nuanță a cugetării, 
așezând înainte, pe primul plan, motivele cumpănirii, lăsând la 
sfârșit ideea principală (« multă vreme la, cumpănă au stătut cu- 
etul nostru... se sperie gândul... este inimii durere )), până 
când izbucnește deodată, descătușată, hotărtrea: biruit-a gândul. 

Miron Costin se vădește şi în această operă a lui o fire caldă 
şi comunicativă, care păstrează necontenit contactul cu cititorul 
său. Un minunat «causeur», «dintre toți boierii Moldovei 
cel mai de treabă la voroavă » — cum ni l-a prezintat Neculce. 
Scoborîndu-se la nivelul de înţelegere al cititorilor săi Moldo- 
veni, introduce trei capitole inițiale pentru a-i lămuri unde 
vine Italia, care a, fost întinderea și puterea imperiului roman, 
cine au fost strămoșii noștri Daci. E un tip vizual, care 
transformă, abstracţiunile în imagini concrete. Iată de pildă ce 
plastic ne redă noțiunile abstracte de punct cardinal și de 
distanță geografică: « Țara Italiei de aicea dela noi derept spre 
apusul soarelui este, nu aşa depărtată de țara noastră, că dela, 
Belgradul, carele îl știm mai toți că este pe Dunăre, unde cade 
apa Savei în Dunăre, neguţitorește mergând cale de..!) zile este 
până la Veneţia, Și Veneţia este pe pământul Italiei ». Tot 
atât de concret este prezintată și descrierea Italiei — o ţară pe 
care n'o văzuse: «Este, ţara Italiei plină, cum se zice, ca o 
rodie de cetăţi şi oraşe iscusite; mulțime şi desime de oameni, 
târguri vestite, pline de toate bișugurile. Pentru mari iscusenii 
şi frumusețări, pământului aceluia i-au zisu-i raiul pământului, 
Italia, a căruia pământ, orașele, grădinile, tocmelile la casele 
lor, cu mare desfătăciune traiului omenesc, n'are toată lumea. 

Văzduh supt ceriu blând, voios şi sănătos; nici călduri prea 
mari, nici erni grele. De grâu, vinuri dulci Și uşoare, untdelemn, 
mare bişug, și de poame de tot feliul: chitre, năramze, alămâi, și 
zahăr » şi după ce descrie mai departe caracterul poporului, în- 
cheie descrierea cu o adevărată apoteoză: « Aceia ţară este acum 
scaunul şi cuibul a toată dăscălia și învățătura. Cum era într'o 
vreme Athinala Greci, acmu Padova în Italia — şi de alte iscusite 
Și trufașe meștereşuguri » (se gândește de sigur la arta, italiană) 
Ceea ce constitue farmecul literar al operii lui Miron Costin 
este strălucirea, stilului în care se strevede, pe de o parte since- 
ritatea adâncă și convingerea nesdruncinată în adevărul pe care 
îl expune, iar pe de altă parte duioșia sentimentului național, 
care vibrează la fiecare pagină aproape, aci încălzindu-se de 
măreţia originii romane: « Caută-te dară acmu, cetitoriule, ca 
«într'o oglindă și te privește de unde ești, lepădând dela tine 
«toate celelalte basne, câte unii au însemnat de tine, de ne- 
« ştiinţă rătăciți, alții de zavistie, care din lume între neamuri 


') Lacună în text. 

«n'au lipsit niceodată. ..», dincoace revărsându-se într'o sim- 
patie comunicativă, când vorbeşte despre Grigore Ureche, 
înaintaşul său în ale istoriei: 

« Laud osârdia răposatului Ureche Vornicul, care au făcut 
« de dragostea, țării letopisețul său... că numai lui de această 
«țară i-au fost milă să nu rămâie întru întunerecul neștiinței...»; 
dincolo izbucnind într'o ironie caustică împotriva interpola- 
torilor: « Pre acest Simeon Dascalul, Istratie Logofătul l-au fătat 
«cu basnele lui, și Misail Călugărul dela Simeon au născut, 
«cela fiu, cestalalt nepot ». 

Cu acest naționalism se îmbină, într'un tot armonic, un 
accent de bătrânească și familiară sfătoșenie, în care pare că 
o undă discretă de înfrățire pornește din sufletul boierului 
cărturar către cetitorul necunoscut: « Puternicul Dumnezeu, 
«cinstite subite cetitoriule, să-ți dăruiască, după aceste cum- 
«plite vremi a anilor noștri, cândva și mai slobode vacuri, 
întru care, pe lângă alte trebi, să aibi vreme şi cu cetitul cărților 
«a face iscusită zăbavă; că nu este alta și mai frumoasă şi 
«mai de folos în toată viața omului zăbavă, de cât cetitul 
«cărților...» sau finalul predosloviei: « Cetește cu sănătate 
«această a noastră cu dragoste osteneală, de toate fericiri şi 
« daruri dela Dumnezeu voitoriu, Miron Costin »... 

Ideea originii romane, pe care Miron Costin a susținut-o cu 
atâta relief și căldură, a avut un puternic răsunet în cultura 
noastră veche. Ea a fostreluată, cu multă erudiție, e drept, darnu 
și cu mai multă pasiune, de Nicolae Costin și Dimitrie Cantemir 
în Moldova și de Stolnicul Constantin Cantacuzino în Muntenia. 

Ea era de altfel așa de scumpă cronicarului, încât el a mai 
desbătut-o în alte două opere, scrise în limba polonă. 

In epoca în care Polonii luptau pentru creștinătate sub 
zidurile Vienei, Miron Costin a scris două, opere în limba, polonă 
— una în proză, alta în versuri — menite să dovedească latini- 
tatea, neamului său, pe care vitrege împrejurări politice îl 
sileau să urmeze steagurile turceşti împotriva creştinilor. 

Deși acesteopere nu fac parte din literatura românească, totuşi, 
pentru întregirea personalității literare a cronicarului și pentru 
cunoașterea adâncită a ideilor lui despre romanitatea, neamului, 
ne vom opri pe larg și asupra scrierilor lui în limba, polonă. 

Prima, scrisă, în proză, poartă titlul: Chronica ziem M. oldaiw- 
shich y Multanshich, sau în românește: Cronica ţiirii Moldovei 
şi a Munteniei, şi este redactată într'o polonă — ne încredin- 
țează Bogdan — « foarte corectă Și chiar frumoasă pentru 
un român care nu fusese între Poloni de mulți ani şi care, în 
țara lui, avea de bună seamă puţine ocaziuni să citească și să 
vorbească această limbă ». Cronica, începe cu o scrisoare către 
comisul coroanei polone, care, după prețioasele indicații date 
de Dr. Eugeniu de Barwinski, în ediția latină a cronicei lui 
Miron Costin, publicată de «Comisia, Istorică a României», este 
Marcu Matczynski. Acesta, deși ieșit dintr'o familie săracă, 
totuși prin calitățile sufletești, a atras din copilărie simpatia 
şi sa bucurat de prietenia regelui Ioan Sobieski, ajungând să 
ocupe în stat demnitatea de mare comis al coroanei. Marcu 
Matczynski a îndeplinit această funcţie între 1676—1683; deci 
opera lui Miron Costin este scrisă în acest interval de timp. 

Din felul cum vorbește în scrisoarea adresată marelui comis: 
« Socot de o deosebită fericire a mea, că o parte a cronicei 
«mele despre țara Moldovei, înainte de a ieși la lumină în 
« Moldova, va ajunge în mâinile unui bărbat atât de mare, în 
«urma cererii unei persoane cu care Domnia Ta ştii foarte 
«bine în ce strânse legături am fost totdeauna », se vede 
clar că această operă nu este alcătuită pentru marele comis, 
ci pentru altcineva, pentru «un bărbat atât de mare », care 
i-a cerut aceste informații printr'o altă, persoană, cu care 

el a fost totdeauna în strânse legături. Această persoană, 
dacă nu este — printr'o figură stilistică — însuși Marcu 
Matczynski, este atunci solul polon loan Gninski, care, după 
cum s'a văzut mai sus, a fost trimis în 1677 la Poartă, pentru 
confirmarea păcii turco-polone. Miron Costin era atunci mare 
logofăt la curtea lui Antonie Ruset. Pe timpul petrecut de solia 
polonă în Iași, Miron Costin a fost în cele mai strânse legături 
cu Gninski; își trimiteau reciproc daruri ; la plecare, Logofătul 
și fiii săi întovărășesc călări pe sol. 

E probabil că pe timpul şederii sale în Iași, loan Gninski 
să fi cerut lui Miron Costin informaţiile despre Moldova, pe 
care acesta le trimite prin Marcu Matczynski, spre a «ajunge 
în mâinile unui bărbat atât de mare ». Acest «bărbat atât de 
mare » poate să fi fost însuși regele loan Sobieski, căruia 
boierul nostru îi dedică mai târziu şi o poemă în versuri, de care 
ne ocupăm în capitolul următor. 

Lucrarea, este alcătuită din 19 capitole, dintre care primele 
5 au un caracter istoric, pe când celelalte au un caracter lin- 
guistic, etnografic şi geografic. Părțile operei nu se îmbină însă 
într'un tot unitar; trecerea dela unele capitole la altele se face 
brusc; câteva dintre ele conțin o simplă înșirare de nume 
proprii. Exceptând partea de istorie, care alcătueşte într'adevăr 
un bloc întreg şi despre care autorul spune că este fericit că va 
ajunge în mâinile unui bărbat atât de însemnat, înainte de a 
vedea, lumina în Moldova, restul — capitolele finale cu infor- 
maţii etnografice și geografice — neînchegate bine între ele și 
reduse uneori la o simplă listă de nume proprii, fac mai mult 
impresia unor anexe, adăugate pentru a satisface curiozitatea 
şi a răspunde, poate, unor informațiuni cerute. 

In primele cinci capitole, autorul înfățișează istoria poporului 
român dela origine până la al doilea descălecat, având, însă ca 
idee centrală, chestiunea latinității neamului. Incepe cu primii 
locuitori ai ținuturilor româneşti, Dacii, pe care autorul, 
după concepția istorică a vremii lui, îi crede a fi de aceeași rasă 
cu Tătarii. Povestește pe scurt invazia Dacilor în ţinuturile 
romane dela sudul Dunării: Misia, Tracia, Iliria; ridicarea 
podului peste Dunăre; luptele lui Traian cu Dacii, căderea 
lui Decebal şi colonizarea Daciei. După ce povestește mai 
departe cum Traian a ridicat în Dacia cetăți pe care le-a umplut 
cu soldaţi, aşezând în ele domini, de unde numele pe care îl 
poartă — zice el— până azi principii români, expune repede 
campania lui Traian în Asia și încheie primul capitol cu moartea 
lui Traian în Egipt, la 120. 

In capitolul al II-lea se ocupă de valul lui Traian, care este 
«cel dintâiu semn de graniță » ridicat de cuceritorul Daciei 
după așezarea Romanilor în aceste părți. Trece apoi la cetățile 
întregi sau ruinate, din Moldova. Unele ar fi, după el, foarte 
vechi, zidite de Daci, ca de pildă: Hotinul sau Cetatea Albă, 
«unde a trăit bietul Ovidiu, poetul surghiunit pentru niște 
versuri necuviincioase ». Despre altele, ca de exemplu Suceava, 
Neamţu, Tighina, spune că nu se poate ști dacă sunt din vremea 
Dacilor sau a Romanilor. Despre câteva, ca bunăoară: Turnul 
lui Neoptolem de pe apa Cogălnicului şi Tătar-Bunar, crede 
că ar fi făcute de Bizantini. Toate însă au fost refăcute și încon- 
jurate cu ziduri de Domnii moldoveni, mai ales de « vestitul 
Domn, bătrânul Ştefan Vodă ». 

După aceste mici digresii, autorul, reluând în capitolul IV 
firul istoric, povestește cum la 100 de ani după colonizare, 

(După o fotografie din colecţia Ministerului Propagandei). 

împăratul Adrian, neputând opri invaziile barbarilor, a surpat 
podul de pe Dunăre. Coloniștii romani, ne mai fiind în stare 
a se împotrivi singuri, s'au retras, unii peste Dunăre, în spre 
Italia, alţii în Maramureş, în mijlocul munţilor, sau în masivul 
Carpaţilor dela izvoarele Oltului. 

Invaziile au dăinuit 1.000 de ani. Dintre popoarele năvăli- 
toare, numește, după Atila și ordiile sale, pe Sloveni și, în 
sfârşit, pe Unguri. Aceștia au trecut munţii, s'au luptat cu 
Românii și i-au supus. Românii se aflau sub Unguri, când 
năvăliră Tătarii, care se întinseseră până în Ardeal, peste 
Unguri. Laslău, craiul unguresc, ne mai putând suferi pe 
Tătari, strânse oaste, îi alungă din Ardeal, îi urmări peste 
munți și-i bătu din nou crâncen, mai jos de Roman. Aci 
intercalează legenda eponimă a Siretului, pe care o cunoaștem 
dela Simion Dascălul. Laslău, văzând pe Tătari dând buzna 
în Siret şi înecându-se, a zis: « Seretem, Seretem!» (Așa-mi 
place, așa-mi place!); de aci numele Siretului. După această 
înfrângere, Tătarii se retraseră mai departe în câmpii, iar pe 
locurile de sub munte, coborîră Românii: mai întâiu Muntenii 
cu Domnul lor, Negru Vodă, şi apoi Moldovenii din Maramureș, 
cu Domnul lor, Dragoș Vodă. 

După această parte istorică, urmează două capitole în care 
ni se explică numele poporului și al țărilor românești. Ideile 
ne sunt cunoscute din analiza pe care am făcu operei «De 
Neamul Moldovenilor ». Românii se numesc între ei cu nu- 
mele strămoșilor Romani. « Când vrei să întrebi pe cineva 
dacă ştie moldovenește, îi zici: ştii româneşte?, tot atât 
cât: scis romanice? ». Străinii îi numesc cu același nume cu 
care numesc și pe Italieni, recunoscând astfel latinitatea, 
poporului român. Teoria că numele de Vlah vine dela 
Flaccus, hatmanul Râmlenilor, o respinge și aci, ca fiind 
poveste. 

Explică apoi numele Munteniei dela « muntean, adică pod- 
gorean », țara muntenilor, fiindcă descălicătorii stătuseră atâta 
vreme în munți. Pentru a lămuri numele Moldovei, reia, după 
Ureche, legenda lui Dragoş — « fiul unui dominus din vremurile 
vechi » — care, luându-se după un zimbru, l-a ucis; i-a pus 
capul spre amintire într'o țeapă, lângă râu, și «de aci cel 
dintâiu sat, întemeiat de ei, se chiamă până astăzi Bourenii ». 
După numele cățelii şi-a luat mai întâiu numele râul Moldova, 
nume ce sa extins apoi asupra țării întregi. Despre numele 
Basarabiei nu are ştiri; n'a putut afla cu niciun chip de unde 
să-şi fi luat început această numire », dar o pune în legătură 
cu familia domnitoare din Muntenia, a Basarabilor, pentru a 
explica « de unde s'a luat cel ce a scris mai întâiu despre Basa- 
rabia: că aceasta ar fi țara muntenească ». 

După ce lămurește mai departe marca din pecetea dom- 
nească a, celor două principate românești: zimbrul în Moldova, 
și corbul în Muntenia, și după ce arată titlurile vechi ale Dom- 
nilor din hrisoave, trece, în două capitole deosebite, la limbă, Și 
religie, insistând cu acest prilej asupra, obârșiei romane, pentru 
ca apoi să încheie lucrarea prin câteva note descriptive, cu 
caracter geografic: despre județele Moldovei, despre ținuturile 
luate de Turci dela Moldova (Chigeciul, Chilia și Cetatea Albă) ; 
despre ținuturile Munteniei și, în sfârșit, despre râurile Şi 
oraşele din ambele țări. 

Deși aceste notițe geografice sunt prea sumare, uneori 
reduse la o simplă înșirare de nume proprii, totuși ele sunt 
interesante pentru istoricul și geograful de azi, fiindcă ne 

ajută să reconstituim împărțirea administrativă de altă dată, 
ca de pildă: județul Săcuieni din Muntenia, care venea pe 
lângă Râmnic; orașe de odinioară, azi decăzute în stare de sate, 
ca de pildă Cerneţul, care la începutul veacului trecut era încă 
reședința județului Mehedinți, dar care a decăzut după ridicarea 
Turnu- Severinului; tot astfel orașele Cornăţelul (poate cel din 

Dâmboviţa) și Grădiștea din Muntenia; sau, în Moldova, Piscul, 
azi sat în județul Covurlui. 

In întregul concepţiei lui Miron Costin despre problema, 
romanității neamului, opera aceasta înfățișează un interes 
deosebit, fiindcă nicăeri în alte lucrări ale sale, chestiunea 
latinității limbii nu este desbătută mai pe larg și tratată, 
cu mai mult relief ca aci. Un întreg capitol din această, 
operă este consacrat limbii, luată ca mărturie a descendenţei 
romane, 

« Dovada cea mai vădită, despre obârşia acestui Popor — 
zice el — este limba lui », care a păstrat până astăzi factura 
latină. Deşi, în cursul veacurilor, limba s'a corupt și a împru- 
mutat numeroase elemente din limbile popoarelor învecinate 
— mai ales dela Slavi, mai puţine dela Unguri și Turci —, 
totuși « temeiul vorbirii este până astăzi din limba latină ». 
Și pentru a invedera aceasta, el dă o listă de 87 de etimologii, 


(57 substantive, 30 verbe), unele nu tocmai ușoare, dar toate 
exacte, precum: 


supercilia = sprâncene 
oculus = ochiu 
manduco = mănânc 
trasmitto = trimet 
occido = ucid 
scribo = scriu, etc. 
autumnus = toamnă 
primum ver = primăvară 
stella = stea 

nox = noapte 


In afară de aceste lucruri prețioase pentru timpul acela, 
se găsesc, cum de altfel era de așteptat, în opera lui Miron 
Costin și naivități: Cuţovlahii, vrea să zică « șchiopii, fiindcă 
din oastea romană au rămas acolo numai șchiopii și bolnavii». 
Se găsesc și erori: « Dacii au fost un popor tătăresc din marea 
Tartane »; sau afirmația că Traian, după colonizarea Daciei, 
a înaintat cu oștile peste câmpuri, a trecut Donul, a intrat în 
marea Tartarie și s'a lăsat prin Bactria în Siria, pe când, de fapt, 
campania lui Traian împotriva Armenilor și a Parților e inde- 
pendentă de campania împotriva Dacilor și a avut loc în 114; 
sau aserțiunea că Traian a murit în Egipt la 120, pe când, de 
fapt, Traian a murit în Cilicia, la 117; confuzia între titlul 
herzeg din pecetea Domnilor munteni şi Haţeg (ținutul): 
« Voevod — zice el —și Domn al țării Ungrovlahiei, Almaș, 
Făgăraș, Herceg » (în loc de Haţeg) ș.a. 

Dar, trecând peste naivităţile și erorile, care sunt mai mult 
ale timpului, partea interesantă a acestei opere, adresate 
străinilor, este conștiința clară a unității neamului în toată 
întinderea lui. Moldovenii, Muntenii, Românii ardeleni și chiar 
Macedoromânii — Cuţovlahii, cum îi numește el — sunt ramuri 
răslețe din trunchiul unui singur neam. Convingerea obârșiei 
comune este la el atât de puternică, încât îmbrățișează laolaltă, 
într'o singură privire, istoria țărilor surori și, în notele finale, 
după fiecare capitol geografic privitor la Moldova, urmează 
un altul privitor la Muntenia. 

Conștiinţa limpede a unității naționale îl face să vadă în 
Munteni, cu care ai săi au fost adesea în vrajbă și războaie, 
niște adevărați frați. Şi este într'adevăr interesant să vezi cum 
acest mare boier din divanul Moldovei, care stătea dârz înaintea, 
Domnilor săi, vorbește străinilor despre Munteni, nu cu resen- 
timente, ci dimpotrivă, cu înduioșare frățească. Amintind 
într'un loc naiva părere a unora dintre contimporanii săi, că 
Muntenii ar fi bruni, fiindcă boierii au obiceiul de a-și da copii 
să fie alăptaţi de doici luate dintre țigance, el adaugă cu bun 
simț: «Eu unul nu pot lăsa să treacă acest lucru despre ei, 

ca despre nişte rude și frați ce-mi sunt, având și ei aceeași 
soartă şi aceleaşi suferințe cu noi». 

Conştiința obârșiei comune şi a unității neamului avea 
astfel darul să deschidă calea unei apropieri sufletești între cele 
două țări surori, care până atunci trăiseră în rivalități şi lupte. 


2. POEMA POLONĂ DESPRE MOLDOVA ȘI ŢARA 
ROMÂNEASCĂ 


Poema în versuri polone despre Moldova şi Ţara Româ- 
nească cuprinde mai puţine ştiri istorice decât Cronica polonă, 
dar în schimb, prin lirismul ei mișcător şi prin pitorescul legen- 
delor, îi este superioară ca valoare literară. Unul dintre cei mai 
competenți istorici ai literaturii polone, Al. Briickner, o așează 
printre cele mai bune produse de acest gen ale literaturii 
polone din secolulul al XVII-lea. 

Opera a fost scrisă în anul 1684, pe timpul când Miron Costin 
a fost nevoit să stea în Polonia, urmând în captivitate pe Duca 
Vodă. In Polonia Miron Costin, câștigând aprecierea deosebită 
a regelui Sobieski, căruia i-a fost prezentat împreună cu Duca 
Vodă, a fost găzduit, împreună cu copiii săi, la Daszow, în 
castelul de vânătoare al regelui, în timp ce nefericitul său 
Domn își târa zilele în închisoare. 

In răstimpul acestei găzduiri, Miron Costin a scris Poema 
polonă, în versuri de câte 13 silabe. Genul cronicelor rimate — 
de obiceiu în versul eroic, de 13 silabe — era pe atunci la modă 
în Polonia. Miron, urmând unui îndemn mai vechiu, venit din 
partea regelui Ioan Sobieski—om de cultură rafinată, care dorea 
să cunoască trecutul Țărilor Românești — și-a prelucrat Cronica 
Țării Moldovei şi a Munteniei în frumoase versuri polone. 

Poema începe cu o dedicație către rege, prin care boierul 
moldovean mărturiseşte că se ruşinează de « muza sa sarmată », 
«nu pentrucă ea n'ar fi la înălțimea celor mai înalte subiecte. . . 
ci din pricina neîndemânării lui în această limbă ». Această 
neîndemânare, spune mai departe, provine din faptul că, de 
mai mult de ro ani na mai întrebuințat decât foarte rar 
polona. Poema ni sa păstrat de fapt în două manuscrise, 
care reprezintă două redacțţii diferite, și într'unul din acestea, 
cel destinat regelui, autorul a reluat poema vers cu vers, 
a corectat greşelile gramaticale, a îndreptat unele expresii, 
căutând termeni poloni, plini de evocare; a refăcut adesea, 
versuri întregi, pentru a corecta măsura ori rima. 

EI arată apoi în prefață motivele care l-au îndemnat să se 
apuce de acest lucru: « Mai întâiu geniul regelui, care caută să 
afle atât despre țările mari şi întinse, cât și nu mai puțin despre 
cele mici ». Al doilea motiv este faptul că. istoricii poloni pome- 
nesc în cronicele lor ceva și despre Moldova şi menționează 
că poporul român se trage din Italia, dar nu amintesc nimic 
despre vremea când sau aşezat la țărmurile Dunării, ale 
Nistrului și ale Mării Negre. Pentru a îndeplini dorința regală. 
şi pentru a umple această lacună a istoriografiei polone, marele 
logofăt al Moldovei își instrună lira, ca să cânte, cum spune el: 
«patria înlăcrămată şi pe bieţii locuitori ai țării Moldovei». 

Poema e brodată pe aceeaşi canava pe care fusese lucrată 
şi Cronica polonă. Ea cuprinde cam același material istoric, 
orânduit în același plan; numai că tendințele literare ale 
scrierii și simțul poetic al autorului îl silesc să înlăture amă- 
nuntele de erudiție greoaie, să introducă elemente descriptive 
și să dea mai multă desvoltare legendelor populare. 

Poema este împărțită în trei părţi inegale, dar bine distincte, 
având fiecare câte un titlu separat. 

Prima parte are ca titlu: « Despre neamul moldovenesc; 
despre prima lui descălecare de către Traian » şi pleacă dela 
ideea unității neamului. Romanii — spune el— tau colonizat 
odinioară amândouă Daciile dela valurile lui Traian, până ce 

vremea îndelungată i-a împărțit în trei. Cei dintâi au fost sub 
Unguri, în Ţara Celor Șapte Cetăți (lransilvania), unde, aduși 
de Traian, trăiseră împreună cu Dacii. lar Moltanii, care îşi 
trag numele dela Olt, numiţi şi Munteni dela «munţi», au 
făcut și o a doua descălecare, după cea dintâiu a lui Traian. A 
treia ramură e cea din Moldova, numită așa după râul Moldova, 
descălecată din peșterile maramureșene spre malurile joase ale 
mării. Atât aceştia cât și ceilalți, poartă numele vestit de Ru- 
mâni. Deci nimeni să nu pună la îndoială că se trag dela Roma. 

După ideea unității naționale, cronicarul povestește cucerirea 
Daciei, colonizarea, descrie granițele nouii provincii romane, cetă- 
țile, valul lui Traian şi încheie prima parte cu expediţia lui Traian 
în Asia, moartea lui în Egipt şi cu apoteoza marelui împărat: 

« Şi acum fiecare să privească o astfel de putere! Veacurile 
« de acum nu au una asemănătoare, nici un astfel de monarh, 
«care în câțiva ani, într'un singur marş, într'un singur războiu, 
«să înconjure lumea, nepărăsind nicio clipă câmpul de luptă. 
« De ce se mai minunează cineva de războaiele purtate de Turci, 
«care țin numai 6 luni... Roma l-a făcut pe Traian nemuritor. 
« Prin veşnica lui columnă, a arătat lumii că gloria voastră 
«este veşnică, monarhi slăviți! ». 

Partea a doua poartă titlul: «De risipirea coloniilor lui 
Traian de către Tătari și de locuințele Romanilor în munți ». 
Reluând firul povestirii, spune cum, după Traian, imperiul 
roman intră în decadență şi Adrian, ne mai putând ţine piept 
invaziilor barbarilor, distruge podul de peste Dunăre. Colo- 
niștii se retrag atunci pe linia munților, în țara Făgărașului, în 
regiunea Hațegului, în Maramureș și în munţii Gurghiului și ai 
Ciucului. In curgerea veacurilor, limba lor latină s'a corupt: din 
dominus şi deus s'a format cuvântul dzeu, Dumnezeu; din 
meus = almeu; coelum = cer; homo = omul; frons = frunte; 
angelus = îngerul. La cuvintele latine s'au adăugat apoi împru- 
muturi din ungureşte și slavonește. 

Pe când ținuturile dunărene erau în părăsire, năvăliră Ungurii, 
care supuseră pe Români. Cu tot traiul lor îndelungat prin munţi, 
Românii n'au pierdut elementele civilizației romane, fiindcă 
natura, cea dintâi a lucrurilor nu piere: «prima materia non 
corrumpitur ». Ungurii, sub regele Vladislav, pornesc împotriva 
Tătarilor care se așezaseră în Moldova, îi bat cumplit mai jos de 
Roman și, în locurile rămase libere, urmează a doua descălecare. 

Partea a treia: « Despre a doua descălecare a Moldovei și a 
Munteniei după alungarea Tătarilor », este cea mai frumoasă, 
deoarece conține o serie de legende populare pline, de farmec 
în liniile lor simple și naive. Cartea se deschide cu povestirea 
legendelor privitoare la întemeierea Moldovei. 

In Maramureș, în satul Cuha, se afla Dragoş, fiul lui Bogdan, 
care ardea de dorința de a arăta ceea ce poate înfăptui. Mama 
lui l-a împiedecat multă vreme să plece în lume după isprăvi 
vitejeşti, dar într'o zi, ivindu-se în sat un zimbru, Dragoș a 
socotit aceasta ca un semn prevestitor şi, alegând repede 300 
de tineri înarmați, a plecat cu ei în căutarea zimbrului. Ei merg 
necontenit de-a-lungul râului, călăuziți de cățeaua Molda, 
care adulmeca pretutindeni urmele fiarei. Urcând coastele 
Carpaţilor, ajung pe culmea muntelui, de unde privesc destă- 
şurându-se în vale «atât cât ochiul poate cuprinde... până în 
întinderile fumurii — sunt expresiile cronicarului — luncile 
Prutului, pământul viitoarei Moldove». Aci amintirea pri- 
beagului se înduioșează și, în vreo 80 de versuri următoare, el 
evocă, într'un colorit bucolic, frumusețile patriarhale ale 
țării sale. « Peste tot câmpii mănoase, pășuni întinse, care alte 
pământuri se pot asemăna în lume cu acestea? », maluri joase 
la vaduri, asemenea labirintelor de grădini pe ape: « Egiptul 
nu întrece luncile Prutului în bogăţie. Aci o jumătate de copeică 
produce șapte măsuri de grâu... în anii roditori, ovăzul, secara, 
dau unsprezece măsuri, iar meiul peste douăsprezece ». « Ţară 

roditoare și «câmpii pline de flori, asemenea raiului », se întind 
până la Nistrul cel măreț, care, «chiar acolo unde desparte 
în două Podolia, curge între stânci sculptate natural, ca Şi cum 
ar fi fost lucrate de mână de om ». 

Vânătorii privesc minunaţi această țară şi, scoborînd din 
ceața munţilor, aud într'o pădure deasă lătratul cățelei. Croni- 
carul poet povestește apoi, după liniile cunoscute ale legendei, 
uciderea zimbrului, moartea cățelei și numirea râului Moldova. 

După uciderea zimbrului, Dragoș și ai săi nu mai vor să 
părăsească locurile acelea atât de pitorești și se leagă prin 
jurământ să rămână acolo. Ei așează capul zimbrului pe un 
stâlp, ca semn prevestitor de bine și întemeiază primul sat, 
Bourenii, «căci zimbrul se numește pe moldoveneşte bour », 
și aleg ca, pecete a noului stat, capul de zimbru. 

După ce se așează, cercetând împrejurimile pustii, zăresc 
deodată, «un punct cenușiu, care se ridica dimineața, în zorile 
liniștite, ca un stâlp drept până la nori ». Rămân înmărmuriți 
și, curioși să vadă cine locuiește în asemenea, pustietăți, pornesc 
în spre fum. Mergând într'acolo, dau într'o dumbravă rotundă 
şi veselă, pe țărmul unei ape, « peste roiuri de albine şi peste 
un bătrânel încărcat de ani. El acoperea stupii și umbla în 
jurul lor să dreagă câte ceva, să vadă dacă vreo matcă își 


scoate albinele, sau să îndrepte fagurii, să ia ceara, asemenea 
chihlimbarului, căci — adaugă cronicarul într'o glosă margi- 
nală — în țara Moldovei se află în stupi ceară cu miros de 
chihlimbar ». Pe când bătrânul « îşi îndemna albinele la muncă 
mai zeloasă », tovarășii lui Dragoș îi dau: « bineţ ome ». Tresare 
bătrânul. Ii pun întrebări. El răspunde în rusește: « Nu pricep, 
pe Dumnezeu!» Incearcă să se înțeleagă cu el prin semne 
şi, în cele din urmă, află printr'un tălmaciu că este Iațco 
din Sniatyn. «M'am aşezat de câțiva ani aci și am o pri- 
sacă mică. Afară de voi n'am văzut pe nimeni ». Dragoş îi întă- 
rește stăpânirea și îl trimite să-și aducă neamurile din Sniatyn. 

Pentru a lămuri originea principatului muntean și a explica 
imaginea corbului din stema țării, Miron Costin reproduce o 
altă legendă, culeasă în Muntenia, şi care are în tot întregul ei 
factura populară. 

Era, zice autorul, pe vremea când poporul locuia încă pe 
apa Oltului, o româncă frumoasă, pe care o îndrăgi Principele 
Ardealului. Rămânând grea, principele îi dete un inel spre 
credință şi o trimise la părinți, spunându-i că, îndată ce va 
naște, să vie cu pruncul și cu semnul la dânsul. Românca, 
născând copilul, plecă împreună cu fratele ei către curtea 
Principelui. Pe drum, istoviți de mers, se așezară să se odih- 

Portretul presupus al lui Miron Costin și Teodor Movilă, bunicul soției lui Miron Costin pe o frescă din biserica Mânăstirii Teodorenii 
dela Burdujeni. 
(Vezi insă și Ion Nistor, Analele Acad, Rom. Mem. sect. ist.,s. III, t. XXIV, 1942, p. 277—238). 


(După S$. Fl. Marian Portretul lui Miron Costin). 

nească la marginea unei păduri de stejari. Aci mama, ca să 
potolească plânsul copilului, îi dădu inelul princiar să, se joace 
cu el. Pe când copilul sburda vesel, un corb, zărind de pe 
creanga unui stejar că strălucește ceva în mâna copilului și 
luându-l drept o bucată de carne, cum era chinuit de foame, 
se repede ca un fulger, răpeşte inelul de aur și-l înghite cu 
lăcomie. Copilul ţipă, sgâriat de ghiarele corbului, mama sare 
în picioare și fratele, deșteptându-se, vede cu uimire că «inelul 
e pierdut și odată cu dânsul şi cuvântul Principelui ». Atunci 
se ia, după corb, care se aşezase pe o cracă, îl ocheşte cu săgeata 
şi-l ucide. 

Episodul acesta, al răpirii inelului de o pasăre de pradă este 
un element de folklor foarte răspândit, precum am arătat în 
altă parte!), şi se regăsește destul de des în literaturile me- 
dievale (bunăoară în romanele Pierre de « Provence et la belle 
Maguelonne» «Giulia e Ottinello» şi chiar în «O mie și una 
de nopți»). 

Apoi — urmează povestea — fără să scoată inelul din 
gâtlejul corbului, porniră cu toţii la drum. Ajunşi la curtea 
Principelui, îi prezintară copilul și inelul în gâtlejul corbului, 
caunsemn dumnezeesc. Principele ia copilul ; îl ridică în rang, fă- 
cându-l Domn peste ținutul Făgărașului ; și-i dă ca stemă, corbul. 
Copilul acesta, este Negru Vodă, descălecătorul Țării Românești, 
Și dela, el a rămas corbul ca stemă a Principatului muntean. 

După acești descălecători de țară, autorul trece repede peste 
domniile următoare, fără să amintească, decât pe Roman, pe 
care îl consideră ca frate al lui Dragoş, şi se oprește mai mult 
asupra lui Alexandru care — spune el — a fost asemenea unui 
rege, încât amintirea lui o slăvesc locuitorii până azi, « numindu-l 
cel bătrân și bun». 

Poema în versuri polone nu aduce ceva nou în chestiunea 
originei latinej a neamului față de celelalte două lucrări de care 
ne-am ocupat până acum. Dimpotrivă, multe date istorice au 
fost aci cu totul reduse sau chiar lăsate la o parte; în schimb, 
au fost introduse elemente descriptive și a fost desvoltat mate- 
rialul legendar. 

Scopul lui Miron Costin n'a fost însă să facă din această 
poemă o operă de erudiție, ci una poetică, ușoară și plăcută, 
care să, câştige sufletul cititorului său regal pentru frumusețea 
pământului moldovenesc şi pentru interesanta obârșie a popo- 
rului român. Faptul că, în vremea noastră încă, unul din cei mai 
buni istorici ai literaturii polone, Al. Bruckner, consideră opera 
cronicarului ca un produs de seamă în literatura polonă a 
veacului al XVII-lea, dovedeşte că Miron Costin și-a ajuns ținta. 


VIAȚA LUMII 


In afară de meritele lui pentru istoriografia moldovenească, 
Miron Costin mai are și pe acela de a fi printre inițiatorii liricei 
românești. E1 este primul cărturar care a încercat la noi poema 
filosofică. Inainte de el, compusese în Moldova Mitropolitul 
Varlaam câteva versuri stângace la stema țării, publicate în 
Cartea Românească de Invălătură, din 1643. 

Contimporan cu Miron Costin, Mitropolitul Dosofteiu s'a 
străduit să traducă, după modelul lui Kochanowski şi, uneori, 
sub influența poeziei populare, Psaltirea în versuri, pe care a 
publicat-o la Uniew, în 1673. Deși chiar la sfârşitul acestei 
tipărituri poetice a marelui Mitropolit, găsim, ca o frumoasă 
dovadă de înfrățire culturală între cărturarii lumii vechi, 
adaose şi 18 versuri în care se vorbeşte despre mândria originii 
noastre latine, cu exemple vădite ca podul lui Traian dela 
Turnu-Severin, versuri datorite « prea cinstitului vornic mare 
în țara de jos, Miron Costin », — importanţa activității poetice 
a lui Miron Costin stă în altă scriere a sa. Inainte de 1673, 


*) Cărțile populare, TI, p. 341—342. 


Miron Costin a alcătuit un mic poem filosofic: Viața lumii, 
care ni s'a păstrat în manuscris cu o predoslovie către cititori. 

Prefaţa prezintă pentru noi, care urmărim evoluția litera- 
turii vechi românești, o importanță deosebită, fiindcă este de 
fapt un mic tratat de versificație, — primul de acest fel în 
literatura noastră. Din el se vede că Miron Costin avea o noțiune 
destul de clară despre versificație, care, după el, trebuia să 
îndeplinească, următoarele condiţii: 


1. Măsura : 


« Stihul iaste nu ca alta scrisoare deslegată, ci iaste legată 
«de silave cu număr... Deci de aceaste silave, stihurile ceaste 
«ce scriu într'această cărțulie au 13 silave, iară se pot şi în 
«9 şi în 7 a face, și sânt și într'alte chipuri stihuri la alte 
«limbi, cum iaste elineasca şi letineasca ». 


2. Rima : 

«.. „deci are și altă datorie stihul: cuvintele ceale <dela> 
«sfârșitul stihului a doauă stihuri să se întocmească într'un 
«chip, pe o slovă să se sfârșească, cum iaste: aţa — viaţa; 
« frunte — munte; spume — lume ». 


La aceste două cerințe fundamentale, Miron Costin mai 
adaugă câteva observaţii privitoare la evitarea hiatului, prin 
contopirea, coliziunea și eliziunea vocalelor: 


«...unde se vor prileji trei slove, cărora le zicem uno- 
« glasnice — adică « de un glas » (vocală) — cum iaste a, e, i, o, 
« aceastea de se vor prileji trei alăturea, să lipsească una, cum 
«iaste: nice o avuţie. Aice caută că o iaste între e și între a, 
«deci o piere și vei citi: nice-avuţie iproci. Alta: pentru 
« această slovă fî, când va avea înaintea sa iar o slovă unoglas- 
«nică, se întunecă, cum veți găsi între stihuri un stih într'acesta 
«chip: mari împărați şi vestiți, care nu-l citi: mari împărați. . . 
«ci: mar” împărați ». 


Un singur element, într'adevăr important al versificaţiei 
moderne, îi scapă: ritmul. Versurile lui, ca și ale tuturor con- 
timporanilor săi, păcătuesc tocmai prin ritmul defectuos; 
sunt versuri șchioape. 

Predoslovia se încheie cu recomandația pentru contimpo- 
rani să nu se lase furați de muzicalitatea versului: « mai vârtos 
să înţelegi ce citeşti, că a citi şi a nu înțelege este a vântura 
vântul și a fierbe apa». 

Pentru a da o pildă că se pot scrie versuri şi în limba noastră, 
Miron Costin a alcătuit poema Viaţa lumii. 

Tema acestui mic poem filosofic este concluzia la care ajunge 
totdeauna. sufletul omenesc, după ce scoboară de pe culmea 
maturității către amurgul vieții și simte apropiindu-se marea 
noapte care ne învăluie: « Deșertăciunea deșertăciunilor. .. 
„„„toate sunt deșarte ». 

Această amară înțelegere a enigmei vieții constitue un 
motiv poetic din cele mai răspândite în literatura universală. 
Difuziunea motivului a fost urmărită de d-l Ramiro Ortiz, în 
interesantul studiu: Fortuna labilis (soarta alunecoasă). 

Poema lui Miron Costin are într'adevăr afinități şi cu unele 
accente din lirica epicureană a lui Horaţiu: 


Eheu fugaces, Postume, Postume, 
Labuntur anni; nec Pietas moram 
Rugis et instanti senectae 
Adferet indomitaeque Morti 

Eheu fugaces ! 


1 In traducerea liberă a d-lui N. Herescu: 
Hei Postume, Postume 'n aprigă fugă 
Se spulberă anii şi 'n van e-orice rugă, 
Căci, nici bătrâneţii ce vine grozavă, 
Nici morţii neînfrânte, n'aduce zăbavă. 


Tema apare însă cu mai mult relief la Ovidiu care, exilat 
departe de Roma și de ai săi, pe care-i lăsase cu lacrimile în 
ochi, în noaptea fatală în care a fost smuls din mijlocul lor, 
își trăia zilele amărite pe țărmurile viforoase ale Pontului 
Euxin, între sălbaticii Sciţi. 

In cartea a IV-a epistola III-a din Pontice, după ce vorbeşte 
de fortuna, dea non stabili (soarta, zeița nestatornică), gândul 
lui se duce cu melancolie spre atâția mari eroi ai lumei, pe care 
norocul nestatornic i-a prăbușit din culmea, gloriei și a mărirei: 


Omnia sunt hominum tenui pendentia, filo, 
Et subito casu, quae valuere, ruunt 

Divitis audita est cui non opulentia, Croesi ? 
Nempe tamen vitam captus ab hoste tulit. 
Ille Syracosia modo formidatus in urbe, 

Vix humili duram repulit arte famem. 

Quid fuerat Magno maius? tamen ille rogavit 
Submissa fugiens voce clientis opem: 2... 

Tema aceasta a nimicniciei vieții omenești în fața morţii 
eterne, care apare și în lirismul Sfinţilor Părinți ai Bisericii 
ca de exemplu la Sfântul Ioan Hrisostomul — și întărită mai 
ales prin evocarea marilor glorii ale omenirii, înmormântate 
în noianul vremurilor, a trecut apoi în arta și în literatura latină 
a evului mediu, unde a fost exploatată necontenit: 


Ubi Plato, ubi Porphirius, 

Ubi Tullius aut Virgilius, 

Ubi Thales, ubi Empedocles, 

Aut egregius Aristoteles? 

Alexander ubi rex maximus? 

Ubi Hector Trojae fortissimus. .. 
Ubi Helena Parisque roseus? 
Ceciderunt in profundum ut lapides; 
Quis scit an detur eis requies? 


Din latina medievală, motivul s'a prelungit în literaturile 
romanice și și-a găsit, între altele, o interpretare delicată și 
duioasă în lirica sbuciumatului Frangois Villon, la începutul 
veacului al XV-lea. Ecoul acestui «ubi sunt?» se strevede 
în drăgălașa Ballade des Dames de jadis, în care farmecul 
se înbină din evocarea discretă a, frumoaselor din alte vremuri 
« polies, soueves et precieuses », fiecare cu o trăsătură distinctivă 
a personalității sale: «la tres sage Hellois, la reine Blanche 
comme le 1ys ; Flora, la belle Rommaine. . .», și din suavul refren, 
care ne poartă gândul dela frumusețile ce au încântat vremurile 
cavalerismului, către zăpezile fragede, ce se topesc pe pajiștele 
jilave, la începutul primăverii: Ox sont les neiges d'antan? 
(Unde sunt zăpezile din anul trecut?). 

In literatura italiană, ecoul acestei teme s'a răsfrânt până 
târziu în lirica religioasă a veacului al XVI-lea. In Biblioteca 
Marciana, din Veneţia, am găsit tipărite la sfârșitul unor bro- 
șurele populare de mistere religioase, versuri ca, acestea : 

Voi che cercate in questo mondo honore 

Vedete il fin di vostra humana gloria 

Vostro fumo, e speranze, e vostra boria 

In un punto € fiorita e presto muore 

Volano î mesi, gli anni, e volan LPhore 

& spenta in breve spazio ogni memoria 

e alia fine ogni nato si muore, 

Sel debol filo, onde sospesa pende 
Mirabilmente ancor mia fragil wita.... 


1 Toate cele omenești atârnă de un fir subţire și toate cele ce au fost se prăbușesc 
printr'o neașteptată cădere. Cine n'a auzit de averile bogatului Cresus? Şi totuşi, căzut 
prizonier, își primește vieaţa dela vrăjmaşi. Acel care era aşa de temut în cetatea 
Siracusei (tiranul Dionis) abia își poate potoli foamea cea aspră printr'un meșteșug 
umil. Cine a fost mai mare decât Pompei? Şi totuşi, acela rupând-o la fugă, imploră 
cu voce umilită ajutorul unui client.... 

Din literatura italiană, aceste locuri comune au putut trece 
prin studenţii polonezi din universităţile italiene în literatura 
regatului vecin și printr'un model polon — până acum neiden- 
tificat — fără să negăm şi modelele clasice latine, a putut 
ajunge la Miron Costin. 

Poema lui Miron Costin înfățișează o formă mai complexă, 
ieşită din îmbinarea acestor teme înrudite. Ea începe cu ver- 
surile amare de invocare a fragilității vieții omenești, atât de 
amăgitoare în aparențele ei, versuri care reamintesc ideea ovi- 
diană, « Omnia sunt hominum pendentia filo » (sel debol filo) 


A lumii cânt cu jale cumplită viaţă 
Cu primejdii, cum este o aţă 
Prea subțire şi 'n scurtă vreme trăitoare. 


Poema continuă pe tema nestatorniciei lucrurilor omeneşti, 
a fugii necontenite a vieţii, care se rostogolește mereu pe albia 
timpului, fără să. se oprească niciodată: 


Trece veacul desfrânat 1, trec anii cu roata, 
Fug vremile ușoare, fug și nicio poartă 
A le opri nu poate... 


Cu aceste idei se împletește motivul așa de exploatat în 
literatura latină a evului mediu: a norocului orb care necon- 
tenit urcă și scoboară pe scara lumii (Passibus ambiguis fortuna 
volubilis errat — a lui Ovidiu). Norocul, spune cronicarul poet: 


Este cela ce pre mulți cu amar afumă: 

EI suie, el coboară, el viața rumpe. 

Norocul la un loc nu stă; într'un ceas schimbă pasul; 
Anii nu pot aduce ce aduce ciasul! 

Vremea le începe țările, vremea, le sfârșește. 


Poema capătă apoi mai multă amplitudine. Privind în 
lungul veacurilor, gândul cronicarului se opreşte asupra marilor 
cuceritori ai lumii, cari au uimit popoarele cu zarva faptelor 
lor și pe cari neantul i-a înghițit «ca pe niște spume ». Ca și 
poetul evului mediu latin (Alexander ubi rex maximus 2) 
Miron Costin se întreabă: 


„„.„unde 's cei din lume, 

Mari împărați și vestiți? 

Unde 's ai lumii stăpâni? unde este Xersis, 
Alexandru Machedonu? Unde-i Artaxerxes? 
Augustu, Pompeiu și Kesariu, ce au luat lume? 
Pre toți vremea sportu ca pe niște spume. 
Fost-au Kiros împăratu vestitu, cu răsboaie, 
Cu avere preste, toți plecându-și sub voie 

Pre Perși, Haldei, Tătarii și Asia toată. 
Caută la ce l-au adus înșelătoarea roată; 
Prinsu-l-au o fămeiă, i-au pusu capu 'n sânge: 
« Satură-te de moarte, o Kiros, și te stinge 
De vărsarea sângelui >... 


Și, în sfârșit, revenind la gândul morții eterne care seceră 


necontenit viețile omeneşti, încheie cu îndemnul creștin al 
faptei bune, care singură cucerește sufletului un loc de fericire 
în lumea viitoare și un loc de cinste în vieața pământească: 


Ia aminte dar, oame, cine ești pe lume, 
Ca o spumă plutitoare rămâi fără nume; 
Una fapta ce-ţi rămâne bună te lățește 

In cer cu fericire, în veci te măreşte. 


Ritmul poemei este însă greoiu şi pe alocurea defectuos. 


Am văzut de altfel mai sus că în micul său tratat de versificaţie, 
Miron Costin îi dă puţină atenţie —; ideile se repetă uneori în 
chip obositor; dar cu toate aceste defecte, din bălăria ideilor 


1) neoprit, fărăt râu. 


6* 


172 ISTORIA LITERATURII ROMÂNE VECHI 


comune se ridică ici şi colo câteva flori de imagini frumoase 
(« şi voi lumini de aur: soarele şi luna »; cele omenești: « fum 
şi umbră sunt, visuri şi păreri »; omul «ca spuma plutitoare »; 
moartea: « culege cu sacul » viețile omenești. ..), care dovedesc 
— lucru ce l-am văzut şi din poema polonă şi din cronică chiar 
— că Miron Costin avea o pronunţată înclinare către poezie. 
Dar el nu a stăruit să-şi cultive această înclinare înăscută şi 
însuși ne spune că a scris poemul său ca să se arate că: « poate 
«și în limba noastră a fi acest feliu de scrisoare, ce se chiamă 
«stihuri și nu numai aceasta, ci și alte dăscălii și învățături 
«ar putea fi pre limba rumânească, de n'ar fi covârșit vacul 
« nostru cel de acum de mari greutăţi și să fie și spre învă- 
«țăturile scripturei mai plecată a locuitorilor țărei noastre 
« voie ». 


In şirul marilor cronicari moldoveni, Miron Costin ocupă, 
prin cultura lui largă și prin puterea personalității sale, un loc 
proeminent. Lăsând la o parte pe Dimitrie Cantemir, care 
poate fi considerat ca un istoric în adevăratul înțeles al 
cuvântului, Miron Costin este cel mai cult dintre cronicarii 
moldoveni. Aruncat, prin vicisitudinile familiei sale, pe lima- 
nuri străine, el şi-a petrecut toată copilăria, până în anii 
primei tinerețe, în Polonia, unde a avut norocul să se adape 
adânc din cultura umanistă a colegiilor iezuite, precum și 
din rafinata cultură polonă a timpului său. 

Este singurul cronicar moldovean care scrie într'o limbă 
străină pentru a desvălui originea glorioasă a neamului, trecutul 
sbuciumat și nădejdile ce țara sa le punea în acele vremuri de 
cumpănă, în marele rege care despresurase Viena și în vecinii 
creștini. Cu operele în limba polonă. el depășește hotarele 
literaturii româneşti și, prin frumusețea lirismului descriptiv, 
prin farmecul legendelor populare și prin eleganța cu care 
mânuiește versul eroic polon, a izbutit să cucerească — după 
cum o recunosc înșiși istoricii literari străini — un loc de cinste 
în literatura istoriografică polonă a timpului său. 

Orizontul larg de cultură pe care—spre deosebire de 
contimporanii săi moldoveni — şi-l agonisise în anii tinereții, 
se vede pretutindeni în opera lui: din bogăţia de informații 
privitoare la țările învecinate, din reminiscențele literaturii 
clasice, din citatele şi din corespondenţa lui latină, din mapele 
geografice pe care nu odată le utilizează, din claritatea cu 
care pune și discută problema originei romane. 

In al doilea rând, Miron Costin cutreerase —ca Eminescu 
mai târziu —în lung şi lat pământul românesc. Străbătuse 
cu oștirea lui Duca Vodă întreg Ardealul; trecuse pe la 
Alba-lulia ; fusese de mai multe ori în Muntenia şi privise, 
prin apele limpezi ale Dunării, pragurile podului lui Traian; 
colindase, în sfârșit — cu prilejul unei solii în Polonia — Mara- 
mureșul, unde aflase leagănul Moldovei şi văzuse hrisoave 
dela Dragoş. 

Nimeni până la el nu a fost, şi din punctul de vedere al 
culturii şi ca experiență sufletească, mai bine pregătit să 
pătrundă problema unității neamului. Și nimeni dintre toți 
contimporanii săi, nu era în măsură să vadă mai bine, cât de 
falsă, şi de jicnitoare era basna, împrumutată dintr'o cronică 
ungurească, de bietul Simion Dascălul. 

Cu aceeaşi mândrie şi pasiune cu care stătea dârz dinaintea 
vizirului («suntem bucuroși noi Moldovenii, să se întindă 
împărăția. ..) şi înaintea Domnilor săi pentru apărarea pămân- 
tului şi drepturilor poporului său, — marele logofăt al Mol- 
dovei a luat pana să spulbere ocara cu care fusese înfundat 
neamul său. 

Opera sa « De neamul Moldovenilor » are într'adevăr greşeli 
de amănunte; uneori confuzii; nu merge direct la. sursele pe 
carc le citează după alții. Acestea sunt însă defecte ale timpului, 


dar datele fundamentale ale problemei, așa cum le-a fixat el: 
cucerirea romană, colonizarea, unitatea neamului, continuitatea 


în Dacia, latinitatea limbii, — au rămas până astăzi nesdrun- 
cinate. 


Relieful pe care l-a dat chestiunii, căldura convingerii şi 
dragostea de neam — am putea zice pasiunea — cu care el a 
pus și a discutat problema, a încălzit într'atât sufletul cărtu- 
rarilor din epoca sa, încât ideile aduse în circulație de el au 
avut un puternic răsunet în opera lui Dimitrie Cantemir și a 
Stolnicului Constantin Cantacuzino. 

Deși în vieața de cultură a unui neam ceea ce contează 
sunt înfăptuirile, și nu intenţiile, totuși nu putem pierde din 
vedere că Miron Costin concepuse planul unei vaste istorii 
care, pornind dela originea romană, să îmbrățişeze istoria 
neamului până în vremurile sale. Planul nu l-a putut îndeplini 
din pricina vremurilor turburi, — «aceste cumplite vremi, de 
nu stăm de scrisoare, ci de grije şi suspine ». Abia se așeza la 
masa de scris, și ștafeta dela curtea domnească îl silea să 
lege paloșul la, brâu şi să încalece pentru drumuri depărtate. 
Din planul său, el n'a putut aşterne pe hârtie, în afară de 
urzeala, începutului — de cartea pentru întâiul descălecat — 
decât acele memorii pline de savoarea lucrurilor văzute şi 
trăite intens. Dar nici acestea n'au putut fi terminate, căci ele 
merg abia până la Dabija Vodă. Tocmai când se credea, în 
amurgul vieții, ajuns la un liman de liniște și fericire prin 
căsătoria apropiată a fiilor săi, s'a prăbușit asupra familiei sale, 
ca un fulger, înfiorătoarea, tragedie care i-a pus capăt vieţii 
și l-a învăluit în acelaș mormânt cu soţia sa. 

titlul: Cronicele României sau letopisețele Moldovei şi Valahiei (cu caractere latine), 
Bucureşti, 1872, vol. 1, p. 243—373. Cele spuse cu prilejul cronicei lui Ureche despre 
ediţia lui Kogălniceanu, se referă și la cronica lui Miron Costin. 

O ediţie critică a operelor lui Miron Costin a încercat V. A. Urechiă, Miron 
Costin, Opere complete după manuscriple, cu varianle şi note, cu o recensiune a tuluror 
codicelor cunoscule pină astăzi, Ediţie tipărită sub auspiciile Academiei Române, 
în două volume. București, 1886—1888. Urechiă arată că pentru lucrarea lui a avut 
32 de codice de letopiseţe aflătoare în ţară și 11 codice aflătoare peste hotare. Publică 
textul cronicei, adăugând « în josul fiecărei pagine un număr foarte mare de lecţiuni 
din diversele codice și numeroase note explicative, apoi citaţiunile originale din scriitorii 
utilizați de Miron Costin ca izvoare la cronicele !ui ». Ediţia lui Urechiă nu corespunde 
însă cerințelor criticei moderne. C. Giurescu a arătat că U echiă nu reproduce exact 
textul unui arhetip, luat ca ms. de bază, ci el introduce in text lecțiuni din alte manu- 
scrise ce i se par mai bune și aruncă în josul pagini, ca variante, elementele textului, 
pe care-l reproduce. O bună ediţie critică a cronicei lui Costin ne lipsește până 
acum, 

Despre raporturile msselor cf. A. Ilordănesce u, Observațiuni crilice asupra 
cronicii lui Miron Costin în Revista istorică română, III, p. 259—265. 

O versiune latină a cronicei lui Miron Costin (tradusă poate de Nicolae Costin) a 
fost descoperită în muzeul Principelui Czartoryski din Cracovia și publicată de către 
Dr. Eugeniu Barwinski, Mironis Costini Chronicon Terrae Moldavicae ab 
Aarone Principe. Comisia Istorică a României, Bucureşti, 1912. G. Pascu, Letopisetul 
Țării Moldovei, scrierea românească şi traducerea lalinească, laşi, 1921. ct. și Cronicarii 
moldoveni Gligoric Ureche şi Miron Costin și urm. Iaşi, 1936. p. 30—119. V. Bo- 
grea, Pasagii obscure din Miron Costin în Anuarul Institutului de istorie Naţională, 
1, 1921 —22, Cluj, 1922, p. 310—317; Al. Ciorănescu, Dela gesta Jranceză 
la Miron Costin în Revista Fundajiilor Regale, |, ar. 5 (Mai) 1934, p.384—394 (parale e 
franceze medievale la episodul soliei lui Sbaraz în Constantinopol). 

Pentru influența polonă asupra lui Miron Costin, opera importantă e: P. P. Pa: 
naitescu, Influenţa polonă în opera şi personalitatea cronicarilor Grigore Ureche şi 
Miron Costin, Academia Română, Memoriile Secţiunii Istorice, s. III-a, t. IV, mem. 4, 
Bucureşti, 1923, 

Dintre lucrările mai vechi, poate fi încă utilă pentru analiza stilului: A. V. GAdei, 


Studiu asupra cronicarilor moldoveni din punct de vedere al limbei metodei şi cugetări 
București, 1898. 


DE NEAMUL MOLDOVENILOR. A fost publicată întâia dată de M. Kogăl- 
niceanu în Cronicele României sau Lelobiselele Moldaviei și Valachiei, a doua 
ediţie, Bucureşti, 1872. O încercare de ediţie critică, neizbutită, a dat V. A. 
Urechiă în Miron Costin: Opere complete (tipărită sub auspiciile Academiei Ro- 
mâne), Bucureşti. 1866, tom. I, p. 371 —431. 

Cea mai bună ediţie este aceea pe ctre a dat-o regretatul C. Giuresc u, De 
Neamul Moldovenilor, din ce țară au eşit strămoșii lor (în publicaţiile îngrijite de Comisia 
istorică a României), Bucureşti, 1914. Ediţia lui Giurescu este însoţită de o prefaţă 
privitoare la: manuscriptele operii ; clasificarea lor; redacțiunea interpolată (Giurescu 
stabilește că redacţiunile publicate de Kogălniceanu și Urechiă sunt interpolate); 
arhetipul operei; cuprinsul scrierii; izvoarele ei; data scrierii şi ediţiile anterioare, 
ale lui Kogălniceanu și Urechiă. Prin critica intemă a textului, Giurescu ajunge la 
constatarea că De Neamul Moldovenilor ni s'a transmis în două redacțiuni deosebite: 
una, păstrată într'un singur manuscris, copiat în 1712—1713, de Axinte Uricariul şi 
păstrată în Biblioteca imperială din Petersburg (printre manuscrisele Bibliotecii Za- 
luski). Ea cuprinde interpolări în capitolele IV și V precum și două capitole noui, 
care lipsesc în celelalte. Ia capitolul V se găsesc adăogate ştiri despre felul tunsorii la 
Români, despre graiul și slovele lor, precum și despre obiceiurile dela mese, ospeţe şi 
înmormântări. « Dintre capitolele noui — observă Giurescu — unul privește originea 
cetăților din Principate, iar celălalt soarta coloniștilor lui Traian după moartea înte- 
meietorului ». In sfârșit, în această redacțiune, textul din pasagiile în care Miron Costin 
vorbește în mod personal, în cealaltă redacţie (cercat-am câteva... am aflat ; cu urechile 
mele am auzit) a fost modificat şi redat în chipul următor: « răposatul tatăl meu Miron... 
tatăl nostru... răposatul tatăl nostru Miron Logofătul ș. A doua redacțiune, repre- 
zentată prin toate celelalte manuscrise cunoscute până acum, nu cuprinde aceste 
interpolări, dar are şi ea greşeli de transmisiune. Din aceste constatări şi altele, Giu- 
rescu trage concluzia că redacţia păstrată în manuscriptul din 1712—1713, este o 
redacţie interpolată de unul din fiii lui Miron Costin (Pătrașcu sau Nicolae). Atât 
manuscrisul din 1712—1713, copiat de Axinte Uricarul, cât şi celelalte — deci ambele 
redacţiuni — pornesc dela un prototip care nu este originalul lui Miron, ci o copie 
defectuoasă a acestuia. Textul publicat de Giurescu reprezintă « partea comună a 
manuscriptelor cunoscute, redată în forma pe care o are în manuscriptul din 1712— 
1713 al lui Axinte Uricariul, păstrat în biblioteca din Petersburg, cea mai veche copie 
şi cea mai apropiată ca limbă de originalul lui Miron Costin, din toate copiile cunoscute 
până acum », Pasagiile interpolate în acest manuscris au fost publicate de Giurescu cu 
litere petit. Variantele din celelalte manuscrise au fost adăogate în josul paginei, 

In ce privește datarea operei, a se vedea și părerea argumentată a regretatului 
N. lorga în Revista istorică, | (1915), p. 4—9 și 226—229.C. Giurescu în Bule- 
tinul Comisiuni istorice a României, vol. IL, Bucureşti 1915 p. 103—132, Cf. și 
G. Pascu, Miron Costin, De Neamul Moldovenilor scrierea românească şi prelucră- 
vile leşești. 


OPERELE IN LIMBA POLONĂ. Cronica țării Moldovei şi a Munteniei : Chronika 
ziem moldawskich y multanshich. S'a păstrat într'un manuscris al bibliotecii Zaluski, 
care înainte de războiu era încorporată în Biblioteca imperială din Petersburg, Ea a fost 
descoperită și publicată de Ion Bogdan, în originalul polon și în traducere româ- 
nească, cu un studiu interesant în Cronice inedite atingătoare de istoria Românilor, 
adunate şi publicale cu traduceri şi adnotațiuni p. 139 —204. 


POEMA POLONĂ. Ni s'a păstrat în două copii manuscrise. Primul, provenit din 
fosta bibliotecă Zaluski, a fost adus la Varșovia din Petersburg, între manuscrisele 
retrocedate în urma păcii dela Riga (1921). Al doilea manuscris se păstrează în biblio- 
teca Czartoryski din Cracovia și are la p. 57 următoarea notă interesantă, pe care o 
dau în traducere românească: « 10 Septemvrie anul 1700, mi s'a dăruit această carte 
în Iaşi, în timpul soliei în Turcia, pentru informaţie asupra Țării Muntenești de către 
Wargalowski, pisarul gospodarului Constantin Cantemir ». Notiţa se încheie cu patru 
versuri în limba polonă, a căror traducere e aceasta: « Dacă Moldova nu va ridica 
nobilul ei cap de sub jugul turcesc, pentrucă Polonul, gata de luptă, nu-i dă sfat de 
mântuire, atunci vecinul Sarmat va trage la acelaș jug». O copie de pe acest manuscris 
al bibliotecii Czartoryski, copie făcută de Stoica Nicolaescu, se păstrează în Biblioteca 
Acad. Române. Panaitescu ajunge la concluzia că, redacţia din primul manuscris (al 
fostei Biblioteci Zaluski din Varșovia) se apropie mai mult de versiunea pe care Miroa 
Costin a ținut să o dăruiască lui Ioan Sobieski. Andrei Zatuski, întemeietorul Bibliotecii 
din Varşovia, în care s'a găsit copia poemei, a fost un sfetnic al regelui Ioan Sobiesk . 
Manuscrisul din Varșovia prezintă o redacţie revăzută Şi corectată în ce priveşte rim , 
măsura, alegerea cuvintelor. 

Poema polonă a lui Miron Costin a fost pentru prima dată publicată cu destule 
greșeli, în colecţia postumă a scrierilor lui Iosif Dunin Bork owaki, Prisma 
(Scrieri) 1, Lemberg, 1856 p. 239—274. Textul publicat de Dunin a fost apoi reprodus 
între anexele de documente publicate de Leon Ro galski, Dzieje ksieztw nad- 
dunaiskich (Istoria Principatelor Dunărene) 1, Varșovia, 1861, II, p.758—784. După 
această ediţie a publicat Haşdeu o traducere românească, cu numeroase greșeli, 
Arhiva istorică a Românilor, 1, |, Bucureşti, 1865, p. 159 şi urm. Textul dat de 
Rogalski, însoţit de traducerea românească a lui Hașdeu, au fost reproduse de M, 
Kogălniceanu în edițiaa Il-aa Cronicelor sau Letopiseţelor, vol. III, Bucu- 
reşti, 1874, p. 487 și urm. 

V. A. Urechiă, în Miron Costin, Opere complete, Bucureşti, 1888, vol. II, p. 
70— 142, publică, după copia păstrată în Bibl. Academiei, versiunea din manuscrisul 


bibliotecii Czartoryski. Textul polon al lui Urechiă, plin de greșeli de tipar, este 
însoțit de traducerea făcută de Hașdeu, corectată în partea finală cu o traducere 
făcută de Lt.-col. și inginer Colinski, care nu era familiarizat cu termenii privitori la 
vechea organizație a Moldovei. 

Cea mai bună ediţie este aceea pe carea dat-o P.P. Pan aitescu, Miron 
Costin, Istorie în versuri polone despre Moldova şi Ţara Românească (1684), în Analele 
Academiei Române, Mem. Secţ. Ist., s. III-a, t. X, București, 1929. D-sa a luat ca 
bază manuscrisul din Biblioteca Bzatuski. La aceasta a adăogat variantele din manu- 
scrisul bibliotecii şi a însoţit textul polon de traducere şi de introducere Czartoryski. 


VIAȚA LUMEI. A fost publicată întâia dată de Ha şdeu, în Satvrul pe 1866 
(Aprilie), după o copie defectuoasă; apoi de V. A. Urechiă, în Miron Costin, 
Opere complete, t. II, Bucureşti, 1888, p. 501 — 507 (cu un mic studiu introductiv, p. 
487 — 500). O analiză a poemei în legătură cu istoricul motivului în literatura univer- 
sală: Ramiro Ortiz, Fortuna labilis, Storia di un molivo poetico da Ovidio al 
Leopardi, București, Cultura Naţională, 1927, p. 56, 74 .145—147; N.I1. Herescu 
Non ommnis moriar sau Soaria lui Horaţiu în literatura românească în Arta şi lehnica 
gralică, caetul 6, Dec. 1938, p. 38—49. 

Despre versificaţia lui Miron Costin: I. N. Apostolesc u, L'ancienne versifica- 
tion roumaine (XVII et XVIII siăcles), Paris, 1909, p. 32—44, 

Cele 18 versuri ale lui Miron Costin, adaose la sfârşitul Psaltirii în versuri a Mitro- 
politului Dosofteiu (f. 265), se găsesc reproduse în I. Bianu și N. Hodo Ș, Biblio- 
grafia veche romanească, |, p. 213—214. 


TRADUCERI: Istorie de crâia ungurească de când şi cum au căzut pre mânile 
Turcilor în V. A. Urechiă, Miron Costin, opere complete, II, p. 19—71. Este o tra- 
ducere după Toppeltin, Origines et occasus Transylvanorum, Lyon, 1667, Partea 
Il-a Appendix. Revolutiones seu occasus Transylvanorum, cu omisiuni şi adaose, Cf. 
P. P. Panaitescu, O istorie a Ardealului tradusă de Miron Costin în Analele 
Acad. Rom., Mem. secţ. ist., s. III-a, t. XVII, mem. 11. 

T. Holban, Un tratat de retorică de Miron Costin în Revista istorică XXI. 
1935, p. 213—215; 


BIOGRAFIA. Ştiri interesante despre Miron Costin se găsesc în cronica lui, și mai 
ales în Neculcea (vezi în deosebi ediţia publicată de Alexe Procopovici în Clasicig- 
români comentaţi, indicele dela sfârșitul vol. II) precum şi la D. Cantemir. Vita 
Constantini Cantemyri (vezi ediţia II, dată de N.lorg a, Viața lui Constantin-Vodă 
Cantemir text latin revăzut şi traducere românească, Buc. 1923, p. 57—63, 75—79, 
85—101 din textul românesc). 

O biografie detailată a lui Miron Costin a dat V.A. Urechiăin vol. I din Miron 
Costin, Opere complete, Bucureşti, 1886, p. 282—368; pentru intregirea biografiei 
trebue însă cercetate și notele dela p. 684 şi urm, Datele biografice ale lui Urechiă 
completate și retificate de: 1. Tanoviceanu, Marele Spătar Ilie Țiescu şi 
omorirea lui Miron şi Velişco Costin, Analele Academiei Române, t. XXXII, Mem. 
Secţ. Ist., București, 1910; Vladimir Ghica, Câteva documente despre Costini 
a/late în arhivele romane, în Convorbiri literare, anul XLI (1907), p. 468—482; Sever 
Zotta, Ştiri despre Costineşti, în Revista Istorică, XI (1925), p. 73-78 numerile 10-12 
(Octomvrie — Decemvrie). Ştirile sunt privitoare la: indigenatul Costineștilor, la soția 
lui, la inscripţii costinești și la ultimii reprezentanți ai familiei; P.P. Panaitesc u, 
Ştiri noui despre Miron Costin şi familia lui, în Omagiu lui 1. Bianu, București, 1927, 
p. 227 —284. Este vorba de solia în Polonia a lui Miron Costin. Ştiri despre vieaţa lui 
Miron Costin în Polonia, după ce a părăsit țara cu Duca Vodă, la Czeslaw 
Chowaniec, Miron Costin en Pologne, în Inchinare lui N. Iorga Cluj, 1931, p. 
113 şi urm.; același, Wyprawa Sobieskiego do Moldauje w. 1686 r. Varşovia, 
1932; (Despre campania lui Sobieski în Moldova la 1686), cf. o, recensie sumară de 
P.P. Panaitescu în Revista istorică română, III, p. 293; acelaş /In/luența 
polonă p. E.de Barwinski, Mironis Costini Chronicon Terrae Moldaviae ab 
Aarone Principe (intoducerea); Despre moartea fraţilor Costin cf. D. Găzdar u, 
O relațiune italiană contimporană despre sfârșitul lui Velicico şi Miron Costin în 
Cercetări istorice, V-VII, 1930, p. 366—367; 1. Minea Despre Miron Costin 4 
fratele său Iancu în Cercetări istorice, an. XIII— XIV,nr.1—2 Iași 1940, p. 651 —669 
1930, p. 375—376. 

Ştiri răzlețe se mai găsesc în Ghibănes cu, Surele şi isvoade, mai ales în vo- 
lumul V. 

In afară de studiile citate mai sus şi de privirile de ansamblu din N. Iorga, 
Istoria literaturii româneşti, ed. II-a, p. 315—346; şi Sextil Pușcariu, Isforia 
literaturii române, epoca veche, ed. II-a, p. 132—138, 235—236; se găsesc detalii asupra 
operii lui Miron Costin la: Cornelia Şerbu-Lavronsch i, Ideile politice 
din Letopisețul lui Miron Costin, în Cercetări Istorice, sub direcţia I. Minea, IV 
(1928), p. 64—75; S. Fl. Marian, Ponretul lui Miron Costin, mare logolăt şi 
cronicar al Moldovei, Bucureşti 1900; O expunere a vieţii și operei: Ion I. 
Nistor, Miron Costin (cuvântare festivă) Analele Academiei Române, Mem. 
Secţ. ist. seria III, tem. XXIV, mem. 9, București, 1942. 

operelor lui Varlaam, Dosofteiu şi D. Cantemir (copie 


92-93 
93 


94 


95 
96 


96-97 


97 
98 


98-99 
99 


idee) 
104 
105 


106 
107 


108 


109 
I10 
III 
III 
112 


112 
II4 


116 
117 


fotografică după originalul păstrat în Biblioteca Uni- 
versității din Iași, comunicată de d-l Prof. Dan Si- 


SUE (O30XEIEIEN) zi a i ac aci aa RER 118 
Pagină din Psaltirea ms. a lui Dosofteiu (ms. nr. 446 din 

Biblioteca Academiei Române)............. cc. II9 
Mitropolitul Dosofteiu: Pagină din Vieţile Sfinților cu 

închinare către Duca « Domn, Ţării Moldovei și Ucrainei s 121 
Dosofteiu: Vieţile Sfinţilor, 1688: « Mâceniia » Sfântului 

Ioan cel Nou, Patronul Moldovei ............. 121 
Pagină din cronica rimată a lui Dosofteiu în Molitvenicul 

din 1681, cu pasajul despre Ștefan cel Mare ........ 123 
ÎNIDBIE LE cetății Suloezva ee eee nenea ee zen sa aeuae 125 
Mănăstirea Dragomirna, ctitoria Mitropolitului Anastasie 

Crimea, neve ie abaaealta O B-2- 0 rez Ic END 09 pat Ca tate EEE 127 
Petru Șchiopu cu Doamna Maria Amiralis și cu fiica sa 

Maria, căsătorită cu Zotu Țigara (după D. Russo, Studii 

istorice gIEcO-TORIARIE) me ee va eta one ceea ee veti „136 
Aierul dăruit mănăstirii Secu de jupâneasa Mitrofana 

Ureche, mama cronicarului ca 145 
Act scris și semnat de Grigore Ureche, treti logofăt, prin 

care face schimb de moșii cu Gheorghi Roșca Vistiarnicul 146 
DE Eau) DDR mem e < e II a a ea oa ee ae aa aa me 147 
Cel mai vechiu manuscris al cronicei lui Grigore Ureche, 

nr. 169 din Biblioteca Academiei Române.......... I5I 
ii uutotell iezii ate ne baut oc RR 155 
Gheorghe Duca, Domn al Moldovei, după fresca din Mă- 

măstirea, Cetățuia, sec, DN „mm aaa... 156 
Semnăturile pe un zapis din 1690 (al Alexandrei, nepoata 

lui Grigore Ureche): Neculai Buhuș, Medelnicer; Az<eu> 

Velicico Costin, vel Vornic, iscal........ „cc, 157 
Cel mai vechiu manuscris al cronicei lui Miron Costin, Bi- 

blioteca Academiei Române .........csc ee 158 
Ornamente din Slujebnicul slavo-român, scris pe vremea, 

lui Matei Basarab din porunca Mitropolitului Ștefan 

(litere inițiale şi scena Răstignirii) în colori..,........ 160-61 
Vechile ruine ale cetății Suceava ........... I6I 
Semnătura lui: Miron « Costin» biv logofăt şi Az <eu> 

loan Costin serdar, pe un zapis al Alexandrei, fata 

20 Wbieuleve IUpeieelhroa zu o aaa ae o - Ra aaa e ae 163 
Act scris și subscris de Miron Costin prin care întăreşte 

pământurile lui Dumitru Țicanom din poarta Cărvă- 

SăĂREI E E nr mn... N... 164 
Zidusile Cetati! ADERE n. mr... 166 
Portretul lui Miron Costin şi Leodor Movilă, bunicul soţiei 

lui Miron Costin, pe o frescă din biserica mănăstirii Leo- 

dlorenii dela Duel jeni 9... .... 169 


TABLA DE MATERII LA VOL. II 


EPOCA LUI MATEI BASARAB ȘI VASILE 

LUPU: Priviti Boer... 
UN CĂRTURAR MOLDOVEAN MITROPOLIT AL 
KIEVULUI: PETRU MOVILĂ... 


Petru Movilă şi activitatea lui. Mărturisirea ortodoxă 
și Sinodul dela Iași 95. Bibliografie 96. 


LITERATURA RELIGIOASĂ IN EPOCA LUI MATEI 

BASARAB 
Cultura 97. Doamna Elina 97. Udrişte Năsturel 97-98. 
Tipografiile 98. Literatura religioasă 99. Pravilele 
I0I. Bibliografie 102. 


CULTURA IN TRANSILVANIA 


Instalarea tipografiei și cărțile tipărite 103. Cate- 
hismul calvinesc 104. Simeon Ștefan și prefața la 
Noul Testament 105. Lirica religioasă de nuanță cal- 
vină, 105. Mihail Halici 106. Influenţa catolică: Gavril 
Ivul, Gh. Buitul, loan Kaj6ni de Kis-Kajon 107. Bi- 
bliografia 107. 


LITERATURA RELIGIOASĂ IN MOLDOVA 


Cărturarii: Logofătul Eustratie; Toader Diacul şi cu- 
vântul la înmormântarea jupânesei Sofronia Ciogolea 
109. Mitropolitul Varlaam 109. Colegiul și imprimeria 
110. Activitatea, literară: Cartea românească de învă- 
țătură 111. Cele şapte taine 112. Răspuns la Catehis- 
mul calvinesc 113. Pravila 113. Bibliografie 115. 


MIEDROPOLTDURSDOSORDEIU ..... eee: 


Personalitatea lui 115. Vicaţa 116. Activitatea literară: 
Traducerea cărților liturgice 117. Psaltirea în versuri 
117. Vieţile Sfinţilor 120. Poema istorică 123. Do- 
softeiu în Polonia și moartea lui 124. Bibliografia 125. 


CARACTERELE GENERALE ALE CULTURII RO- 
MÂNEȘTI PÂNĂ IN SECOLUL AL XVII-LEA 


Mitropolitul Dosofteiu — punctul culminant al lite- 
raturii religioase din Moldova 125. Obiecţiuni aduse 
literaturii religioase 126. Literatura liturgică repre- 
zintă valorile poeziei sacre bizantine. Prin literatura 
religioasă s'a creat la noi limba literară 126. Clerul 
— pătura cultă a neamului. Privire retrospectivă: 
traducerea sfintelor scripturi 126. A legendelor hagio- 
grafice şi a celor apocrife 127. Influenţa literaturii reli- 
gioase asupra folklorului și a artei vechi 127. Formarea 


9I 


93 


97] 


103 


108 


I15 


126 


unei mentalități religioase care se resfrânge în acțiunea 
marilor voievozi și a boierimii în concepția și scrisul 
cronicarilor 128. Consecințele acestei mentalități 128. 


UN MARE CĂRTURAR MOLDOVEAN CĂLĂTOR IN 
CHINA: NICOLAE NILESCU cec nea an 


Vieața 129. Opera 131. I. Activitatea în limba română 
132. Istoria despre Sfânta icoană 131. Intrebări și răs- 
punsuri 132. Vechiul Testament. II. In limba latină: 
Enchiridion sive stella Orientalis Occidentali splendens 
132. III. Activitatea teologică-istorică din Rusia 132. 
IV. Călătoria în Rusia 133. Bibliografia 1 34. 


lu CC lie JL, CI IRIRIR IRI 


Cronografe de origine slavă: Moxa 1 35. Cronografe de 
origine greacă: Cronograful lui Dorothei al Monem- 
baziei 136. Cronograful lui Cigala 136. Elemente din 
cronografe în folklor 137. Istoria Troadei 0877 Sf 
Constantin 137. Folklor oriental 1 37. Localizări de 
legende din cronografe în Moldova şi Basarabia 137. 
Bibliografia 138, 


CRONICARII MOLDOVENI IN LIMBA NA- 
ÎI O)NLATTISĂ, o iute aa 


ASCENSIUNEA BOIERIMII IN VIEAŢȚA DE CUL- 
TURĂ A NEAMULUI 


Proprietatea, colectivă. Proprietatea individuală a 
boierilor. Ridicarea proprietăţii boierești prin danii 
domnești 138. Ruinarea proprietății țărănești, în urma, 
fiscalității excesive și creşterea proprietăţii boierești 
latifundiare 138. Rolul politic important al boierimii în 
vieața țării şi luptele în jurul tronului 138. Emigrarea 
boierimii. Constantinopolul și Polonia, două centre prin 
care se deschide pentru cultura noastră o fereastră 
către Occident 138. Bibliografie 138. 


TINERETUL MOLDOVEAN LA STUDII IN PO- 
LONIAS SD e ............... 


Boieri pribegi în Polonia 139. Cultura latină în Po- 
lonia. Ştiri despre istoria Moldovei și latinitatea Ro- 
mânilor în istoriografia polonă 141. Bibliografie 144. 


GRIGORE URECHE 


Vieața: Nestor Ureche 144. Grigore Ureche 145. Cro- 
nica lui Grigore Ureche pierdută în forma ei originală 
148. Izvoarele ei interne şi polone 140. Adaosele lui 


129 


135 


135 


138 


D389) 


144 


178 


ISTORIA LITERATURII ROMÂNE VECHI 


Simeon Dascălul 149. Personalitatea lui Ureche şi 
a lui Simeon Dascălul 149. Portretele lui Ureche 150. 
Stilul lui Ureche şi al lui Simeon Dascălul 151. Limba 
cronicei 151. Adaosul lui Simeon Dascălul despre 
ijderenia Moldovenilor 152. Bibliografie 153 


MIRON CO SIINI ne iso) te nete elle el Ne ea e E 


Vieaţa 153. Copilăria în Polonia 154. Intoarcerea în Mol- 
dova 154. Legăturile cu Polonii 156. Pribegia în Po- 
lonia 156. Conflictul cu C. Cantemir. Moartea 157. 


153 


Opera: 1. Cronica 157. Datarea și caracterele ei ge- 
nerale 158. Izvoarele polone 158. Trăsăturile ei lite- 
rare 159. 2. De neamul Moldovenilor din ce țară au 
eşit strămoşii lor. Data 162. Tradiţia manuscriselor 
163. Caracterul și cuprinsul operei 163. Izvoarele 164. 
Erori 164. Caracterul literar 164. 3. Cronica Țării Mol- 
dovei şi a Munteniei în limba polonă 165, 4. Poema 
polonă despre Moldova şi Țara Românească 168. Vieaţa 
lumii 170. Personalitatea lui Miron Costin 171. Biblio- 
grafia. 172, 


MONITORUL OBPICIAL 
ȘI IMPRIMERIILE STATULUI 
IMPRIMERIA NAȚIONALĂ 
BUCUR EŞIIL 1 94 2 


| 
În O NO 


